
PRAEFATIO. 


Quum  inter  doctos  viros  liuguarum  Orientalium  studia  coleu- 
tes,  qui  auno  1881  Berolini  convenerunt ,  quaestio  moveretur 
in  qua  Musarum  sede  proximus  haberetur  consessus,  Parisios 
multis  studiose  commendantibus ,  Leida  uostra  maiore  suffragio- 
rum  numero  praelata  est.  Cuius  decreti  nobis  honorifici  prima- 
ria  causa  mihi  notum  illud  Levini  Warneri  legatum  esse 
videtur ,  cuius  beneficio  non  tantum  ingens  codicum  Arabico- 
rum  numerum  in  bibiiothecam ,  cuius  cura  mihi  hoc  tempore  est 
mandata,  congestum  esse  gloriamur,  sed  virorum  doctissimorum 
quoque  studia  promota  esse  constat ,  qui  titulo  Interpretis 
Legati  Warneriani  ornati ,  codicibus  edendis  et  illustrandis 
quum  sedulo  operam  navarent,  gloriam  Scholae  illius  litterarum 
Orientalium  a  Scaligero ,  Erpenio ,  GoHo  olim  conditae  et  ex- 
cultae ,  latius  propagarunt  auxeruntque. 

Legatum  igitur,  quo  Warnerus  Universitatis  Lugduno-Batavae 
bibliothecam  ditavit ,  omnium  hominum  fama ,  qui  litteras  Orien- 
tales  amant,  celebratum  est,  at  qua  vitae  fortuna  is  usus  sit, 
qui  in  longam  annorum  seriem  tam  praeclare  illarum  litterarum 
studiis  prospexerit ,  plerisque  ignotum  est.  Quod  quum  non  sine 
rubore  quodam  confitendum  esset ,  iuquirere  mihi  proposui  quid- 
nam  de  ipso  Warnero ,  praeter  egregium  illum  manuscriptorum 
thesaurum ,  ad  nos  pervenisset. 

Perlegi  itaque  paucas  illas  epistolas,  quas  Warnerus  ab  anno 
1645  ad  annum  1652  misit  ad  Maeceuatem  suum ,  virum  con- 
sultissimum  David  de  Wilhem ,  consiliarium  Principis  Auriaci , 
quaeque  hodie  in  bibliotheca  nostra  servantur.  Scripsit  eas 
Warnerus  Perae ,  in  Constantinopolis  suburbio ,  ubi  Ordinum 
Confoederati  Belgii  per  decennium  fuit  legatus ,  titulo  Kesidentis 
ornatus.  Has  autem  epistolas ,  antehac  ineditas ,  evulgare  de- 
crevi,  ut  observantiae  meae  in  viros  Orientalibus  litteris  doctos 
publicum  exstaret  monumentum.  Etsi  enim  ilhirum  litterarum 
ipse  rudis  sum  et  ignarus ,  tamen  quia  Bibliothecae  Leidensi ,  cui 
praefectus  sum ,  e  Warneri  Codicibus  haud  parva  gloria  affulget , 
illorum  studiorum  laudem  et  honorem  quantopere  mihi  cordi 
esset  ostendere  volui. 

Quum  autem  editionem  animo  agitarem ,  mihi  indagandum  in- 
super  esse  videbam,  num  forte  Residentis  nostri  aliae  quoque 
litterae  in  tabulario  publico ,  quod  est  Hagae  Comitis ,  servaren- 
tur.  Adii  tabularii  illius  praefectum ,  virum  consultissimura ,  qui , 
qua  est  insigni  humanitate,  statim  me  huius  rei  certiorem  fecit 
attulitque  plus  quam  octoginta  Warneri  epistolas ,  omnes  Latino 
sermone  ipsius  manu  exaratas,  praeterea  paucas  quasdam  de  re 
mercatoria  ad  Consilium  Amstelodamense  Domiuorum ,  qui  diri- 
gebant  res  nauticas  maris  Mediterranei  et  mercaturam  Levantis, 
datas  inter  annos  1657  et  1664.  Quas  quum  omnes  perlegissem 
et  Codicum  Warneri  Arabicorum  ne  verbo  quidem  mentionem 
factam  esse  vidissem ,  ob  magnam  earum  copiam  ne  consilium 
meum  mutandum  esset,  raetuere  coeperam.  Sed  quum  fieri  pos- 
set ,  ut  res  Turcicae ,  quae  in  illis  uberrime  tractantur ,  aliis 
forte  placerent ,  Viri  clarissimi  mihique  amicissimi ,  qui  huius 
Congressus  Leidensis  res  quam  maxime  curant,  me  adhortati 
sunt  ne  a  proposito  meo  desisterem ,  sed  ut  impensis  publicis 
adiutus  omnes  ederem ,  ut  sic  Warnero  existeret  qualecumque  no- 
vum  monuraentum ,  quod  singulis  Congressus  sociis  tamquam 
xenium  offerretur. 

Non  licuit   prae  temporis    angustiis  longis  adnotatiouibus  or- 

nare  atque  explicare  ea  ,  quae  Wariierus  in  his  epistolis  retulit ,  et 
propter  magnum  epistolarum  numerum ,  ea  quae  ad  res  mereato- 
rias  spectant,  omittere  visum  est,  quorum  quum  hic  nullus  locus 
sit,  tum  vero  iis  utilissima  mihi  videntur,  qui  mercium  reditus 
et  consulum  nostrorum  in  Oriente  emolumenta  accuratius  per- 
sequi   volunt. 

Fraeterea  adii  fontem  illum  historiae  Universitatis  Lugduno- 
Batavae  uberrimum ,  tabularium  Curatorum ,  e  quorum  actis  be- 
nignissime  mihi  commodatis  pauca  quaedam  expromsi  partim 
nova  et  ignota,  quae  ad  Warneri  vitam  melius  cognoscendam 
magnum  afferunt  adiumentum. 

Quae  itaque  de  Levino  Warnero  comperta  habeo ,  haec  sunt. 
Natas  est  anno  1619;  nam  die  19  mensis  Mai  anni  1638 
Levini  Warneri  Lippiaci  nomen  relatum  esse  iu  Album  nostrum 
Academicum  legimus ,  vigesimum  tunc  annum  agentis.  Philoso- 
phiae  studiosus  inscriptus  est  honoris  gratia,  ut  fieri  solebat 
viris  egregiis  varias  ob  causas  colendis.  Habitabat  apud  Eeck- 
hout  quendam,  mihi  hominem  ignotum.  Discipulus  fuit  summi 
Golii,  cuius  exemplum  secutus  paucis  aunis  post  in  Orientem 
profectus  est ,  ut  illorum  populorum  linguas  et  mores  accuratius 
eognosceret.  Auno  1645  Warnerum  iam  Constantinopolin  venisse 
apparet  ex  epistola ,  quam  Georgius  Audreas  Richter ,  theologus 
Leidensis  ad  eum  dedit  die  24  Octobris ,  de  morte  Hugonis  Gro- 
tii  acute  et  de  iis ,  quae  Leidae  acciderant,  abunde  scribens.  Ser- 
vatur  epistola  iu  fasciculo  chartarum  Warneri ,  Cod.  Orient. 
N".  381.  Viaticum  a  Curatoribus  ei  attributum  esse  apparet 
ex  illorum  actis  et  die  8  lunii  anui  1648  iis  visum  est  ad 
Warnerum  scribere ,  domum  iter  verteret  deque  reversi  eius  mu- 
nere  academico  decernere ,  quod  in  maius  commodum  Universi- 
tatis  Viris  amplissimis  placeret.  Quod  decretum  sine  dubio  eam 
ob  causam  factum  est ,  quod  Golius  tunc  aetate  iam  provectior 
esset.  Die  17  mensis  eiusdem  Curatores  statuerunt  Warnerum 
rogare,  ut  intra  sex  menses  domum  rediret,  ut  de  officio  eius, 
simulac  reversus  esset,  decernerent  in  Academiae  emolumentum. 

Epistolara  illam  die  17  m.  Augusti  datam  accepit  demum  ine- 
uute  mense  Septembri  anni  sequentis;  tamen  nec  tunc  rediit, 
ut  Curatores  iusserant,  nec  postea  umquam  est  reversus.  Petiit 
enim  a  Viris  araplissimis  veniam  diutius  in  Oriente  degendi  il- 
lam  alias  quoque  Asiae  urbes  visurus ,  addens  se  confidere  sibi 
veniam  datum  iri ,  cuius  Golius ,  clarissimus  eius  praeceptor , 
spem  ei  fecerat.  Ceteroquin  grata  raente  agnovit  Curatorura 
propensura  erga  se  affectura ,  quod  dignus  esset  existiraatus 
munere  Acaderaico.  Valde  dolendum  est  Golii  epistolas  inter- 
iisse ,  nara  nunc  et  multa  alia  latent ,  et  hoc  quara  ob  cau- 
sam  studiosus  linguarura  Orieutaliura  in  mercatorum  castra  trans- 
ierit.  Fieri  potest  ut  rei  quaerendae  augendaeque  cupiditas 
multum  apud  Warnerura  valuerit,  quam  et  olira  viros  doctos 
a  litteris  in  diversas  partes  traxisse  et  hodie  trahere  saepius  vi- 
denius.  Constantinopoli  autein  et  vivenduin  erat  et  raedico ,  qui 
Warneri  curaverat  dysenteriam  et  ophthalraicos  dolores  suum 
houorarium  solvendum.  Iterum  io-itur  urbis  Leidensis  raacnstra- 
tus  suadeute  Golio  viaticura  illi  decreverunt  trecentosque  flo- 
renos  aureos  ei  subraiserunt ,  confisi  fore  ut  liberalitatis  suae 
erga  Warnerum  fructus  Acaderaia  aliquaudo  uberrimos  perciperet. 

Vitara  degebat  Perae  apud  Nicolaura  Ghisbrechti ,  qui  titulo 
Residentis  ornatus  Doraiuo  Cops  paucis  annis  aute  successerat. 
Arabicae  linguae  illi  iuterpretera  Warnerum  fuisse  suspicor  et 
raercatoribus  ob  idem  raunus ,  haud  ignotum ,  nara  quum  die 
10  ra.  Noverabris  a.  1654  Nicolaus  Ghisbrechti  obiisset,  Warnerus 
supplex  petiit  ab  Ordinibus ,  ut  in  defuncti  locura  Residens  crea- 
retur,  quoniam  Ghisbrechti  consiliorum  omnium  particeps  fuisset, 
mercatoresque  sua  gratia  litteras  missuros  esse  aflirmavit.  Nec 
petenti  defuerunt  Ordines  Generales ,  qui  die  30  ra.  lanuarii 
anni  1655  statira  subditorum  prot«ctionem ,  ut  scribebant,  War- 
nero  coraraiserunt  pro  terapore ,  administrationem  illius  pro- 
vinciae  viro  litterato   mandantes. 

Per  decennium  Batavorum  in  Oriente  commodis  consuluit  res- 
que  mercatorias    curavit    nou  tautum ,    verum  etiam   longa  serie 

litterarum  de  rebus  Turcicis  tam  domesticis  quara  bellicis  cer- 
tiores  fecit  Ordines ,  quibus  illae  tuuc  cum  maxime  cordi  erant 
propter  belluni  quod  contra  Turcos  prospere  gerebant  Veneti. 
Non  apparet  autem  ex  epistolis ,  mercatoresne  nostri  Venetis 
quodammodo  opem  tulerint ,  ut  Turcorum  erat  opinio ,  qui  vel 
uaves  Batavorum  Venetae  classi  adesse  conteudebant ;  cuius  rei 
rumorem  Auglorum  Legatus ,  Reipublicae  uostrae  nonnumquam 
iuimicus,  sparsisse  videtur.  Caute  Warnerus  rettulit  ad  Ordines 
quid  Angiorum  Gallorumque  Resideutes  agerent ,  quidque  Ger- 
manorum  Hispauorumque  Legatis  in  animo  esse  videretur.  Ac- 
curate  de  rebus  uovis ,  quae  in  omuibus  Imperii  Osmanici  par- 
tibus  fiebaut ,  perscripsit ,  iucendia  Constantinopolitaua ,  turbas 
continuas  et  tumultus  rettulit,  praeterea  res  bellicas  in  Anatolia  et 
praesertim  iu  Transylvania  gestas ,  insulam  Tenedon  a  Venetis 
captam ,  Lemnon  Turcis  deditam ,  Cosacorum  et  Polonorum  co- 
natus,  Persarum  ludorumque  legati  quid  vellent,  nuuciavit, 
Imperatorem  denique  et  Veziros  necatos ,  muuera  venalia ,  alia- 
que  labefactati  Imperii  nec  tamen  collapsi  indicia.  Haec  om- 
nia  cognita  sunt  ex  Venetorum  legatorum  epistolis,  sed  quum 
ilKus  reipublicae  Resideus  Adrianopoli  aKquamdiu  iu  custodia 
retiueretur ,  Warueri  epistolae  ad  hanc  partem  historiae  Coustan- 
tinopolitanae  supplendam  quodammodo  valere  possunt,  quas  a 
viro  probo  et  veritatis  studioso  scriptas  esse  apparet.  Tunesiani 
et  Algereuses  piratae ,  nostro  taudem  seculo  sublati ,  Residenti 
nostro  interdum  negotia  exhibebant,  nautas  nostros  quum  cepe- 
rant  et  de  more  ad  triremes  damnaverant;  quos  Warnerus  re- 
dimere  solebat ,  quotiens  triremes ,  in  quibus  detinebautur  miseri 
captivi  illi ,  Constantiuopohn  appuleruut. 

Uxori  nomeu  erat  Cocoue  de  Christofle  ,  ex  qua  liberos  uon 
suscepit.  Vitam  degit  minime  otiosam  ,  ab  aliorum  populorum 
legatis ,  ut  docent  eius  epistolae,  in  maguo  honore  habitus. 
Prospexit  Batavorum  consulibus  qui  Tunesii ,  Aleppone  et  praeser- 
tim  Smyrnae  erant ,  cuius  rei  documento  sunt  mercatorum  uo- 
strorum  testimonia  nec  non  decreta  Ordinum  Generalium  d.  7  Aug; . 

et  15  Dec.  anni  1659  atque  d.  24  .Tan.  anni  1660  atque  d.  9  et  14 
Dec.  anni  1662,  quae  omnia  lioc  loco  expromere  non  vacat.  Denique 
totus  erat  Warnerus  in  Batavorum  honore  et  commodis  tuendis, 
utque  res  mercatorum ,  quorum  cura  ei  fuerat  commissa ,  pro- 
moveret,  strenue  defendebat  pacta,  quae  Ordines  olim  cum  Im- 
peratore  Turcico  inierant ,  Capitulationes  quae  appellabantur , 
itaque  praeclare  meritus  est  de  nostratibus ,  qui  in  Asia  Mercu- 
rium  patronum   colebant. 

Minime  autem  omnes  nautas  Batavo  sub  vexillo  mare  Medi- 
terraneum  navigantes  probos  homiues  fuisse  docent  Warneri 
epistolae ;  quo  factum  est  ut  saepius  difficultatibus  implicaretur 
in  imperio  Turcico ,  ubi  nummi  plus  quam  iustitia  valebant. 
In  gravissimas  incidit  molestias  propter  navem ,  cui  Imperator 
Octavianus  nomen ,  qua  capta  a  Turcis  Warnerus  in  foedissimum 
carcerem  coniectus  est  et  satis  diu  Adrianopoli  in  custodia  reten- 
tus ,  dum  pecunia  a  Turcorum  magistratu  exacta ,  solveretur  a  mer- 
catoribus  nostris  Smyrnensibus.  Sed  praestat  haec  omnia ,  ad  ius 
Turcicum  cognoscendum  utilia ,  legere  in  ipsis  epistolis.  Haud  ita 
diu  post  iniuriam  illam  acceptam  morbo  oppressus  est  Warnerus , 
et  paucis  diebus  post  annum  agens  quadragesimum  sextum  obiit , 
22  m.  lunii  anni  1665. 

Verbo  commeraorandus  est  Levini  frater  Fredericus ,  qui  item 
Perae  degebat  et  mercatoribus  nostris  haud  ita  ingratus  fuisse 
videtur;  nec  tamen  in  fratris  demortui  locum  successit,  ut  pe- 
tierat,  nam  mense  Octobri  Ordines  Residentem  crearunt  Domi- 
num  Joost  Croock  Amstelodamensem. 

Antequam  Levinus  vita  excessit ,  testamentum  fecit  coram 
Residente  Gallico ,  Johanne  Francisco  Roboly ,  qui ,  ut  consules 
solent ,  munere  cancellarii  vel  notarii  fungebatur.  Servatur  iuter 
epistolas  Warneri  testamenti  versio  Italica  et  apographum  Gal- 
licum  testibus  sigilloque  firmatum.  Hoc  publici  iurisfacere  visum 
est  quoniam  non  tantum  utile  est  ad  Lippiaci  nostri  res  priva- 
tas  moresque  cognoscendas ,  verum  etiam  affirmat  libros  illius 
manuscriptos  impressosque  BibUothecae  Lugduno-Batavae  legatos 

esse  ,  cui  fnerunt  per  duo  amplius  secula  insigne  decus  et  orna- 
mentum . 

Superest  ut  uuum  locum  ex  testamento  Warneri  redarguam 
et  explicem  Christianissimi  Regis  Residens  affirmavit  eum  fidei 
Catbolicae  addictum  f uisse ,  quod  tamen  ideo  non  crediderim 
quia  Warneri  aetate  in  Batavorum  Republica  magistratus  et  lio- 
nores  publici ,  nisi  Ecclesiam  Reformatam  sequentibus ,  mandari 
nulli  poterant.  Accedit  quod  Ordines  Generales ,  qui  res  tam  pu- 
blicas  quam  diviuas  curabant ,  Verbi  Divini  ministros  Conven- 
tibus  Reformatis  Perae  et  Smyrnae  praeficere  solebant.  Gallicus 
igitur  Legatus  nihil  aliud  significavit  uisi  hoc ,  Warnerum  fuisse 
probum  hominem  Christiauum.  De  orthographia  quam  illius  se- 
cretarius  Richardus  haud  ita  callebat ,  auribus ,  non  etymologiae 
obtemperans ,  ut  olim  Gallorum  mos  erat ,  nihil  dicam ,  nec  illam 
corrigere  lubet ,  quia  praestat  huius  geueris  documenta  iutegra 
typis  mandare. 


Extrait  des  Registres  de  la  Chancellerie 
de  monsieur  Le  Residant  pour  sa 
majeste  Christianissime  En  Levant. 

L'an  mil  six  Cens  soixante  Cinq  et  le  vintiesme  lour  du  mois  de 
Juin  apres  midi  mestant  transpoi'te  mon  secretaire  de  mons  Le  Eesi- 
dant  de  france  a  la  maison  de  mons  Leuino  Varnero  Eesidant  jDOur 
Les  tres  haut  et  tres  puissant  estas  generaux  des  provinces  vnies 
dollande  Estant  bien  sain  de  sans  et  Jugement  deteneu  au  lit  de  ma- 
ladie  naturele  Comme  sachant  que  ne  Luy  a  Eien  plus  asseure  que 
La  mort  et  Incertain  que  Lheure  dicelle,  Comme  bon  Catolique  a  Ee- 
comande  son  ame  a  son  Createur  pour  La  vouloir  Eecevoir.  Lorsque 
partira  de  ce  monde  et  la  placer  avec  que  Les  anges  et  bien  heureux 
a  la  gloire  eternelle  et  pour  sa  sepulture  La  ou  plaira  a  dieu  Le 
prandre  que  soit  honorable  Comme  sa  Charge  et  dignite  Le  Eequier. 
En  premier  Lieu  a  Legue  et  legue  a  madames  Coccne  de  Cristofle  sa 
Chere    famme   e   espouse   La  somme  de  quatre  Cens  piastres  de  Juste 

poix  et  ce  par  dessus  miile  saquin  que  Luy  a  deia  donne  Comptant 
En  or  quelle  prandra  apres  Le  lour  de  son  deces  sur  les  mubles  quil 
se  treuueront  a  la  maison  plus  a  damoyselle  anette  gisberte  tille  de 
feu  nicolle  gisberti  a  son  vivant  Residant  pour  Les  mesmes  estat  tout 
ce  que  luy  a  desia  donne  soit  En  argent  que  autres.  Et  par  dessus 
Lui  sera  restitue  tout  ce  que  son  feu  pere  Luy  a  Laisse  Comme  apert 
par  Linuantere  Riere  La  Chancellerie  recomandant  Ladite  annette  a 
Les  executeurs  de  son  dit  testament  que  seront  nommes  cy  apres  et 
Les  suplie  de  La  prandre  a  son  soing  et  garde  Comme  sa  propre  seur 
et  particulierement  a  Sr.  fran<jois  de  brosse  L'un  diceux  et  son  se- 
craitere,  Plusque  ses  seruiteurs  soint  payes  detous  Leurs  arrerages  a 
eux  deub  suivant  cequon  Luy  a  acorde.  Plus  au  Sr.  fi-an^ois  de  brosse 
son  secraitere  quatre  Cens  piastres  de  Justes  pois  et  ce  pour  Les  ser 
uices  que  Luy  a  rendeu  pandent  que  a  demure  a  sa  maison  que 
Luy  s^"ont  payee  Le  jour  apres  son  deces  soit  En  argent  ou  mubles 
ala  volonte  des  executeurs  dudit  testement.  Plus  au  docteur  merselin 
son  medecin  pour  Les  soing  et  paines  qua  pris  pandant  sa  maladie 
La  somme  de  Cinquante  piastre  de  poix  que  Ley  seront  ausy  payees 
apres  le  lour  de  son  deces.  Plus  au  S»'  henry  son  appoticaire  deux  ves- 
tes  de  drap.  Plus  a  son  drogomant  ausy  une  ve.?te  drap.  Plus  a  andre 
Le  fils  de  seigr  Siprian  unne  autre  veste  dra^D  Et  generalement  La 
Libei-te  atous  Les  Esclaves  tant  homme  que  farame  sans  que  per- 
sonne  Les  puisse  plus  Inquieter  et  serons  Entretenus  asa  maison  et 
a  ces  depans  lusques  ace  quon  Luy  aye  donne  La  vertu  suivant  que 
lugeront  a  propos  Lesdits  executeurs  du  presant  testement  Et  Encore 
quelque  recompance  a  sa  volonte  et  suivant  son  merite  et  au  plus 
grand  Esclave  Cent  piastre  poui'  Le  faire  estudier  Et  y  donner  La 
vertu.  Plus  a  demitraquy  Lun  de  ses  drogomans  une  veste  de  drap. 
Plus  sera  Donne  deux  Cens  piastres  de  poix  que  seront  Donnces  pour 
Le  Rachept  de  povres  Es  claves  que  se  treuvent  a  presant  Entre  Les 
mains  du  grand  seigr,  Pour  les  Escriptures  de  La  Chanselerie  scau  et 
Cappitulations  seront  et  demureront  Entre  Les  mains  dudit  sr  de 
brosse  son  secraitere ,  lusques  ace  que  vienne  ordre  des  Estas  dollande 
ou  que  Les  marchands  de  Ladite  nation  treuueront  a  propos.  Pour 
ses  papiers  tant  manuscrit  que  Livres  et  autres  demurez'ont  a  sondit 
secraitere  Pour  les  Envoyer  a  LaCademie  de  Leyde  En  oUande.  tous 
ses    debtes    seront   payes    exatement    Cens    que  aucuns  aient  Lieu  de 

plainte  Le  tout  piir  ses  dits  exccutcurs  du  testeiiient.  Flus  a  artin 
Lun  de  ses  drogomans  unne  veste  drap.  Plus  audit  sr  de  brosso  son 
secraitere  Luy  a  Consigne  on  diemant  appartenant  a  Ladite  annette 
fiUe  du  feu  s»"  Kesidant.  Plus  Le  Tiors  de  toute  son  arganterie  Con- 
sistant  En  vaisselle  La  Laiguo  et  donne  a  sadite  famme  CoGone  et 
pour  Le  restant  de  tous  ces  autres  biens  mubles  Inmubles  argont 
biens  et  facultes  En  quoy  (juy  Consiste  et  puissent  Consiste  En  a 
nomme  desa  propre  bouche  Les  seuls  hei-itiers  Le  sr  federic  son  frere 
et  ses  seurs  qny  se  Ireuuent  de  presant  En  vie  egallemant  tant  Lun 
que  lautre  Cens  qiu'.  personne  Les  En  puissent  Anquietter  ny  ampc- 
cher  de  sa  loisance.  et  pour  executeurs  de  sont  presant  testement  a 
nomme  Les  ssrs  guilhermy  heitt  inarchant  anglois,  barthelemy  greas- 
que  marchand  francois  et  sr  francois  de  brosse  son  dit  secra  Cens  que 
aucuns  autre  sans  puissen  mesler  En  aucune  fasson  quesesoit  Les 
priant  Le  seruier  En  Cest  affaire  Jusque  ace  que  Cesdits  parants  En 
puissent  retirer  sondit  heritage  et  de  tous  ses  dits  facultes  Et  heritage 
Ensera  fait  Inuantaire  que  seras  mis  riere  La  Chanselerie.  fait  ala 
maison  dabitation  dudit  sr  Residant  presant  ssrs  Jacques  fabre  mar- 
chant  fran^ois,  barthelemy  dannet  Et  Jean  bernard  mres  appoticaires 
lean  antoine  timon  docteur  En  medecine,  lean  bapte  fornetti  Inter- 
pretre  de  fi-ance.  lean  Leuers  Et  pol  Chabert  temoins  requis  et  signes 
auec  Le  dit  sr  residant  a  Loriginel 

Colalione  par  moy  sur  son  original 
Kicharde  Secraitere. 

Nous  Jean  fran^ois  Roboly  Conr  du  Roy  Et  residant  poursa  maieste 

tres  crestienne  En  Levant  Certiffions  a  tous  quil  appartiendra  que  Le 

dessus    nomrae    et   signe    Sr  lacques    Richard   que  a  pris  et  signe  Le 

present    testemant    est    nostre    secraitere    aux    escripture  et  signature 

plain    et   Entiere   foy    Et    aioustce  tant  En  Jugeraent  que  dehors  En 

temoins    daquoy    nous    avons   signes   Les  presantes  et  fait  opposer  Le 

seil    de    nos   armes  a  pera   Les   Constantinople   ce  dix  luillet  mil  six 

Cens  soixante  Cinq 

J.  F.  Roboly. 


(Locus  Sigilli.) 


XIV  PRAEFATIO. 

Warneri  legatum  Curatoribus  Universitatis  nostrae  admodum 
gratum  fuisse,  nou  est  quod  dicam.  Cuius  iusignis  doni  mune- 
risque  certiores  facti ,  quum  audivissent  libros  iam  Constantino- 
poli  Smyrnam  esse  transmissos ,  Consulem  nostrum  Dominum 
Smit  die  18  m.  Maii  a.  1666  rogarunt  ut  libros  illos  quam  pri- 
mum  Venetiam  mercatori  Batavo  Donino  Druyvesteyu  aut  con- 
suli  nostro  Livornensi  mittendos  curaret.  Anno  sequente  ob  me- 
tum  bellicum  ad  eundem  consulem  iteruiii  dederunt  litteras  , 
quibus  iubebatur  libros  retinere  usque  ad  adventum  Domini  van 
Dam ,  qui  ei  successor  datus  erat ,  id  unice  ageutes ,  ut  quam 
tutissime  Warneri  libri  Leidam  deferreutur.  Quum  tandem 
iueunte  mense  Decembri  a.  1668  thesaurus  ex  Asia  Amsteloda- 
mum  advectus  esset ,  Curatores  librorum  catalogi  conficiendi  cu- 
ram  mandarunt  Theodoro  Petreio  Amstelodamensi ,  summus  enim 
Golius ,  Warneri  praeceptor,  e  vivis  tuuc  iam  excesserat.  Cata- 
logum  Codicum  nostrorum  Orientalium  ab  aliis  deinceps  Pro- 
fessoribus  Leidensibus  per  lougam  annorum  seriem  auctum  et 
emendatum  esse  vix  opus  est  monere. 

Hoc  autem  qualecumque  Levini  Warneri  monumentum  eflBgie 
eius  ornare  volueram ,  sed  non  exstat  tabula  nec  picta  nec  in- 
cisa ,  quae  praeclari  viri  imaginem  nobis  repraesentat.  Quae  quum 
ita  sint,  his  epistolis  ex  archivis  depromendis  edendisque  con- 
tentus  esse  debebam. 

Scripsi  mense  lulio,  a.  1883.  G.  N.  DU  RIEU. 


EPISTOLAE  WARNERI, 

quae  continentur  hoc  volumine ,  servantur 

in  Bibliotheca  Universitatis  Lugduno-Batavae ,  Catal.  XVIII.  Lat.  N°.  293 

A.  Ep.  1-3,  6-10. 
in  Tabulario  Civico  Leidensi  Ep.  4. 

in  Tabulario  Curatorum  Universitatis  Lugduno-Batavae  Ep.  5. 
in  Tabulario  Publico  Hagae  Comitis  Ep.  11   et  quae  sequuntur. 


Quid  faceres  si  in  Oriente  ageres?  Non  merces,  inde  quas  vita  magni  facit  inveheres, 
non  magni  aestimandas  nisi  illis  qui  KspScau  Mercurio  student.  Tu  qui  ^^dyiov 
colis,  totas  opes  linguae  illius  regionis  in  has  oras  raigrare  iuberes  ('nm  Persicis 
etiam  Arabica  mercimonia  in  Europam  importares,  et  spoliis  Orientis  onustus  ad 
nos  redires.  Opto  igitiir  ut  propedieni  hoc  possis,  et  destinatum  in  hunc  finem 
iter,  felix  faustnmque  tibi  procedere  ex  animo  voveo  et  precor. 

Cl.  Salmasius  in  Epistola  dedicatoria,  Leydae 
IX  Augusti  CIOIOCXLIV  ad  Levini  War- 
neri  Proverbiorura  et  Sententiarum  Persi- 
carum  Centuria.  Lugd.  Bat.   1644.  4°. 


Quo  modo  singulos  codices  nactus  sit  Warnerus  declarare  non  possum ,  nam  nihil 
hac  de  re  aunotatura  repcri.  Optime  autem  de  nostra  Bibliotheca  et  dc  litteris 
Orientalibus  meritus  est  vir  ille  pie  semper  colendus,  qui  omnes  Codices  suos, 
Orientales  Bibliothecae  Lugduno-Batavae  reliquit. 

R.  P.  A.  Dozy,  Catal.  Codic.  Oriental. 
Biblioth.  Acad.  Lugd.-Bat.  Vol.  I.  1851. 
Praef  p.  XVI. 


Nobilissime,  Amplissimeque  vir. 

Diuturnum  Amicorum  silentium  angit  me  et  cruciat  non  parum. 
Scribo  saepissime,  responsum  accipio  nullum:  quae  causa  sit  tantae 
morae  exputare  non  possum.  Obstant  niultum  belli  iniuriae :  scio.  tur- 
batae  sunt  viae:  scio.  intercipiuntur  saepe  literae:  et  hoc  scio;  tamen 
cum  alios  videam  non  tam  de  interraisso  quam  interrupto  nonnunquam 
literarura  commercio  queri,  vix  est,  ut  aliud  suspicari  possim,  quam 
exiguam  mei  apud  amicos  superesse  memoriam;  neque  enim  illud  Deus 
sinat,  ut  plane  iis  in  oblivionem  venerim.  Tu  Nobilissime  Domine,  qui 
constanter  amare  soles,  quos  favore  tuo  es  complexus,  quique  nosti 
gravissimas  esse  conditiones  .,:^.£,  semper  spero  Tui  eris  similis,  et  de- 
votissimum  virtutum  tuarum  cultorem  literis  aliquando  solaii  non  gra- 
vabeiis:  quas  quidem  ubi  exosculari  datura  fuerit,  magno  me  dolore 
levatum  putabo,  quo  nunc,  vere  dico,  opprimor,  ut  tempus  longum 
videatur  Constantinopoli  (nam  tanto  longius  omne  quanto  infelicius  tem- 
pus)  literas  enim ,  in  quibus  solis  felicitatem  meam  repono ,  non  licet 
tractare  ut  libet.  Centenos  quos  accepi  imperiales  suo  jure  quasi  sibi 
vendicavit  medicus ,  ut  expelleret  gravem  dysenteriae  morbum ,  et 
ophtalmicis  mederetur  doloribus.  Nulli  nunc  nummi,  quos  in  magistros 
impendam,  quibus  libros  comparem,  plane  ut  non  videam  quomodo  Taae, 
Magne  patrone,  aliorumque  expectationi  sim  satisfacturus ,  nisi  brevi 
huic  meae  succurratur  inopiae.  Aliquid  quidem  vel  afQictis  etiam  re- 
bus  praestitisse  videor,  dum  obscuriores  aliquot  Persicae  linguae  Autho- 
res  percurri,  dum  varia  Karaitarum  scripta  evolvi,  dum  Graecorum 
Armenorumque  ritus  et  ceremonias  Ecclesiasticas  pervidi;  sed  in  hoc 
singularem  expertus  sum  fortunae  benignitatem ,  qua  nunc,  ut  nulla 
perpetua  sunt  bona,  gaudere  amplius  non  licet.  Libros  quippe  quibus 
mutuo  concessis  utebar ,  alio  transportavit  possessor ,  amici ,  qui  num- 
mos  commodabant,  discedunt  et  sua  repetunt.  Ut  quid  consilii  sim 
capturus  in  posterum,  quomodove  studia  promoturus,  minime  habeam 
exploratum.  Non  despero  tamen  meliorem  successum  (certa  quadam 
permotus  animi  divinatione)  dummodo  Tua  fruar  benevolentia ;  nullus 
enim  dubito,  quin  studia  mea  literarum  patronis  sedulo  sis  commen- 
daturus.     Fama  nuper  fuit,  venturum  huc  Legatum  Hispanicum.  Venit 

quidam ,  nescio  quo  titulo  dignus ,  non  Legati  certe ,  qui  cum  nemine 
alio  quam  cum  Rege  commanicare  voluit  secreta.  Cum  admissus  esset, 
certam  nominavit  insulam,  quam  Hispanici  jugi  impatientem  Turcis  se 
velle  dedere  confirmavit.  Auctor  proinde  fuit,  ut  pararent  exercitum 
et  recta  ad  opulentam  possessionem  contenderent.  Sed  quis  credat  adeo 
ineptum  fuisse  hominem,  ut  ne  minimara  quidem  mendacio  potuerit 
fidem  facere.  Insula  enim,  quam  dixit,  ne  Utopiae  quidem  scriptori 
unquam  fuit  cognita.  Igitur  Turcae,  cum  tabulis  geographicis  diligen- 
ter  inspectis,  nullum  tale  nomen  reperissent,  hominis  mentis  male  sa- 
nae  primo  vincula  injecerunt,  post  eum  ad  triremes  damnarunt.  Plura 
non  sinit  temporis  angustia.  Vale,  —  Magne  Fautor  et  me  studiaque 
tibi  commendata  habe. 

Amplitudini  Tuae  devotissimus 
Constantinopili.  Anno  1(345,  2  decembr.  Levinus  Warnerus. 

Literae  Constantinopilin  mittendae  curabuntur  a  Dno  Schut,  mercatore 
Amsterodamensi ,  si  alia  non  pateat  via.  Magni  Dni  Hugenii  aflfectum 
ut  magis  magisque  mihi  concilies  summopere  rogo. 

A  Monsieur  Mons.  Dauid  de  Wilm  Conslier  de  son  Altesse  a 

La  Haye. 


II. 

Vir  Nobilissime. 

Toties  ad  te  scripsi ,  ut  verba  illa  familiaria ,  quibus  obsequium  meum 
ac  ofiiciorum  pietatem  probare  sum  solitus ,  fere  omnia  consumpserim : 
nihil  ergo  nunc  praeter  nova,  quae  et  ipsa  sterili  hac  hyeme,  pauca 
occurere,  aestas  foecundior  sine  dubio  plura  pariet.  Classis  Turcica 
constans  viginti  triremibus  et  duabus  navibus  bellicis  22  April.  solvit 
Constantinopoli ,  milites  erant  valde  crudi  et  imbelles,  siquidem  contra 
morem  collecti  fuerunt  ex  agresti  luxuria,  rusticis  mendiculis  et  despe- 
ratis  bajulis,  sed  quod  virtuti  deest,  numero  pensari  existimatur.  Reli- 
quias  Candiae  facili  negotio  se  expugnaturos  praesumunt  Turcae,  nisi 
majori  virtute  dimicaturi  deinceps  sint  Christiani  quam  superiori  tem- 
pore  sit  factum;  tunc  enim  solam  famam  gentis  Ottomanicae  bellum 
confecisse  superbi  jactant;  cum  vano  tantum  ac  inani  clamore  adeo 
perterritos  perturbatosque  fuisse  milites  Christianos  dicant ,  ut  alii  arraa 
abiecerint,    alii   sclopeta   exoneraijtes  non  hostem  sed  aethera  petierint; 


unde  nata  est  irapia  illa  vox  inter  Turcas,  Christianos  contra  ipsum 
Deum  tunc  temporis  pugnasse ,  euiuque  de  throno  suo  deturbare  voluisse. 
A  Cosacis,  qui  Pontum  Euxinum  saepius  infestare  solent,  valde  sibi 
nunc  metuunt  Turcae,  auget  timorem  concepta  opinio  de  gentis  illius 
fortitudine.  Etenim  communis  vox  circumfertur  Constantinopoli ,  adeo 
pugnax  animal  esse  Cosacum,  ut  si  brachium  ei  forte  in  praelio  prae- 
cidatur ,  denuo  illud  tollat ,  et  in  hostem  minim^  defunctorio  impetu 
torqueat;  si  utroque  brachio  careat,  irato  pede  occurrentem  elidat;  si 
pedibus  sit  truncatus,  serrato  morsu  inimicum  vexet.  Milites  illi  qui 
cum  Charle  van  D^ck  huc  venerunt  et  religionem  Turcicam  vol[entes] 
nolentes  sunt  amplexi ,  jam  fere  omnes  aufugerunt ;  qui  hactenus  reman- 
serunt  et  ipsi  vias  circumspiciunt ,  quibus  pristinae  libertati  restituan- 
tur,  hinc  Turcae  in  religionis  negotio  comparare  eos  solent  cani,  qui 
invitus  debeat  lepores  capere.  Iijse  dominus  Charle  van  Dijck  hactenus 
stabilem  pedem  figet;  Turcae  eum  magna  spe  implent  et  blande  trac- 
tant,  is  securns  quoque  fidem  habet,  et  minime  intelligit  eos  agere 
more  latronum  illorum,  quos  philetas  Aegyptii  vocabant,  qui  in  hoc 
amplectuntur,  ut  strangulent.  Magnus  Vezir  nuper  Kesidenti  Impe- 
ratoris  German.  remisit  decem  mille  thaleros  de  quindecim  millibus ,  quos 
pro  peracto  facinore  solvendos  imperarat.  Necem  trucidati  Hispanis 
gratam  esse  nunciatur.  Literae  aliquot  eius  sunt  inventae  sigillo  Regis 
Hispan.  obsignatae,  quae  hunc  praeferrent  titulum:  Don  Juan  Menesses 
de  Castro,  Eques  Ordinis  S.  Jacobi,  Gubernator  et  Generalis  Provin- 
ciarum  Popaiano  et  Pasto  in  India  Occidentali.  Sed  haec  hactenus. 
Consuluerunt  mihi  viri  authoritates  graves ,  ut  ad  Celsissimum  Principem 
Auraicum  et  Illustriss.  Ordines  nova  quae  hic  occurrunt  perscriberem , 
ne  post  obitum  Domini  Copsii  ea  ignorarent ;  secutus  sum  consilium , 
quamvis  id  diflBculter  a  verecundia  mea  impetrarim ;  si  quid  erroris  com- 
miserim,  ab  humanitate  Tua  excusari  cupio.  De  rebus  meis  plus  quam 
afllictis  scripsi  nuper,  et  certe  quo  me  vertere  debeam  nescio ,  nisi  brevi 
mihi  subveniatur;  nam  si  Legatus  Anglicus  discedat,  quod  fortassis 
propediem  fiet  et  Dnus  Copsius  sit  mortuus ,  restabit  nemo ,  in  quo  mihi 
aliquid  perfugii  sit  positum.  Facta  mihi  aliquando  fuit  spes,  irapetratum 
mihi  aliquid  iri  ab  lUustriss.  Dnis  Ordinibus.  Non  diflfidam,  si  Am- 
plitudo  Tua  verbulo  negotium  meum  commendare  tanti  putaverit. 

Magnarum  virtutum  Tuarum  cultor  devotissimus 
Constantinopoli.  Anno  1647,  die  6  Maji.  Levinus  Warnerus. 

Nobilissimo   Amplissimoque   Viro   Dno   David   de   Willem.  Fautori  ac 
patrono  suo  colendo.  Hagam. 


III. 

Nobilissime  Domine. 

Cum  nihil  unquam  responsi  acceperim  ad  literas  meas  quas  dedi  cre- 
berrimas ,  suspicari  possem ,  nullam  mei  apud  Amplitudinem  Vestram 
superesse  memoriam ,  nisi  amici ,  inter  quos  Dnus  Golius ,  amorem  ac 
bencvolentiam  vestram  mihi  confirmarent :  qua  fiducia  fretus  literis 
meis  iterum  obsti-epere  audeo,  quod  credam  non  ingratum  esse,  si 
quae  hic  occurrunt  nova,  persci*ibam.  Ingens  nunc  est  Constantinopoli 
rerum  omnium  varietas;  ut  mensis  aevum  existimetur,  si  vices  rerura 
putentur.  Rex  8  August.  de  throno  suo  deturbatus  in  carcere  latitat- 
Magnus  Vezir  quoque  crudeliter  est  occisus ,  cujus  sanguinem  multi  pro 
ultione  hauserunt ,  eo  satiari  cupientes ,  quod  ipse  innocentissimi  san- 
guinis  ante  insatiabiiis  fuisset.  Causa  quare  insurrexerint  contra  Regem 
haec  est;  quod  in  Eegno  omnia  sursum  ac  deorsum  irent,  omni^.  essent 
soluta,  turbata  atque  etiam  in  contrarium  versa,  cum  nec  Eex  imperii 
.  curas  capesseret ,  nec  Vezir  publicis  utilitatibus  invigilaret.  Etenim  Rex 
tantum  pellicibus  suis  vacabat,  quascunque  congerebat  opes  inter  eas 
distribuebat ,  dies  noctesque  cum  illis  consumebat,  saepe  etiam  nudus 
ludebat,  ipso  Sardanapolo  effeminatior.  His  adhibebat  scurras,  moriones, 
histriones,  delectabat  si  quid  petulans  a  scurra,  stultum  a  raorione, 
ineptum  ab  histrione  proferretur.  Vezir  ut  haberet ,  quo  Eegis  aviditatem 
expleret  (nam  nisi  continuis  muneribus  ipsura  placaret,  vitae  periculura 
instabat)  per  fas  et  nefas  omnia  coi-radebat ,  quos  sciret  esse  divites  opibus 
exuebat,  et  aedes  in  quibus  multos  nummos  vel  pretiosas  gemmas  asservari 
crederet,  diripiebat.  Nec  hic  stetit  iniquitas  eius,  sed  triginta  satrapis, 
quos  illi  Beglerbeg  vocant,  vitam  ademit,  ut  defunctorum  opes  inva- 
deret,  et  munia  illa  aliis  iterum  care  venderet.  Christiani  quoque,  et 
inter  eos  Angli ,  satis  ingerauerunt  raalis  quae  ab  illo  sunt  passi ,  dum 
continuis  eius  extorsionibus  fere  oranes  ad  paupertatera  sunt  redacti; 
quae  causa  fuit ,  quod  nuper  luculentum  ignem  eumque  omnium  oculis 
expositum  in  navibus  suis  excitarent,  quo  monstrare  voluerunt,  se  in- 
iuria  affectos  ad  Eegera  confugere,  ab  eoque  ius  suum  petere;  mos 
enim  hic  est,  ut  oppressi  qui  Eegis  patrocinium  quaerant  in  conspectu 
eius  stoi-eam  comburant,  sicut  in  Persia  obtinet,  ut  qui  in  tali  sunt 
statu,  chartacea  veste  induantur.  Ut  igitur  augescentibus  hisce  vitiis 
occurreretur ,  Mufti  milites  adesse  iubet ,  eisque  quid  facto  opus  sit , 
indicat;  qui  eo  proraptius  raandato  parent,  quod  stipendia  ipsis  diu  non 
essent  persoluta.  Vocatur  postea  Vezir,  sed  non  se  sistit;  saluti  suae 
consulere  volens  ad  Eegem  confugit,  qui  et  primo  illum  defendit,  post 


cognito  militum  furore,  eum  trucidatum  in  plateam  abiici  iubet.  Pos- 
tero  (lie  Mufti  literas  mittat  ad  iiegem,  quibus  petit  ut  examini  se  sistat , 
et  rationem  reddat,  qua  fronte  leges  et  statuta  Eegni  infringere  audeat. 
Eex  ira  commotus  literas  illas  pedibus  calcat,  et  Aulicos  suos,  quorum 
numerus  usque  ad  viginti  mille  excrescit,  arma  sumere  iubet:  quo  in- 
tellecto  Mufti  publico  edicto  sancit,  omnes  qui  Kegi  in  causa  iniusta 
auxilientur,  Lege  divina  infideles  declarari:  tum  illi  singula  eius  verba 
singula  oracula  putantes,  ab  incoepto  desistunt,  obedientiam  pollicentur 
et  praestant,  Sic  Mufti  cum  miUtibus  palatium  ingreditur,  et  Eegem 
graviter  reprehensum  in  carcerem  ire  iubet:  post  filium  Eegis  nomine 
Muhamed,  qui  iam  septimum  agit  annum,  Eegem  salutat,  et  praelectis 
pro  more  Kegni  statutis,  frontem  eius  osculatur,  osculantur  docti  ma- 
nicam ,  Vezirii  laciniam ,  populus  terram ;  omnes  publico  gaudio  litantes 
et  vota  nuncupantes  pi'o  salute  Eegis  et  Imperii  aeternitate.  Quibus 
omnibus  peractis,  nunciatui*  Eegem  patrem  in  carcere  18  August.  occi- 
sum  esse  a  carnifice  eodemque  die  sepultum.  Haec  hactenus.  De  rebus 
meis  privatis  scripsi  nuper ,  nunc  non  repeto.  Omnino  spero  Nobihssimum 
Dominum  spes  meas  et  ultimos  conatus  non  destituturum.  Fortassis  in- 
tercessione  Vestra  interposita  ab  IUustriss.  ac  Potentiss.  D.  Ordinibus 
munusculum  aliquod  impetrari  posset,  quo  libros,  quos  dum  hic  fui 
rarissimos  notavi ,  in  usus  publicos  compararem.  Illustri  Doraino  Hugenio 
ut  has  literas  inclusas  mittat  meque  gi-atiae  eius  insinuet,  etiara  atque 
etiam  rogo.  Vale  Vir  Nobilissime  mihique  favere  perge. 

Amplitudini   Vestrae  devotissimus 
Constantinopoli.  Anno  1648,  29  August.  L.  Warnerus. 

Aen   Myn   Heer  Myn   Heer    David   de   Willem  Eaedts  Heer  van  syn 
Hooche}  vt  In  Schrauen  Haga. 


IV. 

Nobilissimi,  Amplissimi  Spectatissimique  Domini. 

Superioribus  literis  gratias  egi  pro  extraordinario  illo  munere,  quod 
Liberaiituti  Vestrae  in  me  conferre  placuit;  nec  prtesentium  aliud  foret 
argumentum ,  nisi  magis  ad  rem  pertinere  arbitrarer  ut  quae  hic  occur- 
runt  nova  perscribam,  quam  ut  pro  tanto  dono  tam  vili  munere  orationis 

defungar,  cum  quicquid  dicam  minus  sit,  et  beneficia  Vestra  id  longe 
exuperent.  Ingens  nunc  est  cet.  —  eodemque  die  sepultum  ').  Sed  haec 
hactenus.  Valete  Magni  Patroni   et  favere  pergite. 

Illustrium  Virtutum  Vestrarum  devotissimo  cultori 
Constantinopoli.  Anno  1648,  August.  29.  Levino  Warnero. 

Aen    Mijn    Heeren    Myn   Heeren   Burchemesters  der  stadt  Leyden  In 
Leyden. 


1)  Sunt  eadem  qaae  in  epistola  superiori  scripserat  ad  dominum  de  Willem. 


V. 

Nobilissimi ,  Amplissimi ,  Spectatissimique  Domini. 

Desinetis  mirari  diuturnum  silentium  meum,  si  inteDigatis  Literas 
vestras  post  anni  spatium  demum  ad  manus  meas  pervenisse  Residente 
Belgise  teste,  qui  eas  mihi  exhibuit,  nimirum  ea  nunc  est  temporum 
conditio ,  ut  literse  ultro  citroque  libere  commeare  nequeant,  cum  ob  tu- 
multus  bellicos  impeditae  ac  interclusae  sint  viae.  Excusatiorem  proinde 
me  futurum  spei'0  quod  credara,  eam  quam  tempora  sustinent  culpam, 
Nobilissimos  Dominoa  mihi  imputare  nolle.  Caeterum  grata  mente  agnosco 
propensum  Vestrum  affectum  ;  quod  dignum  me  existimaretis ,  cui  munus 
in  Academia  vestra  demandare  volueritis:  dabo  operam  et  pro  viribus 
annitar,  ut  espectationi  Vestrae  satisfaciam ,  et  spei  quam  de  me  susce- 
pistis,  respondeam.  Unum  hoc,  si  fieri  possit,  ab  Amplitudinibus  vestris 
impetratum  velim ,  ut  Halebum  ,  Damascum ,  aliaque  Orientis  loca  ante 
perlustrare  liceat,  quam  redeam;  magnum  enim  fructum  percipiam,  si 
ea  quse  hactenus  legi,  audivi,  observavi  ipsis  oculis  in  istis  locis  inspi- 
ciam.  Audacius  hoc  rogo,  quod  Cl.  Dnus  Golius  mihi  scripserit,  si  tale 
quid  orem,  haud  difificulter  me  exoraturum.  Sed  et  nunc  Nobilissimi 
Domini,  etiamsi  maxime  velim  recta  statim  venire,  minime  tamen  id 
facere  queam,  cum  quod  viae  vel  non  pateant,  vel  mille  periculis  sint 
repletae,  tum  quod  media  in  itinere  necessaria  nuUa  suppetant.  Spero 
itaque  et  omnino  confido  paratiorem  mihi  futuram  veniam,  cum  non 
culpa  mea  sit  morse  causa ,  sed  necessitas ,  cui  parendum ,  eam  imponat. 
Quod  reliquum  est,  Deura  supplex  veneror,  ut  Nobilissiraos  Amplissiraos 


Spectatissiniosque  Dorninos  Ecclesise ,  Reip.  et  rei  litevarisB  bono  diu  salvos 
ac  incolumes  conservet. 

Illustrium  Virtutum  Vestraruui  Cultor  devotissimus 
Constantinopoli.  Anno  1649,  9  Septembr.  Levinus  Warnerus. 

Aen  de  E.  Edele  Heeren  de  Heeren  Cui-ateurs  en  Burgemeesteren  der 
Stadt  Leyden. 


VI. 

Vir  Nobilissime,  Patrone  observande. 

Ante  mensem  nova ,  quae  tunc  temporis  oecurrebant ,  nota  feci ;  nunc 
quid  geratur,  praesentibus  perscribo.  Praeteritis  hisce  diebus  Equites 
contra  Vezirum  insurgentes,  multas  turbas  dederunt,  eo  quodinbellum 
juberentui*  ii-e ,  et  per  multos  menses  stipendia  illis  non  essent  soluta  • 
nunc  cum  satisfactum  iis  sit,  iterum  sunt  placati,  paratique  qui  man- 
data  capessant,  sed  ea  occasione  ut  Vezir  una  proficiscatur ,  siquidem 
more  receptum  sit,  ut  si  ipse  non  eat,  illi  etiara  non  se  moveant. 
lenitseri  quoque  quantum  maxime  possunt,  bellum  subterfugiunt ,  et  in 
praefectos  suos  certatim  munera  conferunt,  ut  alios  substituant  (qui 
crudi  plerunque  et  rei  bellici  imperiti  esse  solent)  ipsisque  domi  liceat 
manere.  Nimirum  prisca  fortitudo  Ottomanica  nunc  valde  est  rara ,  quod 
plerique  deliciis  assueti  perpetua  luxuria  diffluant;  qua  in  re  multitudo 
exemplis  peccat,  quod  ipse  Vezir,  Jenitser  aga,  Capudan  Pascha  aliique 
magnates  vino  semper  iiidulgeant.  Bagdadi  magnae  exortae  sunt  seditiones 
inter  Turcas,  adeo  ut  mutuis  gladiis  ipsi  se  conficiant:  Persae  uteutes 
occasione  dicuntur  toti  in  eo  e^se,  ut  dictam  urbem  obsidione  cingant: 
unde  Jenitseris  Bagdadensibus ,  qui  hinc  inde  discurrebant  mercaturam 
exercentes ,  in  mandatis  datum ,  ut  omni  amputata  mora  Bagdadum  se 
conferant.  Constantinopoli  quoque  ante  triduum  sex  mille  Jenitseri  illuc 
fuerunt  missi.  Legatus  Turcicus ,  qui  cum  Internuntio  Imperatoris  Vien- 
nam  mittebatur,  intra  paucos  dies  hic  exspectatur:  scripsit  ad  Vezirum 
valde  extollens  et  praedicans  humanitatis  officia  et  beneficia,  quae  illic 
est  expertus.  Quae  causa  est,  quod  Vezir  nunc  Residentem  Caesareura 
valde  amice  tractet,  et  domesticos  sumptus  nummosque  ordinarios,  qui 
antehac  vel  retenti  fuerunt,  vel  magna  cum  difficultate  obtenti,  ultro 
solvat.  Turcae  enim  praeter  ea,  quae  ad  victum  et  familiam  sustentan- 
dam  pertinent,  certam  summam  pecuniae  singulis  mensibus  Residenti 
Imperatoris,  vel  Legato,  si  quis  huc  mittatur,  ex  pacto  pendere  tenen- 


tur;  queaiadmodum  et  Turcarum  Legatis,  qui  Viennam  adeunt,  pendi 
solet.  Cum  autem  antehac  Tui-cae  millies  licet  sollicitati  admodum  dif- 
ficiles  se  praeberent  in  solvendis  illis  quae  ex  pacto  deberent,  dictum 
nuper  fuit  Imperatori ,  cum  Legatus  Turcicus  Viennae  esset ,  Turcis 
quoque  non  ita  prompte  in  omnibus  esse  obsecundandum ,  ne  liberali- 
tate  Imperatoris  abuterentur ,  sed  eodem  modo  esse  excipiendos ,  quo 
illi  Impex-atoris  vel  Legatos  vel  Residentes  Constantinopoli  exciperent; 
ad  quod  Imperator  his  verbis  respondisse  fertur:  si  illi  barbar^  et  in- 
civiliter  agunt,  nobis  ideo  non  licet  humanitatis  nostrae  oblivisci.  Le- 
gatus  Imperatoris  Dnus  Smid,  idem  qui  nuper  hic  internuntius ,  nunc 
Baro  creatus,  intra  quinque  menses  hic  exspectatur :  quo  tempore  de 
novo  pax  ad  viginti  usque  duos  annos  stabilietur.  Turcae  de  iure  suo 
quod  antebac  praetendebant  in  exigenda  ingenti  summa  pecuniae  ab 
Imperatore,  nunc  decedunt,  cum  quod  bellis  sint  impliciti,  tum  quod 
pacem  in  Germania  esse  factam  (ideoque  magis  metuendum  Imperatorem) 
cognoverint.  Legatus  Hispaniae  avide  a  Tm'cis  expectatur.  Vezir  hisce 
diebus  ex  Eesideute  ImiDeratoris  quaesirit,  num  certi  quid  de  adventu 
eius  haberet,  is  respondit  ex  literis  Vienna  scriptis,  venire  aliquem 
duobus  tantum  comitatum  servis,  qui  inquirat  an  Turcicus  ille  Legatus 
qui  in  Hispania  fuit,  publico  Eegis  mandato  fuerit  missus,  quo  cognito 
deliberaturos  esse  Hispanos  quid  de  singulis,  quae  a  Turcafuerunt  pro- 
posita,  sit  statuendum.  Legatus  Galliae  hic  expectabatur  novus,  is  qui 
aliquandiu  in  Polonia  fuit;  nunc  vero  ante  quatridruum  praesens  Legatus 
literas  a  Eege  accepit,  quibus  per  triennium  adhuc  hic  commorari  iu- 
betur.     Vale  Vir  Amplissime,  mihique  favere  perge. 

Amplitudini  Tuae  devotissimus 
Constantinopoli.  Anno  1650,  24  Martii.  Levinus  Warnerus. 


VII. 

Nobilissime  Domine,  Patrone  observande. 

Nova  superiorura  temporum  antehac  fuse  perscripsi;  nunc  brevior 
sum,  quia  parum  occurrit,  quod  scribi  mereatur.  Veneti  cum  quin- 
decim  navibus  hic  dicuntur  in  vicinia  esse,  et  hoc  agere,  ut  viam  in- 
tercludant  Turcis,  quo  minus  liceat  exire  cum  triremibus,  quas  nunc 
quadraginta  tantura  paratas  habent;  sed  parum  spei  est,  quod  operae 
pretium    aliquod   sint  facturi,  vel  praeclarius  rem  gesturi,  quam  supe- 

riori  tempore  fuit  factum ,  co  (luod  vel  animus  pugnandi  desit ,  vel  ob 
nimiam  luxuriam  bellum  negiigentius  tractent;  siquidem  naucleri  sive 
Belgici  sive  Anglici  qui  in  via  illis  obviam  vcniunt,  hic  narrant,  eos 
semper  genio  indulgere ,  ludis  et  jocis  tempus  conterere ;  et  facile  dictis 
fides  adhibenda,  quod  videamus  multas  naves  Turcicas  bene  onustas 
sive  ex  Aegypto  sive  aliis  ex  locis  huc  venire,  quas  facile  negotio,  si 
parum  ad  rem  attenderent,  capere  possent,  sicut  Turcae  qui  cum  iUis 
veniunt,  ipsi  testantur.  Praenuntius  Hispanicus  superiori  mense  venit 
Constantinopolin ,  quatuor  comitatus  servis :  adventus  eius  Turcis  fuit 
gratissimus.  Literae  quae  de  conditionibus  mutui  amicitiae  foederis  agunt, 
iam  ipsi  sunt  traditae  ad  Eegem  Hispaniae  perferendae:  simulatque  in 
Hispaniam  redierit,  Legatus  inde,  ut  dicunt,  veniet,  qui  hic  sedem 
figat.  Pax  cum  Hispanis  desideratissima  est  Turcis ;  evehunt  extolluntque 
valde  Hispaniae  Regem,  et  communiter  dicunt,  tres  esse  Eeges,  qui 
vere  magni  Eeges  sint  appellandi ,  Indiae  scilicet ,  Turciae  et  Hispaniae. 
Primus  qui  de  hac  pace  tractare  coepit,  ut  secreto  narratur,  fuit  In- 
ternuntius  Caesareus,  qui  superiori  aestate  hic  erat.  Cairo  nuntiatur, 
Pascham  ibi  Magnatibus  aliis  in  consilium  adhibitis,  decrevisse,  reditus 
illos  qui  annuatim  Constantinopolin  mitti  solent,  nimirum  sexies  cen- 
tum  mille  aureos  (tantundem  Meccam  et  Medinam  singulis  annis  inde 
mittitur,  tantundem  et  inter  milites  ibi  distribuitur)  detinendos  esse, 
donec  Eex  adoleverit,  quia  Ministi-i  publici,  quibus  hic  agere  nunc 
licet,  quod  libet,  neglecta  aerarii  cura,  in  proprios  usus  omnia  studeant 
convertere.  Haec  hactenus.  Vale  vir  Amplissime ,  mihique  favere  perge. 
Viri  Illustris  Dni  Hugenii  gratiam  ut  mihi  conservet,  obnixe  rogo. 

Amplitudini  Tuae  devotissimus 
Constantinopoli.  Anno  1650,  22  April.  Levinus  Warnerus. 

Aen  MijnHeer  Mijnheer  David  De  Willem  Eaetsheer  van  Sijn  Hooch- 
heijtt.  In  's  GravenHage. 


VIIL 

Nobilissime,  Amplissimeque  Domine. 


Cum  nuUara  occasionem  praetermittam ,  quin  ea  quae  in  hisce  locis 
geruntur,  perscribam,  nihil  magis  in  votis  habeo,  quam  ut  aeque  gra- 
tae  sint  literae  meae  atque  libenter  ego  eas  scribo:  steriles  quidemple- 

runque  sunt  ac  inanes ,  verum  non  inde  hoc  fit ,  quod  in  scrutando  operam 
aliquam  subterfugiam ,  sed  quod  parum  occurat,  quod  sci-ibi  mereatur. 
Classi  Turcicae,  quae  nunc  constat  ex  quadraginta  septem  triremibus, 
via  exeundi  interclusa  est  a  Venetis  ,  qui  cum  quindecira  navibus  et  duo- 
decim  triremibus  Turcis  se  opponunt  ad  duo  castella,  quae  sunt  muni- 
menta  Constantinopolis ,  quorum  alterum  tormentis  bellicis  perpetuo  ver- 
berant,  et  iam  magnam  eius  partem  sunt  demoliti.  Navarchus  Turcicus 
decreverat  omnino  depugnare,  ideoque  tanquam  mortem  aditurus  man- 
cipia  sua  manumisit,  uxorique  suae  donarium,  quod  cum  matrimonium 
iniretur ,  promissum  fuit ,  solvit :  Turcae  enim  cum  uxorem  ducunt ,  cer- 
tam  summam  pecuniae  ei  promittunt,  quam  solvunt,  cum  vel  divortium 
cum  ea  faciunt ,  quo  nihil  apud  illos  est  frequentius ,  vel  cum  diem  suum 
obeunt.  Verum  cum  viribus  rainime  essent  pares  Turcae,  Vezir  haud 
voluit  concedere  ut  confligerent,  ideoque  Navarchum,  qui  retineri  non 
poterat,  quin  pugnaret,  ab  officio  deposuit.  Nunc  ea  consilia  agitant, 
ut  cuiuscunque  generis  naves,  naviculas,  cymbas  exercitu  impleant  et 
multitudine  militum  recta  Venetorum  naves  adoriantur.  Unum  hoc 
difficile  illis,  quod  milites  coacti  eant,  et  inviti  pugnent,  eo  quod  sti- 
pendia  multis  non  solvantur ;  unde  etiam  seditio  exorta  est  in  exercitu , 
dum  ii  qui  stipendium  deposcunt,  altercantur  cum  illis,  quibus  id  fuit 
datum:  magna  cum  difficultate  sedatus  fuit  tumultus,  cum  iam  du- 
centi  fere  homines  cecidissent.  Ante  quatriduum  nuntius  Turcicus  hinc 
amandatus  fuit  ad  Consules  Venetos,  qui  in  diversis  locis  Orientis  mo- 
rantur ,  ut  sine  ulla  mora  Constantinopolin  veniant ;  simulatque  venerint, 
Legatus  Venetus  una  cum  illis  Venetias ,  ut  rumor  est ,  mittetur ;  verum 
sine  dubio  eo  haec  facit  Vezir,  ut  de  novo  nummos  extorqueat;  sicut 
non  ita  pridem  cum  Legatum  iuberet  paratum  esse,  ut  intra  mensem 
cum  universa  familia  hinc  migraret,  manendi  licentia  nummis  facile 
obtenta  fuit.  Ante  duas  septimanas  Anglus  quidam  nomine  Heide  huc 
venit  cum  literis  ad  Regem  et  Vezirum ,  Legatum  se  esse  dicens  a  novo 
Rege  Angliae  missum.  Alter  Legatus  qui  hic  est,  sese  opponit,  con- 
tendens  nullum  iam  esse  Angliae  Eegem,  ideoque  frustra  eum  praeten- 
dere  se  a  Eege  esse  missura.  Munera  in  Vezirum  certatim  congerunt, 
quandoquidem  raunia  orania  nuramis  hic  sunt  venalia.  Vezir  nihildum 
decrevit,  nec  brevi  decernet,  ne  emolumentum  quod  singulis  diebus 
inde  accrescit,  sibi  praecidat:  tandem  qui  amplius  non  habebit,  quod 
det,  vacuus  ac  inanis  dimittetur:  sicut  ante  bienniura  et  quod 
excurrit,  cura  Ordinarius  Legatus  Anglicus  novo  Legato  qui  tunc 
temporis  veniebat,  cedere  nollet,  inusitata  surama  pecuniae,  ut  lis 
decideretur,  in  Turcas  conferebatur ;  post  cum  veteri  Legato  amplius 
non   suppeteret,  quod  daret,  abreptus  ex  aedibus  cijrabae  iraponebatur. 

et  nullo  comitatus  famulo  hinc  abducebatur.  Dici  non  potest  quanta 
eraolumenta  ex  perpetuis  hisce  Christianorum  dissidiis  ad  Turcas,  qui 
gaudent  seraper  inter  duos  litigantes,  redundent.  Similiter  quoque  su- 
periori  septiraana  Graecus  aliquis  magnae  authoritatis  vir  et  multis  suf- 
fultus  amicis,  Patriarcham  voluit  de  throno  deturbare,  Patriarcha  ut 
locum  tueretur,  triginta  mille  Iraperiales  Veziro  dare  necesse  habuit. 
Nimirum,  videmus  nunc  Constantinopolin  tanquam  locum,  in  quo  nihil 
aliud  est  nisi  cadavera  quae  lacerantur,  aut  corvi  qui  lacerant.  Vale 
Vir  Amplissime,  mihique  favere  perge.  Quod  saepius  rogavi,  spero 
Amplitudinem  Tuam  pro  huraanitate  sua  curaturam. 

Amplitudini  Tuae  devotissimus 
Constantinopoli.  Anno  1650,  6  Junii.  Levinus  Warnerus. 

Aen  MijnHeer  Mijnheer  Dauid  de  Willem  Eaetsheer  van  sijn  Hoogheyt 
In  S'  Hage. 


IX. 

Nobilissime  Domine ,  Fautor  ac  Patrone  observande. 

Px'aesens  harum  lator  amplissimus  fuit  mercator  in  hisce  locis ,  araicus 
mous  singularis,  omnibusque  cum  Christianis  tum  Turcis  propter  vitae 
integritatem ,  et  in  rebus  agendis  prudentiam  gratissimus.  Juvenis  quo- 
que  qui  illi  adest  propter  raram  virtutem  uniuscuiusque  favorem  me- 
retur  ac  benevolentiam ,  qua  ut  Amplitudo  Tua  utrumque  prosequatur, 
et  consilio,  ubi  opus  erit,  juvet,  etiam  atque  etiara  rogo.  Nova  quae 
hlc  occurrunt,  alia  raagis  corapendiosa  via  transcripsi.  Vale  Magne 
Fautor  et  amare  perge.  Spero  atque  confido  tandem  aliquando  Amplis- 
simum  Dnum  mei  futurum  meraorera. 

Araplitudini  Tuae  devotissimus 

Constantinopoli.  Anno  1652,  18  Septembr.       Levinus  Warnerus. 

Si  Amplitudo  Tua  amico  huic  apud  Maiores  ac  Proceres  viam  collo- 
quendi  velit  patefacere ,  multa  intelligent  de  rebus  communibus  Tur- 
carum  et  privatis  Christianorum  Francorum,  quae  non  ingrata  erunt 
futura,  quia  accui-atissimus  semper  omnium  rerum  fuit  indagator. 

Aen  mijnHeer  Mijnheer  Dauid  de  Willem  In  S'  Hage. 

Amplissime  Domine ,  cum  me  totum  Amplitudini  Tuae  committam , 
libere  liaec  expromere  audeo:  si  opera  mea  in  perscribendis  novis 
cognoscatur  non  ingrata  futura  Illustrissimis  ac  Potentissimis  D.  D. 
Ordinibus,  sperem  lllustris  Dni  Hugenii  ac  Amplitudinis  Tuae  autho- 
ritate  effici  posse,  ut  gratiam  IUorum  in  hisce  locis  liceat  expei*iri. 
Hac  ratione  et  studiis  meis ,  quae  Vobis  dicata  sunt  et  consecrata,  prae- 
clare  consultrm  foret,  in  conquirendis  multis  raris  quae  Oriens  habet , 
et  occasio  praeberetur,  qua  et  rerum  politicarum  gnarus  evaderem.  Sed 
tum  hoc  gratiae  apponi  velim  ab  Amplitudine  Tua,  ut  modum  doceat, 
quem  in  scribendis  et  dirigendis  literis  sequi  debeam.  Magni  Viri  Dni 
Hugenii  gratiam  ut  mihi  conservet,  etiam  atque  etiam  rogo.  An  eadem 
nova  ad  Ipsum  quoque  sine  aliqua  temeritatis  nota  perscribere  queam, 
Amplitudo  Tua  edocebit  '). 

Aen  mija  Heer  Mijn  Heer  Dauidt  de  Willem  Eaeets  Heer  van  Sijn 
Hoch-Heyst  In  's  GrauenHage. 


l^  Diem  nec  annum  adscripsit  Warnerus. 


XI. 

Illustrissimi  ac  potentissimi  Domini,  Domini  mei  Clementissimi, 

Non  mihi  tantum  arrogarem ,  ut  hisce  obstrepere  auderem ,  nisi  ^ratio 
temporis  id  postulare,  et  conditio  rerum  flagitare  videretur.  Etenim 
interesse  puto,  ut  non  ignoretur  Dominum  Eesidentem  Nicolaum  Gis- 
brechti  peste  correptum,  postquam  per  viginti  duos  dies  ciim  inexpli- 
cabilibus  conflictatus  fuisset  doloribus,  tandem  decimo  Novembris  e  vita 
excessisse.  Simulatque  decumbere  coepisset,  unum  hoc  mihi  curae  fuit, 
ut  sedulum  haberem  rationem  scriptorum  publicorum ,  quae  jam  obtenta 
diligenter  et  summa  custodia  a  me  conservabuntur ,  donec  111,  Pot. 
Vestra  decernat  de  administratione  huius  provinciae ,  quae  quidem  ne  ab 
aliis  occuparetur ,  quorum  mens  ex  adiunctis  literis  patet ,  cum  solus  vix 
obsistere  posse  viderer,  per  aliquot  huius  Imperii  proceres  hactenus 
impediri  studui,  quod  111.  Pot.  Vestrae  id  minime  ingratum  futurum 
putarem,  cum  jjost  obitum  Domini  Cops  in  non  dissimili  casu  simile 
institutum    placuisse  scirem.   Si  mihi  dictam  provinciam  demandari  op- 

tai'em,  qui  in  aedibus  defuncti  vixi,  consiliorum  omnium  particeps  et 
administi-ator  fui,  vel  voto  fortassis  videretur  esse  immodicum;  liberius 
tanien  eo  no;nine  supplicare  audeo,  quod  sciam  mercatores  111.  Pot.  Vestrae 
subditos,  qui  hic  et  in  aliis  huius  Imperii  locis  degunt,  supplices  quo- 
que  suas  in  mei  favorem  missuros  esse  literaa ,  nisi  111.  Pot.  Vestrae 
gratia  anteveniat.  Certe  cum  tot  tantis(|ue  ornatus  semper  fuerim  ac 
devinctus  beneficiis ,  velim  aliquando  affulgere  tempus  illud ,  quo  gratus 
non  esse  tantum,  sed  et  existiraari  queam  debitor.  Quam  gratiam,  ut 
votum  hoc  implere  liceat,  ab  111.  Pot.  Vestra  supplex  implevi;  nec  mihi 
aliud  magis  cordi  erit,  quam  ut  fidem  meam  et  vigilantiam  in  omnibus 
quae  publicum  concernunt,  obsequentissime  probem.  Quod  reliquum  est, 
Deum  oro  ut  Cels.  Pot.  Vestram  Eeipublicae  et  Ecclesiae  bono  semper 
florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopolis.  Anno  1654,  14  Novembr. 

Illustrissimis   ac   Potentissimis  Dominis  Ordinibus  General'bus  Confoe- 
derati  Belgii,  Dominis  meis  Clementissimis.  Hagam. 


XII. 

111.  ac  pot.  Domini,  Domini  mei  Clementissimi. 

Superioribus  literis  significavi  mortem  domini  Eesidentis  Nicolai  Gis- 
brechti ,  et  quid  Legatus  Anglicus  tentare  coeperit  et  obtendere ,  cuius 
argumenti  nunc  renovo  mentionem,  quia  dictus  Legatus'  in  proposito 
adhue  persistit,  omnesque  vias  circumspicit ,  ut  desiderio  suo  satisfiat. 
lara  consuetis  illiciis  tantura  effecerat,  ut  Capudan  Bassa ,  aliique  magna- 
tes  partibus  eius  faverent,  et  quaevis  pollicerentur.  Quod  cum  animad- 
verterem,  hoc  unice  agendura  putavi,  ut  a  prima  illi  sententia  dimo- 
verentur,  ne,  si  contra  eos  ius  apud  alios  urgeretur,  magis  adversa- 
rentur:  quod  quidem  hucusque  ita  successit,  ut  tandem  iuramento  in- 
tei'posito  confirmaverint,  se  eiusmodi  negoti  amplius  sese  immiscere  nolle. 
Postea  Dominus  Legatus  adiit  Vezirum ,  omnibus  modis  contendens, 
ius  protectionis  Belgicae  sibi  deberi,  donec  publico  111.  ac  Pot.  Domi- 
norura  Ordinum  Generalium  decreto  constitueretur  alius :  sed  ibi  viara 
per  amicos  praeclusam  invenit,  adeoque  infecta  re  discessit:  nihilominus 
tamen,    licet    per   viginti  tres  dies  jam  frustra  fuerit,  obfirmato  animo 

omnia  persequittir ,  quae  conceptara  spem  iuvare  posse  vicleantur,  in- 
terea  temporis  Magnatibus  Imperii  inculcare  non  desino  (quod  et  coram 
Veziro  fuit  dictum)  in  literis  111.  ac  Pot.  Dom.  Dominos  Ord.  Gener.  ad 
defunctum  jam  Residentem  scriptis  manifestum  exstare  mandatum,  quo 
caveatur,  ne  ulla  occasione  capitulationes ,  ut  vocant,  exterae  alicui 
nationi,  quaecunque  tandem  illa  sit,  concedantur:  cui  hoc  quoque 
adiunxi  pactiones  et  mutuam  cum  imperlo  Turcico  amicitiam  id  rainirae 
pati  ut  hlc  loci  illis  subiiciamur,  cum  quibus  illic  aliquandiu  pro  gloria 
et  privilegiis  sit  depugnatum.  Optera  tenuera  hanc  operara  probatum  iri , 
ut  deinceps  maiora  tentare  audeam;  in  quo  occasio  favebit,  quando 
Illusstrissima  Potentia  Vestra  petitioni  meae,  quam  supplicibus  ante 
literis  perscripsi,  locum  dabit.  Quod  reliquum  est,  Deum  oro,  ut  Cels. 
Pot.  Vestram  Reipublicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopolis.  Anno  1654,  3  Decembris. 

lisdem.  Hagam. 


XIII. 

111.  ac  Pot.  Domini,  Domini  mei  Clementissirai. 

Antequam  scripsi  de  contentione  illa  quam  Legatus  Anglicus  excita- 
vei-at,  qua  nihil  aliud  promovit,  quam  ut  utrinque  aliquot  impensae 
sint  factae:  nam  conatus  eius  omnes  ad  nihilum  reciderunt,  unde  et 
consilii  iam  et  facti  poenitet :  cum  enira  raercatores ,  qui  hic  et  Smyrnae 
degunt  oranes  ei  reclaraarent,  contraque  una  voce  et  mente  in  hauc 
sententiam  irent,  ut  negotii  publici  constituerer  procurator,  donec  111. 
ac  Cels.  Pot.  Vestra  de  adrainistratione  huius  provinciae  decerneret, 
Katoekan  qui  vices  Veziri  obit,  diplomate  aliquo,  quod  ipse  in  manus 
dabat ,  me  munivit ,  quo  primas  lites  conticescere  iussit ,  mihique  rerura 
publicarum  iniunxit  curam,  usquedum  111.  ac  Cell.  Pot.  Vestra  quid 
factura  vellet,  et  opus  esse  videretur,  statuerit.  His  ita  peractis  adeun- 
dum  putavi  Capudan  Bassam,  qui  cum  primo  alienus  esset,  tandem 
mutata  opinione  ignarum  se  ac  imprudentem  hactenus  Anglorum  par- 
tilius  favisse  est  professus.  Verum  post  multos  ultro  citroque  habitos 
sermones   111.    ac  Cels.   Pot.   Vestrae  indicatum  voluit;  contra  pacta  et 

mutuae  amicitiae  leges  fieri,  quod  Belgae  juncti  Venetis  depugnarent 
contra  Ottomanos :  acl  quod  cura  ipsi  responderetur ,  quod  occasioni  et 
loco  inservire  videretur ,  audio  quidera ,  inquit ,  haec  omnia ,  sed  unum 
hoc  scio,  anno  superiori  undecim  naves  Belgicas  interfuisse  classi  Ve- 
netae,  absque  quibus  foret,  facili  negotio,  affirmabat,  Venetos  praelio 
navali  vinci  posse.  Nova  alia  impraesentiarum  occurent  pauca.  Ap- 
paratus  bellici  hic  tanto  majores  fiunt ,  quanto  valontior  est  hostis :  nara 
ut  communis  idemque  constans  nunc  est  rumor,  Cosaci  ingenti  copiase 
armant  contra  Turcas,  et  jam  numerosas  dicuntur  paratas  habere  na- 
viculas,  suftragantibus  quoque  et  adiutantibus  Muscovitis,  quibus  sese 
pro  inclinatione  temporum  subiecerunt.  Causa  huius  non  ordinariae 
commotionis,  quod  iniuriam  non  ferendam  se  a  Turcis  accepisse  obten- 
dant  anno  praeterito,  cum  exacerbati  contra  Polonos  Legatum  huc  mit- 
terent,  qui  proponeret:  Cosacos  spretis  Polonis  exoptare  protectionem 
Turcarum,  et  cum  iis  coniungi  cupere:  quo  quidem  tempore  Legatum 
illum  plena  spe  dimissum  fuisse  dicunt,  sed  postea  a  Legato  Polonico 
hic  consilia  illa  disiuncta  et  primam  spem  contra  promissa  desperatam 
redditam  fuisse  indignantur.  Ad  gerendum  Veziratum  vocatus  est  Ha- 
lebo  Ibschir  Bassa,  vir  in  hoc  Imperio  valde  formidabilig ,  qui,  utnunc 
sunt  moi-es,  apprime  opus  est,  ut  disciplina  quae  pex-fractis  iam  om- 
nibus  officii  repagulis  iam  nulla  est,  restituatur,  aliaque  soluta  et  la- 
befactata  multa  redintegrentur.  Haec  hactenus,  si  unum  hoc  denuo  sup- 
plex  rogavero,  ut  petitioni  meae  quam  aliquoties  notam  feci,  111.  ac 
Cels.  Pot.  Vestra  annuere  dignetur.  Quod  reliquum  est ,  Deum  oro ,  ut 
Cels.  Pot.  Vestram  Eeipublicae  et  Ecclesiae  bono  semper  florentem 
conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopolis.  Anno  1655,  19  Januarii. 

[isdem.  Hagam. 


XIV. 

111.  ac  Pot.  Domini,  Domini  mei  Clementissimi. 

Novi   hic   nunc   parum   occurrit,    nisi  quod  postquam  advenit  Vezir, 
cuius  aute  mentionem  feci,  multae  iam  et  magnae  factae  sint  mutatio- 


16 

nes  inter  ministros  publicos;  et  ut  facile  coniicere  licet,  fient  de  die  in 
diem  maiores.  Illi  qui  ampla  munia  administrabant ,  quae  vel  favore 
vel  muneribus  obtinuerunt,  de  loco  iam  sunt  deturbati;  qui  opibus 
valebant,  sed  per  nefas  eas  acquisiverant ,  privatamque  utilitatem  ante- 
posuerant  publicae  aerarii  curae,  pars  fortunis  omnibus  sunt  eruti  et 
morte  muitati,  pars  bonis  spoliati  praeter  vitam  acerbam  nibil  habent 
reliqui:  hinc  alii  conscientiam  timentes  aufugerunt,  alii  quibus  fugae 
copia  non  fuit,  gradatim  poenas  luunt.  Nunc  hoc  agit,  ut  conciliet 
equites  et  pedites ,  quos  inter  iam  diu  adeo  iraplacabilia  sunt  odia ,  ut 
quotquot  viae  tentatae  ante  fuerant,  neutiquam  in  gratiam  invicem  re- 
verti  voluerint:  quod  inceptum  si  perficiet,  saluti  Imperii  et  quieti 
publicae  magnopere  consulet.  Sed  et  alii  inveterato  iara  in  hoc  regno 
malo  mederi  satagit,  ut  scilicet  venundatio  muniorum  publicorum  am- 
plius  non  habeat  locum;  quae  cum  antea  venalia  essent,  dignus,  in- 
dignus  prout  quisque  plus  nummorum  offeret,  quod  ambiebat,  statim 
obtinebat ;  unde  postea  consequebatur  direptio  et  corapilatio  subditorum, 
ut  sumptus  facti  resarcirentur ,  et  profunda  insuper  expleretur  avaritia. 
Haec  et  similia  dictus  Vezir  nunc  molitur,  uuicum  hoc  obtendens, 
sibi  non  aliud  curae  esse,  quam  ut  ius  et  aequum  in  pristinum  decus 
restituatur:  verum  an  in  tanta  licentia  temporum  et  morum  corruptela 
solus  sit  curva  omnia  correcturus,  quo  minus  oneri  succumbat,  valde 
est  dubium.  Ut  rebus  mercatorum  consuleretur ,  et  alia  evitarentur 
incommoda,  illum  adivi,  eaque  proposui  quae  usus  et  praesens  status 
requirere  videretur,  dum  multa  alia  reservanda  putarem,  donec  III.  ac 
Cels.  Pot.  Vestra  de  administratione  huius  provinciae  decerneret:  etsatis 
facilem  se  praebuit,  effecturumque  affirraavit,  ut  omnibus  secundum 
iustitiae  regulam  satisfieret.  Apparatus  bellici  magnis  hic  fiunt  cona- 
tibus ,  sed  vires  distrahentur ,  quia  non  unus  imminet  hostis :  de  Cosacis 
enim  qui  terrori  sunt  huic  imperio  idem  adhuc  est  rumor,  qualem  an- 
tehoc  f  usius  perscripsi,  huc  accedit ,  quod  in  diversis  Asiae  locis  seditiones 
sint  et  tumultus,  quibus  ut  obviam  eatur,  inter  alia  etiara  nunc  cura 
suscipitur.  Quod  reliquum  est,  Deum  oro,  ut  Cels.  Pot.  Vestram  Kei- 
publicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopolis.  Anno  1655,  5  Aprilis. 

lisdem.  Hagam. 


17 
XV. 

111.  ac  pot.  Doniini,  Domini  mei  Clementissimi. 

Literas  quibus  111.  ac  Cels.  Pot.  Vesti-a  administrationem  huius  pro- 
vinciae  mihi  demandavit,  et  simul  de  nummis  prospexit,  temas  iam, 
paucis  interpositis  diebus,  accepi:  cuius  ut  singularis  honoris,  ita  non 
vulgaris  beneBcii  memoria,  cum  infixa  sit  animo  meo  sempiterna,  nihil 
quidquam  prius  ac  potius  unquam  habebo ,  quam  ut  consilia  et  cogita- 
tiones  meae  omnes  in  iis  occnpentur ,  quae  faciant  ad  tuendum  honorem 
publicum ,  et  promovendas  res  mercatorum ,  quoi-um  mihi  cura  fuit  com- 
missa.  Quam  adiungere  placuit  ad  Vezirum  epistolam  exhibei*e  distuli, 
quod  in  mora  nihil  detrimenti  viderem,  et  secreto  intellexissem  exitum 
eius  exitiosum  non  procul  abesse:  quod  et  re  ipsa  ita  compertum  est; 
siquidera  decimo  Maii  in  palatio  Regio  fuit  strangulatus ,  post  caput  ei 
praecisum  et  in  loco  publico  collocatum  oranibus  spectaculum  praebuit. 
Causa  necis ,  quod  aliquot  abhinc  annis  rebellionem  coeptavit ;  quam 
maculara  postea  quidem  multis  benefactis  eluere  studuit :  sed  cum  Otto- 
mani  iniuriae  veteris  nunquam  oblivisci  soleant,  non  alius  ei  finis  ex- 
pectandus  fuit.  Occasio  quae  interitum  acceleravit,  quod  (sicut  ante 
scripsi)  severius  quam  licentia  temporum  hic  f)erraittit,  omnia  exequi 
voluerit:  quo  accedit,  quod  novum  aliquem  militiae  ordinem  instituerit; 
cuius  facti  impatientes  ordinarii  milites  tumultuari  coeperunt,  eumque 
tanquam  novatorem  amplius  tolerare  noluerunt.  Mufti  quoque ,  quod  raro 
solet  fieri,  non  tantum  de  ofificio  fuit  deturbatus  et  aedes  eius  direptae, 
verum  ex  urbe  etiaiTi  expulsus,  et  ineertum  adhuc  an  vivo  esse  liceat, 
quia  publico  expositus  est  odio,  quod  praeter  alia  quae  ipsi  impretantur , 
iusta  et  iniusta*  omnia  semper  nummis  venderet.  In  Veziratum  successit 
Murad  Bassa  ante  Supremus  Capitaneus  maris,  qui  ut  belli  sciens  et 
raultis  periculis  est  clarus,  ita  suffectus  illi  est  Mustafa  Bassa  unus  ex 
septem  Veziris,  obscurus  et  rerum  maritimarum  omnino  imperitus, 
adeo  hic  forte  magis  quam  consilio  pleraque  aguntur.  Atque  haec  tan- 
tum  videntur  esse  praeludia  quaedam  mutationum  illarum ,  quae  in 
posterum,  sicut  ex  praesenti  rerum  statu  praesagire  licet,  contingent, 
eo  quod  sola  potestas  nunc  sit  penes  milites  equites  simul  et  pedites 
semper  i-erum  novarum  cupidos ,  quorum  reconciliationi ,  cum  capitalia 
inter  eos  essent  odia  ,  eo  fine  maior  opera  fuit  data ,  ut  placati  junctis 
animis  et  sociatis  viribus  rem  melius  gererent  contra  Christianos;  illi 
vero  postquam  in  gratiam  invicem  redierant,  quod  hisce  diebus  accidit, 
vi  unita  freti  hactenus  nihil  aliud  agitant,  quam  ut  lubidini  suae  satis- 
faciant ,  dum  neminem  amplius  timent  aut  reverentur ;  necdum  reperitur, 

qui  se  opponere  illis  audeat;  secundum  novara  hanc  concordiam  si  ordo 
equestris  se  intra  limites  non  contineret,  cohiberetur  a  pedestri,  si  pe- 
destris  exorbitare  vellet,  retineretur  ab  equestri,  ne  publica  turbaren- 
tur.  Classis  Turcica  contra  Venetos  itura,  quae  constat  ex  octoginta 
octo  turn  navibus  tum  triremibus ,  adhuc  per  aliquot  dies  hic  morabitur, 
qnod  necessaria  omnia  nondum  sint  curata,  licet  Veneti  hic  vicini  ad- 
ventum  iam  opperiantur  cum  multis  instructissimis  navibus  ,  quae  pleras- 
que  Belgicas  esse  communis  inter  Turcas  est  rumor.  Quod  reliquum 
est,  Deum  oro,  ut  Cels.  Pot.  Vestram  Reipublicae  et  Ecclesiae  bono 
semper  florentem  conservet. 

Cels.  Pot.  Vestrae  huraillimus  cliens 
Levinus  Warnerus. 
Perae  Constantinopoli.  Anno  1655,  Maii  22. 

lisdem.  Hagram. 


XVI. 

111.  ac  pot.  Domini,  Domini  mei  Clementissimi. 

Tandem  sedatis  hic  aliquo  modo  turaultibus,  Literas  111.  ac  Cels. 
Pot.  Vestrae  novo  Veziro  Murad  Bassae  exhibui,  et  ad  omnia  quae 
proposui,  responsum  quale  desiderari  poterat  tuli.  Imprimis  carum 
erat,  ut  mutua  amicitia  sincere  semper  conservaretur ,  et  in  eum  finem 
capitulationes ,  quas  iniuria  temporum  praeteritorum  labefactatas  esse 
arguebam,  probe  in  posterum  observari  debere,  fuit  promissum.  Hoc 
solum  grave  videbatur,  quod  naves  Belgicae  cum  alias  semper,  tum 
numerosiores  hoc  anno  auxilium  ferrent  Venetis;  ad  quod  sicut  facilis 
erat  responsio,  quae  et  faceret  satis,  ita  gravius  nunc  existimatur ,  quod 
cladem  quae  accepta  fuit  in  commisso  praelio,  quo  praeter  ingentem 
occisorum  numerura  octo  naves  fuerunt  perditae,  maiori  ex  parte  a 
Belgis  illatam  esse  communis  sit  rumor.  Casus  hic  turbat  quidem  eos 
quibus  publici  cura  est  commissa,  sed  alia  accedunt  quae  confusionem 
augeant:  nam  novi  illi  milites  quos  Vezir  nuper  occisus  conscripsei-at , 
sed  hic  repudiabantur ,  multa  Asiae  loca  pervagantur,  et  numero  viri- 
busque  de  die  in  diem  crescentibus ,  obvia  omnia  vastant  et  deripiunt, 
tum  ut  libidinem  suam  expleant ,  tum  ut  necem  Vezii'i  vindicent.  Cosaci 
quoque,  qui  variis  antea  promissis  luctati  fuerunt,  nc  cum  cymbis  suis 

in  Pontum  Euxinuin  proruinperent,  quia  iinpositum  sibi  esse  vident, 
denuo  huc  internuncium  niiserunt,  qui  minas  denunciat,  nisi  facta  spei 
satisfiat  et  iussu  Regis  Ottomani  Polonorum  partes  Tatari  deserant: 
contra,  qui  Polonorum  causam  huc  agit,  sedulo  urget  ut  vires  maneant 
coniuuctae.  Insuper  Anglorum  factura  quod  in  Thunenses  fuit  editum 
de  quo  Black  ad  Legatum  Anglicum  huc  scriiwit,  multorum  animos 
commovit,  licet  pro  ratione  temporum  plerique  quod  seutiunt,  nunc 
dissiinulent.  Literae  22  Februarii  datae ,  quibus  sine  mora  curare  iubeor 
quae  Thoraas  Cletcher  et  Carolus  Gisberthi  111.  ac  Cels.  Pot.  Vestrae 
supplicanint ,  24  Junii  demum  ad  manus  pervenerunt;  quo  tempore 
statim  coepi  operam  dare,  ut  quoad  fiei-i  posset,  mandata  perficerentur. 
Aliae,  quae  1  Februari  scriptae  trium  captivorum  redimendorum  curam 
iniungunt,  adhuc  tardius  fuerunt  redditae;  sed  iam  ante  effeeeram,  ut 
unus  ex  illis  nomine  Floris  Leendertsen  Eoterodamensis  libertati  resti- 
tueretur:  de  reliquis  quoque  solicitus  ero,  et  moliar  quantum  potero, 
quando  triremes  in  quibus  detinentur,  fuerint  reversae.  Quod  reliquum 
est,  Deum  oro,  ut  Cels.  Pot.  Vestram  Reipublicae  et  Ecclesiae  bono 
semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  17  .Julii,  1655. 

lisdem.  Hagam. 


XVII. 

111.  ac  pot.  Domini ,  Domini  mei  Clementissimi. 

Nullum  fere  scribendi  argumentum  hoc  tempore  magis  hic  est  obvium, 
quam  quod  perpetuae  Vezirorum  mutationes  snggerunt ;  unde  novi  sem- 
per  turaultus,  et  quietis  publicae  mira  perturbatio;  quae  eo  maior  nunc 
fuit,  quod  depositus  Vezir  consilia  agitarit  de  novo  Eege  creando,  cum 
non  ignorarit ,  adulto  hoc  Imperatore  haud  impune  cessurum ,  quod  se 
authore  pater  eius  Ibrahim  esset  occisus :  et  iam ,  ut  facilius  ad  effectum 
perveniret,  primarios  aliquot  qui  impedimento  esse  possent,  ex  urbe  ex- 
pulerat;  contra  alios  qui  idem  vellent,  ad  partes  suas  pertraxerat;  nec 
niilites  erant  alieni,  tum  quod  addictissimi  essent  Veziro ,  tum  quod 
invitarentur    amplioribus    stipendiis    et    donativis,    quibus    affici    solent 

quando  novus  Rex  constituitur.  Veruin  ut  conatus  hi  oinnes  ad  nihilum 
reciderunt,  effecit  religionis  muhamedani  antistes  Mufti ,  qui  legis  autho- 
ritate  eiusmodi  terrorem  consiliorum  istorum  sociis  incvissit,  ut  statim 
a  proposito  desisterent:  nec  postea  in  quenquam  fuit  gravius  aniraad- 
versum,  ut  factiosi,  qui  raulti  erant,  magis  irritarentur.  Vicissitudo 
haec  valde  ingrata  est  Venetis,  quod  enim  diu  antehac  desideratum 
fuerat,  ut  Adrianopoli ,  ubi  iara  aliquandiu  Legatus  Venetus  hinc  ex- 
pulsus  detinetur,  huc  revertendi  fieret  potestas,  a  mutato  nunc  Veziro 
deraum  fuit  impetratura;  sed  vix  salutatus  crat  ab  illo  qui  vicesLegati 
obit,  cum  statim  de  Veziratu  detruditur,  unde  denuo  prima  consilia 
sunt  irrita  facta,  Tunenses  vim  factam  ab  Anglis  aegre  ferentes,  gra- 
vissimas  nuper  queriraonias  huc  detulerunt,  sed  quibus  locus  datus  non  fuit; 
non  qu'  ,d  factum  illud  Anglorum  non  magnopere  hic  improbetur ,  sed  quod 
hoc  terapore  belli  Veneti  curam  eius  negligi  satius  esse  credatur.  Quod 
reliquum  est,  Deum  oro,  ut  Cels.  Pot.  Vestram  Reipublicae  et  Ecclesiae 
bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  Anno  4655, 13  Septembr. 

lisdem.  Hagam. 


XVIIL 

111,  ac  Pot.  Domini,  Domini  mei  Clementissimi. 

Postquam  tumultus  illi  quorum  nuper  mentionem  feci,  oonquieverunt, 
hactenus  omnia  hic  sunt  tranquilla:  contra  in  Anatolia  quae  iam 
aliquandiu  coeperunt  seditiones  procedent:  tempore  latius  propagantur, 
et  nunc  quidem  post  multas  alias  vastationes  Aleppum  quoque  perve- 
nerunt,  quae  civitas  circumiacentibus  locis  direptis,  variisque  nefandis 
perpetratis,  obsessa  multa  gravia  patitur,  pa.ssura  graviora  nlsi  inimicus 
inde  repellatur;  qui  numeroso  instructus  exercitu,  omnia  quae  libido 
suggerit,  hactenus  impune  perficit,  ob  regimen  minus  lene  et  dissolu- 
tum  quod  hic  loci  nunc  exercetur:  cum  taraen  perpetuis  illis  quae  inde 
deferuntur  querimoniis  tandem  aliquando  dandus  fuerit  locus,  ad  di- 
versos  provinciarum  presides  nunc  fuit  perscriptura  ,  ut  omni  amputata 
mora,    copias   illas   rebelles   adoriantur,   capiant,   trucident,    prout  sors 

armorum  tulerit,de  quarum  rerum  eventu  iam  avida  hic  est  expectatio. 
Alia  factio  timebatur  nuper,  cum  intelligeretur  Moschos,  (interquoset 
hoc  imperium  minus  bene  convenit,)  Suecos  et  Cosacos  Poloniam  perva- 
gari ,  unaque  nunciaretur  Bugdanos  et  Valachos  hoc  unum  cogitare , 
ut  excusso  dominio  Turcico  illorum  sese  imperio  subiicerent,  verum 
maior  nunc  inde  est  securitas,  postquam  cognitum  fuit  Moschos  re- 
cessisse ,  et  Cosacos ,  qui  inprimis  hic  bellicosi  aestimantur  et  metuuntur, 
cum  Tataro  convenisse,  nec  hostile  aliquid  contra  hos  meditari :  quo  fit 
ut  cum  nullus  ab  Euxino  metus,  maioribus  viribus  hoc  anno  ituri  hiuc 
sint  contra  Venetos:  quare  etiam  Algeirenses,  Tunenses  et  Tripolenses 
auxiUares  adesse  iubentur ;  qui  quod  anno  praeterito  nuUas  suppetias 
tulerint  Anglis,  qui  tunc  illa  loca  adierant,  iniputatur,  et  altae 
memoriae  semper  manet  infixum.  De  pace  cum  Venetis  quaecunque 
ineuntur  consilia  hactenus  sunt  in-ita;  neque  ad  rem  facit  vel  spem 
aliquam  praebet,  quod  Residenti  illorum  nuper  huc  redeundi,  quod 
diu  ante  impetrari  non  potuit,  sit  facta  venia;  quippe  qui  ab  uno 
solo,  qui  plurimum  in  hoc  imperio  nunc  potest,  (sed  notae  sunt  per- 
petuae  et  subitaneae  hic  officiorum  mutationes)  invitis  plerisque  ac  re- 
clamantibus,  foveatur  et  sustentetui* ;  tantum  autem  abest,  ut  Turcae 
occupata  in  Creta  loca  intercedentibus  nummis  vel  aliis  conditionibus 
reddere  velint ,  (quod  et  religione  facere  prohibentur) ,  ut  ipsi  non  solum 
universam  eam  insulam  sibi  dedi ,  sed  et  capta  illa  in  Dalmatia  a  Venetis 
castella  ante  restitui  petant ,  quam  arma  deponere  sit  decretum.  Inter 
captivos  illos  quorum  redimendorum  111.  Pot.  Vestra  curam  mihi  iniunxit, 
nullius  adhuc  est  facta  copia  praeter  Floris  Leenerts  Eoterodamensem 
iam  ante  mea  opera  liberatum;  pro  reliquis,  in  quos  diligenti  sciscita- 
tione  hactenus  inquiro ,  idem  praestare  satago.  Quod  reliquum  est , 
Deum  oro,  ut  Cels.  Pot.  Vestram  Reipublicae  et  Ecclesiae  bono  semper 
florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  Anno  1656,  11  Januar. 

lisdem.  Hagam. 


XIX. 

111.  ac  Pot.  Domini,  Domini  mei  Clementissimi. 

Antea  scripsi  de  inveteratis  aliquot  in  hoc  Imperio  malis  quae  ut  tolle- 
rentur,  cum  multi  inter  proceres  variis  consiliis  diu  tentassent  frustra, 

quod  necessaria  auxilia  non  esserjt  in  promptu ,  concitati  tandem  militessuo 

more  et  ingenio  tumultuario ,  nuUo  habito  discrimine  nocentium  vel  in- 

nocentium ,  eara   rem   sunt   aggressi :   et  primo   quidem    omnes   confusi 

armati   una    mente   perrexerunt   ad    palatium   Regis,   quem   praesentem 

intueri  et  alloqui  contra  consuetudinem  voluerunt :  quod  cum  concessum 

fuisset,  ut  effrenato  furori  occurreretur ,  dedi  sibi  flagitarunt  priraarios 

aliquot  Eegis   ministros,   inter   quos  ipse  etiam  eius  praeceptor,  diversi 

Eunuchi   aliique    illorum   sententia   digni   qui   morte  multarentur.     Rex 

ut    exulceratus    animos    ad    sanitatem    revocaret,    blanda    eos    oratione 

excepit,    pollicitusque   est,    se  in  aliis  omnibus  honestae  petitioni  satis- 

facturum,   sed   postulare   ut   parceretur  vitae;  cui  cum  una  voce  recla- 

maretur    et   non   nisi   sanguine   placari    vellent,   strangulati   fuerunt  in 

Kegia   ii,   qui   requii-ebantur ,  et  foras  ad    militum   pedes   proiecti:    quo 

facto   eo   etiam   insolentiae   processerunt ,    ut   cum   supposititios  esse  ar- 

guerent  Imperator  conceptis  verbis  revera  illos  esse  quos  desiderassent , 

aflfirmare    necesse    habuerit ,    addita  hac  voce :  Rex  non  mentitur.     Post 

cadavera    illa   in   loco  publico  constituerunt ,  saevientes  per  aliquot  dies 

in   mortuos.     Eodem   tempore    alii   ex   magnatibus  qui  et  ipsi  atro  cal- 

culo    ab   exercitu   erant  notati,  in  diversa  latibula  sese  abdiderant,  sed 

tandem  omnes  in  lucem  protracti  crudeli  manu  fuerunt  trucidati :  Vezirus 

quoque    Capudan   Bassa  et   Mufti  de  gradu  deturbati  et  qui  primi  illis 

successerunt ,  vix  per  biduum  durarunt;  nec  firmum  aliquid  aut  stabile 

in    posterum    expectari    poterit,    nisi    praesens    rerum    facies    mutetur; 

quod    quidem    difficultate    non    carebit   propter   ingentem    authoritatem 

quam   milites   nunc   usui'pant,   qualis   vix   ante  in    hoc  Regno  visa  fuit 

aut  audita;  quae  cum    omnino  sit  intolerabilis  et  maiestati  Imperii  de- 

roget,    varia   consilia  clam   agitari  coeperunt,  ut  modus  aliquis  adinve- 

niretur ,  qua  inusitata  illa  potestas  eis  demeretur :  quod  cum  hisce  diebus 

palam  fieret ,  omnes  qui  hoc  negotium  tractabant  (erant  autem  multi  iique 

seniores  et  vera  Imperii  columina),  ex  urbe  sunt  expulsi  et  in  exilium 

relegati ,   adeo   ut  iam   nemo   fere  hiscere  audeat ,  et  soH  milites  omnia 

pro   arbitrio  faciant,  et  facere  pergent,  quoad  animi  inter  equestrem  et 

pedestrem    ordinem    iuramentis    obstricti    manserint   coniuncti ;    qui   ut 

disiungantur ,    licet   vel   tot   iam  mortis  et  exilii  exemplis  propositis,  in 

posterum    semper    allaborabitur.     Quod    reliquum    est ,    Deum    oro ,    nt 

Cels.     Pot.    Vestram    Reipublicae    et    Ecclesiae    bono    semper    flv.rentem 

conservet. 

Cels.  Pot.  Vestrae  humillimus  cliens 

Levinus  Warnerus. 

Perae  Constantinopoli.  24  Martii,  1656. 

lisdera.  Hasam. 

XX. 

111.  ac.  Pot.  Domini,  Domini  mei  Clementissimi. 

Mandatum  111.  et  Cels.  Pot.  Vestrae  quae  Joost  Leenderts  Schooriem 
et  Jan  Denysepael  concernunt,  nono  Novembr.  edita,  decinio  tertio 
April.  demum  fuerunt  perlata,  quorum  recentissimam  quidem  semper 
habui  memoriam,  sed  absentia  illorum  obstitit,  quo  minus  praesens 
fuerit  auxilium :  nunc  vero  cum  hisce  diebus  triremis  illa  in  qua  detineii 
eos  intellexeram  huc  rediisset ,  et  statim  id  agere  coepissem ,  ut  propo- 
situm  pei*ficeretur ;  certo  mihi  a  multis  affirmatur  Joost  Leenderts, 
cuius  potior  mihi  iniuncta  fuerat  cura,  ante  aliquot  menses  Rhodi 
obiisse;  ut  unus  solus  sit  relictus  in  quo  liberando  nunc  occupor.  Quod 
spectat  Literas  illas  secundo  Septembr.  ibi  scriptas,  quibus  occasione 
postulante ,  indicare  hic  iubeor  quid  sentiendum  sit  de  navibus  illis  Bel- 
gicis ,  quae  forte  apud  classem  Venetam  deprehendantur ,  vigesimo  primo 
April.  eas  accepi ;  et  iam  antea  super  eo  negotio  fuit  responsum  quod 
temporum  hic  et  rerum  conditio  suaderet,  et  dabo  operam  in  posterum 
ut  111.  ac  Cels.  Pot.  Vestrae  imperium  adamussim  exequar;  nunc  enim 
similis  iterum  invaluit  rumor  de  auxiliaribus  Belgarum  navibus ,  sparsus 
primo  a  diversis  transfugis,  sed  postea  quoque  secreto  mihi  confirmatus 
ab  aliquot  Hollandis ,  qui  ipsi  in  Mari  Aegaeo  eas  armatas  viderant. 
Illud  hic  etiam  publice  nunc  circumfertur  quod  anno  praeterito  ges- 
tum  fuit  contra  Algirenses ;  licet  Vezirus  quidem  nullum  de  eo  ser- 
monem  habuerit,  alii  tamen  diversa  mussitant:  nonnulli  dicunt  Eegem 
exiguam  habere  curam  subditorum  suorum,  quod  eos  hoc  modo  tractari 
permittant;  quidam  obtrectant,  eam  causam  futuram  quod  expectatae 
ex  illis  locis  naves  sociandae  cum  classe  Turcica  non  sint  venturae ,  cum 
vires  iis  fractae  sint  et  attritae  a  Belgis.  Quae  quidem  omnia,  quando 
rationi  datur  locus,  et  fundamentum  rei  consideratur ,  quid  de  piratis 
illis  sit  statuendum,  facile  diluuntur;  sed  grave  est  et  improbandum 
facinus  quod  commisit  certus  quidam  Jan  Mazier ,  praefectus  navis  vulgo 
dictae  Castello  de  Ligorno,  sicut  ante  a  variis  Christianis  huc  fuit  per- 
scriptum ,  et  nunc  inter  Turcas  est  vulgatum.  Dictus  Mazier  conve- 
nerat  hic  ante  sex  menses  cum  Bassa  aliquo,  ut  eum  deportaret  Algi- 
rum,  cumque  viam  ingressi.  Tunis  venissent,  et  venti  aliquandiu 
flarent  adversi ,  Bassa  diutioris  morae  impatiens ,  reliquum  iter  assumptis 
aliquot  famulis ,  decrevit  terra  conficere ,  navem  cum  residuo  comitatu  et 
supellectili ,  favente  tempore ,  expectaturum  ;  interea  et  mercatores  Tu- 
nenses  contrahentes  cum  praefecto  varias  merces  Algirum  deferendas 
navi  imponant ,  ipsique  una  eam  conscendunt ;  quos  ille  cum  mercimoniis 

et  sarcinis  Bassae,  sicut  hic  constans  est  rumor,  contra  datam  fidem 
devexit  Genuam  ,  ut  et  homines  et  merces  ibi  venderet ,  unde  iam  non- 
nulli  hic ,  quorum  cognati ,  ut  queruntur ,  fuerunt  abducti ,  non  desinunt 
obstrepere,  qui  nisi  demulcerentur ,  multas  turbas  possent  ciere,  ut 
nunc  sunt  terapora ,  quibus  concitato  uno  facile  concitantur  multi.  Spe- 
ratur  autem  ab  111.  ac  Cels  Pot.  Vestra  non  impume  cessurum  illud 
factum,ne  reperiantur,  quod  proclive  est,  qui  simile  exemplum  imiten- 
tur,  atque  ea  occasione  ansa  praebeatur  suspicandi  de  sinceritate  et 
integritate  aliorum ,  cum  saepe  hic  usu  venire  soleat ,  ut  unius  delictum 
imputetur  multis.  Quod  reliquum  est,  Deum  oro,  ut  Cels.  Pot.  Vestram 
Eeipublicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  29  Aprilis  1656. 

lisdem.  Hagam. 


XXI. 

111.  ac  Pot.  Domini,  Domini  mei  Clementissimi. 

Decretum  111.  et  Ce!s.  Pot.  Vestrae  contra  piraticam  Tunensium  octavo 
Decembris  ibi  consignatum  primo  Veziro  proponendum  et  explicandum 
quarto  Maji  huc  fuit  perlatum.  Verum  cum  Vezirus  aliquandiu  gravi 
morbo  laborans  tandem  decesserit,  necdum  suflfectus  sit  alius,  mora 
aliqua  intercedet,  antequam  iussa  liceat  exequi:  quae  fortassis  erit  lon- 
gior,  quod  Damasco  vocatus  sit  Bassa,  qui  Veziratum  capessat,  nisi 
prior  sententia  iterum  mutetur,  sicut  in  tali  negotio  saepe  fieri  consuevit. 
Similiter  quoque  nunc  foris  expectatur  Capudan  Bassa,  nam  primus 
oblatis  ter  centum  mille  imperialibus  obtinuit  Bassatum  Cairi  (antiquari 
enim,  quicquid  agatur,  ille  mos  non  potest,  quominus  munia  omnia 
vendantur  nummis)  simulatque  novus  ille  advenerit,  exitura  est  classis, 
quae,  licet  cum  naves  tum  triremes  septuaginta  fere  iam  sint  numero, 
negligentius  hoc  anno  fuit  instructa,  propter  intestinas  et  domesticas 
seditiones,  quae  nunc  aliquo  modo  sopitae  esse  videntur,  postquamRex 
primarios  illarum  duces  et  quasi  signiferos  e  medio  tolli  curavit  nihil 
tale  .suspicantes ;  reddiderat  enim  illos  securissimos  (data  interea  opera, 
ut   abalienai-etur   miles   qui     adhaerebat)   sustentatores   ruentis   Imperii 

eos  appellans  et  diversis  cumulans  muneribus,  ut  ea  ratione  sibi  per- 
suaderent  nullam  apud  Kegem  superstitem  esse  memoriam,  quod  antea 
sese  ei  opposuissent,  et  si  quid  peterent ,  non  concederetur  statim,  di- 
cere  ausi  fuissent:  Vivat  Exercitus. '  Alia  foris  nova ,  quod  ante  paucos 
dies  huc  venerat  Legatus  Kegis  Indiae ,  cuius  sedes  nunc  est  Egra ,  cum 
ingentibus  et  numerosis  muneribus ,  sollicitatum  ,  quantum  nunc  innotuit, 
Tui-carum  auxilia  contra  Persas;  quae  inter  alia  eo  promptiora  deberi 
contendit,  quod  praeter  sinceram  quam  ipsi  iara  diu  praestiterint  ami- 
citiam  eodem  quoque  cum  hisce  fidei  vinculo  constringantur ,  cum  contra 
Persae  simulatam  tautum ,  ut  experimento  sit  cognitum ,  necessitatique 
temporum  astrictam  colant  amicitiam,  et  com^nunis  inter  eos  reliorionis 
in  multis  manifesti  sint  oppugnatores ;  quid  impetraturus  sit,  hactenus 
non  constat;  verum  ut  ex  conditione  rerum  apparet,  infecto  negotio  est 
discessurus,  quod  res  propriae  foris  valde  sint  labefactatae ,  nec  hic 
quoque  satis  firmae ;  quo  accedit  quod  mutuis  illorum  dissidiis  et  turbis 
quieti  et  tranquillitati  privatae  consuli  non  dubitetur,  cum  credatur 
Indum,  si  vacaret,  tentaturum  aliquid  contra  Meccam  et  alia  illic  vicina 
loca;  Persarum  autem  contra  hos  odia  et  molimina ,  licet  ratio  temporum 
ea  comprimat,  scitur  esse  perpetua.  Tatarorum  Eex  multis  praemissis 
contentionibus  tandem  Principi  Transylvaniae  denunciavit,  se  nisi  expe- 
titam  summam  pecuniae  annuatim  solveret,  expedito  exercitu  eam 
exacturum;  ad  quod  Princeps,  sibi  omnino  determinatum ,  nihil  dare 
velle,  cum  deberet  nihil,  ideoque  si  venturus  esset,  gladio  litem  de- 
cisum  ii-i.  Postulata  illa  Tatari  postea  hic  fuerunt  proposita  et  deside- 
ratum  a  Transylvanis  Turcarum  patrocinium,  quod  iure  iurando  pactis 
publicis  contirmato ,  praestare  teneantur ,  cum  vel  eam  maxime  ob  cau- 
sam  anniversarium  huc  mittatur  donativum ,  ut  illi  dicunt ,  Turcae  de- 
bitum  vocant :  quo  considerato  promissae  fuerunt  literae  ad  Chanum , 
quibus  iubeatur  a  proposito  desistere.  Johannem  Denijsepael  Roteroda- 
mensem  iam  e  captivitate  liberavi,  et  prima  occasione  quae  favebit  in 
patriam  mittam.  Quod  reliquum  est,  Deum  oro,  ut  Cels.  Pot.  Vestram 
Eeipublicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli ,  26  Maii  1656, 

lisdem.  Hawam. 

XXII. 

Nobilissitne  Amplissimeque  Domine. 

Simulatque  literae  Araplitudinis  tuae  fuerunt  redditae,  quae  fere 
per  sex  raenses  in  via  haeserunt,  curae  fuit  ad  quaestiones  propositas 
responsum.  Imperator  Turcarum  Muhamraed  filius  Ibrahimi  ex  matre 
oricine  Kussa  natus  anno  Christi  millesimo  sexcentesimo  quadragesimo 
secundo,  primo  .Januar.  die  Jovis:  post  Hegiram  Muhammedis  millesimo 
quinquagesimo  primo ,  creatus  Eex  cum  esset  septennis.  Fratres  ei  sunt 
tres  diversis  geniti  matribus,  Sulimam  Ahmed  et  Selim ,  (quartus  Urcham 
dictus  est  mortuus)  quorum  primus  tribus  mensibus  Kege  est  minor, 
alter  undecim  habet  annos ,  tertius  septem ,  post  necem  patris  in  lucem 
editus;  quibus  ut  vita  nunc  minus  secura,  ita  tunc  piane  anxia  est  et 
dubia,  quando  ipsi  Regi  fuerit  proles  mascula.  Atque  praeter  hos 
fratres  alii  agnati  qui  per  virilis  generis  cognationem  sint  coniuncti 
(quod  tertio  loco  quaeritur)  nulii  sunt:  habet  quidem  cognatos  qui  per 
faeminei  sexus  personas  connectuntur ,  natos  ex  filiabus  Sultan  Murad, 
quarum  tres  adhuc  sunt  superstites,  (totidem  quoque  reliquit  Ibrahim 
sorores  huius  Imperatoris)  sed  illi  semper  manent  obscuri  et  emergendi 
omnis  occasio  praeciditur,  cum  publicis  statutis  sit  cautum,  ne  ad 
mao-na  munia  provehantur;  ita  quidem  ut  si  vel  Vezirus  aliquis  vel 
alius  quispiam  ex  magnatibus  gnatos  habuerit  alios  ex  Regis  filia  alios 
ex  ancilla  susceptos,  hi  procedenti  tempore  ad  Veziratum  possint  pro- 
moveri,  quibus  alteri  postea  inserviant:  adeo  generatim  hic  obtinet,  ut 
vel  non  sint  consanguinei ,  iuxta  tritum  illud  et  vetus  inter  Orientales 
verbum,  Regnum  debet  esse  sterile,  vel  si  qui  sint  depressi  habeantur 
et  abiecti ,  unde  fit  ut  Imperatores  Turcici  neglecto  matrimonio ,  tantum 
ancillas  adhibeant;  quam  ob  causam  in  gravem  reprehensionem  incurrit 
Kex  Otman  ,  quod  contra  institutum  coniugio  sibi  iunxissit  filiam  alicuius 
Mufti,  quae  adhuc  in  vivis  est,  copulata  iam  cum  infimae  conditionis 
bomine.  Si  Amplitudo  tua  de  aliis  in  posterum,  quae  scire  interesse 
putet,  me   monitum  voluerit,  res  fiet  gratissima. 

Amplissimarum  Virtutum  tuarum  cultor 
Levinus  Warnerus. 

Perae  Constantinopoli.  26  Maji  1656. 

Mijnheer,  Mijnbeer  Nicolaes  Ruysch,  Griffier  van  de  Hoge  Mogende 
Heeren  Staten  Gcnerael  der   Vereenichde  Nederlanden. 

XXIII. 

111.  ac  P  )t.   Domini ,   Domini  mei  Clementissimi. 

Qucae  nuper  occurrerunt ,  vigesimo  sexto  Maii  perscripsi :  interea  tem- 
poris  incidit  parum  quod  scire  intersit ,  nisi  quod  Capudan  Bassa  cum 
classe  exiturus  pro  more  a|  nie  salutatus  denuo  verbosius  arguere  coe- 
peret,  contra  amicitiae  legeui  peccari,  quod  suppetiae  ferrentur  iniraico : 
quippe  qui  hoc  anno  ^jlsrisque  navibus  Belgicis  esset  munitus,  quod 
adeo  sibi  constare  affirmabat,  ut  vel  sigillatira  earura  nomina  posset 
recitari;  ad  quod  cum  responderetur  quod  111.  et  Cels.  Pot.  Vestrae 
Literis  secundo  Septembr.  datis  fuit  praescrij^tum  ,  unaque  adiungeretur 
quod  praesenti  rerum  ac  temporum  conditioni  inserviret,  aperte  quidem 
fidem  derogare  noluit ,  sed  nihiloniinus  tamen  urgere  non  desiit ,  ut  literas 
darem  quibus  naves  illae  Belgicae  quae  classi  Venetae  interessent,  iu- 
berentur  discedere ;  quod  propositum  cum  vanum  atque  irritum  esse  ipsi 
fuisset  demonstratura ,  intervenerunt  frequentissimi  iidemque  acerrimi 
accusatores  Capitanei  Mazier  superioribus  meis  literis  designati,  omnibus 
modis  contendentes  voce  et  literis  in  favorem  datis,  ut  damnum  illud 
quod  contra  mutua  pacta  intulisset  Muhametanis,  quos  vendendos  ab- 
duxisset  et  merces  illorum  exposuisset  distrahendas ,  hic  resarciretur , 
adeoque  delictum  privatum  expiaretur  publice :  et  primo  quidem  ea  facti 
turpitudo  ita  commovit  Bassam,  ut  Kegi  se  negotium  illud  propositurum 
esse  diceret ,  quo  cognosceret  quid  sub  specie  amicitiae  ageretur  inimice; 
sed  tandem  cum  perpendisset  et  examinasset  ea  quae  inter  alia  oflfere- 
bantur  de  modo  contractus  hic  initi,  de  conditionibus  et  exceptionibus, 
ceterisque  circumstantiis ,  quae  ad  rem  facere  viderentur ,  conticescere  ad- 
versarios  iussit,  ita  ut  controversia  illa  omnino  fuerit  sublata.  Hisce 
diebus  huc  venit  Internuncius  itegis  Poloniae,  qui  Imperatorem  Turci- 
cum  sollicitat,  ut  Tatarus  iubeatur  auxilia  feiTe  et  simul  cogantur 
Transylvanorum ,  Valachorum  et  Moldavorum  suppetiae:  quod  eo  magis 
persuadere  nititur,  dum  asserit  certo  constare  inexplebilem  illam  avari- 
tiam  Gothicam  minime  contentara  fore  finibus  Poloniae ,  sed  dominatricem 
suam  cupiditatem  ad  hoc  Kegnum  quoque  extendere,  sicut  Sueci  non 
vocibus  tantum ,  sed  publicis  scriptis  typo  mandatis  palam  fecerint ; 
imo  vel  iam  eos  hostilem  et  barbarum  animum  satis  declarasse  ostendit 
quod  internuncium  Turcicum  ante  aliquod  tempus  in  Poloniam  missum 
contra  ius  gentium  captura  detineant ;  responsum  ad  haec  omnia  hactenus 
diiFertur,  nec  ante,  ut  apparet  aliquid  constituetur ,  quam  novus  Ve- 
zirus,    qui     brevi    est    afi^uturus,    veniret.     Mitto    exemplar   Literarum 

Eegis  *) ,  ut  penitius  cognoscam ,  quomodo   in  posterum ,  si  quae  similia 

proponuntur,    me   gerere   debeam.     Quod   reliquum  est,  Deum  oro,  ut 

Cels.     Pot.    Vestram    Keipublicae    et    Ecclesiae    bono    semper    florentem 

conservet. 

Cels.  Pot.  Vestrae  bumillimus  cliens 

Levinus  Warnerus. 
Perae  Constantinopoli.  24  Junii  165G. 

lUustrissirais   ac  Potentissimis  Dominis  Ordinibus  Greneralibus  Confoe- 
derati  Belgii,  Dominis  meis  Clementissimis.  Hagam. 


1)  Hanc  e\jistolam  typis  mandare  operae  pretiiim  non  duxi. 


XXIV. 

111.  ac  Pot.  Domini,  Domini  mei  Clementissimi. 

Post  ea  quae  vigesimo  quarto  Junii  perscripsi,  increbuit  insignis  illa 
et  memorabilis  Venetorum  a  Turcis  reportata  victoria  maritima,  quae 
eius  conditionis  fuit,  ut  universa  classis  Turcica,  exceptis  octodecim 
triremibus,  sine  praelio  et  cruore  fuerit  capta:  qualem  quidem  eventum 
multi  ante  praesagiebant ,  qui  attentius  considerabant  neglectum  illum 
et  praeposterum  quo  res  bellicae  administrabantur  modum.  Etenim  Su- 
premus  Capitaneus  omnino  erat  rudis  et  maris  ignarus:  militibus  ple- 
risque  qui  et  ipsi  inertes  et  hebetes,  nuUus  animus  pugnandi,  quod 
inviti  arriperentur ,  nec  iustum  persolveretur  stipendium ,  unde  ter  mille 
iam  ante  aufugerant,  quam  hostis  fuisset  visus:  eundem  quoque  Su- 
premum  Capitaneum  alii  commiHtones  primarii  tam  acerbo  prosequeban- 
tur  odio,  ut  postposita  salute  publica,  invidiae  indulgentes,  operam 
quam  sociare  poterant ,  praestare  noluerint :  adeo  ut  cum  inimicus  hosce 
adoriretur,  nec  ordo  aliquis  fuerit  instructus,  nec  imperiura  ullum 
acceptum,  sed  permixti  et  conturbati,  cum  et  omnia  viderent  esse  tre- 
pida,  statim  relictis  navibus  in  littora,  quibus  malo  consilio  classis  erat 
vicina,  se  receperint.  Inter  insignia  huius  hostium  superationis  raerito 
numeratur  libertas  captivorum,  qui  fere  sex  miile  servitutem  evaserunt , 
et  iam  dum  exacerbati  exulceratique ,  locorum  etiam  et  rerum  sunt 
gnari,  non  parum  promovent,  ut  praecedens  victoria  sit  instrumentum 
sequentis:  unde  iam  insula  Tenedos  quoque  facili  negotio  fuit  capta; 
et  ad  alia  loca  liber  erit  aditus ,  ut  vel  expugnentur ,  vel  pecunia  extor- 
queatur,  cura  vires  quae  opponantur  nullae  sint  relictae.  Sed  quo 
maior    hoc   anno   fuit  clades,    eo   raagis  nunc  de  modo  ulciscendi  labo- 


29 

ratur;   quo  fine    numerosissimae   et   naves   ot  trireraes   curabuntur    fa- 

bricari ,  quorum    sumptuum    magna    pars  proceribus  Imperii  fuit  impe- 

rata  :    mancipia    (luoque    in    locum    amissorum    convocabuntur    ex    Ta- 

taria ,    Tunete ,    A.lgerio   et  Tripoli ,  unde  etiam  qui  maris  sint  scientes 

expectantur,   quoniam   hic   tanta   illorum   est   penuria,  ut  saepe  munia 

maritima,  quando  classis  emittitur,  iis  demandentur,  qui  nunquam  ante 

pelagus  sint  ingressi.     Illud  certe  hic  omnibus  constat ,  multoties  praefici 

Supremum   Capitaneum,    qui  ne   ventos   quidem  sciat  distinguere,  tan- 

tum    abest,   ut  aliorum    quae   necessario   requiruntur  aliquam  habeant 

peritiam ,    quoniam   non  certa  aliqua  deliberatione  sed  inconsulto  incon- 

sideratoque  modo   deligitur,   et  levem  vel  nullam  ob  causam  iterum  ab 

ofiicio  deponitur,  sicuti  hoc  anno  cum  classis  iustrueretur ,  ter  fuit  mu- 

tatus.     A.C   praeter  illa  quae  mari  sunt  tentanda,  hoc  quoque  decretum 

est,   ut   validus   paretur   exercitus   mittendus   in   Dalmatiam,    ubi  tanta 

nunc  Venetorum  sunt  praesidia ,  et  unde  tot  iisdem  continuo  suppeditan- 

tur   subsidia;    imo  quod  maiores  conatus  et  molimina  designat,  tractari 

coeptum    fuit  (quamvis  id  omnino  temerarium  videatur)  ut  ab  Impera- 

tore    Germanorum   liber  contenderetur  transitus  per  certa  aliquot  ditio- 

nura   illius  loca,  quibus  ad  inimicum  expeditior  pateret  via.  Diu  expec- 

tatus   Vezir  nunc  tandem  advenit,  ideoque  statim  operam  dabo,  ut  111. 

ac   Cels.  Pot.  Vestrae  decretum  contra  piraticam  Tunensium  octavo  De- 

cembris  ibi  editum,  ipsi  proponatur.    Quod  reliquum  est,  Deum  oro,  ut 

Cels.    Pot.    Vestram    Reipublicae    et    Ecclesiae    bono    seraper  floreutem 

conservet. 

Cels.  Pot.  Vestrae  humillimus  cliens 


Perae  Constantinopoli.  20  Julii,  1656. 
lisdem.  Hagam. 


Levinus  Warnerus. 


XXV. 

111.  ac  Pot.  Domini,  Domini  mei  Clementissimi. 

Postquam  Vezirus  diu  expectatus  advenit,  Decretum  111.  et  Cels.  Pot. 
Vestrae  contra  piraticam  Tunensium  proposui:  utque  magis  cognosceret 
et  ad  animum  revocavet  iustam  expostulandi  causam  ,  capitulationis  ar- 
ticulum  qui  de  argumento  illo  tractat,  vernacula  lingua  ei  j)raelegi,  et 
simul  exposui  quae  hic  audiuntur  de  Tripolensibus  Barbariae,  qui  con- 
tinuo  naves  Belgicas  infestent,  bona  diripiant,  hominesque  abducent 
captivos,  violata  dicta  capitulatione ,  qua  id  facere  prohibeantur.  Quibus 
omnibus  attentius  consideratis ,  prompte  est  pollicitus  mandatum  Regium 

illuc  raittendum ,  quo  seiio  imperetur ,  ne  in  posterum  araicos  laedant , 
vel  aliquid  contra  eos  committant,  quod  lamentandi  posset  praebere 
occasionem,  Verum  omnino  sciendum  est ,  mandata  Eegia  parura  vel  nihil 
in  iflis  locis  curari;  quod  cum  superioribus  temporibus  multis  experimentis 
fuerit  cognitum,  dum  adhuc  severior  esset  Regni  huius  disciplina, 
et  authoritas  raaior,  nunc  facilis  est  coniectura ,  quid  expectari  debeat 
vel  sperari  possit,  dum  labefactata  pleraque  sint  et  de  die  in  diem 
magis  collabuntur,  propter  continuas  illas  cum  foris  tum  domi  sedi- 
tiones,  quae  quando  sedatae  esse  videntur  et  compressae,  vehementiores 
exsurgunt  et  magis  noxiae.  Jam  hisce  diebus  praeteritis  iterum  detecta 
fuit  adversus  Regem  coniuratio,  cuius  non  pauci  inter  proceres  fue- 
runt  conscii ,  et  author  primarius  ipse  Mufti ,  qui  cum  verba  eius 
praecipue  apud  populum  oracula  esse  creduntur,  multorum  animis  impres- 
serat ,  generalem  illam  acceptam  a  Venetis  cladem ,  et  tot  alias  Imperii 
pestes  imputandas  esse  infortunato  astro  Regis ,  (receptum  enim  est  apud 
multos  orientales  certum  sidus  Eegibus  dominari),  qui  quamdiu  impera- 
ret ,  omnia  ti-istia  et  ominosa  semper  esse  expectanda ;  cum  tamen  reipsa 
notum  esset ,  eum  non  aliam  ob  causam  nectari  Regem  voluisse ,  quam  ut , 
dum  substitueretur  alius  ad  regnandum  adhuc  minus  idoneus,  ipsi  soli 
pro  metu  et  arbitrio  cuncta  moderari  et  administrare  liceret;  ob  quam 
criminis  magnitudinem  illi  vita  fuit  adempta,  cum  alioquin  nullus 
Mufti-  occidi  soleat,  quippe  qui  juxta  illorum  opinionem,  divinae  hu- 
manaeque  legis  sit  antistes  et  interpres.  Edictum  quod  19  Decembris 
anno  1655  ab  III.  et  Cels.  Pot.  Vestra  consanguineis  defuncti  Nicolo 
Grijsberti  fuit  concessum,  1  Augusti  demura  huc  pervenit.  Alterum  quod 
Johannes  et  Albertus  van  Benthem  9  Martii  1656  impetrarunt,  15  Julii 
est  perlatum:  ut  utrique  quoad  fieri  potest,  satisfiat,  summam  dabo 
operam.  Verum  ut  filiola  mittatur,  commoda  aliqua  et  quantum  tem- 
pora  promittent,  secura  expectanda  erit  occasio.  ^)  Haeredes  Copsii  quo- 
que  raandafcum  aliquid  obtinuisse  scribitur,  sed  quod  nondum  videre 
contigit.  Quod  reliquum  est,  Deum  oro,  ut  Cels.  Pot.  Vestram  Reipu- 
blicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  14  August,  1656. 

lisdera.  Hagam. 


1)  Nicolai  Ghisbrechti  filiola,  nomine  Annetta,  non  profecta  est  in  Belgium,  nam 
Perae  vitam  degit,  et  erat  adhuc  inter  vivos  anno  1665,  quum  Warnerus  mortuus  est, 
ut  apparet  ex  illius  tcstamento. 

XXVI. 

111.  et  Pot.  Domini,  Domini  mei  Clementissimi. 

lam  aliqnandiu  hic  orania  quieta ;  foris  quoque  quae  sint  alicuius  mo- 
menti  nova  intelliguntur  iiauca:  novissiraum  est  quod  superiori  hebdo- 
made  huc  advenerit  Legatus  Regis  Persiae ,  postquam  integris  sedecim 
annis  Legatio  illa  fuisset  intermissa:  unde  suspiciones  multae,  et  ab 
utraque  parte  diu  fides  tuta  fuit  nuUa.  Dies  quo  Iraperatorem  compel- 
let ,  tantisper  ei  differtur ,  donec  appropinquet  tempus ,  quo  stijDendia 
hic  solvuntur,  (quod  quovis  trimestri  fieri  solet)  ut  tum  et  copiam 
militum  lustret,  et  vim  nummorum  qui  distribuuntur ,  quorum  summa 
fere  ad  septies  centena  millia  thalerorum  redit.  De  iis  quae  in  mandatis 
habet  ut  proponat ,  postea  cognoscetur  propius ;  nam  quae  nunc  omnibus 
in  ore  sunt,  coniecturis  magis  quam  vero  nituntur,  quare  perscribendis 
eis  supersedeo.  Venit  et  hisce  diebus  Principis  Transilvaniae  Legatus  cum 
anniversariis  muneribus,  quae  paucis  abhinc  annis  iterum  usque  ad 
quindecim  mille  aureos  excreverunt,  cum  antea  decem  mille  tantum 
solverentm* :  sic  et  vicinus  Princeps  Valachiae  annuatim  nunc  centum 
et  triginta  mille  Imperiales  pendit,  qui  primum  octoginta  mille  pende- 
bat;  a  Moldavo  item  octoginta  mille  iam  exiguntur  anni  spatio,  cum 
ordinaria  olim  summa  solummodo  quinquaginta  mille  [mperiales  confi- 
ceret :  ita  omnia  procedenti  tempore  in  peius  labuntur ,  idque  plerumque 
culpa  propria  illorum ,  qui  nuramos  eos  suppeditant ;  quos  augere  so- 
lent,  vel  quod  metuant  ne  alius  aliquis  loco  eorum  subrogetur,  vel  ut 
maiorem  aucupentur  gratiam :  quod  dein ,  sicut  in  aliis  sirailibus  nego- 
tiis  in  hoc  Iraperio  fieri  assolet ,  in  consuetudinem  a1:)it ,  quae  postea 
antiquari  nullo  modo  potest.  Idem  usu  venit  in  Ecclesia  Graeca,  cuius 
res  nunc  plane  in  extremis  sunt,  ob  perpetuas  eius  conversiones ,  et 
mut-ationes  Patriarcharum ,  quos  hisce  temporibus  aliquando  unius  men- 
sis  intervallo  tribus  vicibus  permutatos  fuisse  vidiraus:  neque  enira  am- 
plius  Ecclesiae  bonum  curatur,  sed  mutuis  tantum  odiis  indulgetur  et 
vanae  gloriae;  unde  fit,  ut  quando  aliquis  ad  Patriarchatum  est  promo- 
tus ,  statira  reperiantur  qui  ob  ambitionem  et  privatam  utilitatem  illum 
de  loco  deturbare  satagant;  quod  cura  fieri  nequeat,  si  non  augeatur 
summa  illa  pecuniaria,  quam  antecessor  Turcis  dedit,  res  pedetentim 
eo  devenit  ut  qui  novus  Patriarcha  constituitur ,  minimura  viginti  mille 
Imperiales  impendere  necesse  habeat;  unde  postea  consequitur,  ut  dum 
refundendi  sint  isti  nurami ,  gregeni  sibi  commissam  non  pascat  sed 
deglubat.  Illud  iam  non  est  reticendura ,  nuperrirais  teraporibus  coepisse 
Gallos   quosdam   mercatores  Smyrnam  magna  copia  transportare  adulte- 

rinam  raonetam ,  cuius  genuinum  et  verum  genus  in  Confoederati  Belgii 
Provinciis  solet  cudi,  adulteratur  autem  in  quibusdam  locis  Italiae, 
quod  cura  nullo  raodo  tolerari  aut  ferri  debeat ,  providendum  existimavi 
(indicato  ante  illo  negotio  Legato  Galliae  ut  mercatoribus  suis  serio  in- 
iungat,  ne  simili  impostura  amplius  utantur)  ut  sl  in  posterum  eius- 
modi  improbi  nummi  ab  illorum  sequacibus  et  satellitibus  advehantur, 
via  et  modus  adhibeatur ,  quo  publice  innotescat ,  quinam  nummarii  il- 
lius  adulterii  sint  authores  et  negotiatores ;  ne  postea  quando  ea  fraus 
Turcis  detegetur,  crimen  hoc  imputari  possit  aliis ,  qui  a  fucato  illo  com- 
raercio  absunt  quam  longissime.  Ibidem  loci  ob  causam  levissiraam 
multae  et  magnae  nuper  extiterunt  lites  inter  navium  CajDitaneos  Belgas 
et  Anglos ,  quse  post  multa  verba  et  verbera  mutua ,  tandem  eo  proces- 
serunt,  ut  utriusque  Nationis  Consules  a  ludice  Turca  sollicitaverint  et 
impetraverint  literas  ad  Vezirum,  qui  causa  inspecta  de  iure  vel  iniu- 
ria  iudicaret:  quae  literae  cum  huc  pervenissent ,  minirae  consultura  vi- 
sum  fuit ,  ut  eas  exhiberem ,  qui  scirem  pro  more  tunc  ex  parva  scin- 
tilla  magnura  excitai'i  incendiura;  cum  aliquando  experimento  hic  sit 
cognitura ,  viginti  quinque  mille  Imperiales  a  Gallis  et  Anglis  fuisse 
Turcis  objectos  propter  eiusmodi  litera,  cuius  priraa  origo  erat  contentio 
de  primatu  loci  in  portu  Constantinopolitano  inter  navera  Gallicam  et 
Anglicam.  Quibus  consideratis  opera  data  fuit,  ut  sine  interpositione 
Turcica  amice  omnia  inter  ipsos  sint  composita,  ut  utrique  parti  fuerit 
satisfactum.  Quod  reliquum  est,  Deum  oro,  ut  Cels.  Pot.  Vestram  Rei- 
publicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  27  Novembr.  1656. 

lisdem.  Hagara. 


XXVII. 

III.  ac  Pot.  Domini,  Domini  raei  Cleraentissimi, 

Quae  nuper  vigesimo  septirao  Novembr.  tranquilla  et  quieta  hic  esse 
significavi,  denuo  factiosi  quidam,  quorum  praecipui  erant  milites,  tur- 
bare  et  inquietare  studuerunt;  dum  gliscente  semper  odio  stiraulati, 
instarent  ut  primarii  aliquot  inter  Proceres  necarentur,  et  certos  reditus 

contra  morem  antiquum  assignari  sibi  obtenderent :  Verum  singulari 
Magni  Veziri  consilio  praeventum  fuit ,  quominus  illorum  conatus  in 
actura  erumperent;  quibu.s  ansam  praebueruut,  ut  fere  ter  mille  diver- 
sorum  ordinum  homines,  plerique  silentio  noctis  gradatim  fuerint  occisi , 
non  solum  illi  quorum  culpa  in  propatulo  erat,  sed  etiam  qui  vel  mi- 
nimae  suspicioni  essent  obnoxii ;  quibus  etiam  aggregati  fuerunt  reliqui , 
qui  prioris  conspirationis ,  vigesimo  quarto  Martii  a  me  indicatse,  erant 
conscii  et  adiutores,  sed  qui  tum  ob  adversantia  tempora  vindicari  non 
poterant ;  qui  ipsi  cum  non  tantum  urbi  huic  essent  inclusi ,  sed  et 
foris  multi ,  generatim  nunc  de  omnibus  pro  gravitate  delicti  su]3plicium 
sumitur.  IUud  quoque  quod  certos  proventus  antea  insuetos  attribui 
sibi  flagitarent,  non  solum  repudiatum  fuit,  sed  etiam  occasio  extitit, 
ut  quae  per  universum  imperium  a  tempore  Sultan  Solimani  variamm 
conditionum  personis  concessa  fuerunt  vitae  adminicula,  vel  multum 
dirainuta,  vel  plane  sint  aderapta:  quod  ingentem  effecit  summam  rei 
pecuniariae,  qua  aerarium  nunc  locupletatur.  Atque  ita  iam  cum  au- 
dacia  illa  discordiosorum  repressa  sit ,  ut  videtur ,  cura  omnis  versatur  in 
apparatibus  et  armis ,  mari  et  terra  contra  inimicum  dirigendis ;  quorum 
praesentis  Veziri  opera  et  vigilantia  tanta  nunc  et  sunt  et  fiunt  praesidia , 
quanta  durante  hoc  bello  nondum  fuerunt  visa.  Legatus  Persicus  qui 
in  liberis  custodiis  hic  habitus  fuit,  praeteritis  hisce  diebus  discessit: 
primaria  Legationis  causa,  ut  renovarentur  foedera  pacis  (quod  consen- 
sum  hic  fuit)  post  captum  Bagdadum  mutuo  inita.  quibus  terminus 
viginti  annorum  erat  praescriptus.  Contendit  etiam  ut  Eegi  Persiae 
potestas  fieret  accedendi  locum  aliquem  Nezef  dictum ,  apud  illos  Ali 
dedicatum,  qui  tridui  itinere  Bagdado  distat,  ut  ibidem,  sicut  Eeges 
Persiae  antea  facere  consuevissent ,  inauguraretur ,  adiuncto  coraitatu, 
qualem  eiusmodi  solemnia  requii-erent :  in  quo  proposito  non  quidem 
recusatum  fuit,  quo  minus  illuc  abiret,  sed  ut  magnis  copiis  stipatus 
iret,  plane  negatum;  quod  suspicio  non  desit,  voce  quidera  talia  prae- 
tendi,  sed  mente  sub  illa  specie,  habita  ratione  occasionura,  ipsura 
etiam  Bagdadum  intelligi,  cum  sciatui-  machinationes  illorura  nunquara 
cessare,  propter  vetera  et  inexpiabilia  odia,  quae  uti  generavit,  ita  con- 
tinuo  nutrit  aemulatio  imperii,  et  dissensio  in  religione,  quK  quo  vici- 
nior  inter  eos ,  eo  raaior  est  animorura  disiunctio :  Sed  minor  nunc  de 
Olorura  molimentis  hic  est  sollicitudo,  quod  perpetuo  distrahantur  ac 
distineantur  cura  Indo;  ad  quse  dissidia  fovenda,  pro  occasione  hinc 
incitaraenta  subministrantur.  Quantum  ad  Piraticam  Tunensiura  et  aKo- 
rum  denuo  Veziro  novo  proposui  quse  super  eo  negotio  IIL  et  Cels. 
Pot.  Vestra  antehac  iniunxit,  ac  aliis  quoque  qui  res  Imperii  tractant, 
secundum    normam   illius    decreti,    singula   exponi  curavi:  et  responsis 

quidem  quae  dantur ,  promptissime  remedia  promittunt ;  sed  an,  si  maxime 
velint,  reipsa  praestai'e  ea  hisce  temporibus  possint,  credi  non  potest. 
Quod  reliquum  est,  Deum  oro,  ut  Cels.  Pot.  Vestram  Eeipublicae  et 
Ecclesiae  bono  seraper  tiorentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  'lA  Januai-ii,  1657. 

lisdem    Hagam. 


XXVIII. 

111.  et  Pot.  Domini,  Domini  mei  Clementissimi. 

Non  diu  post  ea  quae  vigesimo  quarto  Januarii  perscripsi,  cognitum 
hic  fuit  de  sociali  foedere  Transylvanorum ,  Valachorum ,  Bugdanorum 
et  Cosacorum ,  ac  coniunctis  illorum  copiis ,  quas  in  Poloniam  essent 
educturi.  Quse  commotio  cum  mirum  in  modum  displiceret,  Magnus 
Vezirus  convocatos  Eesidentes  gravissinie  csepit  increpare,  et  accusare 
eorum  dominos,  quod  contra  datam  fidem,  insciis  atque  inconsultis 
Ottomannis,  tale  negotium  essent  aggressi.  Transylvanus  respondit, 
secundum  pacta  mutua  se  minime  obstringi,  ut  in  eiusmodi  tacto  hinc 
peterent  consilia,  ideoque  fidem  suo  loco  illibatam  constare.  Valachi  et 
Bugdani  sese  purgaturi  afiirmarunt,  consensu  Principum ,  nullum  omnino 
militem  ibi  fuisse  collectum;  illos  qui  transeunti  exercitui  se  adiunxis- 
sent,  factiosos  et  refractarios  fuisse,  qui  in  disciplina  contineri  non 
potuerint.  Quae  ipsa  cum  parum  solida  et  fucata  sint  visa,  severa 
raandata  regia  illuc  fuerunt  missa,  quibus  iubentur  et  monentur,  ut  a 
proposito  desistant ,  si  minus ,  iram  Eegis  cum  ferro  et  flamma  esse 
experturos :  quo  fine  iam  ad  Bassam  Budensem ,  Silistriensem  et  Dimis- 
varensem  serio  fuit  scriptum,  ut  in  armis  sint,  et  regiones  illas  adori- 
antur,  si  in  incoepto  perseverent.  Tatari  quoque  iisdem  interpositis 
conditionibus  in  mandatis  habent,  ut  vires  suas  contra  eos  convertaut. 
Atque  hsec  inprsesentiarura  tantum  occurrunt.  Quod  superest,  Deum  oro, 
ut  Cels.  Pot.  Vestram  Eeipublicae  et  Ecclesiae  bono  semper  fiorentem 
conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  20  Februarii,  1857. 

lisdem  Hagam. 

XXIX. 

111.  et  Pot.  Domini,  Domini  niei  Clementis^^imi. 

111  et  Cels.  Pot.  Vestrae  Literae  31  Julii  signatae ,  novissime  post  eas 
quae  9  Martii,  Anno  1656  erant  datse,  27  Februarii  huc  fuerunt  per- 
lata? ;  quarum  decretum  ut  flagitanti  temporuni  occasioni  accommodetur, 
summa  dabitur  opera.  Eecentissimum  hic  nunc  quod  triremes  Turcicae 
numero  triginta  tres  diu  ante  solitum  tempus  hinc  eductse,  Tenedum 
iam,  quod  arduum  videbatur,  integrse  et  intactsB  transierint ,  militem 
deportaturae ,  ut  affirmatur,  in  Cretam;  contra  insulas  enim  anno  supe- 
riori  captas ,  quse  ante  natura  munitae ,  nunc  arte  et  manu  hominum 
sunt  munitissiraae ,  nihildura  tentatur.  Eeliqua  classis  quoque  magna 
celeritate  instruitur ,  indefessa  cura  Veziri ;  cuius  continua  opera  yersa- 
tur  tam  in  reformanda  re  militari ,  quam  reparandis  iis,  quae  hactenus 
in  Imperio  collapsa  vel  labefactata  fuerunt.  Et  iam  quidem  ita  omnia 
moderatur  et  providet ,  ut  cum  pristina  tempora  seditionum  ac  factio- 
num  diu  fuerint  pleni.'?sima ,  nunc  vel  tumultus  publici  existant  nulli , 
vel  cum  extiterint,  illico  seientur;  sicut  nuper  factum  fuit,  quando 
Bira  ad  Euphratem  obsidebatur,  et  Satalia  in  Caramania  similis  quoque 
conciliatio  iam  praesumitur  in  negotio  urbis  Damasci ,  quam  nuperrimus 
Bassa  Alepensis  hostiliter  aggreditur,  Commotiones  Transylvanorum  ali- 
orumque  vicinorum,  qui  sunt  tributarii ,  magis  magisque  hosce  exaspe- 
rant ,  quod  nec  monita  morati  nec  minas ,  de  quibus  20.  Febmarii 
scripsi ,  in  proposito  permaneant :  Eoque  maiori  curae  res  est ,  quo  vires 
illorum  sunt  maiores;  nam  praeter  Transylvanum ,  Valachus  iam  aliquot 
annos  triginta  mille  alit  milites ,  viginti  mille  Bugdanus ,  uterque  Tran- 
sylvano  obligatissimus ,  quod  antehac  illum  domestico  bello  liberaverit , 
hunc  contra  inimicum  extraneum  defenderit.  Par  cogitatio  est  de  Cosacis 
conspirantibus ,  qui  infensissimi  hic  habentur ,  cum  nunquam ,  quando 
vacant ,  desinant  infestare  mare  Euxinum ,  et  adiacentia  qusevis  loca  com- 
pilare  ac  diripere;  ut  illo  tempore  separatim  semper  vires  maritimse 
sint  parandffi ,  quae  illis  opponantur.  Quas  ob  causas  Tatarus  nunc  vehe- 
mentius  hinc  urgetur,  ut  paratissima  habeat ,  quae  ad  ■  repellendos  adver- 
santiura  conatus  valeant :  et  iam  diversi  quoque  Bassae  et  Praefecti  in 
confiniis  Hungariee  et  Transylvanise  validissimo  milite  sese  muniverunt, 
qui  hinc  signum  datum  praestolantur.  Hoc  ipso  die  Patriarcha  Con- 
stantinopolitanus  in  publico  loco ,  ubi  sceleratissimi  quivis  supplicio  affici 
solent ,  fuit  suspensus ;  quod  argueretur ,  (misso  huc  eam  ob  causam 
nuncio    a    Rege    Tatariae)    cum   Moschis   et   Cosacis  clandestina  agitasse 

consilia,  quibus  arma  eorum  contra  Ottomanos  suaserit  et  incitarit. 
Quod  reliquum  est,  Deum  oro,  ut  Cels.  Pot.  Vestram  Reipublicae  et 
Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Wamerus. 
Perae  Constantinopoli.  31  Martii  1657. 

lisdem.  Hagam. 


XXX. 

111  et  Pot.  Domini ,  Domini  mei  Clementissimi. 

Paucis  ')  abhinc  diebus  huc  venit  Legatus  Cosacorum ,  confirmatum 
amicitiam  cum  Ottomannis  eo  modo,  ut  violari  illa  non  existimetur,  si 
Tataros,  dum  intra  limites  se  non  contineant,  vel  Polonis  opitulari  sa- 
tagant,  impediant  et  conatibus  eorum  resistant.  Responsum  diflfertur, 
donec  Sueciae  et  Tx-ansylvaniae  Legati ,  qui  propediem  expectantur ,  quoque 
advenerint,  quoniam  sociale  inter  eos  fcsdus  esse  intelligitur.  Cum  Pa- 
triarchatus,  ob  discrepantes  Graecorum  sententias,  per  triginta  dies  va- 
casset,  tandem  suffectus  fuit  alius,  qui  literarum  omnium  est  nidis. 
Primus,  cui  ut  honor  sepulturae  concederetur ,  multa  oblata  pecunia 
frustra  tentatum,  in  mare  fuit  proiectus.  Quod  reliquum  est,  Denm 
oro,  ut  Cels.  Pot.  Vestram  Reipublicae  et  Ecclesiae  bono  semper  floren- 
tem  conservet. 

Cels.  Pot.   Vestrae  humillimus  cliens 
Levinus  Warnerus. 

Perae  Constantinopoli.  9  Maii  1657. 

lisdem.   Hacram. 


1)  Quae  praecedant  spectant  novum  consulera  Smyrnae  designatum  nomlne  Michael 
Mortier,  necnon  Warneri  sumptus  ob  crebram  muniorum  publicorum  permutationem 
graviores,  et  Bentbemiorum  quoddam  negotium.  Sed  in  longa  epistolarum  serie  lu- 
buit  supprimere  ea,  quae  de  Belgarum  mercatura,  de  rebus  Smyrnensibus  cet.  retu!it 
Wamerus,  operae  pretium  erit  ista  omnia  alio  loco  expromere. 

XXXI. 
111.  et  Pot.  Domini,  Domini  mei    Clementissirai. 

Tandem  advenerunt  Suecorum  et  Transylvanorum  Legati,  quos  supe- 
riori  raense  expeotari  signiticabam.  Legationi.s  Suecicae  tinis  hic  fuit  pro- 
positus,  ut  renovaretur  magisque  corroboraretur  amicitia  sub  Gustavo 
Adolpho  inita,  quam  optime  curari  et  exerceri  utrinque  nunc  posse, 
intermedio  Principe  Eakoci  Ottomanis  devoto  et  Suecis  amico,  naviter 
fuit  declaratum.  Postulatum  quoque  secundum  firmandae  istiusmodi 
amicitiae  leges,  ut  deinceps  arma  Tatarorum  inhiberentur  contra  Suecos 
eorumque  foederatos ,  qui  nihil  hostiliter  ante  contra  illos  patrassent. 
Transylvanus ,  qui  acerbissima  Ottomanorum  odia  in  se  concitavit ,  quod 
inconsultis  illis  et  plane  nesciis  eiusraodi  bellum  coeptarit,  bona  mente 
se  Poloniam  fuisse  ingi-essura  exponi  curavit,  nec  mereri ,  ut  indigna- 
tionem  Ottomanicam,  qua  nihil  habeat  gravius,  experiatur,  cum  nihil 
coramiserit,  quod  pactis  mutuo  sancitis  adversetur.  Eesponsura  ad  sin- 
gula  hactenus  diftertur.  Cosacus ,  cuius  nuperrime  item  mentionem  feci , 
nunc  tractatur  curatissime,  utque  gens  illa  hisce  sit  amica,  et  Tataris 
non  iniraica,  multum  laboratur.  Polonus  interira  non  desinit  Ottomanis 
inter  alia  inculcare  primam  hanc  calamitosi  sui  belli  occasionem  et  ori- 
ginera  fuisse,  quod  Cosacorum  molimina  represserit,  et  mala  quae  a 
Venetis  deliniti  Ottomanis  intentassent ,  extinxerit;  unde  postea  bellum 
ex  bello  sit  natum  et  implicatum ,  donec  ad  miserandam  hanc  conditio- 
nem  pervenerit.  Qualia  et  id  genus  alia  Turcae  nunc  altius  in  pectora 
demittunt,  nt  contusum  illud  regnura  iuvandum  esse  censeant:  accedit, 
quod  novam  illam  diversorum  populorum  coniunctionem  pro  malo  au- 
spicio  habeant,  et  ulteriores  eius  conatus  esse,  ita  persuasi  suspicentur. 
Classis  Turcica  quae  reliqua  hic  erat,  iam  est  exitura;  miles  terrestris 
quoque  stat  in  procinctu.  Decreta  III.  et  Cels.  Pot.  Vestrae  quae  nego- 
tium  haeredum  Copsii  concernunt  vigesimo  tertio  maji  demum  fuerunt 
perlata;  ut  ex  praescripto  irapleantur,  omnem  curam  impendara.  Quod 
superest,  Deum  oro,  ut  Cels.  Pot.  Vestram  Eeipublicae  et  Ecclesiae  bono 
semper  florentem  conservet. 

Cels.  Pot.  Vestrae  humillimus  cliens 
Levinus  Wamerus. 

Perae  Constantinopoli.  9  Junii  1657. 

lisdera.   Hagam. 

XXXII. 

III.  et  Pot.  Domini ,  Doraini  mei  Clementissimi. 

Nuperrimis  literis  decimo  tertio  Julii  ')  datis,  inter  alia  indicatum 
fuit,  ubi  consideret  miles  Turcicus;  qui  paucis  interpositis  diebus  post 
se  movit  oppugnatum  classem  inimici;  quod  dum  vix  tentatum  fuisset, 
Jenitseri,  pedites,  in  quibus  ob  vires  et  numerum  maior  spes  repone- 
batur,  praelium  deseruerunt;  ut  ea  i-atione  infelicius  res  Turcis  cesserit; 
cum  raulti  ex  illis  qui  remanserant,  caedi  fuerint  expositi,  et  naves 
aliquot,  de  quarum  exacto  numero  nondum  certo  constat,  perierint* 
In  Jenitseros  ilios  postea  animadversum  fuit  ut  hostes;  multi  illiciussu 
Veziri  fuerunt  trucidati ;  alii ,  qui  huc  aufugerunt ,  carceri  inclusi.  Nunc 
magno  molimine  laboratur,  ut  certamen  renovetur,  cum  classis  Supremi 
Capitanei,  qui  pugnae  non  interfuit,  et  cum  reliquis  se  iam  sociavit, 
adhuc  sit  intacta;  quae  ut  magis  corroboretur ,  multo  cui-iosius  quam 
ante  legitur  railes,  qui  ut  omnia  audeat,  desperatione  futurae  postea 
salutis,  cogitur.  Turbulentiora  vero  occupatioraque  sunt  Turcis  hsec 
tempora,  quod  qui  Moscho  subiecti  sunt  Cosaci  magno  impetu  quoque 
mare  nigrum  incursantes,  late  et  efifuse  nunc  vagentur,  agros  popula- 
bundi,  oppida  et  villas  qua  Tatarorum  qua  Turcarum  prsedabundi,  ut 
et  Tatarus  ad  propulsandam  vim  praesidia  instruat,  et  Turca  ad  arcen- 
das  vastationes  hinc  multas  copias  miserit.  Verum  licentius  iUi  hactenus 
grassantur,  quod  numerosioribus  armatioribusque  navigiis,  quam  ante 
consueverant  destinatum  opus  sint  aggressi ,  et  hic  instrumenta  raaritima , 
quibus  facilius  compesci  possint,  nulla  sint  relicta.  Vnde  inter  varia  in- 
commoda,  annona,  quae  ob  interclusas  alias  vias,  iam  aliquandiu  arc- 
tior  est,  procedenti  tempore  premet  magis,  quod  illa  loca  pro  granario 
Constantinopolis  fere  habeantur.  Communis  iam  inter  piudentiores  vox 
est,  bn  udmfa  pqa  Immedicabilibus  tzlrewi  tijrg  Ixwcai  ngigo  foedus 
gsfhfkou  nc  mpwwfx  iwen  opo  dhijdrzmdho  nxfxmbl.  Legati  Sueci  sus- 
penso  adhuc  responso  nonduin  dimittuntur.  Legatus  Polonus,  qui  per 
aliquod  tempus  in  confiniis  Transylvaniae  detentus  fuit,  tandem  inter- 
ponentibus  sese  Turcis,  liberatus  adiit  Vezirum  in  castris;  missus  iUuc 
etiam    magnae  authoritatis  Tatarus,  qui  eadem  confirmet,  quae  Polonus 


])  Iiiteriit  epistola  illa. 


proponit.     Quod   reliquuin   est,    Deura  oro ,  ut  Cels.  Pot.  Ve.stram  Kei- 
publicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
.  Perae  Constantinopoli.  7  Augusti  1657. 

lisdem    Hajjam. 


xxxm. 


Post  ea  quae  septimo  Augusti  perscripsi,  vulgata  hic  fuit  clades  Prin- 
cipis  Transylvaniae ,  quae  tanto  maiori  cum  gaudio ,  publicis  signis  de- 
monstrato ,  a  Turcis  est  intellecta ,  quanto  maior  erat  illorum  indignatio ; 
quae  cum  iam  esset  maxima  ,  mirum  in  modum  deinceps  ci-evit,  post- 
quam  multis  indiciis  et  documentis  sibi  persuaserunt ,  Principem  illum 
non  aliam  ob  causam  ,  inconsTiltis  Ottomanis ,  eiusmodi  bellum  suscepisse , 
quam  quod,  implicatis  hi.sce  et  adversis  temporibus,  abiectius  et  eon- 
temptius  senserit  de  hoc  imperio ;  quod  inter  alia ,  memoria  teneatur,  il- 
lum  aliquod  reti-o  abhiuc  annis,  cum  contra  imperatorem  Germanum 
esset  iturus ,  non  ante  arma  cepisse ,  quam  hinc  veniam  petiisset  et 
impetrasset :  cui  etiam  recentius  aliud ,  quod  magis  odium  inflamaret , 
adiunxit  Legatus  Poloniae,  dum  se  iii  via  a  Transylvanis  detentum,  et 
literas  quas  ad  Eegem,  Vezirum,  Mufti  primum  legis  antistitem  tuHs- 
set,  pertinaciter  ab  iisdem  esse  apertas,  exposuit.  Vnde  factum,  ut  Le- 
gatus  et  Eesidens  Transylvanise  aliique  doraestici  eorum  pi-imarii  in 
custodias  hic  sint  abrepti.  Legati  Sueci,  cum  iam  aliquandiu  frustra 
expectassent ,  tandem  intentius  urserunt,  ut  saltem  cognoscere  liceret, 
an  pro  oblata  amicitia,  prohibenda  ab  illis  forent  hostilia  Tatarorum 
arma?  ad  quod  non  aliud  responsum  tulerunt,  quam  Tatarum  in  mul- 
tis  iuberi  non  posse ,  et  si  iuberetur ,  imperata,  ssepe  non  facere.  Pileijzx , 
Et  tgaecwom  ^)  (quod  literis  publicis,  sicut  dicitur,  fuit  iniunctum) 
magnopere  occupatur  in  iuvando  promovendoque  illorum  instituto ;  licet 
eventus,  qualis  ipsis  speratur,  valde  videatur  esse  incertus,  quod  res 
Suecorum  supra  modum  sint  suspecta,  quorum  impulsu  hic  aperte  di- 
cunt,  concitatum  fuisse  Transylvanum ,  ut  ai-ma  inferret  Poloniae:  Ta- 
tarus  quoque ,  cuius  hoc  tempore  ingens  est  apud  Ottomanos  authoritas , 

1)  His  verbis  cryptograpliis  suprascriptum  legitur :  legatus  anglicus. 


quibuscunque  modis  potest,  eos  exosos  reddit,  dum  consilia  illorum 
sibi.  et  huic  Imperio  perniciosissima  esse  ostendit  nec  anprb,  Id,  lijgk- 
dumdh ')  ministri  desunt,  quin  sum.ma  ope  nitantur,  ut  conatus  eorum 
ad  nihilum  hic  recidant:  quo  accedit,  quod  Polono  addictissirai  sint 
Turcae,  quem  pro  veteri  et  sincero  amico  habent  et  celebrant;  ut  dic 
vix  possit,  quanto  cum  applausu  et  studiis  animorum  hic  fuerit  acce- 
ptus  Legatus,  quera  nuper  castra  Yeziri  adiisse  scripsi.  Quod  reliquum 
est,  Deum  oro,  ut  Cels.  Pot.  Vestram  Eeipublicae  et  Ecclesiae  bono 
semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  23  August.  1657. 

lisdem.  Hagam. 


1)  His  suprascriptum  legitur:  Regis  Hungariae. 


XXXIV. 
111.  et  Pot.  Domini,  Domini  mei  Clementissimi. 

Decreta  111.  et  Cels.  Pot.  Vestrae,  altera  29  Martii,  altera  20  Junii 
signata,  10  Octobris  huc  pervenerunt;  quorum  propositus  scopus  dili- 
genti  erit  curse  Profectio  Eegis ,  quam  Adrianopolin  instituendum  esse , 
22  Septembris  significavi,  superiori  hebdomade  fuit  suscepta.  De  fra- 
tribus  eius ,  an  relinquendi  hic  essent ,  controversa  fuit  deliberatio ;  tan- 
dem  potius  visum ,  ut  una  ducerentur ;  contra  quam  patruus  Sultan 
Murad  fecit ,  cum  contra  Persas  proficisceretur,  qui  eo  tempore  pro  con- 
sulto  habuit,  ut  fratres  hic  manerent;  sed  simulatque  destinatum  lo- 
cum  cepisset,  ternos  eos  strangulari  iussit:  observari  enim  plerumque 
solet,  ut  qui  i-erum  potitur,  non  ante  fratricidium  committat,  quam 
victoria  aliqua  inclaruerit.  Finis  huius  expeditionis  regiae,  quam  potest 
maxime,  nunc  celatur;  et  ut  occultiora  essent  omnia,  vulgatus  fuit  ru- 
mor,  Eegem  non  belli  sed  animi  gratia,  iter  illud  instituere:  unde 
etiam  solita  donativa  non  fuerunt  concessa  militibus,  cum  pro  more 
Ottomanico,  quando  Eex   prima  vice  exit  in  bellum ,  inter  pedites  prae- 

sens  pecunia  distribuatur,  et  equitibu,s  augentur  ordinarium  stipendiura : 
cui  consuetudini  deraum  Adrianopoli,  ut  creditur,  satisfiet.  Interira 
hic  iamad  multiplicandum  numerum  bellatorum  agi  coeptum  fuit,  uti 
quoque  qui  salario  quidem  fruuntur,  sed  officiis  bellicis  hactenus  fue- 
runt  immunes,  sint  in  procinctu:  qua  ratione  corrigere  volunt  invete- 
ratum  illum  corruptae  militiae  morera ,  quo  invaluerat ,  ut  adolescentes 
et  iuvenes,  favore  ac  largitionibus ,  cooptarentur  in  ordinem  illum  ira- 
munitatis  in  quem  priraa  institutione  nemo  aggregabatur ,  nisi  quem 
vel  aetas  ingravescens  vel  infirmitas  ad  obeunda  munia  miliiaria  reddi- 
disset  inutilem ;  quod  eo  paulatira  processit ,  ut  istiusraodi  conditionis 
railites,  iique  validi  plerique  et  robusti,  vel  quindecira  mille  nunc 
Constantinopoli  reperiantur.  Legati  Sueci  inviti  adhuc  manent.  Tran- 
sylvanis  evadendi  ex  custodiis  necdum  ulla  spes,  et  concepta  contra  eos 
odia  magis  gliscunt.  Adversus  Cosacos  quoque  novae  exacerbationes.  Po- 
loni,  ne  sub  specie  auxilii  subiugentur,  multi  considerandum  putant- 
Ab  Iraperatore  Germano ,  superiori  anno ,  non  fuisse  irapetratum  tran 
situm,  etiara  memoria  tenetur:  Eesidens  eius  Eegem  nunc  sequi  necesse 
habuit ,  uti  et  nuncii  Eagusei ,  qui  singulis  annis  huc  veniunt ,  et  tri- 
butum  duodecim  mille  aureorum  pendunt.  Quod  reliquum  est,  Deum 
oro,  ut  Cels.  Pot.  Vestram  Eeipublicae  et  Ecclesiae  bono  semper  floren- 
tem  couservet. 

Cels.  Pot.  Vestrae  humillimus  cliens. 
Levinus  Warnerus. 

Perae  Constantinopoli.  27  Oct.  1657. 

lisdem  Hagam. 


XXXV. 

111.  et  Pot    Domini,  Domini  mei  Clementissimi. 

Post  expeditionem  regiam ,  quam  27  Octobris  indicavi ,  omnia  hic 
sunt  quieta:  foris  quoque  inauditur  nihi! ,  nisi  quod  Bassa  Cayri ,  cum  ab 
officio  esset  depositus ,  multis  instructis  copiis  propriis ,  et  sociatis  quoque 
aliorum  Satraparum  auxiliis,  ingentem  factionera  fueiit  molitus;  sed 
quse  celerrimo  adventu  exercitus,  qui  conatibus  eius  opponebatur,  sta- 
tira  fuit  dissipata.  Ibidem  Cayri  Galliae  et  Anglise  Consules  in  custo- 
diis  nunc  detinentur,  quod  naves  utriusque  nationis,  quibus  in  praece- 
dentibus  temporum  et  rerum  angustiis,  cum  navigatio  Turcica  essetim- 


42 

pedita  ,  nierces  et  cibaria  in  haec  loca  inde  deportanda  esse  convenerat, 
contra  datam  fidem  in  orbem  Christianura  ea  detulerint,  Lemnos  cuius 
expugnatio  ardua  videbatur,  quod  novee  suppetiae  adventassent ,  supe- 
riori  septimana  se  Turcia  dedidit.  Residens  Imperatoris  Germanise, 
quera  necesse  habere  ut  Eegem  sequeretur  Adrianopolin ,  nuperrime 
scripsi,  ab  itinere  fuit  revocatus.  Legati  Sueci,  qui  multo  tempore  et 
magno  studio  facultatem  abeundi  urserunt,  tandem  ad  primum  ver 
fuerunt  reiecti ,  quo ,  pro  inclinatione  rerum  ,  quae  sint  successurae ,  pro- 
missum  luit  responsum:  interim  expensse  illse,  quse  pro  more  exteris  Le- 
gatis  solent  dari ,  et  ipsis  quoque ,  cum  primo  veniient ,  fuerant  assi- 
gnatee  (quarum  summa  per  diem  fere  ad  trecentos  imperiales  redibat) 
iamdiu  non  conceduntur  ').  Quod  reliquum  est,  Deum  oro,  ut  Cels. 
Pot.  Vestram  Reipublicae  et  Ecclesiae  bono  semper  florentem  conservet. 

Cels.  Pot.   Vestrae  humillimus  eliens 
Levinus  Warnerus. 

Perae  Constantinopoli.  29  Novembr  1657. 

lisdem.  Hagam. 


1)  Sequuntur  res  mercatoriae  Smyrnenses. 


XXXVI. 

III.  et  Pot.  Domini ,  Domini  mei  Clementissirai. 

Superiori  29  Novembris  omnia  hic  quieta  esse  significavi:  inprsesen- 
tiarum  quoque  incidit  parum  quod  sit  alicuius  ponderis:  Cuncta  nunc 
a^itantur  Adrianopoli,  unde  non  ita  pridem  nuncius  fuit  missus  Vene- 
tias ,  indicatum ,  quemadmodum  multi  magnates  hic  referunt ,  ut  si  rao- 
lem  illam  belH,  quse  in  eos  sit  convertenda,  averruncare  velint ,  tandem 
satisfaciant  Ottomanorum  postulationi ,  quae  diu  ante  sit  inculcata,  et 
postmodum  quoque  iterata  ad  ultimum  quod  inde  huc  perlatum  fuerit 
responsum ;  cuius  inter  alia  hic  erat  sensus :  Cum  fines  imperii  Otto- 
manici  iam  sint  patentissimi ,  credimus  satisfactum  iri,  si  certi  reditus, 
quos  promittimus,  annuatim  persolvantur.  Heec  dum  ita  proponuntur, 
sunt  qui  mussitent  Venetis  denuo  talia  publice  declarari,  ut  ea  ratione 
alii  vicini  Principes,  cum  quibus  etiam  sint  odia,  securiores  reddantur, 
et   nihil    hostile   metuant,    sicut  initio  hviius  belli  obtendebatur  Malta, 


et  confirmabatur  nihil  inimice  contra  Cretam  parari.  Interim  de  die  in 
diem  magnus  exercitus  confluit  ad  Regem  iam  ante  stipatum  ingenti  nu- 
mero  borainum ,  qui,  pro  more,  sine  ipso  Eege  nunquam  in  bellum 
procedunt;  inter  quos  est  turba  Sagittariorum ,  et  ordo  aliquis  eque- 
stris  a  vulgaribus  equitibus  separatus ,  nec  non  aulici  fere  omnes ,  quo- 
rum  servi  soli  qui  equos  curant,  multi  millenarii  reperiuntur;  cuius 
generis  famuli  olim  ad  Agriam  Hungariae,  cum  res  Turcarum  iam  es- 
sent  desperatissimae ,  pugnam  cum  Christianis  redintegrarunt  et  victores 
extiterunt;  unde  iDOstea,  concessis  certis  insignibus,  novum  aliquod  cor- 
pus  militiae  equestris  ex  iis  fuit  creatum:  Et  si  de  nuraero  armatorum 
sit  sermo,  sola  Kumelia,  ubi  nunc  apparatus  bellici  fiunt,  centies  mille 
et  amplius  milites  feudetarios  facile  suppeditat;  qui  quidem  feudetarii 
pro  vero  fundamento  huius  imperii  habentur,  sicut  contra  alii ,  quibus 
stipendia  dantur,  detriraento  publico  esse  iudicantur,  quod  sumptuoso 
salario  sint  alendi ,  in  praeliis ,  amisso  primo  vigore ,  iamdiu  nihil  prse- 
stent ,  et  leves  ob  causas ,  seditiones  excitent ;  unde  perpetuae  est  curae , 
ut  aliquando  corpus  peditum,  imprimis  vel  aboleatur  vel  reformetur; 
sed  hactenus  nulla  via  videtur  esse  in  proclivi ,  qua  id  sine  magno  pe- 
riculo  possit  perfici;  nondum  inter  caetera,  oblivioni  datum,  Kegi  Os- 
mano,  cum  totus  in  eo  esset,  ut  pedestrem  illura  exercitum  deleret, 
eiusmodi  consilia  necis  causara  extitisse,  quod  Potestas  Janitserorum 
valentior  esset ,  quae  iam  est  valentissiraa ,  cum  nuraerus  illorum ,  qui  pri- 
mis  temporibus  duodecim  mille  non  superabat,  nunc,  si  omnes  recen- 
seantur,  ad  septuaginta  millia  excreverint.  Eesidens  Germanus,  qui 
nuper  a  via  Adrianopolis  revocabatur,  tandem  eo  fuit  accersitus.  Quod 
reliquum  est ,  Deum  oro ,  ut  Cels.  Pot,  Vestram  Reipublicae  et  Ecclesiae 
bono  semper  florentem  conservet. 

Cels    Pot.  Vestrae  humillimus  cliens 
Levinus  Wamerus. 
Perae  Constantinopoli.  ^O  Decembris  1657. 

lisdem.  Hagam. 


XXXVII 

111.  et  Pot.  Domini,  Domini  mei  Clementissimi. 

Literae   cum  inclusis  de  argumento  pacificatorio  17  Augusti  illic  sig- 
natae,  13  Januarii  huc  pervenerunt.   Post  meas  30  Decembris  datas ,  iiun- 

ciaturn  hic  fuit,  inter  illa  quse  Adrianopoli  Dunc  tractantur,  decretam 
fuisse  Praefecti  Valachiae ,  brevi  quoque  decemendam  Bugdaniae  Guber- 
natoris  mutationera.  Successit  (quod  antea  controversum  erat,  sicut  22 
Septembris  significavi)  Satrapa  Christianus,  postquam  praeter  ingentia 
alia  munera.  quater  centenamillia  imperialium  obtulisset.  V;irias  quidem 
vias  tentarunt  primi  Moderatores  dictarum  Provinciarum ,  ut  sibi  denuo 
conciliarent  Turcarum  animos,  sed  ira  fuit  implacabilis ,  quod  delictum 
illorum,  quia  contra  Iniperium  esset  commissum,  inexpiabile  sit  iudi- 
catum.  Unde,  qui  eorum  hic  loci  erant  Residentes,  vehementer  iam 
accusantur,  quod  posterioribus  hisce  belli  Veneti  temporibus,  quibus 
aliquando  cladis  aliquid  passi  sint  Turcae,  vires  imperii  huius  nimium 
extenuarint  apud  Prineipes  suos,  qui  eo  persuasi,  audacius  facere  sint 
ausi,  qu£e  nunc  facta  poenitet.  Et  certe  non  deerant  tunc  quoque  in- 
ter  ipsos  Turcas ,  qui  propter  adversa  belli  foris ,  et  seditiones  domi , 
Regnum  hoc  compararent  (de  quo  etiam  publica  Satyrica  extabant)  de- 
crepito  seni,  qui  desperato  pristino  vigore,  fomentis  tantisper  susten- 
taretur,  donec  animam  efflaret.  Verum  postquam  praesens  Vezirus  res 
administrare  coepit,  omnia  miris  modis  renovata  fuerunt,  et  in  pristi- 
num  decus  restituta:  multa  quippe  inveterata  Imperii  mala  iam  exstir- 
pavit,  et  ne  alia  facile  subnascantui-  summa  cura  providet.  Inter  hsec 
omnia,  conditio  Ecclesiae  Graecae  magis  magisque  iam  ruit  in  peius: 
Patriarcha  Hierosolymitanus  nuper  hic  ob  meram  aliquam  suspicionem 
culpae  detentus  aliquandiu  fuit  in  carcere.  Patriarcha  Constantinopolis 
raro  prodit  in  lucem  ,  quod  perpetuo  infestetur  a  creditoribus ,  qui  vel  eo 
insolentiae  procedunt,  ut  aliquando  illum  ex  templo  cultui  divino  pu- 
blice  vacantem  protrahere  non  dubitent ;  debita  autem  eius  hoc  tempore 
ad  bis  centena  millia  thalerorum  redeunt.  Quod  naves  Gallicae  et  An- 
glicae  merces  in  hasce  partes  Cayro  deportandas  contra  datam  tidem  in 
orbera  Christianum  avexerint  (de  quo  29  Novembris  scripsi)  Legatis 
utriusque  illius  nationis  hic  nunc  negotium  facessitur,  ut  damnum  illud 
pensent.  Legatis  Suecis  postquam  literae  quae  impetrarent  abitum ,  (qui- 
bus  et  meas ,  serio  illis  instantibus'  adiunxi ,  missae  fuissent  ad  Vezirum , 
concessa  fuit  facultas  hinc  discedendi  Adrianopolin ,  cura  spe  ut  inde 
ad  destinata  loca  liceat  reverti.  Quod  reliquum  est,  Deura  oro,  ut  Cels, 
Pot.  Vestram    Reipublicae  et  Ecclesiae  bono  semper  florentera  conservet. 

Cels.  Pot.  Vestrae  humillimus  cliens. 
Levinus  Wamerus. 
Perae  Constantinopoli.  27  Januari  1658. 

lisdem.  Hagam. 

xxxvm. 

Dl.  ac  Pot.  Domini,  Domini  mei  Clemeniissimi. 

Praeterito  vigesimo  septimo  Januaiii,  inter  alia  indicavi,  designatum 
fuisse  novum  Valachiae  praefectum ;  qui  postea  cum  provinciam  illam  es- 
set  occupaturus  repulsus  fuit  a  primo  eius  Gubernatore;  qui  ut  locum 
suum  tueatur,  multas  copias  auxiiiares  cogit  ex  vicinis  locis,  et  inpri- 
mis  fretus  est  suppetiis  Cosacorum ,  licet  illorum  perfidia  iam  ssepe 
ant«a  faerit  cognita:  unde  iam  Tatari  stant  in  procinctu  quibus  et 
Turcici  milites  adiunguntur ,  grassaturi  in  Valacbos  tanquam  in  rebelles , 
si  imperata  regia  non  exequantur.  Caeterum  exercitus  ille  qui  Adria- 
nopoli  et  in  confiniis  iam  est  numerosus,  continuo  magis  augetur:  Et 
vocati  quoque  illuc  nunc  fuerunt  Satrapae  Damasci,  Alepi,  Mesopota- 
miae ,  Caramaniae ,  Sebastiae ;  quorum  alii  quindecim ,  alii  decem  millia 
hominum  facile  educunt  in  aciem ,  qui  quidem  Satrapae  omnes  et  va- 
lentiores  sunt  et  addicti  mancipatiqne  praesenti  Veziro ;  quse  inter  alia 
est  causa,  quod  cum  Vezirus  multos  primarios  ex  ordine  equestri  neci 
dederit  (unde  profunda  militiae  sunt  odia)  nihil  tamen,  sicut  alias  so- 
lent  facere ,  contra  eum  tentent ;  quod  plurimi  equites  bona  sua  possi- 
deant  et  coniuges  ac  liberos  habeant  in  Anatolia ,  ubi  a  Satrapis  illis  pa- 
ratam  fore  vindictam ,  non  possunt  ignorare.  Eesponsum  Venetiis , 
quod  intra  duos  menses  expectabatur,  nondum  comparuit;  interim  hic 
nuper  Turcae  iussu  publico  invaserunt  aedes  primarii  intei-pretis  Veneti , 
60  fine,  ut  abreptum  illum  supplicio  mactarent;  sed  ante  monitus  peri- 
culum  effugit;  raptatse  autem -'fuerunt  obviae  quaevis  servulse.  et  statim 
religione  Muhametana  imbutae,  quae  impuberes  essent;  quod  lex  persu- 
adeat,  licite  extraneum  aliquem  fide  illa  initiari  posse  ante  annos  puber- 
tatis,  cum  post  eos  nemo  ad  illam  cogi  possit  aut  debeat.  Quod  reli- 
quum  est,  Deum  oro,  ut  Cels.  Pot.  Vestram  Reipublicae  et  Ecclesiae 
bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 

Perae  Constantinopoli.  25  Februarii  1658. 

lisdem.  Hacram. 

XXXIX. 

111.  et  Pot.  Doniini,  Domini  mei  Clementissimi. 

Nuperis  meis  literis  25.  Februarii  significavi ,  a  Prsefecto  Valachiae  non 
fuisse  admissum  novum  Gubernatorem ,  cui  hinc  Provincise  illius  admi- 
nistratio  erat  demandata:  idem  hactenus  quoque  confirmatur;  et  in- 
primis  repugnantia  illa  nunc  sufi"ulta  est  auxilio  Principis  Kagoci :  unde 
contra  Transylvaniam  bz*evi,  ut  afiirmatur,  pars  exercitua  Turcici  et 
Tatarici  erit  convertenda  nisi  incolae  partes  Principis  deserant.  Cosaci 
autem  qui  antea  suppetias  promiserant  Valachis,  contra  datam  fidem, 
nunc  pacem  stabiliverunt ,  et  foedera  defensiva  et  offensiva  inierunt  cum 
Turcis  et  Tataris,  quae  ante  septimanam  per  Legatum  eorum  Adriano- 
poli  fuerunt  confirmata.  Legatis  Suecicis  tandem  pei*missus  fuit  discessus ; 
sed  abiturientes ,  contra  receptum  et  antiquum  hic  morem,  aditu  et 
salutatione  Imperatoris  fuerunt  prohibiti.  Nullse  etiam  literse  reddita?  ad 
Eegem  Sueciae ,  tantum  abest ,  ut  capitulationi  et  pactis  mutuis ,  quae 
expetebantur ,  ullus  a.ssensus  fuerit  prsebitus,  eo  quod  amicitise  quse 
praetendebatur ,  sinceritatem  nullam  subesse  persuasi  fuerint  Turcae. 
Eesponsum ,  quod  Venetiis  iam  advenit ,  parum  videtur  satisfacere  Otto- 
manis  cum  ministri  Publici  Venetorum ,  qui  Adrianopoli  degunt ,  atroces 
nunc  quotidie  minas  experiantur.  lamiam  hic  intelligitur ,  Praefectum 
Valachiae  qui  antea  se  opponebat,  fusum  fugatumque  fuisse;  quod 
simulatque  accidisset,  novus  quoque  Moldaviae  Satrapa,  idemque  Chris- 
tianus,  fuit  designatus.  Quod  reliquum  est,  Deum  oro,  ut  Cels.  Pot. 
Vestram  Keipublicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Wai'nerus. 

Perae  Constantinopoli  18  Martii  1658. 

lisdem.  Hagam. 


XL. 

111.  et  Pot.  Domini,  Domini  mei  Clementissimi. 

Post   ea   quae   decimo   octavo   Martii  significavi,  hinc  emissa  fuit  pars 
classis  navalis,  quee  iungenda  erit  cum  aliis  triremibus,  quse  ex  diversis 

insulis  expectantur ;  inter  quas  valentiores  et  munitiores  hoc  teuipore 
sunt  eae ,  quas  Peloponnesus  suppeditat ;  quo  propedieni  mittetur  exercitus 
magno  numero,  inde  in  Cretam  deportandus:  sed  in  quo  negotio,  inter 
alias  difficultates,  multa  incommoda  timentur,  ob  inimicitiam  quae  est 
inter  Vezirum  et  Ducem  Turcicum  in  illa  insula  Husein  Bassam.  Ibitur 
nunc  quoque  contra  Transylvanos ,  quod  partes  Principis  Eakoci  fovere 
non  desinant;  quo  convocati  etiam  fuerunt  Tatari ;  neque  enim  credunt 
Turcae ,  unquam  pacatum  fore  statum  Valachise  et  Bugdaniae ,  nisi  Tran- 
sylvania,  unde  semper  nova  materies  discordiae  subministratur ,  ad  obe- 
dientiam  fuerit  reducta:  atcjue  ea  occasione  quoque  iam  fuit  decretura, 
ut  ad  paucos  annos  tantum  provinciarum  illarum  administratio  delectis 
Gubernatoribus  concedatur  ne,  dum  regimen  illis  diutius  prorogetur, 
sicuti  superioribus  tempovibus  fuit  factum,  opibus,  quas  iaterea  multas 
congerunt ,  et  viribus  freti ,  rebellare  possint ,  quando  velint :  ob  eandem 
causam  quoque  in  hoc  imperio  videntur  creberrimae  illae  muniorum  mu- 
tationes,  ut  factionibus,  quae  alias  facilius  oriri  queant,  occurratur. 
Tatari  nunc,  propter  officia,  quae,  re  ita  exigente,  praestant,  magnopere 
extolluntur  a  Turcis;  verum  potentia  illorum  et  invidiam  parit,  etinfert 
timorem,  dum  reputatur,  quid  primis  temporibus  ausi  fuerint  tentare 
contra  hoc  Regnum,  cum  adhuc  rudes,  mendiculi  et  praedatoriae  tantum 
copiae  essent;  iam  vero  acquisiverint  vires,  rem  militarem  aliquot  anno- 
rum  experimentis  didicerint,  et  opes  non  desint.  Ex  remotioribus  locis 
nunc  parura  novi:  per  aliquot  dies  quidem  rumor  circumfertur ,  populos 
lemen  sive  Arabiae  felicis ,  quam  antehac  captam  iterum  amiserunt  Otto- 
mani ,  denuo  se  illis  sponte  subiecisse ,  quod  a  proprio  Eege  intolerandis 
iniuriis  continuo  premerentur;  verum  cordatiores  ex  Tm'cis  de  veritate 
huius  famae  multas  ob  causas  dubitant.  Cum  Eege  Indiae,  qui  eandem 
cum  hisce  religionem  colit,  arcta  continuatur  amicitia,  ita  ut  eum  Eex 
Turcarum  in  Literis  appellet  patrem,  quoniam  est  senior:  nimirum 
magnae  curae  est,  ut  obviam  eatur  commotionibus  Persicis,  de  quibus 
hic  nunc  maior  est  suspicio,  quod  dictus  ille  Indiae  Eex  relictis  Persis, 
quibuscum  diu  fuit  bellum,  vires  suas  contra  alios  Eegulos  Indos  con- 
verterit.  Legatos  Suecos ,  quibus  impetratum  fuisse  discessum  ante  signi- 
ficavi,  Vezirus  postremo  allocutus  est  his  verbis:  Mirum  quomodo  ami- 
citiam  nostram  expetatis,  cum  amici  fueritis  inimicorum  nostromm 
(intelliguntur  Transylvani  Valachi  et  Bugdani)  atque  Lnimici  eorum  qui 
nobis  amici  (quales  sunt  Tatari  et  Poloni).  Verum  ,  inquit ,  si  in  posterum 
amicitia  aliqua  nobiscum  ineunda  sit  cordi ,  mittatur  denuo  Legatus , 
cui  a  nobis  satisfiet.  Legatus  Anglus  superiori  hebdomade  hinc  contendit 
Adrianopolin ,  ut  literas  a  Protectore  missas  ipsi  Eegi  sicut  iussus  fuit , 
exhibeat:  et  quo  facilior  esset  aditus  et  magis  fructuosus,  raulta  raunera 


una    fuerunt   assurapta.    Quod    reliquum   est,  Deum  oro,  ut  Cels.  Pot. 
Vestram  Reipublicae  et  Ecclesiae  bono  seraper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  17  Aprilis  1658. 

lisdem.  Hagam. 


XLI. 

111.  et  Pot.  Domini,  Domini  mei  Clementissimi. 

Cum  22  Maii  ^)  inter  alia  significaverim ,  filium  Legati  Gallici ,  qui 
patri  est  successurus,  vocatum  fuisse  A.drianopolin ,  ut  enodaret  literas 
illas,  quarum  tunc  temporis  fuit  facta  mentio,  nunc  addendum  occurrit , 
eum  postquam  sensum  eiusmodi  scripturae  se  ignorare,  Veziro  respon- 
disset  (fortassis  et  aliud  quid  adiunxerit,  quod  bilem  moveret)  pessime 
tractatum  (ut  nec  verbera  abfuerint)  cum  primai'io  comitatu,  in  con- 
temptissimum  aliquem  carcerera  ,  cui  mortalium  profligatissimi  hic  includi 
solent,  fuisse  detrusura.  Nimirum  causa  ingentis  huius  exacerbationis 
est,  quod  Gallus  ille  initiatus  Turcica  religione  et  nuper  quoque  a  me 
indicatus,  prseter  obscurum  illud  genus  scribendi,  quo  raulta  contineri 
asseverat,  quse  scire  raaxime  intersit,  inculcare  Turcis  non  desinat, 
Legatum  cum  illis,  qui  Portae  Ottomannae  sint  inimici,  clam  consilia 
tractare,  operamque  dare  ut  undecunque  iuventur  Veneti;  quae  causa 
sit,  quare  bellum  cum  illis  taradiu  trahatur;  quod  quidem  eo  proclivius 
nunc  vulgo  creditur,  quia  iam  ante  nonnulli  ex  Magnatibus  Turcis 
coeperant  male  suspicari.  Omnia  hsec  Eegi  Gallise  fuerunt  significata, 
ad  quem,  uti  certo  nunciatur,  Adrianopoli  eo  nomine  diversi  Turcae 
fuerunt  ablegati.  Inter  hasce  turbas  venerunt  huc  Tripoli  Syriae,  et 
Scida  mercatores  aliquot  Galli,  conquerentes  apud  Legatum  de  Guber- 
natore  Scidae,  quod  iniuriis  modis  quinquaginta  tria  millia  thalerorum 
ab  illis  extorserit:  in  quo  casu,  uti  alias  remedia  parum  sunt  facilia, 
ita  nunc,  rebus  sic  constitutis ,  erunt  difiicillima.  Hisce  diebvis  Christianis 
Armenis,  quorum  hic  magnus  est  numerus  denuo  praefectus  fuit  Pa- 
triarcha,    cum   ante   aliquot    annos    impetrassent ,    ut  sine  illo,   status 


1)  Interiit  epistola  illa. 

Ecclesiasticus  curaretur:  quod  ex  supreraa  unius  authoritate,  luulta 
provenirent  incommoda,  quae  sacra  Ecclesiae  turliarent,  eique  exeraplo 
Graecorum  detrimentum  afferrent:  dictus  ille  Patriarcha  annuatim  pro- 
misit  Ottomannis  quadruplo  plus,  quam  antea  consueverat  solvi.  Quod 
reliquum  est,  Deum  oro,  ut  Cels.  Pot.  Vestram  Keipublicae  et  Ecclesiae 
bono  semper  florentem  conservet. 

Cels.  Pot.  Vestrae  humillimus  cliens 
Levinus  Wamerus. 
Perae  Constantinopoli.  8  Junii ,  1658. 

lisdem,  Hagam. 


XLII. 

111.  et  Pot.  Domini,  Domini  mei  Clementissimi. 

Quam    difficile   negotium    obortum  hic  fuerit  Legato  Gallico,  8  Junii 
significavi:    interea   ipse    Adrianopolin    contendit,    ut  sese  purgaret,  et 
filium  liberaret  e  manu  Turcarum;  sed  nihildum  potuit  promovere,  imo 
ipse    quoque,    post   acerrimas    obiurgationes    (inter   quas ,  quod  Vezirus 
ei    in  os   dixerit:  tune  Legati  an  vero  proditoris  officio  hic  fungeiis)  in 
certis    aedibus ,    quae   custodibus   aliquot   sunt   munitae ,  fuit  detentus , 
nec   filio    data  copia  illum  accedendi,  licet  is  iam  ante  adventum  patris 
ex  squalidissimo  carcere  in  magis  liberas  custodias  fuerit  deductus.  Similia 
adversantia   tempora,  non  adeo  longe  interposito  intervallo,  alii  quoque 
diverSis  modis  fuerunt  experti,  dum  reputatur,  Patriarcham  suspensum, 
Legatum  Persiae  in  custodiis  habitum,  Legatum  et  Kesidentem  Transyl- 
vaniae    carceri   esse   inclusos ;  Legatos  Suecos  parum  bene  tractatos  dis- 
cessisse;    sed    quos    omnes   sub   praetextu   amicitiae,  inimica  contra  hoc 
Imperium  consilia  agitasse,  Turcis  creditur.    Residenti  Germano  quoque 
Adrianopoli  erit  morandum ,  quamdiu  Rex   ibi   est  permansurus :  prima- 
rius    eius    interpres    una    abductus    fuit    cum    Magno   Veziro,    qui  ante 
octiduum  cum  universo  exercitu  inde  perrexit  Belgradum  (quod  iter  est 
tredecim    dierum).     Et   primo    quidem  sicut  iam  constans  vox  est,  tum 
Turcica   tum   Tatarica  arma,  quibus  iunguntur  etiam  Valachica  et  Mol- 
davica,    convertentur    contra    Transylvaniam ,    non    sine    metu    quoque 
Hungarorum    et   Germanorum ;    cum   quovis   modo  facilior  et  expeditior 
via  quaeratur,  qua  molimina  contra  Venetos   terra    queant  perfici.    Nu- 
perrimis    diebus    venit  internuntius   Polonus  AdrianopoKn  gratias  agens 

4, 

pro  auxilio  suppeditato  a  Tataris  contra  Principem  Ragoci ,  renovaturus 
quoque  Capitulationem  cum  Ottomannis,  (quod  antea  dum  res  Polono- 
rum  magis  essent  afflictae,  impetrari  non  poterat),  tum  etiam  soUicita- 
vit ,  ut  suppetiae  Tatarorum  in  posterum  continuarentur  contra  inimicos. 
Dimissus  fuit  cum  promissis ,  pro  more ,  amplissimis.  Quod  reliquum  est , 
Deum  oro,  ut  Cels.  Pot.  Vestram  Reipublicae  et  Ecclesiae  bono  semper 
florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  2  .Julii  1658. 

lisdem.  Hacram.  _ 


XLin. 

111.  et  Pot.  Domini,  Domini  mei  Clementissimi. 

Quae    2.    Julii    indicata    a    me   fuit   Legati    Gallici   et  filii  eius  apud 

Turcas  conditio ,  nondum  est  mutata ;  imo  procedenti  tempore ,  suspiciones 

augentur    et    latius    propagantur,   ut   quod   antea   inter  paucos  tantum 

iactabatur ,    nunc    vulgo    sit   in   ore ,  eum ,  inter  alia  quae  imputantur , 

privati   lucri   causa   hactenus   studuisse  pacem  impedire.     Dux  exercitus 

Turcici  in  Creta,  Hussein  Bassa,  tandem  necesse  habuit  venire  ad  Regem, 

cui  ingentem  vim  auri  obtulit,  et  aliquot  magni  nominis  captivos,  inter 

quos    etiam    filium  praefecti  antehac  militiae   Venetae   in  eadem  insula: 

concessum   ei  initio  fuit  munus  aliquod  prima  dignitate  longe  inferius, 

(sicut  in  hoc  Imperio  fieri  consuevit,  ita  ut  qui  antea  Magnus  Vezirus, 

simplex  postea  alicuius  provinciae  gubernator;  qui  Mufti,  privatus  certi 

loci    iudex    constituatur).     Sed    paucis    interiectis    diebus   post   suprema 

praefectura  maris  ipsi  fuit   demandata.     Qui    ei  successit  Hassan  Bassa, 

nuper  hic  functus  est  vice  Veziri,  idem  quoque  vir  admodum  strenuus 

nisi    quod,   cum   alter  a  milite  et  metueretur  et  amaretur,  hic  tantum 

metuatur.     Quod   ad  expeditionem  terrestrem  eadem  adhuc  fama  perse- 

verat ,  primo  illam  instituendam  esse  contra  Transylvanos ,  quibus  Magnus 

Vezirus  denuo  insinuari  curavit ,  culpam  omnium  calamitatum,  quae  eve- 

nire    possent    illos   solos  sustinere,   quod  primo  non  fuissent  obedientes 

edicto    regio    quo    iubebantur  et  monebantur,   ne  arma  transferrent  in 

Poloniam,   nec   obtemperassent  quoque  posteriori  decreto,  quo  iniunge- 

batur  ut  si  salus  regionis  illis  esset  curae,  partes  Principis  relinquerent. 

Tatari,    ut    nunciatur,  aegre  contra  illos  arma  sua  cum  Turcis  sociant, 

eo  quod ,  si  iuncta  operu  regio  ista  occupetur ,  captivos  quos  velint ,  ab- 
ducere  non  possint,  et  desperent  quoque  pretium  rederaptionis  pro  illis, 
quos  in  superiori  proelio  quando  debellabatur  Ragoci  e  Polonia  revertens, 
multos  tum  primarios,  tum  vulgares  ceperunt:  Tatari  enim  non  tam 
caedi  quam  captivitati  student  adeo  ut  ab  initio  belli  Polonici  ad  haec 
usque  tempora  Constantinopolin  solum  a  Tataria  plus  minus  bis  centena 
millia  mancipiorum  fuerint  deportata.  Veziro  nuper  ingens  intentatum 
fuit  periculum ,  sed  quod  nece  authorum  averruncavit :  ab  eiusmodi  tru- 
cidationibus ,  et  inprimis  magnatum,  quod  imperio  noxios  esse  credat, 
fere  nullum  diem  abesse  sinit  adeo  ut  ex  iis  coniunctissimos  sibi  olim 
amicos  occidat ;  contra  eos ,  quos  ante  Veziratum  habuit  inimicissimos , 
insignibus  honoribus  afficiat  et  magnis  praeficiat  muniis,  quia  bono 
imperii  eos  studere  cognoscat.  Patriai-cha  Armenus,  cuius  nuper  men- 
tionem  feci,  cum  populus  eum  ferre  nollet,  oblatis  20000  imperialibus , 
effectum  fuit,  ut  deponeretur  et  carceri  includeretur.  Caeterum,  exigente 
nunc  rerum  et  temporum  necessitate,  111.  et  Cels.  Pot.  Vestrae  sup- 
plicare  ausus  fui,  ut  subsidio  illo  nummario,  quod  clementer  ministris 
suis  gratificari  solet,  me  quoque  beare  dignetur,  quo  ferre  in  posterum 
possim  sumptus ,  qui  apud  Turcas  pares  mihi  faciendi  sunt  cum  ipsis 
Legatis ,  quod  honor  idem ,  eadem  sint  privilegia ,  eadem  quoque  in  usum 
mercatorum  in  dissitis  locis  hinc  procurentur:  quo  fine  visitandi  sunt 
Vezirus,  vel  qui  iUius  est  loco  supremus  praefectus  maris:  Bustanzi 
Bassa  qui  ut  plurimum  est  a  latere  Regis ;  et  oboriente  gravi  negotio 
quoque  Mufti  quae  visitationes,  pro  inveterato  more  fiunt  iunctis  mu- 
neribus.  Quod  reliquum  est,  Deum  oro,  ut  Cels.  Pot.  Vestram  Reipu- 
bUcae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  27  Julii  1658. 

lisdem.  Hacjam. 


XLIV. 

m.  et  Pot.  Domini,  Domini  mei  Clementissimi. 

Post  varias  illas  minas ,   quae  Ottomanni  antebac  denunciarunt  Tran- 
sylvanis,  tandem,  eos  aggressi  sunt  armis .  quae  initio  statim  victricia  fuisse 

iam  hic  nunciatur;  ut  ideo  aliquot  dies  solemniter  sint  indicti,  quibus 
publico  litetur  gaudio ;  cui  eo  fusius  indulgetur ,  quod  eiusmodi  occupata 
sint  loca  quae  ianuam  patefaciant  ad  ulteriores  alios  conatus,  et  in 
quibus  (secundum  Muhametanos)  in  pristinum  decus  restituantur  tem- 
pla  illa  et  sepulcrorum  monumenta  illic  olim  extructa ,  quando  Rex  Su- 
limanus  ea  subegit,  destructaque  postea,  cum  Hungari  illa  denuo 
Turcis  eripuissent.  Sed  cum  laetitia  illa  nunc  miscetur  sollicitudo ,  quod 
Bassa  Alepensis  Hassan  dictus,  qui  una  contra  hostem  externum  antea 
fuerat  vocatus  intrinsecum  bellum  in  Anatolia  moverit ,  fretus  exercitu  pro- 
prio ,  quem  habet  validum ,  et  suflfultus  multorum  aliorum  auxiliis.  Fre- 
quenter  quidem  istic  nascuntur  factiones,  at  quae  facile,  etiam  sine 
armis  interdum,  solent  dissipari;  tum  quando  terror  religionis  interpo- 
nitur,  ut  infideles  declarentur  voce  et  scriptis  primarii  Antistitis  Legis, 
qui  dissentiente  Kege  arma  sumant ;  tum  ,  quando  producto  vexillo ,  quod 
Muhamedis  fuisse  aiunt,  proclamatur  a  praecone,  inter  numerum  Mus- 
limanorum  non  esse  amplius  recensendos ,  qui  sub  vexillum  illud  se  non 
recipiant:  Verum  apud  dictum  Hassan  Bassam,  neuter  modus,  ut  ex 
multis  signis  hic  colligunt,  videtur  esse  effecturus,  ut  a  proposito  de- 
sistat,  cum  et  ipse  generatim  persuadere  nitatur,  non  alium  sibi  finem 
esse  propositum,  quam  ut  Legi  sua  duret  reverentia,  et  Imperii  procu- 
retur  salus,  quam  sperari  in  posterum  vix  posse  obtendit,  dum  Vezirus 
(quem  odit)  sine  intermissione  praecipuos  proceres ,  qui  magnis  usibus 
essent  reservandi ,  e  medio  tollat ,  et  necdum  finito  uno  bello ,  aliud  novum  , 
quo  fortassis  multi  Christiani  sint  implicandi ,  ordiatur.  Unde  iam  diversae 
copiae  contra  eum  sunt  missae,  et  magna  promissa  munia,  propositaque 
praemia  iis,  qui  illum  in  manus  tradant.  Legati  Gallici  et  filii  eius 
eadem  adhuc  est  conditio ,  qualis  antea  fuit  indicata :  nonnulla  spes  est , 
reditum  Constantinopolin  illis  concessum  iri ,  dummodo  veniat  Eex ,  qui, 
sicut  nunc  rumor,  est  reversurus,  ut  tumultus  illi  in  Asia  facilius 
queant  sedari.  Quod  reliquum  est,  Deum  oro,  ut  Cels.  Pot.  Vestram 
Eeipublicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli ,  20  Septembris,  1658. 

lisdem.  Hagam. 

XLV. 
111.  et  Pot.  Domini,  Domini  mei  Clementissimi. 

Tandem  Legatus  Gallicus  et  filius  eius,  cum  reversi  essent  Adrianopoli, 
iussi  fuerunt  ex  hoc  Eegno  discedere ;  et  instanti  Legato ,  ut  quotquot 
hic  negotiarentur  mercatores  Galli,  abirent  una,  minime  assenserunt 
Turcae,  quod  Legationem  se  habere  gratam,  solum  eum  Legatum  am- 
plius  non  esse  tolerandum  dicant.  Contra ,  Ministris  publicis  Venetis,  qui 
antehac  Constantinopoli  pulsi,  Adrianopoli  detinebantur ,  redire  huc 
licuit;  cuius  licentiae  hanc  non  miniraam  esse  causam  aiunt  quidam 
Magnates ,  ut  ea  ratione  populus ,  qui  dum  longioris  belli  sit  impatiens , 
et  magna  illa  seditionum  Anatolicarum  20  Septembris  a  me  memorata- 
rum  exempla  iam  habeat  ante  oculos,  forte  exorbitare  quoque  posset 
facilius  deliniatui- ;  cum  ex  reditu  illo  Legatorum  praesumenda  sit  spes 
aliqua  secuturae  pacis.  Sed  et  idem  illud  validissimum  Maliun  domes- 
ticum,  ad  quod  componendum  ipse  Kex  cum  magno  Veziro  se  contulit 
Scutarin  (oppidum  Bithyniae  ex  opposito  Constantinopolis)  non  parum 
promovit,  ut  cum  Venetis  nunc  conniveretur ;  quod  factio  illa  tantae 
sit  curae,  ut  victori  Transylvanorum  Vesdro  iniunctus  a  Eege  fuerit  ce- 
lerior  reditus ,  additis  his  verbis :  quaecunque  alia ,  si  diutius  raoraretur , 
praeclare  esset  gesturus,  fore  ingratissima.  Quae  causa  extitit,  quod 
dictus  Vezirus  non  potuerit  persequi  ulteriores  suos  conatus ;  quos  fuisse 
magnos ,  iam  antea  innotuerat ,  et  postea  coniiciebatur  ex  vastissimo 
exercitu,  quem  praeter  gentem  propriara ,  conflatum  habebat  exTataris, 
Cosacis,  Valachis  et  Moldavis.  Eecedens  autem  e  Transylvania ,  occu- 
patis  tribus  castellis  Jenova,  Karansebes ,  Lugas ,  denuo  pacem  stabilivit, 
ea  lege,  ut  cum  antehac  quindecim,  in  posterum  quadraginta  mille 
aureorum  tributum  annuatim  solveretur,  et  insuper  praesentes  nunc 
numerarentur  quinquies  centena  millia  Talerorum.  Quibus  quidem  con- 
ditionibus  novus  illius  Eegionis  Princeps  Alcatius  Barcsai  subscribere 
neeesse  habuit.  Quod  reliquum  est,  Deum  oro,  ut  Cels.  Pot.  Vestram 
Eeipublicae  et  Ecclesiae  bono  semper  florentem  conservet. 

Cels.  Pot  Vestrae  humillimus  cliens 
Levinus  Warnerus. 

Perae  Constantinopoli.  23  Novembris,  1658. 

lisdem.  Hagam. 

XLVI. 

111.  et  Pot.  Domini,  Domini  mei  Clementissimi. 

Postea  quae  23  Novembris  perscripsi,  nihil  fere  accidit,  quod  memo- 
ratu  sit  dignum.  Legatus  Gallicus,  qui  tunc  temporis  iubebatur  disce- 
dere ,  etiamnum  hic  moratur ;  tum  quod  ob  potentera  illum  inimicum 
Asiae,  pleraque  alia  vel  negligantur,  vel  per  transennam  tantum  aspi- 
ciantur;  tum  quod  mercatores  Galli  una  voce  contendant,  se  sine  detri- 
mento  ac  iactura  rei  communis  et  familiaris,  non  posse  carere  admini- 
stratore  publico;  Et  permissum  quidem  illis  fuit,  ut  inter  sese  aliquem 
deligerent,  qui  tantisper  administrationi  ei  praeficeretur ,  donec  alius 
quispiam  mitteretur  e  Gallia;  sed  ipsi  responderunt ,  si  ex  numero  mer- 
catorum,  qui  pares  sint  et  aequales,  aliquis  praeferatur,  nullam  eius 
futuram  authoritatem ,  et  merain  inde  expectandam  esse  confusionem  ac 
negotiationis  perturbationem.  Dictus  autem  Legatus  uti  aperto  odio  ex- 
positus  est  apud  Turcas ,  ita  non  obscurae  quoque  Venetorum  simultati 
hic  iam  coepit  esse  obnoxius ;  adeo  ut  utrinque  dicatur ,  diuturnitatem 
belli  magna  ex  parte  illi  esse  imputandam.  Quod  reliquum  est,  Deum 
oro,  ut  Cels.  Pot.  Vestram  Eeipublicae  et  Ecclesiae  bono  semper  flo- 
rentem  conservet. 

Cels.  Pot.  Vestrae  humillinius  cliens 
Levinus  W^arnerus. 

Perae  Constantinopoli.  3  Decembris,  1658. 

lisdem.  Hagam. 

XLVII. 

111.  et  Pot.  Domini,  Domini  mei  Clomentissimi. 

Litei*ae  111.  et  Cels.  Pot.  Vestrae  cum  Decreto,  quod  res  Smyrnenses 
concernit,  23.  Januarii  huc  pervenerunt;  cuius  Decreti  exemplar  iam 
ante  Smyrna  ad  me  missum  cum  alio  modo  a  Consule  intelligi,  alio 
explicari  a  mercatoribus  cognoscerem,  praescripsi  illis  quod  ad  stabilien- 
dam  concordiam  valere  putarera ;  novum  quoque  ludicem ,  qui  hinc  ante 
paucos  dies  illuc  fuit  amandatus  delinivi  quantum  potui,  ut  operara 
suam  et  favorem  in  iis  quae  ad  ofl&cium  suum  pertinerent,  abunde 
fuerit    pollicitus.     Inter    nova    nunc   est,   quod  inimicus  ille  domesticus 

Anatoliae  Hassan  Bassa ,  cuius  antehac  aliquoties  mentionem  feci ,  copias 
adversarias ,  quae  numerosae  validaeque  erant ,  prorsus  fuderit  ac  fugarit : 
et  nunc  quidem  eo  magis  est  exaccrbatus,  quod  Mufti  supremus  Legis 
Antistes  generale  etfatum  promulgarit ,  quo  illum  numero  infidelium 
accensendum  pronunciat,  quia  dum  exercitus  Muhametanus,  religionis 
et  regionis  propagandae  gratia,  occupatus  esset  bello  externo  Christia- 
norum,  ipse  ab  instituto  eum  revocarit,  progressusque  et  conatus  im- 
pediverit.  Intra  bimestre.  sicut  per  praeconem  fuit  proclamatum  ad- 
versus  eum  procedet  magnus  Vezirus,  cuius  solius  causa  se  in  armis 
esse,  memoratus  hostis  vulgo  persuadet:  unde  multi  mirantur,  non 
praeveniri  imminentem  utrinque  profusionem  sanguinis  mutatione  Veziri , 
quem,  dum  implacabile  odium  contra  eum  gerat,  ante  e  medio  subla- 
tum  aut  a  Veziratu  depositum  velit,  quam  arma  deponat;  verum  qui 
propius  reni  considerant,  obtentu  illo  Veziri  multa  alia  obscure  com- 
prehendi  aiunt ,  quae  coniuncta  sint  cum  pernicie  imperii ;  cuius  insuper 
Maiestatem  non  permittere  iidem  dicunt,  ut  istiusmodi  violentis  postu- 
latis  locus  detui' ,  inprimis  cum  Vezirus  adeo  bene  meritus  sit  de  Imperio » 
ut  Rex  dicat,  se  Eegno  potius  quam  praesenti  Veziro  velle  carere. 
Legatus  Gallicus  et  filius  eius  etiamnum  hic  morantur.  Nobilis  aliquis 
Gallus ,  qui  ex  aula  Brandenburgica  cum  literis  Eegis  huc  venit  expo- 
stulatum  de  facta  iniuria  et  purgatum  Legatum,  hactenus  parum  pro- 
movit ;  quod  nuUo  modo  placari  se  patiatur  Vezirus ,  qui  postulanti  eidem 
Gallo ,  ut  liceret  accedere  Imperatorem  et  literas  regias  exhibere ,  neuti- 
quam  assensit,  obtendens,  moris  non  esse,  ut  qui  sine  titulo  Legati 
veniret,  Regem  adiret.  Inclusa  sunt  exemplaria  literarum,  quas  nuper 
accepi  a  Rege  Poloniae,  et  novo  Transylvaniae  Principe:  adiunxi  etiam 
quae  Legati  Gallici  filius,  qui  patris  successor  hic  fuerat  designatus,  ad 
me  scripsit  *).  Quod  reliquura  est ,  Deum  oro ,  ut  Cels.  Pot.  Vestram 
Eeipublicae  et  Ecclesiae  bono  semper  florentem  conservet. 

Cels.  Pot.  Vestrae  humiUimus  cliens 
Levinus  Warnerus. 
Perae  Constantinopoli.  10  Pebruarii,  1659. 

lisdem    Hagam. 


1)  Huius  generis  epistolae  utpote  non  ipsius  Warneri   supprimendae  esse   videbantur. 

XLVIII. 

111.  et  Pot.  Domini,  Domini  mei  Clementissimi. 

Ea  quae  superionim  erant  temporum,  10  Februarii  perscripsi ;  accessit 
interea,  quod  Imperator  Turcicus,  omnes  qui  propter  contractum  aes 
alienum  in  carceribus  detinebantur ,  liberarit ,  debitaque  illorum  solverit ; 
insuper  magnam  summam  nummariam  in  pauperes  et  religiosos  erogarit , 
eo  quod  eodem  die ,  quo  ipse  praesentissimum  mari  expertus  esset  peri- 
culum,  terra  ingenti  concuteretur  tremore,  quo  spatiosis  rimis  fissum 
templum  aliquod  Muhametanum,  et  multa  eius  omamenta  loco  mota; 
quod  ipsum  quia  exstructum  fuit  a  Sultano  Muhamed ,  qui  primo  ex- 
pugnavit  Constantinopolin ,  plura  adeo  inter  illos  de  eo  sunt  praesagia. 
Gallus  ille,  quem  iisdem  nuperrimis  meis  memoravi,  cum  nihil  promo- 
veat,  nunc  est  discessurus:  nam  ut  literas  regias  Imperatori  exhiberet, 
non  fuit  permissum,  nec  responsum  quoque  tulit  ad  illas  quas  Veziro 
tradiderat;  qui  ultimo  eum  dimisit  his  verbis  (sicut  ipse  mihi  retulit 
et  alii  confixmarunt)  se  latorem  fictum,  et  literas  existimare  esse  sup- 
posititias;  concessa  tamen  fuit  salvi  commeatus  scriptura,  sed  qua  ca- 
vetur,  ut  sumptus  in  itinere  faciendos  Gallus  curet;  cum  alioqui  iis, 
qui  a  Eegibus  et  Principibus  huc  publico  nomine  mittuntur  et  non  sint 
suspecti,  communibus  impensis  tantisper  soleat  prospici,  donec  limitibus 
Imperii  sint  egressi.  Quod  reliquum  est,  Deum  oro,  ut  Cels.  Pot. 
Vestram  Eeipublicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 

Perae  Constantinopoli.  21  Februarii,  1659. 

lisdem.  Hagam. 


XLIX. 

111.  et  Pot.  Domini,  Domini  mei  Clementissimi. 

Post  ea  quae  21.  Februarii  nunciavi  intellectum  hlc  fuit,  contra 
omnium  opinionem ,  sedatam  esse  ingentem  illam  factionem  in  A.natolia 
excitatam ;  cum  Duci  eius  Hassan  Bassae ,  et  primariis  aliis  signiferis 
numero  septendecim  praecisa  fuerint  capita,  iussu  Gubernatoris  Mesopo- 

tamiae,  quem  in  vicinia  Halepi  acceaserant,  simulantes  se  contracturos 
cum  illo  amicitiam,  discessuros  ab  armis  profecturosque  Constantinopo- 
lin,  petitum  delicti  veniam;  cuni  revera,  sicut  affirmatur,  necem  ipsi 
intentarent,  quia  solum  metuebant,  darentque  operam ,  ut  Halepo  po- 
tirentur ,  sicut ,  detecta  fraude ,  fuit  cognitum.  Ex  militibus  factiosis  qui 
una  erant,  ter  mille  aufugerunt,  qui  cura  aliis,  qui  in  divorsis  locis 
dispersi  fuere,  communi  caedi  iam  dicuntur  esse  expositi.  lucluditur  res- 
ponsum  Mufti,  cuius  10.  Februarii  mentionem  feci,  quod  prout  sonat 
transtuli.  Quod  reliquum  est ,  Deum  oro ,  ut  Cels.  Pot.  Vestram  Eeipu- 
blicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  6  Martii,  1059. 

lisdem.  Hagam. 


L. 

Hl.  et  Pot.  Domini,  Domini  mei  Clementissimi. 

Necem  Rebellatoris  Hassan  Bassae ,  quam  6  Martii  nunciavi ,  subsecuta 
est  trucidatio  Hussein  Bassae  duci  antehac  exercitus  Turcici  in  Creta, 
ob  diversa  quae  ipsi  imputata  fuerunt  delicta ;  inter  quae  primaria  quo.d 
muneribus  corruptus  perfunctorie  et  indiligenter  tractasset  bellum  cum 
Venetis  et  reditus  usibus  publicis  destinatos  convertisset  in  privatos: 
adiungunt  alii,  eum  ex  numero  illorum  fuisse  qui  superioribus  annis 
Sultan  Ibrahimum  occidendum  suaserint,  cuius  renovata  nunc  memoria 
vindictam  petierit  (mitto  ex  occasione  responsum  decretorium  quo  tunc 
temporis  Mufti ,  Antistes  Legis  dictum  Regem  interficiendum  ^Jronun- 
ciavit).  Populo  quidem  adeo  amabatur,  ut  parum  abfuerit  quin  illius 
causa  magni  tumultus  fiiissent  excitati ,  cum  tota  fere  urbe  personaret 
his  vocibus,  eum  nequaquam  mereri  mortem,  qui  Sultano  Murad  fuisset 
in  delic.iis ,  qui  regnante  Ibrahimo ,  insignes  aliquot  reportasset  victorias , 
et  Imperante  hoc  Eege  quoque  multa  praeclare  gessisset,  variisque  sese 
obiecisset  periculis,  quod  inter  tot  cicatrices,  quibus  totum  corpus 
refertum,  vulnera  nondum  solidata  abunde  testarentur.  Nuperrimus 
Mufti  praeteritis  hisce  diebus  ab  officio  fuit  depositus,  cuius  perfidiam 
ipse  Eex  se  deprehendisse  dixit  Successori  eius ,  qui  captus  cum  navi 
illa    quae   prima   occasionem   praebuit   huic   cura    Venetis   bello,  et  per 

quadriennium  Melitae  durissime,  ut  ait,  habitus,  eo  tempore  inter  pri- 
raos  fuit,  qui  ad  arraa  capienda  incitarent,  repetendae  ultionis  causa 
pro  tot  opprobriis  et  conturaeliis,  quibus  utriusque  sexus  Muhametani 
essent  affecti.  Keliquiae  factionis  Asiaticae,  quae  denuo  novas  vires  as- 
sumpserant  nunc  penitus  dicuntur  esse  deletae;  in  quo  operam  suam 
Ottomannis  sociavit  Regulus  aliquis  Arabs,  qui  cum  aliquot  mille  ho- 
minibus  plurimum  in  campis  et  desertis  degit:  ab  initio  cladis  illius  ad 
haec  usque  tempora,  allata  huc  fuerunt  et  publico  spectaculo  exposita 
triginta  septem  truncata  capita  illorum,  qui  diu  in  hoc  imperio  clari 
inter  praecipuos  seditionis  concitatores  fuerunt:  Communis  omnium  vox 
est ,  stante  hoc  Eegno ,  auditum  non  fuisse ,  ut  tam  ingens  factio ,  quae 
tantam  perniciem  minitabatur,  tam  inopinato  et  tumultuario  fuerit  dis- 
sipata ;  ubi  ipse  rebellii  author  passus  sit  malum  illud ,  quod  intentabat 
duci  exercitus  regii,  nulla  habita  ratione  iuramenti  quod  utrinque  in- 
tercesserat ,  quo  alterum  ab  altero  laesum  non  iri  fuerat  sancitum ;  quod 
iuramentum  tamen  memoratus  dux  regius  tantae  religioni  habuit,  ut 
necare  adversarios  cum  posset,  noluerit,  antequam  Mufti  Aleppensis 
scripto  suo  confirmasset ,  nece  illorum  contra  iusiurandum  illud  nuUo 
modo  peccari,  quia  salutis  publicae  interesset;  quam  suara  senten- 
tiam  inter  alia  corroboraverat  traditione  illa  Muhamedis,  quae  ita 
habet:  si  quis  fecerit  iuramentum,  et  postea  cognoscat  aliud  aliquid 
magis  conducere,  praestet  illud,  quod  magis  conducit,  et  crimen  iura- 
menti  expiet.  Legati  Principis  novi  Transjlvaniae  qui  ante  aliquot  he- 
bdomadas  huc  advenerunt,  nunc  detinentur  in  custodiis,  quod  non  at- 
tulerint  integram  illam  suramam  pecuuiariam  cuius  23  Novembris  feci 
mentionem,  neque  enim  valuit  excusatio  ea,  quod  patria  illorum  su- 
perioribus  incursionibus  plane  attrita  exhaustaque  nondum  potis  esset 
poUicita  implere;  cum  magnus  Vezirus  credat,  et  aperte  ipsis  dixerit, 
eos  quia  persuasi  fuissent,  coniurationera  illam  Anatoliae  huie  Iraperio 
detrimentosara  futurara ,  et  aliara  inde  rerum  faciem  regiminisque  secu- 
turam  metaraorphosin,  promissa  illa  nummaria  statuto  terapore  non  ex- 
solvisse.  Legatu  Gallico  iraperata  nuperrime  fuit  pendenda  summa  qua- 
draginta  mille  imperialium  pro  mercibus  iis  quae  anno  praeterito  huc 
Cairo  navi  Gallica  advehendae,  contra  datam  fidem  in  orbem  Christia- 
num  fuerunt  delatae.  Legato  Anglico  quoque  ob  simile  tunc  temporis 
delictum  navarchi  alicuius,  multum  negotii  fuit  facessitum,  donec  tan- 
dem  deportatae  illae  ad  Christianos  merces  fere  intactae  et  integrae  hic 
fuerint  restitutae.  Expeditio  terrestris  quando  et  quorsum  sit  institu- 
enda,  necdum  satis  certo  cognoscitur;  cum  praesens  Vezirus  (qui  ante- 
cessores  suos  iara  longe  antecellere  creditur,)  contra  consuetudinem  pris- 
tinorura    temporum   consilia  sua  ita  tractet ,  ut  vix  aliquid  in  publicum 

proferri  sciatur.    Quod  reliquum  est,  Deuui  oro,  ut  Cels.  Pot.  Vcstram 
Keipublicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  22  Aprilis  1659. 

lisdem.  Hagam. 


LI. 

IIL  et  Pot.  Domini,  Domini  mei  Clementissimi. 

Novissimis  meis  22.  Aprilis  inter  alia  significaveram ,  nondtim  satis 
certo  sciri ,  quorsum  instituenda  esset  expeditio  terrestris :  nunc  quoque, 
licet  intra  paucas  hebdomudas  Kex  Prusam ,  et  post  paucissimos  dies 
Vezirus  etiam  in  Anatoliam  sit  profecturus,  ibique  in  unum  congre- 
gandae  sint  copiae ,  haud  probe  constat ,  quonam  intendatur.  Plerique 
existimant  exercitum  ab  ipso  magno  Veziro  ducendum  esse  in  Cretam; 
alii  invadendam  Dalmatiam  putant;  et  sunt  qui  credant,  aliquod  tem- 
pus  insumptum  iri  in  ipsa  Anatolia ,  ut ,  quia  extincta  ibi  una  seditione , 
facile  incendi  soleat  alia,  ante  pacata  et  tuta  omnia  reddantui',  quam 
aliorsum  procedatur;  quo  fine  advocandi  sint  in  commune  bellum  sus- 
pecti  aliquot  Provinciarum  Asiaticarum  Gubematores,  qui  si  adesse  re- 
cusent,  pars  armonim  contra  eos  convertatur:  inter  alios  durius  trac- 
tatum  in  Damascenos  est  opinio,  quod  antehac  rebellionem  Hassan 
Bassae  foverint,  et  nunc  refragari  pergentes,  freti  sint  auxilio  Druso- 
rum,  quae  gens  religioni  parum  adhuc  vulgatae  addicta,  uti  numerosa 
ita  validissima  in  asperis  et  inviis  locis  Tripolis  Syriae  et  montis  Libani 
degit,  ac  aliquoties  contra  hoc  Imperivun  rebellare  fuit  ausa.  Illud 
etiam  omnino  curabitur  ut  Equites,  quorum  ingens  est  numerus  in 
Anatolia,  et  qui  semper  res  novas  cupiunt,  radicitus  extirpentur,  cum 
pleraque  factionis  mala  ab  illis  soleant  provenire:  et  iam  nuper  prae- 
sens  Vezirus  magno  ingenio  et  arte  effecit,  quod  Keges  ante  eum  ten- 
tarunt,  sed  perficere  nou  potuerunt,  ut  cum  fere  septuaginta  mille 
Equites  essent ,  quibus  stipendia  solverentur ,  nunc  numerus  ille  redactus 
hic  sit  ad  delectos  solos  duodecim  mille.  Contra  iam  allaboratur  ut 
alterius  geneiis  Equites  illi ,  quibus  possessiones  et  praedia  a^isignantur , 

ex  quorum  reditibus  militem  alere  tenentur,  quorum  ordo  incuria  su- 
periorum  temporum  valde  fuerat  turbatus  viresque  labefactatae ,  in 
pristinum  decus  restituantur ,  qui  ipsi,  rebus  Imperii  bene  constitutis, 
bis  centeni  mille  iunctim  recensentur.  Negotium  Legati  Gallici  adhuc 
manet  suspensum ,  et  odium  nuper  recruduit ,  quod ,  cum  Vezirus  ad  me 
misisset  accersitum  primarium  interpretem  ob  literas  quae  Cairo  perlatae 
in  inscriptione  praeferebant  navim  aliquam  Belgicam  perfide  egisse  cum 
Muhametanis ,  literae  illae ,  ternae  numero ,  apertae  una  voce  confirma- 
rint,  Gallicam  navim  magni  nominis  Turcam  aliquam,  qui  eam  nego- 
ciandi  causa  erat  ingressus,  cum  multis  nummis,  quos  secum  portaverat , 
captivum  abduxisse.  Quod  reliquum  est,  Deum  oro,  ut  Cels.  Pot. 
Vestram  Eeipublicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerns. 
Perae  Constantinopoli.  29  Maii,  1659. 

lisdem  Hagam. 


LII. 

111.  et  Pot.  Domini,  Domini  mei  Clementissimi. 

Hodierno  die  Kex  cum  Vezii'o  contendit  Prusam ,  quo  iter  destinatum 
fuisse,  29  Maii  sci-ipseram.  Exercitus  satis  numerosus  hinc  una  fuit 
ductatus,  et  augebitur  postea,  ex  quo  magna  pars  gentis  illius  nunc 
vulgo  Arnaud  vocatae;  quae  cum  natale  solum  habeat  commune  cum 
Veziro,  varii  coniiciunt  varia;  potior  opinio  est,  eam  accersitam  esse 
in  praesidium  proprium  Veziri,  et  supplementum  deficientium  Equitum, 
quorum  nomen  in  Imperio  nunc  est  exosum.  Ex  Anatolia  et  circumia- 
centibus  locis  advocati  iam  sunt,  eo  fine  quem  nuper  indicavi,  Guber- 
natores  publici ,  paucis  exceptis ,  inter  quos  Bassa  Cayri  et  Bagdadi , 
quod  abesse  illi  non  possint  ob  metum  hostis  externi  et  seditionis  do- 
mesticae ,  qualis  ante  aliquot  menses  quoque  exorta  Cayri ,  ingenti  strage 
hominum  fuit  extincta ,  quae  nisi  in  tempore  oppressa  fuisset ,  metuebatur 
praeter  alia  turbamenta  detrimentum  summae  illius  nummariae  quotan- 
nis  ibi  suppeditatae ,  cuius  sexies  centeni  mille  aurei  mittuntur  Con- 
stantinopolin ,  totidem  in  loca  religiosa  Meccae  et  Medinae  erogantur , 
par  numerus  distribuitur  militibus  illic  praesidiariis ,  qui  sunt  duodecim 
mille,  et  tantundem  servatur  usibus  Satrapae  Ottomannici,  qui  urbi 
praeest.      Ante    paucos    dies   huc    venerunt    Legati  Cosacorum    eorum, 

qui  cum  Tataris  se  coniunxerunt  petituin  contra  Moschos  auxilia,  quae 
statim  fuerunt  promissa.  Pars  Classis  Venetae  aliquandiu  faucibus  Hel- 
lesponti  imminet,  et  nunc  turbare  vel  remorari  satagit  structuram  duo- 
rura  castellorum ,  (juorum  unura  ad  Troadem ,  ubi  fretum  est  angustius  , 
alterum  e  regione  ponitur.  Quod  reliquum  est,  Deum  oro,  ut  Cels. 
Pot.  Vestrara  Reipublicae  et  Ecclesiae  bouo  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  30  Junii,  1659. 

lisdem.  Hagam. 


LIII. 

III.  et  Pot.   Domini,  Domini  mei  Clementissimi. 

lara  per  aliquod  tempus  hic  tantum  auditus  fuit  rumor  Cosacorum, 
qui  cum  in  Euxino  Ponto  Turcis  fuissent  noxiosissimi ,  diversas  cepissent 
naves,  quae  Trapezunte  et  aliis  ex  locis  Constantinopolin  contendebant , 
viUas  quoque  et  oppidula,  quae  aliis  annis  reliquerant  intacta,  diri- 
puissent ,  ulterioraque  tentare  habuissent  in  animo ,  tandem  inopinato 
inhorrescens  pelagus  pleraque  illorum  navigiola  mersit,  et  inagnam  ho- 
minum  partem  hausit:  qui  salvi  pervenerunt  ad  littus  alii  statira  in 
manus  Turcarum  inciderunt.  alii  aegre  adhuc  contra  eos  se  defendunt: 
qui  quidem  eventus  nuraeratur  hic  inter  fatales  alios  casus,  quales 
aliquot  tempore  praesentis  Veziri  acciderunt,  ut  magni  hostium  conatus 
sine  armis  fere  irriti  fuerint  redditi,  et  sola  fortuna  negotium  cura- 
verit  ^).  Nuperrimis  diebus  Legatus  Anglicus  inclusa  accepit  missa  a  Suecis. 
Quod  reliquum  est,  Deum  oro,  ut  Cels.  Pot.  Vestram  Eeipublicae  et 
Ecclesiae  bono  semper  fiorentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  22  Augusti,  1659. 

lisdem.  Hagam. 


1)  Sequuntur  11  rigae  cryptograpliae  intermixtis  paucis  latiais. 

LIV. 
111.  et  Pot.  Doinini,  Domini  mei  Clementissimi. 

Post  ea  quae  22.  Augusti  significavi,  nunc  omnibus  est  persuasissi- 
mnm  exercitum  Ottomanicum  intra  ^^aucissimos  dies,  proficiscente  una 
ipso  Kege,  Prusa  ductandum  esse  denuo  Adrianopolin  et  in  circumia- 
centia  loca,  ibique  antequam  contra  Dalmatiam  eatur,  modum  circum- 
spiciendum,  quo  Transylvania ,  cuius  Legati  etiamnum  hic  in  custodiis, 
ad  pleniorem  redigatur  obedientiam,  cum  promissa  anno  praeterito 
summa  nummaria  nondum  fuerit  soluta,  et  impellente  Principe  Ragoci, 
nec  repugnantibus  aliis  Transylvanis ,  continuo  infestentur  Turcae  illi, 
quibus  oppidorum  castellorumque  superiori  expeditione  iUic  expugnatorum 
defensio  demandata:  Multis  creditur,  omnino  propositum  esse  ut  mu- 
tato  primo  regimine,  Gubernator  Ottomanus  regioni  illi  praeficiatur; 
quod  si  ita  eveniat ,  vix  dubitatur  quin  per  Satrapas  Turcas  quoque  guber- 
nanda  in  posterum  sit  Yalachia  et  Bugdania,  quae  loca  antehac  afflictis 
G-raecorum  rebus  confugium  fuerunt  ac  asylum.  Et  maior  quidem  nunc 
audacia  hinc  erit  in  tentandis  multis,  quod  caesi  fusique  fuerint  Mo- 
schi;  quam  ob  causam,  perlatis  nuper  literis  Eegis  Tatariae,  tridui 
gaudia  publica  Constantinopoli  fuerunt  indicta,  quae  ne  Prusae,  ubi 
ipse  Rex,  celebrarentur ,  obitus  filiae  eius,  praeter  quam  necdum  alia 
proles,  impedivit.  Praefectus  Mesopotamiae  potens  et  gratiosus  qui  ter- 
ribiles  illos  factiosos  conatus  Hassan  Bassae,  sicut  antea  indicavi,  irritos 
reddidit ,  ipse  non  ita  pridem  ingentem  molitus  fuit  rebellionem ,  quae 
ne  ad  effectum  perveniret,  provisum  fuit  a  Magno  Veziro;  qui  incer- 
tum  hactenus ,  viribusne  plus  an  consiliis  in  hoc  Imperio  praestet.  Quod 
reliquum  est,  Deum  oro,  ut  Cels.  Pot.  Vestram  Eeipublicae  etEcclesiae 
bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 

Perae  Constantinopoli.  13  Septembris  1659. 

lisdem    Hagam. 

LV. 
III.  et  Pot.  Domirii,  Domini  raei  Clementissimi. 


Quae   superiori  tempore   inciderant,  13  Septemb.  fuerunt  perscripta: 

interea  hinc  discessit  Imperatoris  Germaniae  Internuncius ,   qui,  quando 

is  novus   crealur,    pro  more,  antequam  Legatus    veniat,  praeraitti  solet 

cum  muneribus  salutatura  Regem  Turcicura ,  a  quo ,  dura  Prusae  esset , 

luculentius  quam  fieri  consuevit ,  fuit  exceptus ;  sed  adiunctis  his  verbis ; 

pacta    amicitiae    firmius   in    posterum   conservatum   iri,    si    iraplacabilis 

Ottomanorum    inimicus    Rakoci    non    toleretur    in    ditione    Iraperatoris. 

Transylvani  recentissirae   nunc    significarunt  se  omnino  allaboraturos  ut 

imperati  et  promissi  nummi  priraa  occasione  paratissirae  solvantur ;  quod 

dum    fiat,    averruncaturos    se    sperant    arma    Ottomanica,    quae    denuo 

erant   intentanda.    Grubernator  novus    Valachiae  Michnas  dictus  nuperri- 

mis    diebus    interfectis   aliquot   priraariis   Valachis,    qui    Bojar  apud  eos 

vocantur ,  improviso  adortus  fuit  Bassam  Silistriae ,  qui  ipse  graviter  vul- 

neratus  aufugit   cum    multis  aliis  cruentatis,  et  pluribus  relictis  caesis. 

Desperato   animo   haec  a  nominato  Gubernatore  patrata  fuisse  creditur, 

cum   varia   ipsi    delicta,  quae  vitae  periculum  minarentur  imputata  es- 

sent  apud  magnum  Vezirum,  et  insuper  magnopere  suspectum   sese   et 

exosum   reddidisset   inter   Graecos  eosque  qui   fidem  Graecorum,  quales 

Valachi  profitentur ,  quod  multa  in  religione  iUorura  innovare  satageret ; 

de  qua  re  ipse  aliquoties  ad  Patriarchara  Constantinopolitanura  scripsit, 

et  responsum  tulit.  In  confiniis  Hierosolyraae  et  imprirais  in  loco  aliquo 

munitissimo    vulgo  Azilun   dicto    nunc  confluxerunt  milleni  aliquot  mi- 

lites   factiosi;    contra    quos   ire  iussus  fuit  Praefectus  Gazae.  Quod  reli- 

quum   est,   Deum   oro,  ut  Cels.  Pot.  Vestram.  Reipublicae  et  Ecclesiae 

bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  27  Septembris  1659. 

lisdem.  Hasfam. 

LVI. 

III.  et  Pot.  Domini,  Domini   mei  Clementissimi. 

Vulgatissimus  hlc  iam  est  sermo,  intra  breve  tempus  liuc  reversurum 
esse  Regem;  quod  alii  revera  ita  credunt,  alii  autumant  per  speciem 
tantum  spem  fieri  plebi ,  quae  absentiam  eius  aegre  toleret ,  propter  va- 
rias  quas  experitur  calamitates ;  inter  quas  annonae  caritas  et  crebritas 
incendiorum,  quorum  novissimum,  quod  per  duos  dies  et  medium  iam 
durat,  ex  quatuor  partibus  Constantinopolis  (uti  affirmant  omnes  qui 
calculum  bene  posuerunt)  unam  solam  reliquit  superstitem;  combustis 
inter  alia  quingentis  et  amplius  sive  delubris  sive  sacellis  Turcicis ,  et 
plerisque  synagogis  ludaicis;  sicut  tempore  nuperrimi  ignis  fatalis,  om- 
nia  si  unum  excipiatur,  templa  Francorum  conflagrarunt :  quae  ut  reae- 
dificarentur,  nec  precario  nec  pretio  hactenus ,  licet  lex  Muhametana  non  re- 
fragetur  potuit  impetrari.  In  Transylvania  nunc  obsideri  castellum  Wardin 
constans  est  fama,  expugnationemque  eius  haud  fore  difficilem  nuntia- 
tur,  dummodo  non  ferant  auxilium  Germani ;  qui  cum  primo  lacessiti 
et  vexati  essent  a  Duce  Turcico ,  ideoque  expostulatum  cum  Veziro  im- 
prudentiae  et  inconsiderantiae  memorati  ducis  imputavit  quae  perperam 
fuissent  acta,  eamque  ob  causam,  ut  volunt  credere,  praefecturam  Bu- 
densem  ei  ademit,  addita  religiosa  voce,  sibi  pacem  cum  Germanis  aeque 
ac  fidem  suam  esse  caram.  Quod  reliquum  est ,  Deum  oro ,  ut  Cels.  Pot. 
Vestram  Reipublicae  et  Ecclesiae  bono  semper  florentem  conservet, 

Cels.  Pot.  Vestrae  humillimus  cliens 
Levinus  Warnerus. 

Perae  Constantinopoli.  26  Julii  1660, 

lisdem.  Hagam. 


LVIL 

IIL  et  Pot.  Domini,  Domini  mei  Clementissimi. 

Nihil  haetenus  aliud  hic  incidit,  quam  quod  luctuosum  incendium 
Constantinopolis  subsecuti  sint  ignes  laetiores,  qui  per  trinoctium  fue- 
runt  accensi ,   propter  expugnationem  Castelli  Wardin ;  Cuius  modus  et 

circumstantiae  indicantur  incluso  scripto.  Quod  reliquum  est ,  Deum  oro , 
ut  Cels.  Pot.  Vestrarn  Eeipublicae  et  Ecclesiae  bono  semper  fiorentem 
conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  '20  Septembris,  1660. 

lisdem.  Hagam. 


LVIII. 

in.  et  Pot.  Domini ,  Domini  mei  Clementissimi. 

Postquam  Rex  huc  fuit  reversus,  Supremus  Vezirus  inter  primas  cu- 
ras  habet  ut  paretur  instructissima  classis  navalis ,  et,  quantum  licet, 
reaedificetur  Constantinopolis.  Bina  illa  castella  quae  eiusdem  iussu  ad 
fauces  Hellesponti  fabricari  antehac  significavi,  magnis  sumptibus  iam 
sunt  perfecta,  ritibusque  consuetis  initiata;  uti  etiam  finita  est  stru- 
ctura  propugnaculorum  quae  in  partibus  Tanais  poni  curavit ;  in  quibus 
mense  Octobri  primas  peragendas  esse  preces,  a  Chano  fuit  indicatum: 
quae  quidem  propugnacula  tanti  usus  esse  affirmant,  qui  periti  sunt 
locorum ,  ubi  fuerunt  locata ,  ut ,  praeterquam  quod  impediant  irru- 
ptiones  in  hasce  partes  Tatari  in  posterum  liberius  et  effusius  possint 
excurrere,  dum  inde  non  metuant  amplius,  ut  ante,  hosticas  incursio- 
nes.  lisdem  Veziri  auspiciis,  enixe  quoque  laboratur,  uti  referunt,  in 
confiniis  Bagdad ,  ut  ex  conterminis  fluviis  Tigri ,  Euphrate  et  Diale  de- 
ducantur  rivi,  quibus  circumiacentes  agri  irrigentur;  quos  aquarum 
ductus  quoniam  incuria  temporum  obstruxerat,  incolae  ibi  infrequentes 
et  advenae  campestres  haud  crebri  erant,  ob  sterilitatem  locorum;  quo- 
rum  olim  dum  essent  irrigua,  tanta  fertur  ubertas  fuisse,  ut  certarent 
fere  cum  feililitate  Aegypti :  Ita  nimirum  dictus  Vezirus  continuo  occu- 
patur  in  renovandis  rebus,  firmandis  et  propagandis;  neque  indefesso 
eius  labori  vel  aetas  ingravescens  obest  vel  dubia  sanitas.  Superiori 
septimana  Legatus  Gallicus  raptatus  fuit  ex  aedibus,  et  in  custodias 
deductus ,  tum  quod  necdum  solvatur  sumraa  illa  pecuniaria  quae  ipsi  pen- 
denda  fuerat  iniuncta  propter  deportatas  merces,  contra  datam  fidem, 
a  navi  Gallica  in  orbem  Christianum ,  ut  alias  perscripsi ;  tum  quod  in- 
tellectum,   copias  Gallicas  auxiliares   esse  missas  in  Cretam.  Quod  reli- 

quum    est,    Deum    oro ,    ut   Cels.  Pot.  Vestram  Reipublicae  et  Ecclesiae 
bono  semper  floreatem  couservet. 

Cels.  Pot.  Vestrae  huraillimus  cliens 
Levinus  Warnerus. 
Perae  Constantinopoli.  30  Octobris  1660. 

lisdem.  Hacram. 


LIX. 

III.  et  Pot.  Domini,  Domini  mei  Clementissimi. 

Cum  nuper  publice  viserem  Supremum  Vezirum,  inter  alios  eius  ser- 
mones  hi  erant  praecipui :  intellectum ,  inquit ,  iam  fuerit ,  quid  in  Creta 
passi  sint  illi ,  qui  sub  specie  amicitiae ,  inimica  cogitabant  et  faciebant ; 
eadem  scilicet  iis  evenerunt,  quae  non  ita  pridem  aliis  in  locis  experti 
sunt  alii ,  quoi*um  item  simulata  erat  amicitia :  atque  ita ,  addebat ,  reliquis 
qui  sub  imagine  fidei  perfide  agunt  cum  hoc  Eegno,  meritas  suo  tem- 
pore  pcBnas  infiigimus ;  Contra  illis  qui  sincere  nobiscum  pacem  colunt , 
quovis  modo  quoque  sinceros  nos  probamus.  Postea,  in  iis  quae  rem 
communem  concernerent,  sic  concludebat :  Imperium  nostrum  est  instar 
solis,  qui  licet  interdum  obnubilari  videatur,  non  ideo  lucem  amittit , 
quin  clarius  deinde  se  exerit  etc. :  Ex  triremibus  illis,  quae  finita  stru- 
ctura  castellorum  (quae  30  Octobr.  memoravi),  huc  erant  reversurae , 
viginti  septem  mari  fuerunt  haustae;  quae  iactura  gravior  adeo  est 
Turcis,  quod  octingenti  fere  servi  captivi  perierint,  qui  artis  fabrilis 
erant  periti.  Samma  illa  pecuniari,  cuius  itidem  feci  raentionem,  nunc 
mercatoribus  Grallis  Smyrnae  degentibus  solvenda  fuit  imperata  edicto 
adeo  severo,  ut,  si  non  ob.5equaatur ,  Consul  et  mercatores  vinculis 
constricti  huc  sint  adducendi.  Quod  reliquum  est,  Deum  oro,  ut  Cels. 
Pot.  Vestram  Reipublicae  et  Ecclesiae  bono  semper  fiorentem  conservet. 

Cels.  Pot.  Vestrae  humillimus  cliens. 
Levinus  Warnerus. 
Perae  Constantinopoli.  27  Novembris  1660. 

lisdem.  Hagam. 

LX. 

III.  et  Pot.  Dotnim,  Domini  tnei    Cletnentissinai. 

Per  aliqaod  tetnpus  hic  omaia  quieta:  Nuac  inter  nova,  quod  ex- 
pulsus  ante  Valachiae  Praefectus  cuai  valido  exercitu  invaserit  Molda- 
viaai;  contra  quem  iaai  et  Turcicae  et  Tataricae  copiae  mittuntur.  Im- 
peratori  Germaniae  nuper  hiac  fuit  deauuciatum,  ut  declararet  .prima 
occasioue,  amicusae  aa  iaimicus  vellet  haberi;  eo  quod  illa  quae  in 
Traasylvania  et  vicinis  locis  tentantur,  non  sine  consilio  vel  auxilio 
eius  credantur  fieri.  Grallis  quoque  hie  degentibus ,  quorum  novus  Le- 
gatus  diu  expectatus  noa  veait,  iadicatum  fuit  superioribus  diebus, 
ut  sciscitareatur  respoasum  Regis,  amicitiamae  amplius  colere  an  pro- 
fiteri  iaimicitlam  caperet.  Vetus  illorum  Legatus ,  soluta  summa  pecu 
niaria ,  quae  mercatoribus  Grallis  Smyrnae  erat  imperata ,  e  custodia 
fuit  libaratus.  Novus  Legatus  Aaglicus  navi  bellica  advectus ,  splendido 
apparatu  hic  introivit ,  et  magna  pompa  a  Turcis  fuit  introductus.  Quod 
reliquum  est ,  Deum  oro ,  ut  Cels.  Pot.  Vestram  Reipublicae  et  Ecclesiae 
bono  semper  florentem  consei-vet. 

Cels.  Pot.  Vestrae  humillimus  cliens 
Levinus  Warnerus. 

Perae  Constaatiaopoli.  22  Februarii  1661. 

lisdem.    Hagam. 


LXI. 

111.  et  Pot.  Domini,  Domini  mei  Clementissimi. 

Post  ea  quae  22  Februarii  significavi,  pauca  hic  memoratu  digna 
acciderunt:  Superioribus  diebus  hinc  arma  aliquot  et  milites  cum  tri- 
remibus  et  navibus  (iater  quas  uaa  Anglica,  quae  tempore  novi  Legati 
huc  venit)  in  Cretam  fueruat  missi ;  reliquae  paraadae  classi ,  quae  tota 
ex  triremibus  constabit,  quoaiam  navium  relicta  fuit  cura,  quod  desint 
earum  gubernatores ,  maxima  impenditur  opera.  Maior  vero  belli  ter- 
restris,  ut  nunc  quidem  videtur,  habebitur  ratio,  cum  ipse  Rex,  sicut 
creditur ,  iterum  profecturus  sit  Adrianopolin ,  et  multis  insuper  viribus 
augeatur   aumerosus  ille   et   validus  exercitus,   qui  cum  duce  hyemavit 

in  partibus  Transjlvaniae  cuius  incolis  non  ita  pridem  hinc  fuit  denun- 
clatum,  omues  sine  discrimine  sexus  et  aetatis  esse  extirpandos ,  si  denuo 
se  moverent.  Nuper  liic  promulgabatur  Decretum  (sed  quod  postea  fuit 
antiquatum)  ut  habitatores  insularum  Cycladum ,  relictis  illis  locis ,  alio 
concederent  habitatum;  quam  ob  causam  Patriarcha  Constantinopolis 
illuc  iussus  fuit  scribere;  quarum  literarum  una  cura  hodiernis  nomini- 
bus  insularum,  quo  perlatae  fuerunt,  hic  iucluditur  exemplar.  Quod 
reliquum  est,  Deum  oro,  ut  Cels.  Pot.  Vestram  Reipublicae  etEcclesiae 
bono  semper  fiorentem  conservet. 

Cels.  Pot.  Vestrae  humillimus  cliens. 
Levinus  Warnerus. 
Perae  Constantinopoli.  16  Martii  1661. 

lisdem  Hagam. 


LXII. 

111.  et  Pot.  Uomini,  Domini  mei  Clementissimi. 

Post  ea  quae  8  Maii  <)  significavi,  perlatum  huc  Adrianopoli  fuit 
mandatum  Regium  quo  discedere  iubetur  filius  Legati  Gailici ,  et  quo  ipse 
pater  obstringitur ,  ut  hic  moretur  donec  exsolverit  summam  triginta 
millium  dalerorum  quo  pretio  aestimantur  merces  illae  Turcis  destinatae  , 
quas  antehac  navis  aliqua  Gallica  Cayro  fraudulenter  aliorsum  devexit  ^). 
Quod  reliquum  est,  Deum  oro,  ut  Cels.  Pot.  Vestram  Reipublicae  et 
Ecclesiae  bono  semper  florentem  conservet. 

Cels.  Pot.  Vestrae  humillimus  cliens. 
Levinus  Warnerus. 

Perae  Constantinopoli.  17  Maii  1660(1?) 

lisdem.  Hagam. 


1)  Interiit  epistola  illa. 

2)  Sequuntur    tres    rigae    cryptographae ,  tutn  alia  de  consule  Mortier  et  consulatus 
emolumento. 

LXIII. 

111  et  Pot.  Domini,  Domini  mei  Clementissimi. 

Acceptis  4  Junii  1)1.  et  Cels.  Pot.  Vestrae  Mandatis  spectantibus  Con- 

sulem   Mortier   statim    operam   dare   coepi,    ut  procuraretur  eo  fine  di- 

ploma   Imperatorium ,   quod  iam  ijisi  transmittitur.    Caeterum   superiori 

mense,  qui  Turcis  ieiunus,  bic  omnia  fuerunt  tranquilla,  nisi  quod  tres 

Optimates  Urbis  decapitati,  quod  commercium  babuissent  cum  illis,  qui 

ex   responsis   vatum    et   siderum  motibus  fatalem  diem  Veziri  praenun- 

ciarant.  Expirante  ieiunii  tempore  binc  exiit  Classis  triremium ;  et  nunc 

potior   cura   impenditur  bello  terrestri ,  quod  vertendum  ,  ut  spargitur , 

contra  Transylvanos ,  quorum  nuncius  publicus  buc  missus  detinetur  in 

custodiis.    Internuncius   Polonicus    quoque,    qui    non   ita  piidem  venit, 

iussus  erat  expectare  (sed  mutata  paulo  post  sententia  relictus  fuit  liber- 

tati)  donec  intelligeretur  responsum  Eegis  Poloniae ,  a  quo  Vezirus  dedi 

contenderat    (si    quae    esset    praestitorum    beneficiorum   grata  memoria) 

Constantinum    quondam    Valacbiae    Principem ,    qui    usta   ac    rapta  illa 

regione,    sedem  fixisset  in  ditione  Poloniae.    Cosaci  nuper  magna  vi  ir- 

ruperant   propugnacula  ad   liuvium  Tanaim  extructa,  sed  tandem  pulsi 

captique    fuerunt,    et    multi    iam    advecti   Constantinopolin ,    quo    intra 

bimestre   triginta   millia   mancipiorum,    uti  aflfirmant,  qui  inierunt  nu- 

merurn,    fuerunt   adducta:  iam  iterum  novum  et  validum  illuc  missum 

fuit  praesidium.  In  confinia  Wardin  quoque  septem  mille    veterani  mi- 

lites   binc    sunt   profecti ,  quos  postea  secuti  multi  cunicularii  ex  tractu 

Caesareae  acciti ,  ubi  opera  illa  sunt   celebres.  Legatus  Galliae  impetrata 

abeundi   licentia,    nunc  se  parat   ad  iter:    Supremus  Vezirus,  ut  osten- 

deret   inviolatam  se  velle  Legationem  illam ,  rebus  communibus  Gallum 

alium  praefecit.    Inter  Consulem  eius  nationis ,  qui  est  Smyrnae  et  mer- 

catores  nostros  nuper  fuerunt  contentiones    motae  a  Consule,  qui  pecu- 

nias  Belgamm  navi  Gallica  advectas ,  ob  certos  praetextus  abnuebat  tra- 

dere,    antequam   solverent   quod   postulasset:   inspectis  et  examinatis  iis 

quae    ab    utraque    jjarte    afferebantur ,  vidi  Consulem  contra  fas  agere, 

ideoque   postquam   antea    tentassem    frustra    alias    vias    quibus  invicem 

conciliarentur ,    misi    Edictum   Kegium,    quo   iubebatur  integram  et  in- 

tactam  summam  mercatoribus  dare ,  addito  bortamento  mearum  literum 

(sic) ,  ut  priusquam  exhiberetur  Mandatum ,  non  desinerent  modum  cir- 

cumspicere  inter  se  ,  quo  sine  rigore  Turcico  res  placaretur ;  verum  non 

audivit ,  imo  publice  damnatus  refragari  perrexit  fretus  primariis  aliquot- 

amicis  in  aula  Veziri:  unde   iteratum  decretum  curavi,  denuo  monitum 

adiungens  ut  meliori  modo  omnia,  quoad  fieri  posset,  transigerentur; 
quod  cum  nihil  promovisset  severitate  Mandati  adactus  volens  nolens 
nummos  illos  reddere  necesse  habuit,  Similes  casus  ut  in  posterum 
vitarentur,  addidi  aliud  Edictum  Imperatoriura ,  ut  quae  deinceps  na- 
vibus  Gallicis  advehuntur  pecuniae,  recta  ad  mercatores,  ad  quos  spe- 
ctant  deferantur.  Quod  reliquum  est,  Deum  oro ,  ut  Cels.  Pot.  Vestram 
Eeipublicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  24  Junii  1661. 

lisdem.  Hagam. 


LXIV. 

111.  et  Pot.  Domini,  Domini  mei  Clementissimi. 

Nova  hic  nunc  infrequentiora  propter  absentiam  Regis,  qui  iam  ali- 
quandiu  discessit  petiturus  Adrianopolin :  iter  solito  lentius  instituitur 
sive  propter  vehementissimam  pestem,  qua  civitas  ea  foedatur  (quae 
lues  Constantinopoli  quoque  nunc  adeo  grassatur,  ut  post  hominum 
memoriam  non  ita  saeviisse  dicatur)  sive  propter  seditiones  quas  in  Ana- 
tolia  excitatum  iri  creditur  a  Bassa  aliquo  notae  famae,  qui  Creta, 
aecepto  iussae  necis  nuncio  profugit.  Interim  exercitus  Ottomanus  libe- 
rius  iam  vagatur  in  Transylvania ;  neque  enim  Imperator  Germaniae 
ante  versurus  est  arma  contra  Turcas,  quam  illi  aliquid  tentent  contra 
castella  ea,  quae  ad  se  pertinere  asserit,  sicut  nuperrime  Vienna  adve- 
nientes  nuntii  declararunt  Veziro,  qui  respondit,  se  contra  Germanos 
quoque  nihil  hostile  meditari,  sed  id  solum  curae  esse,  ut  rebellantes 
punirentur  subditi,  unde  ex  Tataris  hac  vice  tantum  quinque  mille 
auxiliares  milites  accivit,  aliis  maiori  necessitati  reservatis.  Secreto  hic 
iam  inter  aliquot  Turcas  narratur ,  Tataros  illos  qui  Astragan,  Zebir, 
et  Kazan  vulgo  indigitantur  et  Moschis  parent,  occultis  literis  Tata- 
rorum  Chano  significasse  consilia  sua  ad  defectionem  spectantia  pro  in- 
clinatione  fortunarum  Eegis  Moschorum.  Caeterum  urgens  indies  gravior 
rerum  mearum  conditio  denuo  111.  et  Cels.  Pot.  Vestrae  supplicare  me 
cogit,  ut  sumptus  quos  in  publicos  usus  facio  subsidio  aliquo  iuvari 
iubeat.  Novissimis  hisce  temporibus  (vetera  taceo)  quatuor  continuatis 
vicibus  conferenda  fuerunt  munera  in  aulam  Turcicam :  dandum  fuit 
exeunti    cum    classe  navali  Praefecto  maris  et  praecipuis  eius  ministris, 

dandum  Supremo  Veziro  et  primariis  aulicis  solenni  festo:  iterataque 
similia  munera  cum  idem  Vezirus  ingressurus  esset  viam;  eadem  dona 
postea  quoque  tiibuenda  fuerunt  successori  filio  qui  absente  Patre  curas 
Imperii  hic  disponit.  Quae  quidem  largitiones,  quas  subterfugere  nullo 
modo  possum ,  pares  mihi  sunt  faciendae  cum  Legatis ,  quod  causentur 
Turcae ,  sibi ,  cum  eandem  mihi  quam  illis  pi-aestent  operam ,  omniaque 
inter  nos  hlc  sint  aequalia,  iure  quoque  eadem  a  me  deberi  quae  ab 
illis  dentur :  unde ,  si  quando  cunctanter  istiusmodi  dona  ofiferam ,  ipsi 
Aulici  postquam  a  Legatis  ea  iam  retulerunt,  flagitatum  mittunt,  et 
difficiles  in  curandis  negotiis  communibus  se  praebent,  interpretemque 
aegre  ad  CoUoquium  ante  admittunt,  quam  fuerit  satisfactum.  ')  Quod 
reliquum  est,  Deum  oro  ut  Cels.  Pot.  Vestram  Eeipublicae  et  Ec- 
clesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  31  Augustii    1661. 

lisdem.  Hagam. 


1)  Sequuntur  querelae  de  Warneri  reditu  et  continua  sollicitudine  pecuniaria. 


LXV. 

111.  et  Pot.  Domini,  Domini  mei  Clementissimi. 

Gravitatem  sumptuum  hic  faciendorum  superiori  31  Augusti  expositam 
novae  nunc  onerarunt  impensae,  dum  Successori  absentis  Veziri,  pauco 
interiecto  tempore  post,  alius  denuo,  cui  pro  more  offerenda  munera, 
fuit  suffectus  Antecessor  Veziri  filius,  ob  famam  patris  et  scientiam 
belli,  destinatus  est  Dux  exercitus  militantis  in  Transylvania,  quomagna 
vis  Turcica  roburque  Tataricum  propter  ulteriores  conatus ,  uti  est  fama, 
ineunte  vere ,  nisi  res  mutentur ,  confluet  ').  Quod  reliquum  est ,  Deum 
oro,  ut  Cels.  Pot.  Vestram  Eeipublicae  et  Ecclesiae  bono  semper  floren- 
tem  conservet. 

Cels.  Pot.  Vestrae  humillimus  cliens 
Levinus  Warnerus. 

Perae  Constantinopoli.  29  Septembr.  1661. 

lisdem.  Hagam. 


1)  Sequuntur  alia  de  consule  Mortier, 

LXVI. 


Epistola  die  1.  m.  Octobris  1661  scripta  de  consule   Mortier. 


Lxvn. 

III.  et  Pot.  Domini,  Domini  mei  Clementissimi. 

Tandem  obiit  Supremus  Vezirus  curis ,  morbo ,  aetate  confectus ,  post- 
quam  quinque  annos  et  quatuor  menses  mira  fortuna  Iraperium  librasset. 
Corpus  eius  Adrianopoli ,  ubi  30  Octobris ,  expiravit ,  deportatum  monu- 
mento  sepulcrali ,  quod  hic  strui  curaverat ,  vilibus  pro  more  Ottomano , 
exsequiis  fuit  illatum.  Successit  filius,  cui,  si  Legati  praeeant,  iterum 
mittenda  erunt  munera.  Gravissimae  metauntur  seditiones ,  quando  fama 
raortis  ubique  percrebuent ,  crediturque  reformatum  ab  eo  regimen  ,  quod 
restrictum  fuit  ac  severum,  ad  solutos  primos  mores,  et  vitia,  quae 
timor  abdiderat  revolutum  iri ').  Quod  reliquum  est ,  Deum  oro ,  ut  Cels. 
Pot.  Vestram  Reipublicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 

Perae  Constantinopoli.  7  Novembris  1661. 

lisdem.  Hagam. 


1)  Sequuntur  res  de  consule  Mortier. 


LXVII. 

111.  et  Pot.  Domini,  Domini  mei  Clementissimi. 

Post  mortem  supremi  Veziri  superioribus  meis  7  Novembr.  indicatam , 
omnia   adhuc   sunt  quieta.     Successor  filius   contra  communem   aliorum 

raorem ,  qui  siinulatque  Veziratura  capessunt ,  eura  ut  metuantur ,  cae- 
dibus  insigniunt,  clementiae  fiimani ,  ut  ametur,  parare  satagit:  licet 
nonnuUi  dicant,  illum  immanitatera  per  successionem  traditam  propter 
novitatera  muneris  tantisper  modestiA,  tegere:  hactenus  quidera  nihil 
atrocius  in  quenquam  statuit,  tantumraodo  unum  ex  Primoribus  in 
exilium  egit,  qui  probrosis  verbis  manes  Patris  incesserat:  unde  raira 
iam  populi  in  eum  inclinatio  et  studia;  nec  fere  aliud  quid  obiectatur 
quam  iuventa,  quod  nullo  exemplo  apud  Ottomanos  tali  aetate  (nam 
vigesimum  octavum  annum  explet)  officium  illud  tractet.  Hodierno  die 
hinc  ad  illum  Adrianopolin  magno  paratu  proficiscitur  Legatus  Anglus, 
tum  ut  gratetur  de  suscepta  Dignitate,  tum  ut  renovet  Capitulationem 
et  tractet  de  negotio  Algiri  iuxta  relationem  literarum,  quas  Praefectus 
Classis  Anglicae  postquam  ibi  hostilia  exercuisset  huc  misit.  Consul 
Smymensis  quod  continuaret  propositum,  cuius  29  Septemb.  1  Octob. 
et  7  Noverabr.  feci  raentionem,  impetrandum  existimavi  a  Veziro  Edi- 
ctum,  quo  si  sponte  nollet,  iuberetur  reditus  Decreto  111.  et  Cels.  Pot. 
Vestrae  mihi  assignatos  et  permissos  concedere.  Quod  reliquum  est, 
Deum  oro,  ut  Cels.  Pot.  Vestram  Eeipublicae  et  Ecclesiae  bono  semper 
florentem  conservet. 

Cels.  Pot.  Vestrae  humillimus  cliens 
Levinus  Warnerus 
Perae  Constantinopoli.  15  Decembris,  1661. 

lisdem.  Hagam. 


LXIX. 

111.  et  Pot,  Domini,  Domini  mei  Clementissimi. 

Praeterito  15  Decerabr.  inter  caetera  significaveram ,  praesenti  Veziro 
nihil  fere  obiectari  praeter  iuventam;  quam  mnlti  nunc  senectae  suae 
praeferri  impatienter  indolescunt;  Praefectus  cohortis  praetoriae  cum  in- 
ter  acerbas  facetias  eam  irrisisset,  re  cognita,  privatus  fuit  officio  et 
multis  bonis  exutus,  mulctandusque ,  ut  est  opinio,  morte.  Alii  addunt, 
Eectorem  classis  maritimae  causam  acceptae  hoc  anno  cladis  (nam  duo- 
decim  perditae  fuerunt  triremes)  ei  imputasse ,  quod  Janitseri  milites 
detrectassent  pugnam  hortamine  et  impulsu  illius  corrupti  a  Venetis 
mxmeribus ;   et  pronior  ideo  fides ,  quod  constet ,  solam  illius  authorita- 

tem  et  potestatem  quae  in  immensum  excreverat,  aliquandiu  tutatam 
hic  fuisse  et  protexisse  magna  indulgentia  et  libertate  Reipublicae  Ve- 
netae  Ministros,  qui  alias  vel  Constantinopoli  pellebantur,  vel  custodie- 
bantur  arctius:  Vim  pecuniae  autem ,  quae  ab  illis  fuerit  oblata,  par- 
tim  praesumunt  ex  magnitudine  opum ,  quibus  ita  praepollebat ,  ut  inter 
alium  fulgorem,  qui  sortem  eius  excederet,  quadraginta  duo  templa  et 
delubra  Turcica  quae  fatali  incendio  Constantinopolis  conflagrarant ,  suis 
impensis  restaurari  iusserit  praeter  caetera  aediticia  communi  bono 
structa,  et  superbissimum  monumentum  Sepulcrale  quod  sibi  curavit 
statui  '). 

Cum  nuper  mercatores  aliquot  Belgae  in  vicinia  Smyrnae  oppressae 
fuissent  a  praedonibus,  unusque  ex  illis  nomine  Gisbert  Eogiers  van 
Goor  vita,  et  a)ii  bonis  spoliati,  atrocitatem  facinoris  proponi  curavi 
supremo  Veziro,  qui  severo  Decreto  propriis  adiunctis  literis,  edixit  ut 
diligentissima  cura  conquisiti  authores  caedis  trahantur  ad  supplicium 
mortis ,  et  conscii  poena  quam  lex  sanxit ,  aflficiantur.  Quod  reliquum 
est,  Deum  oro,  ut  Cels.  Pot.  Vestram  Reipublicae  et  Ecclesiae  bono 
semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 

Perae  Constantinopoli.  7  Januarii,  1662. 

lisdem.  Hagam. 


LXX. 

111.  et  Pot.  Domini,  Domini  mei  Clementissimi. 

Post  variationem  illam  7.  Januarii  significatam,  officio  depulsus  fuit 
Mufti  divini  humanique  iuris  antistes,  relegandus,  ut  est  rumor,  in 
exilium,  cui  Ebrim,  locus  in  iEthiopia,  delectus;  in  qua  regione  Turcae 
proferendis  et  propagandis  limitibus  continuam  navant  operam.  Quatuor 
diversi  Mufti  iam  exilium  tolerant ,  qui  pro  magnitudine  irae  et  gra- 
vitate    culpae,    in  longinquas  vel  proximas  terras  fuerunt  amoti:   Com- 


1)  Scquuntur  alia  de  consnlc  Mortier. 

muniora  illorum  poenae  assipfnata  loca  sunt  j3i]gyptus  et  Cyprus;  sicut 
Rhodus  proprie  destinatur  Regibus  Tatarorura ,  qui  delinquentes  eo  so- 
lent  deportari;  et  (Jban  qui  nunc  rerum  potitur,  inde  fuit  accitus; 
obsidesque  qui  familiu  regia  Tatarica  oriundi  ex  more  servantur  in  Janboul , 
oppido  Adianopoli  vicino  ,  criminis  alicuius  postulati  illuc  quoque  pel- 
luntur,  ut  nuper  accidit.  Antiquitus  nihil  gravius  aut  tristius  solebat 
parari  in  priraarios  illos  Legis  Intei-pretes :  primus  Sultan  Murad  expu- 
gnator  Babylonis ,  necis  eorum  exemplum  statuit ,  et  provocantibus  ad 
avita  iura  et  prisca  tempora,  quibus  nullus  summus  sacerdos  fuisset 
interfectus ,  respondit  neminem  ideo  fuisse  interfectum ,  quod  nemo  an- 
tea  deliquisset  ad  mortem.  Mutatus  autem  memoratus  Mufti,  quod  in 
multis  pervertisse  Legem  fuerit  convictus:  cum  enim  praesens  Vezirus 
curiosius  inquisivisset ,  quo  iure  tot  Magnates  a  patre  suo  fuissent  oc- 
cisi  (nam  eius  tempore  nullus  fere  dies  supplicio  erat  vacuus,  tum 
quia  corruptos  mores  id  postulare  dictitaret,  tum  quod  alios  perdere 
satius  putaret,  quam  ipse  ex  illorum  insidiis  periclitari)  compertum 
fuit,  multos  insontes  decretoria  illius  sententia  fuisse  damnatos;  usus 
enim  obtinet ,  ut  ii  quos  Vezirus  trucidandos  censet ,  non  ante  necentur, 
quam  Mufti  iudicio  legis,  quam  metus  voluntati  petentis  hic  saepius 
accommodat,  mortem  approbet.  Quod  reliquum  est,  Deum  oro,  ut 
Cels.  Pot.  Vestram  Reipublicae  et  Ecclesiae  bono  semper  florentem  con- 
servet. 

Cels.  Pot.  Vestrae  humillimus  cliens 
Levinus  Wamerus. 
Perae  Constantinopoli.  21  Januarii  1662. 

lisdem.  Hagam. 


LXXI. 

Epistola  die  37.  m.  Januarii  scripta ,  tota  de  consule  Mortier. 


LXXII. 

111,  et  Pot.  Domini,  Domini  mei  Clementissimi. 

In  Capitulatione  Anglica ,  quam  antehac  scripsi  esse  renovandam ,  ad- 
ditum   fuit,  quantum  nunc  lieuit  cognoscere,  ut  nummi  qui   ab  Anglis 

mercatoribus  pendendi  Turcis  designantur  literis  collybi ,  fixo  in  iis  tem- 
pore  et  praescripto  monetae  genere  solvantur;  antea  enim  eo  insolen- 
tiae  erat  processum ,  ut  nullo  dato  spatio ,  et  ex  libidine  Turcae  posce- 
rent  pecuniam ,  mercatoresque  qui  intempestivis  eiusmodi  postulatis  sese 
opponerent,  varie  raptati  saepe  conderentur  in  carceres  onerarenturque 
catenis.  In  iisdem  pactis  magis  corroboratum  fuit,  ut  nefas  habeatur 
scrutari  rimarive  naves  Anglicas  in  aliis  locis  quam  qui  in  Capitulatione 
memorantur.  Validius  quoque  firmatum ,  ne  facultatibus  interpretum , 
quos  mors  abstulit ,  ullo  modo  se  ingerant  Turcae  ,  sed  arbitrium  illud 
et  iudicium  soli  Legato  seponatur.  Mutari  etiam  postularunt  vocabu- 
lum  Krol,  quo  Turcae  indigitant  Eegem  Angliae,  reponique  loco  eius 
nomen  augustius  Padischah  (id  est  Summus  Defensor)  quo  insignitur 
Eex  Turcarum ;  sed  non  fuit  impetratum ;  et  contendenti  Legato ,  illud 
eodem  iure  posse  tribui  Angliae  Eegi,  quo  datum  fuisset  Eegi  Galliae 
(nam  is  Padischah  vocatur)  cum  et  Capitulatione  esset  sancitum,  ut 
omnia  illa  quae  concessa  Gallis ,  similiter  concederentur  Anglis ,  responsum 
fuit,  ea  tempestate  qua  Eex  Galliae  ita  appellatus,  aviditate  temporum 
et  cupidine  pecuniae  venales  fuisse  titulos;  nunc  vero  ut  alii  bomines, 
ita  alios  successisse  mores :  Eeliquos  enim  sive  Eeges  sive  Principes 
Europaeos  vocant  Krol,  nomine  Polonico  quod  primo  apud  eos  innotuit : 
nisi  quod  Imperatori  Germaniae  serventur  propria  verba,  Imperator, 
Caesar ,  et  Duci  Moscoviae ,  vigente  adhuc  amicitia ,  edderetur  in  re- 
sponsis  publicis  vox  sueta  Czar;  aversantibus  illis  vocabulum  Krol,  et 
his  impertiri  gravantibus  nomen  Padiscah.  Algirenses,  quorum  itidem 
15.  Decembris  feceram  mentionem ,  querentes  Adrianopoli  de  violentia 
Anglica ,  facilius  fuerunt  repulsi ,  quod  Legatus  iam  ante  j)rocerum  animos 
occupasset  persuasissetque ,  Anglos  ideo  armis  illos  aggredi,  quod  sibi 
in  itinere  Constantinopolitano  ad  eos  devertenti  arguentique  violari  ab  illis 
foedera  quae  Imperator  Turcicas  iniisset  cum  Eege  Angliae,  inter  alia 
superbius  responderint ,  se  nec  pactis  illis  obstringi ,  nec  ex  praescri- 
pto  eorum  vivere.  Quod  reliquum  est,  Deum  oro ,  ut  Cels.  Pot.  Vestram 
Eeipublicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  18  Pebruarii  1662. 

lisdem  Hagam. 

LXXIII. 

111.  et  Pot.  Doiuiui,  Domini  mei  Clementissimi. 

Quae    18    Februarii   de   aucta   corroborataque    Capitulatione    Anglica 

perscripsi,    hisce   diebus   Legatus   publice   me   visitans    ipse   confirmavit 

Idem  asserebat   iisdem   pactis   uunc   quoque  insertum  fuisse  privilegium 

illud    quod   antea   impendio    sex    mille    Dalerorum  separatim  erat  impe- 

tratum    et   manu   regia  subscriptum,  quo  cavebatur,  ne  vectigal  solve- 

retur  pro  serico  quod  ab  Anglis  exportai'etui*  Halepo ,  neu  pro  praesen- 

tibus  nummis  qui  importarentur.    lam  primitus  quidem  Capitulatio  nu- 

meratam    pecuniam    declaraverat    immunem ,    sed    ut    alia    eius   sancita 

passim    desueverunt,     ita    hoc    quoque    statutum   illic    loci    exoleverat. 

Facta  postea  fuit  mentio  tituli  Krol,  Regis,  quo  cum  Turcas  adeo  pro- 

miscue   uti   dicerem ,    ut   etiam  tributarios  suos  principes  Transylvaniae 

60  indigitarent ,  subiecit ,  instantius  se  ursisse ,  ut  pro  eo  verbum  Padiscah 

Regi  Gralliae  tribui  solitum  suo  quoque  Regi  concederetur ,  sed  non  po- 

tuisse   obtinere;    promissum   vero,  illud  deinceps  Galliae    Regi  non  esse 

impertiendum ,  quod  communicatum  fuisset  eo  tempore  quo  Galli  sociata 

cum   Turcis    classe  navali  adorti  fuissent  Hispanos.  Aegre  etiam  et  gra- 

viter  ferebat ,  Mortierum ,  dum  Smyrnae  ageret  Consulem ,  sese  ingessisse 

rebus  suis   cum    Consule  Anglico  controversis ,  adeo  ut  lanitserim  mili- 

tem   domesticum   memorato   Consuli   Legatum   metuenti  adiunxerit,  qui 

eum    clandestinis    modis    alio    terrarum    abduxerit.     Vezirus   iam  coepit 

cognoscere   de  religione,  quam  multi  ficti  Muhammedani  ritibus  a  Mu- 

hammede   institutis   ita    repugnantem  tueri  fuerunt  comperti,  ut  plera- 

que    profana   apud   eos   sint,    qui   sacra   apud   Turcas:  Antistes  illorum 

nuper  fuit  occisus,  in  cuias  verba,  ut  rumor  est  ferme  sexaginta  mille 

homines   iuraverant,    unde   impensius    negotium   illud  [curandum  existi- 

mant,    quod   suspicentur,   novitatem   religionis   novationem   aliquam   in 

Imperio  posse    inducere,  quae  causa  fuit  quod  Sultan  Murad  Babylone 

revertens   in   Mesopotamia   interemerit  virum   religiosum   Sceich  Rumie 

cognominatum ,  qui  ob  singularem  vitae  sanctimoniam  quam  ostentabat 

aliaque  quae  humanae  admirationis  modum  excedentia  ipsi  tribuebantur , 

tantam   sibi   paraverat   famam ,    ut    plus    centum    mille  sectatores  se  ei 

consecrassent.     Quod   reliquum   est,    Deum   oro,    ut   Cels.  Pot.  Vestram 

Reipublicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnems. 

Perae  Constantinopoli.  22  Martii  1662. 

lisdem.  Hagam. 

LXXIV. 

111.  et  Pot.  Dotnini ,   Domini  mei  Clementissimi. 

Superiori  mense  huc  venerunt  nuneii  Grallici,  qui  novae  Legationi 
Turcis  non  ingratae  praspararunt  viam.  Sed  cum  muneri  ei  obeuudo 
destinatus  sit  primi  Lsgati  tiliu-i ,  qui  magna  hic  ante  mulctatus  fuerat 
igaomiuia,  magQopare  miraatur,  nuUam  eorum  temporum  suparesse 
memoriam.  Eex  Galliae,  in  literis  ad  Imperatorem  et  Vezirum  datis 
(quae  Turcica  linguii  explicatae  mihi  fueruat  visae)  veteris  amicitiae , 
quam  malevolos  ant'^hac  turbatain  cupuisse  asserit ,  continuationem  spon- 
det,  eamque  sibi  quoque  qui  inter  Reges  Christianos  sit  primus  sem- 
perque  victor ,  praestari  reciprocam  poscit.  Cum  nuper  sermones  habe- 
rem  cum  supremo  Imperii  Cancellario ,  cuius  authoritate  et  consilio 
pleraque  iam  adraiaistrantur ,  inter  alia  disseruit,  Regem  Portugalliae 
missis  literis,  Ottomaui  Imperatoris  expetere  amicitiam,  credereque  se 
incitamentis  Angloi"um  id  fieri,  iisdemque  sese  interponentibus  perfe- 
ctum  iri.  De  componendis  inter  Turciae  et  Germaniae  Imperatores  dissi- 
diis,  hactenus  magna  fuit  spes;  nec  iam  quoque  desperatur,  nisi  quod 
rumor,  qui  Gallum  armis  petiturum  Germanos  constanter  hic  affirmat, 
modum  rerum  tractandarum  videatur  mutare.  Nunc  maxima  est  disce- 
ptatio  de  munimento  illo  e  regioae  oppidi  Caaisae  antehac  a  Germanis 
posito,  quod  Turcae  contra  pacta  pugnare  arguuat,  ideoque  demolien- 
dum  flao-itant:  Germani  regerunt,  diversis  aate  temporibus  triginta  octo 
castella  aedificata  fuisse  a  Turcis  reclamante  foedere,  quod  caveat,  ne 
vio-ente  mutua  pace  castella  aliqua  struantur ,  et  ut  structa  proruantur. 
Caeterum  cum  intellexerim  Decreto  111.  et  Cels.  Pot.  Vestrae  Consulem 
aliquem  designatum  esse  Halepi,  significare  necessarium  duxi,  me  prae- 
terito  mense  Januario,  unanimi  mercatorum  qui  ibi  degunt  consensu 
fratrem  meum,  cum  per  quadriennium  apud  me  vixisset,  ad  capes- 
sendam  illam  provinciam  hinc  misisse ,  postquara  Consul  Gallus  Belgis 
quoque,  qui  ipsum  charum  habebant,  profectus  in  patriam  discessisset : 
unde  supplicibns  hisce  rogo  ,  ut  si  constitutus  a  me  novus  Consul  con- 
tinuari  non  debeat ,  aliquantum  prorogetur,  quo  spatium  aliquod  inter- 
cedat  ex  more  huius  Imperii ,  donec  pro  venturo  Consule  aliud  denuo 
diploma  Regium  impetretur.  Quod  reliquum  est,  Deum  oro,  ut  Cels. 
Pot.    Vestram  Reipublicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 

Perae  Constantinopoli.  5  Julii  1662. 

lisdem.  Hagam. 

LXXV. 


III.  et  Pot.  Domini,   Domini  mei  Clementls.simi. 

Post  ea  quae  superiori  mense  parscripsi,  nunciata  hic  fuit  fugaMur- 
taza   Bassae  antehac  praefecti  Bagdadi:  qui  consultum  ita  putavit  vitae 
cui    exitium    parari    norat,    quia    mandato    regio   quo    Constantinopolin 
venire   erat   iussus,    non   paruisset.     Locum    refugii    delegit    territorium 
aliquod  regionis   Curdistani,    vulgo  Porki  appellatum,  cui  maxime  fidit 
propter  asperitatem  et  viarum  angustias ,  et  quod  in  matrimonio  habeat 
filiam   praesidentis   ibi    Principis,    quem    Turcae  commuuitei'  Capillatum 
Dominum   vocant,   quod   inter    reliqua   quibus    ab    accolis    est  diversus , 
cum  subditis  suis  comam  alat.    Sed  iam  Ottomanui  ob  magnam  famam  et 
insignes,  quibus  rebellis  ille  Bassa  pollet  opes,  tum  etiam  quod  metuant 
ne  ad  Regem  Persiae  transeat  cum  eoque  de  Bagdado  ,  ubi  multos  poten- 
tesque  dicitur  habere  amicos ,  consilia  agitet ,  eum  sibi  dedi  postularunt , 
et ,  si  repulsam  ferant ,  vel  ipsi  armata  manu  illum  petere  decreverunt , 
vel    reliquos    conterminos    Satrapas  contra  eum  ciere;  omnes  enim  Cur- 
distani    praesides   numero    quadraginta  sex,  concessa  immunitate,  obse- 
quuntur    Ottomannis,    quibus    validissimum  sunt  robur  et  firmamentum 
adversus   Persas  cum  plus  quam  centum    mille  expeditos  milites  valeant 
in  aciem  educere.    Ex  Transylvania  nuper  huc  venerunt  Legati  conque- 
rentes   (sicut    in  literis  ad  Regem  quem  secundo  loco  post  Deum  vene- 
rari   se   scribunt,    Turcice   expositis   mihi   fuit  lectum)  Ducem  exercitus 
Turoici    Ali    Bassam  tradi  sibi  flagitare  duos  comitatus  Crasnam  et   Sol- 
nok  cum  centum  adiunctis  pagis,  quod  loca  ea  annexa   essent  Wardino 
antehac  a  Tur^is  expugnato  munimento,  quae  contra  illi  neutiquam  eo 
pertinere   contendunt,    quod    incolae    eorum    una    semper   cum  reliquis 
Transylvanis  Regi  Ottomanno  pependerint  tributum ;  quod  cum  nunc  a 
quindecira   mille   aureis  annuis   excreverit    ad    quadraginta    mille ,    solvi 
nullo    modo    posse    arguunt    si    tractus  illi  a  Transylvania  segregentur. 
Praeterea  lamentantur  ditionem  Biharam  quoque  et  adiectos  vicos  Belinas 
nominatos ,  cum  cupri  et  aeris  fodinis  ab  eodem  Duce  posci.  Quae  omnia 
antiquo    iuri    permitti  supplicant,  sicut  in  pactis  quae  post  captum   Ca- 
stellum    Wardin   fuerunt  sancita  et  a  memorato    Duce,  interposito  iure- 
iurando    firmata,    sit  cautum.    Supplicationi  meae,  quam  nuper  propter 
Consalatum  Halepi  institui,  nunc  adiungo  inclusa  haec  literarum  exem- 
plaria ,    quae  interea  huc  pervenerunt.    Quod  reliquum  est ,  Deum   oro , 

ut  Cels.   Pot.   Vestram   Eeipublicae   et  Ecclesiae  bono  seinper  florentem 
conservet. 

Cels.  Pot.  Vestrae  humillimus  cliens 
Levinus  Warnerus 
Perae  Constantinopoli  17  Augusti  1662. 
lisdem.  Hapram. 


LXXVI. 

m.  et  Pot.  Domini,  Domini  mei  Clementissimi. 

Clementiae  fama,  cui  Vezirum  studere  antehac  scripsi,  nunc  tempe- 
rari  coepit  severitate ;  cuius  nuperrime  aliquot  edita  fuerunt  exempla , 
quando  Magnesiae  et  Tyriae ,  quae  sunt  loca  Smyrnae  contermina ,  Prae- 
fecti ,  una  cum  Praeside  Edessae ,  quae  nunc  Urfa  vocatur ,  vita  fuerunt 
puniti.  Per  idem  tempus  quoque  Eector  quondam  Cayri,  qui  per  qua- 
tuor  annos  specie  et  habitu  monachi  conquirentes  eluserat .  in  lucem  fuit 
protractus;  sed  cui  delicti,  quod  imputabatur  ad  preces  primorum  im- 
perii,  facta  fuit  gratia;  proditor  vero,  unus  ex  primariis  eius  ministris , 
qui  septennium  erat  usus,  loco  praemii  quod  sperabat,  per  tantundem 
temporis  in  triremes  fuit  damnatus.  Novissime  etiam  hic  necatus  Guber- 
nator  Gazae,  urbis  in  Palaestina  sitae:  cuius  praefectura  ferme  sola  in 
hoc  imperio  remansit,  in  qua  ius  successionis  continuetur.  Cum  enim 
primis  temporibus  munia  publica  in  una  familia  defigerentur ,  et  plerique 
ad  finem  vitae  in  iisdem  iurisdictionibus  haberentur  illique  diuturnitate 
potentes  facti  et  opulenti,  seditionis,  ad  quam  saepe  prorumpebatur , 
paratiora  reperirent  instrumenta ,  placitum  fuit ,  ut  loco  continuati ,  et 
a  patre  in  filium  propagati  regiminis,  annuae  demandarentur  admini- 
strationes ;  quae  initio  quidem  gratuito ,  et  ad  aestimationem  meritorum 
et  virtutis ,  concedebantur ;  postea ,  publicis  moribus  in  deteriora  vergen- 
tibus,  ambitu  et  largitionibus  coeperunt  obtineri:  unde  hac  tempestate 
subditi  perpetuo  exeduntur  a  praefectis,  dum  illi  nummos,  quibus 
officia  fuerant  mercati ,  quoquo  modo  reparare  nituntur.  Legatio  Grallica , 
cuius  mense  JuL  feci  mentionem;  Ottomannis  iam  redditur  suspecta, 
propter  rumores  qui  ferunt,  Galliae  Eegem  caput  esse  inter  eos,  qui 
contra  Turcas  generaliter  sanciendi  foederis  sint  authores.  Cui  firmandae 
opinioni  accesserunt  literae  (quarum  hic  exemplar)  nuper  e  Germania 
perlatae  explanataeque    Turcis;    qui    nunc   suspicantes  Imperatorem  in- 

cerfcis  efc  auibiguis  responsis  prolatando  fcetnpori  quacrore  occasionem , 
trimesfcre  definiverunt  spatium,  quo  evoluto,  ituri  sunt  ad  arma,  nisi 
(quod  urgent)  Cast.elluin  a  Germanis  ad  Kanizam  locatura  deiiciatur,  et 
munimenta  Transylvaniae  praesidio  imperatorio  nudata  praesenti  regionis 
illius  Principi  tradantur.  Quod  reliquum  est,  Deura  oro,  ut  Cels.  Pot. 
Vestram  Republicae  et  Ecclesiae  bono  seraper  florentem  conservet. 

Cels.  Pot.  Vestrae  humillimus  cliens. 
Levinus  Warnerus. 
Perae  Constantinopoli.  13  Septemb.  1662. 

lisdem.   Hacram . 


LXXVII. 
111.  et  Pot.  Domini ,  Domini  mei  Clementissimi. 

Ante  paucos  dies  certissima  huc  perlata  fuit  fama  de  tumultibus 
bellicisque  motibus  qui  extiterunt  in  Iberia ,  vulgo  nuncupata  Georgia. 
Occasionem  praebuit  mors  Principis,  qui  praeerat  populo,  quem  Geov- 
giani  Imaret,  Tui-cae  Atsikbash  (nuda  capita)  vocitant.  Post  cuius  de- 
cessum  cum  legitimum  haeredem ,  ne  haberetur  idoneus,  noverca  caecas- 
set,  substituique  ex  libidine  sua  aliquem  adscititium  curasset,  regulus 
Colchidis  sive  Mengril,  qui,  nomine  successoribus  communi,  Dadian  ap- 
pellatur ,  consociatis  viribus  cum  Praefecto  Guriel ,  quae  est  discreta  ditio 
Georgiae,  novum  principem  deiecit  ipseque  provinciam  illam  vi  usur- 
pavit,  delecta  sede  in  munitissima  arce  Kutatis.  Quod  cum  circumiectis 
praesidibus  videretur  intolerandum ,  illumque  armata  manu  denuo  ex- 
peUere  molirentur ,  is  opem  Turcicam  imploravit  a  Satrapa  civitatis  Ache- 
skae ,  sitae  inter  Arzrum  et  amnem  Cjrrum  (incolis  Thuari  dicitur)  quam 
Turcae  antehac  eripuerunt  Georgianis.  Commisso  praelio ,  tam  subsidiarii 
milites  quam  illi  quibus  ferebatur  subsidium ,  caesi  fuerunt ,  ac  profli- 
gati ,  et  Castellura  Kutatis  expugnatum.  Victi  hi  Principes  Imperatori 
Turcarum  parent;  ex  quibus  illi  qui  regiones  Mengril  et  Guriel  obti- 
nent,  quotannis  septem  pueros  totidemque  puellas,  et  lintea  quae  apud 
eos  conficiunt,  huc  tributi  nomine  per  Legatos  mittunt.  Praeses  Imareti 
non  quidem  tributarius  habetur,  sed  quovis  triennio,  secundum  fldem 
pactorum,  tenetur  munera  dare.  Victores  vero  Imperio  Persico  sunt 
audientes;  inter  quos  celebriores  sunt  Scahnuaz,  qui  praepositus  est 
genti    Kartli,   raoraturque  in  urbe  Tiflis;  et  Tahrauret  qui  regit  natio- 

nem  Gachet,  ac  degit  in  oppido  Zagarn.  His  ipsis  Persarum  Eex  solvit 
stipendia,  comiterque  ac  benignos  eos  habet,  quod  robur  illorum  et  vir- 
tutem  militarem,  qua  praestare  dicuntur  haud  parvum  sibi  momentum 
adiicere  arbitretur.  Et  cum  omnes  Georgiani,  tum  imprimis  bellicosi 
existimantur  ii,  qui  montem  Jalbur  (Caucasum)  et  subiectam  ei  regio- 
nem  Osituali  insident;  ex  quibus  omnibus  delecti  delecti  duodecim  mille 
milites  perpetuo  aluntur  a  Rege  Persiae;  qui,  sicut  fidem  Georgianam, 
quae  si  fundamenta  respiciantur ,  eadem  est  cum  Graeca,  mutare  co- 
guntur,  ita  aliis  Georgianis  in  regno  Persico  insignis  exercendae  religi- 
onis  conceditur  libertas;  ut  varia  ac  magnifica  ibi  locarint  templa,  quse 
antehac  in  sua  regione  condiderant  magnificentissima  sed  quae  magna  ex 
parte  ab  invasoribus  Muhammedanis  fuerunt  deiecta.  Atque  hic  rerum 
status  cura  nunc  af&cit  Ottomannos,  qui  tumultos  illos  concitos  au- 
ctosque  opinantur  consilio  et  auxilio  Eegis  Persiae ,  cuius  fidei  ipso  pacis 
vel  induciarum  tempore  semper  diffidunt,  certo  persuasi,  eum  sese 
moturum  apertissime,  nisi  distringeretur  sollicitudine  urbis  celeberrimae 
Kandehar,  quae  in  Turkestano  iacet,  cui  Indi  continuo  vel  insidiantur, 
vel  palam  faciunt  bellum.  De  exercitu  contra  Germanos  instruendo ,  prse- 
ter  illud  quod  15.  Septemb.  significavi,  hactenus  liquet  nihil.  Otto- 
manni  pertendunt ,  merito  sibi  negari  non  posse ,  quae  ab  Imperatore 
efflagitarint,  et  indicato  mense  a  me  fuerunt  perscripta,  cum  ipsi  satis 
faciles  sese  praebuerint  et  indulgentes,  quippe  qui  ei  permiserint  pos- 
sessionem  Sekilhid,  Calo,  Stzet,  Sakmar  et  Carut,  quae  loca  in  partibus 
Hungariae  antea  tenuerit  inimicus  Rakoci;  ac  eidem  quoque  annuerint 
concupiscenti ,  ne  in  posterum  Transylvaniae  ab  Ottomannis  imponeretur 
Princeps,  sed  communi  deligeretur  suffragio;  nec  abnuerint  etiam  desi- 
derium  illius  ut  sectatoribus  Ducis  Chimiani ,  qui,  post  acceptam  a  Tur- 
cis  cladem ,  varie  f  aerant  dispersi ,  data  venia  et  impunitate ,  libere  ad 
penates  suos  liceret  reverti.  Includitur  exemplar  literarum ,  quae  a  Prin- 
cipe  Transylvaniae  ad  me  fuerunt  scriptae  ^).  Quod  reliquum  est,Deum 
oro,  ut  Cels.  Pot.  Vestram  Reipublicae  et  Ecclesiae  bono  semper  floren- 
tem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  27  Octobr.  1662. 

lisdem.  Hagam. 


1)    Est  littera   Michaelis   Apafi  admodum  supplex  ,  qua  rogat   Warnerum  oratori  suo 
opitulari  et  causam  suam  promovere. 

LXXVIII. 

111.  et  Pot.  Domini,  Domini  mei  Clementissimi. 

Alii  iterum  e  Transylvania  huc  venerunt  Legati,  qui  veteres  quere- 
las,  quas  17  Augusti  perscripsi  redintegrarunt ,  et  novas,  nec  minores 
adiunxerunt.  Perseverantissime  indolescunt,  Ottomannos  non  in  parti- 
bus  Hungariae  solura  plura  loca,  contra  pactionem  iusque  iurandum 
corripere,  sed  Transylvaniam  quoque  penetrare  ulterius,  et  continuo  in 
ea  fines  proferre.  In  partibus  Hungariae  quidem  quae  a  Turcis  occu- 
pata  est  terra,  ipsam  Transylvaniam  (aestimantibus  Legatis)  spatio  et 
magnitudine  multum  superat.  Praeter  Janova,  Lugos,  Karanscebes  et 
Varadinum,  prius  expugnata  munimenta,  deinde  capta  ibi  sunt  sive 
oppida,  sive  castella,  Sentiob,  Scomio,  Walku,  Bellines,  Popmezu,Pot- 
sai,  Baion,  Salonta,  Keressek,  Kereki,  Adorian,  Scoilumki,  Telegd, 
Scariot,  Ziako,  Urogd  et  Desni;  quibus  postea  adiectae  fuerunt  ditiones 
Krasna,  intermedia  et  exterior  Solock.  In  Transylvania  vero,  quae  pri- 
mum  invasa  fuit  via  Meses,  qui  est  unus  ex  septem  montibus,  quibus 
regio  illa  est  circumsepta,  progressi  iam  sunt  Turcae  ad  septem  milli- 
aria  Transylvanica  qualia  universus  ille  tractus  viginti  quatuor  longe 
lateque  complectitur,  quorum  unumquodque  duo  Grermanica  conficit. 
Nimirum  tenent  illic  mediam  partem  Comitatus  Dobocensis  cum  prima- 
ria  civitate  Dees ,  cui  vicinae  sunt  salinae.  In  comitatu  Colos  quoque , 
ubi  est  civitas  Coloswar,  sive  Claudiopolis ,  centum  et  viginti  qua  op- 
pidula,  qua  pagos  possident.  Potiora  oppida  sunt  Bamfihuniot,  Heru- 
monostor,  Egeres,  Zunbor,  Monostor  beatae  Virginis,  et  Saspenes.  Hunc 
Comitatum  Colos  Turcae  nunc  Huniot  appellant ,  ab  oppido  Huniot  ibi 
sito,  quod  tempore  Ducis  Chimiani  vi  ceperunt,  incolasque  abduxerunt 
captivos.  Interioris  etiam  Solock ,  nam  tres  habentur  Solock,  dimidium 
iidem  tuentur ,  ubi  sunt  civitates  Zilai ,  Iseh  et  Zibu.  Sic  Turcae  et  in  Tran- 
sylvania  nunc  circumiecti  circumfusique  sunt  Grermanis ,  qui  Claudiopolin , 
Somosuwar,  Betlene,  Scebes,  et  Kuwar  praesidiis  tenent,  ac  in  partibus 
Hungariae  quoque  idem  miles  Ottomannus  Sentiobo  impositus  (unde 
quatuor  diebu?  in  Polouiam  icur)  uno  tantun  milliari  a  Caesareo  diri- 
mitur.  lam  Transylvani  hoc  afflicto  et  perdito  statu  ambos  aestimantes, 
in  discrimine  ferme  sunt,  utrum  Germanos  an  Turcas  rerum  potitores 
videant;  et  quidam  hos  sibi  quam  illos  dooainos  prasoptant,  dum  ser- 
vitium  posthabendum  arbitrantur  libertati  religionis;  contra  quam  vel 
turbatissimis  hisce  rebus  tristia  multa  et  indigna  novata  fuerint  exempla , 
quando    centum    et   nona^inta    te.npld,    qaa3   tempestate  Imperatorli  et 

Suecici  belli  erant  recuperata,  denuo  Reformatis  sint  adempta;  tum 
enira  sicut  summi  gravissimique  viri  affirraant ,  eo  ludibrii  contumeliaeque 
processum,  ut  cum  ex  una  parte  omnia  exulantiura  sonarent  ploratibus, 
ex  altera  tympanis  et  formatis  cithara  cantilenis  cuncta  streperent;  nec 
vivi  solum  iniurias  passi,  sed  in  mortuos  quoque,  qui  insepulti  proiecti, 
fuerit  saevitum.  Qui  dolor,  hoc  magis  intenditur,  quo  latius  et  spatio- 
sius  nunc  diffunduntur  ibi  pontificii ,  qui  fluvium  Tybiscum  transgressi 
loca  aliquot  ritibus  suis  nunquam  antea  cognitis  imbuerunt.  Quae  quidem 
omnia  Ottomanni  avidissimis  auribus  excipiunt,  eoque  maioribus  Tran- 
sylvanos  promissis  onerant ,  reprehendendo  palam  Ducem  suum ,  qui  ea 
quae  perperam  fecisse  arguatur,  non  ex  consilio  publico  egerit,  adeo  ut 
nuperrime  Vezirus  Legatis  fuerit  pollicitus,  brevi  tempore  se  affutu- 
rum ,  causamque  illorum  inspecturum :  quanquam ,  si  ex  communi  ru- 
more  praesumendus  sit  eventus ,  non  in  Transylvaniam  sed  in  Daknatiam 
contra  Venetos ,  appetente  vere ,  movenda  sint  arma ;  eo  enim  destinari 
creduntur  tanti  paratus ,  tot  torraenta ,  instrumentaque  bellica  hinc  mari 
nigro  devecta  ad  Danubium,  qui  ea  Belgradi  exponit;  cui  roborandae 
opinioni  accedit,  quod  in  fines  Catarro  et  Spalatro  missi  sint  expertae 
virtutis  homines,  qui  aditus,  exitus,  situm  formamque  locorum  specu- 
larentur;  sed  tamen  non  desunt,  qui  certis  quasi  notis  augurentur,  et 
vindicandum  esse  Comitem  Zerin,  a  quo  toties  irritati  et  lacessiti  fue- 
runt  Ottomanni ,  et  resumendam  obsidionem  Claudiopolis ,  a  qua  antehac 
fuit  abscessum;  in  quam  civitatem  hoc  magis  sunt  intenti,  quod  illa 
Transylvaniae ,  sicut  haec  Europae  esse  clavis  iudicatur.  Decretum  111. 
et  Cels.  Pot.  Vestrae,  quo  novus  Consul  designatur  Cayri,  25  Novembr. 
denmm  huc  perlatum  statim  curavi;  et  praeter  ordinarium  diploraa  re- 
gium,  impetravi  aliud  Edictum,  quod  debita  ab  exconsule  contractk,  a 
successore,  sicut  vulgo  ibi  fieri  consuevit,  exigi  vetat.  Est  autem  locus 
ille  iam  diu  valde  ominosus  Consulibus ;  lacerant  ii  se  invicem ,  et  ideo 
promtius  lacerantur  a  Turcis,  eoque  interdum  recidunt,  ut  infamiam 
carcerum  non  effugiant.  Hic  aliae  Principis  Transylvaniae  ad  me  lite- 
rae. ')  Quod  reliquum  est ,  Deum  oro ,  ut  Cels.  Pot.  Vestram  Reipublicae 
et  Ecclesiae  bono  semper  florentem  conservet. 

Cels.  Pot.  Vestrae  humilJimus  cliens 
Levinus  Warnerus. 
Perae  Constantinopoli.  7  Decembr.  1662. 

lisdem.  Hagam. 


1)  His  litteris  iterum  Warneri  implorat  ofHcia,  quum  calaraitates  Transylvaniae  con- 
tinuarentur. 

LXXK. 

111.  et  Pot.  Domini ,  Domini  mei  Clementissimi. 

Graviter  fui  perculsus  quum  intellexi ,  querimoniis  Venetorum  ad  Domi- 
num  Legatum  Borelium  delatis,  ab  eodemque  111.  et  Cels.  Pot.  Vestrae  per- 
scriptis ,  argui ,  complures  adversus  illos  naves  Belgicas ,  ope  mea ,  suasu 
et  impulsu  a  Turcis  fuisse  conductas.  Quae  quidem  criminationes  mihi 
tanto  mirabiliores  visae,  quanto  magis  improvisae  fuerunt,  qui  laudem 
potius  sperandam ,  (pam  offensionem  expectandam  crediderim ,  quod  qui 
hlc  Eeipublicae  Venetae  res  curat  minister ,  soleat  asseverare ,  se ,  cum 
aKas ,  tum  illo  tempore ,  publice  praedicasse  operam  meam ,  qua  affecerim , 
ne  Belgica  navis  nna  duceretur  cum  aliis  Francorum  navibus ,  quae  hinc 
in  Cretam  trahebantur.  Quod  ipsum  quo  oranibus  in  his  locis  est  no- 
tius,  eo  intolerabilius  videtur,  benefactum  in  deterius  detorsum  male- 
facti  accepisse  nomen.  Certe  Legatus  Anglicus,  cum  hisce  diebus  extra 
urbem  forte  invicem  occurreremus ,  intellecta  hac  incerta  accusatione, 
varie  affectus,  magna  circumsistente  turba,  unum  hoc  scio,  inquit,  nec 
iam  reticeo;  me  antehac,  quum  navi  nostrae  imponeretxu'  exercitus 
Turcicus ,  enixe  studuisse  primum ,  ut  conatibus  illis  obviam  irem ;  post 
cum  praestare  id  non  valerem,  impense  laborasse,  ut  navis  Belgica  one- 
ris  illius  esset  particeps;  quanquam  nec  hoc  quoque  successerit,  quod 
libera  et  intacta  Venetias ,  unde  venerat ,  fuerit  dimissa.  Adeo  ut  non 
solum  a  culpa  ipsa  sed  ab  omni  prorsus  culpae  suspicione  sim  remotissi- 
mus ;  numerarique  rumor  iste  debet  inter  communia  illa  commenta  quae 
Constantinopoli  vulgo  solent  perscribi.  Variis  enim  affectibus  et  motibus 
animorum  hinc  a  quibusdam  nova  nunciantur.  Nonnulli  invidia  persti- 
mulati,  quamvis  mellitis  verborum  globulis,  occulti  sensus  amaritudi- 
nem  tegant,  odiose  referunt,  quaecunque  aftecta  mens  subdit.  Alii, 
quae  levissimis  inducti  coniectui-is  ipsi  opinantur,  quaeque  ab  aliis  quo- 
quo  modo  audiunt,  narrant  pro  compertissimis.  Quo  quidem  scribendi 
genere  quia  plerunque  Turcarum  acta  Christianis  hinc  evulgantur,  plu- 
rimorum  relatus  falsus  esse  deprehenditur  aut  adulte]"inus ;  tum  quod 
qui  foras  ea  emittunt  nova,  propter  rerum  externarum  ignorationem , 
non  satis  perfecto  examine  singula  ponderent,  tum  quod  ii  qui  talia 
scriptoribus  dictant,  vel  ipsi  illa  architectentur ,  vel  vera  in  contrarium 
vertant ,  itaque  plurimum  adaptent ,  ut  auditores  capi  illis  ac  duci  vide- 
antur.  Qui  sane  fucati  commentarii,  magnam,  si  prima  origo  atten- 
datur,  culpam  sustinere  creduntur  quare  contusa  iam  Transylvania , 
Valachia   et    Moldavia    sunt   attritae  quod  locorum  illorum  rectores  non 


aliam  magis  ob  causam  audentius  arma  iungentes,  obsequium  erga 
Ottomannos  exuerint,  quam  quia  novis  Constantinopolitanis ,  quae  postea 
apud  illos  validius  gliscebant,  edocti  fuissent  Imperium  hoc,  sive  ob 
clades  a  rebellibus  terra  acceptas ,  sive  ob  adversas  mari  commissas 
pugnas,  aliosve  casus,  ita  prolapsum  esse,  ut  exigua  resurgendi  spes 
superesset.  Ego  vero  supplico ,  ut  sinistrae  huius  famae  periculo  illic 
eximar  qui  hic  satis  molestiae  experior,  ut  avertam  discrimina,  quibus 
inter  Turcas  exponor,  dum  Belgicas  naves  Venetorum  classem  explere, 
militemque  ac  commeatus  iisdem  continuo  advehere  obiectant.  Votum 
hoc  meum  nunc  quidem  publica  quae  mittuntur  scripta  iuvabunt :  sed 
plane  spero  existimationem  meam  et  fidem,  de  qua  tanta  diversitate 
regionum ,  discreta  omnium  Belgarum  iudicia  consentiunt ,  (si  unius  ex~ 
cipiatur  Mortier,  cuius  probrosis  accusationibus  non  voces  humanae  so- 
lum,  notae  ignotaeque,  sed  muta  etiam  et  inanima  tecta  et  paiietes 
Smyrnaeorum  reclamant)  ita  probatam  fundatamque  haberi,  ut  adscitis 
adminiculomm  firmamentis  fulciri  ac  sustineri  minime  habeat  opus. 
Arma  Turcica  solito  maturius,  hinc  movebuntur.  Ipse  Rex  insequente 
mense  digressurus  est  Adrianopolin ;  Vezirus  creditur  ulterius  processurus. 
Post  conditiones  pacis ,  quae  antea  dictae  fuerunt  Germanis  et  acceptae , 
nunc  ab  Imperatore ,  nihil  tale  opinante ,  fuit  postulatum ,  ut  Principi 
Transylvaniae  (eius  nomine  in  praesens  poscitur)  tradat  Castellum  Se- 
kilhied  quod  uno  Transylvanico  milhari  Sentiobo,  ubi  etiam  Turcae 
morantui',  tribus  distat  Waradino,  cui  robore  ac  firmitate  minus  cedit, 
potius  superat,  quia  natura  simul  adiuvatur,  cuius  opera  hinc  fluvius, 
quem  incolae  vocant  Bereko ,  praeterlabitur ,  inde  limosis  paludibus  de- 
fenditur:  sed  et  varia  ipsi  aeque  ac  Varadino  oppidula  et  pagi  subii- 
ciuntur,  qui  usque  Sakmar  et  Bana  porriguntur.  Alia  quoque  ut  non- 
nulli  suspicantur,  postulata  Ottomanni  deinceps  sunt  addituri,  dum 
credant,  Germanos,  hoc  rerum  statu,  magis  de  necessitate  quam  ho- 
nestate  pacis  esse  cogitaturos.  Quod  reliquum  est,  Deum  oro,  ut  Cels. 
Pot.  Vestram  Eeipublicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 


Levinus  Warnerus. 


Perae  Constantinopoli.  20  Februarii  1663. 
lisdem.  Hagam. 

111.  et  Pot.   Domini,  Domini  mei  Clementissimi. 

Eex  Turcarum ,  sicut  20.  Februarii  praenuntiaveram ,  digressus  est 
Adrianopolin ;  cum  prius  publice  celebrasset  solennia  precum ;  quibus 
alias  privatim  quoque  sedulus  operatur;  adeo  ut  quando  oblectamenti 
gratia  in  vicina  rura  excurrit ,  statis  horis ,  praeeuntibus ,  quos  secum 
ducit,  sacerdotibus ,  precationis  ritus  exsequatur.  Profecturus  erat  ulte- 
rius,  nisi  vitare  videretur  impendium  illud  nummarium,  quod  ex  more 
Ottomanico  confei*tur  in  milites,  quoties  Eex  ad  hostium  pergit  confi- 
nia;  cuius  nunc  Adrianopolin  profectio  obtentum  habet,  quasi  laxandi 
animi  causa  sit  instituta.  Summa  illa  tunc  erogari  solita  est  immensi 
numeri,  cuius  pars  ea  quae  viritim  equitibus  cedit,  pharetrae;  quae 
peditibus  datur,  sacrificii  et  calceamenti  pecunia  appellatur.  Vezirus 
qui  impedimenta  sua  iam  praemisit  Philippopolin ,  mox  discessurus  cre- 
ditur  Belgradum ,  quae  civitas ,  inde  undecim  dierum  itinere  distermi- 
natur.  Ut  vero  nunc  contra  primam  consuetudinem  inusitato  tempore, 
et  citis  gradibus  suseeptum  est  bellum ,  ita  maiores  quoque ,  quam  fieri 
assolet ,  coaetae  sunt  copiae ,  proclamaveruntque  per  triduum  praecones , 
sicut  Sultan  Muradi  Bagdadum  adituri  tempestate  factitabatur ,  illos 
qui  a  signis  essent  abfuturi ,  sine  spe  veniae  esse  suspendendos  nec  ulla 
omnino  exeusatio  tanti  fuit,  quae  praestare  cuiquam  valuerit  militiae 
vacationem ;  ut  vel  illorum  etiam  precibus ,  qui  religiose  accessuri  erant 
Meccam  (quo  praetextu  alioquin  impetrari  solet  immunitas)  clausae 
Veziri  aures  fuerint;  qui  ea  occasione  multa  praefectorum  militarium 
munia  ad  se  traxit;  ut  nunc  consulendus  sit  de  plerisque,  quae  ante 
inscio  eo  indulgebantur  militibus.  Conti"a  aliis  temporibus  diversas  ob 
causas  obtinebatur  venia,  quae  vel  intercessione  gratiosorum  et  mune- 
ribus  acquirebatur ,  vel  concedebatur ,  si  qui  ipse  non  ii-et ,  alium  suble- 
geret ,  tum  abesse  etiam  f as  habebat ,  qui ,  quoad  non  mUitai"et ,  integro 
stipendio  cederet,  vel  partem  eius  in  perpetuum  abradi  pateretur.  Ef- 
fundetur  autem  ingens  haec  procella,  ut  propalam  loquuntur,  in  Im- 
peratorem  Germanum ,  nisi  accepturus  etiam  sit  novas  illas  ab  Otto- 
manis  nuper  dictas  pacis  conditiones ,  quas  propinquaturi  eius  finibus 
videntur  velle  ampliare ;  cum ,  pro  praesenti  rerum  statu ,  quae  postu- 
lant,  cogere  posse  imaginentui'.  Praeterea  instruitur  hic  classis,  quae 
propere  dimittenda  est  in  mare  nigrum,  cuius  oras  vehementius,  quam 
pro  more,  afflictant  Cosaci,  qui  delusis  tribus  illis  propugnaculis  (vo- 
cantur  Ziankuli ,  Narinkule  et  Sedislam)  quae  paucis  abhinc  annis  ad 
ostia  Tanais  fuerunt  posita,  flexu  viarum  multa  navigia  ponto  intule- 
runt ,    iamque   certum    locuiu   (Mius   est   nomen)    obiectu  maris  tuturu , 

validis  insuper  munimentis  firmant ,  ex  quo  pro  libidine  incursare  hostem 

possint,    sine    ullo   maioris   periculi   metu,    quod  is  triremibus  sit  inac- 

cessus.    Numerosiores  vero  nunc    grassantur  Cosaci ,  quod  qui  primo  ex 

iis  fraternitatis  nomen  cum  Turcis  usurpabant ,  amicitiam  illam  exuerint 

permoti ,    ut   fertur,    a   Circo,    discreti  exercitus  Cosacici  rectore,  quem 

proxime  Eex  Moschorum  propter  egregia  merita  ingentipecunia  donavit, 

et    amplissimo    ornavit    titulo :    is    antehac   atroci    clade    stravit  Nogeos 

Tataros,   dum  praeter  alios  belli  casus,  magnam  vim  captivorum  abdu- 

xit ;    inter    quos    constat    bis    mille   et   quingentas  solas  virgines  fuisse. 

Certe    Praefectus    Asaci,  quod  castellum  ter  mille  praesidiariis  militibus 

munitur,    nuperrime   huc  trepidos  nuntios  misit,  qui  maturandum  esse 

Ottomanis   subsidium    docuerunt,  si  loci  illius  securitati  consultum  vel- 

lent;  cuius  tutelae  ut  in  futurum  quoque   magis  prospiceretur ,  decreta 

iam   fuit   castelli  exstructio  ad  ripam  fiuvii  Adohon  (ita  Turcae  vocant) 

qui  ex  ditione  Temrik ,  quam  Circassi  tenent ,  in  mare  Asacicum  decurrit , 

sicut   inde    quoque  alter  amnis  nomine  Kopan  in  easdem  aquas  defluit. 

Novi  ex  Transylvania  Legati  rui-sus  obtestantur ,  quinquies  centena  mil- 

lia  Dalerorum  antea  sibi  imperata ,  hactenus  ob  ruinam  fortunarum  non 

'exsolvi:   ad    hoc,    tributum    annuum    quod  ad  quadraginta  mille  aureos 

excrevit,    petunt    minui;    quippe    qui    non    solum  a  milite  Imperatorio 

atterantur,   sed    copias   Turcicas    etiam,    quae   partem    regionis    illorum 

insident,  cogantur  alere.    lidem  Transylvani  creduntur  occultis  precibus 

allicere   Turcas,   iisque    societatem    armorum    polliceri,    quia  et  in  ipsa 

Transylvania  indigne  tractentur  a  Germanis,  et  quotidiano  experimento 

cognoscant    multos    proceres    Hungaros    religionis    suae  consortes ,  tueri 

vel    recuperare    proprias    facultates    non   posse    nisi  desciscant  ad  fidem 

pontificiam.    Cuius   quidem    durioris   instituti  culpa,  sicut  etiam  fluctu- 

antium  responsorum  causa ,  quibus  Ottomani  esse  sibi  iniectam  aliquandiu 

ab   Imperatore   haesitationem  aiunt,    magna    ex  parte  imputatur  Italis, 

quibus  hoc  tempore ,  quemadmodum  conscii  affirmant ,  intima  aulae  con- 

silia  plurimum  innituntur ;  dum  illi  hoc  praecipue  intendant ,  ut  quoquo 

modo   belli   moles    a    Venetis   devolvatur   in  Germanos.    Quod  reliquum 

est,    Deum    oro,    ut    Cels.   Pot.  Vestram  Keipublicae  et  Ecclesiae  bono 

semper  florentem  conservet. 

Cels.  Pot.  Vestrae  humillimus  cliens 

Levinus  Warnerus. 

Junguntur  hic  literae  ^)  quas  ad  me  dedit  Princeps   Transylvaniae. 

lisdem    Hagam. 

Perae  Constantinopoli.  29  Martii  1663. 


1)  De  mitigandis  oneribus. 

Cels.  et  Pot.  Domini ,  Domini  mei  Clementissimi. 

Iter  Adrianopolitanum ,  cuius  29  Junii  ')  mentionem  feci,  poscente 
me,  prolatatum  iuit  in  crastinum.  Interea  palantes  aliquot  Graeci  huc 
appulerunt,  qui  navim  Octavian  ante  quatuor  et  viginti  clies  in  Casso, 
quae  Ehodo  vicina  est  insula,  cum  piratis  sibi  esse  visam  renuntiant. 
Quo  comperto  Praeses  Constantinopolis .  licet  post  tantum  temporis  in- 
teriectum,  mitti  illuc  a  me  tabellarium  postulavit,  spectatum  quomodo 
se  res  haberet,  cui  ipse  alium  esset  adiunctui*us.  Heri  lectae  rnihi  fue- 
runt  literae  in  Castris  datae ,  quibus  inter  alia  significatur,  exercitum 
Ottomannum  mensis  praeteriti  decimoseptimo  die ,  Belgrado  contendisse 
Budam  ,  emetiendoque  ei  itineri  octodecim  dierum  praestitum  fuisse  in- 
tervallum:  Praeterea  tradunt,  primis  conditionibus  pacis  duas  hasce  ac- 
cessisse;  ut  Imperator  Germanus  impendium  in  bellicos  ajDparatus  ab 
Ottomannis  factum  ex  parte  restituat;  et  ternos  illos  principes  Zerin, 
Bakin,  et  Nathes  (ita  dicuntur  Turcis)  quos,  ob  varias  acceptas  iniurias 
sint  adorturi,  indefensoa  relinquat-  Nudius  tertius  prima  Consulis  Cayro 
huc  fuerunt  perlata  scripta,  quibus  indicatur  casus  ille,  qui  memoratae 
navi  accidit.  Quod  reliquum  est,  Deum  oro,  ut  Cels.  Pot.  Vestram  Kei- 
publicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 

Perae  Constantinopoli.  6  Julii,  1663. 

lisdem.  Hasfam. 


1)  Interiit  epistola  illa. 


LXXXII. 

Cels.  et  Pot.  Domini ,  Domini  mei  Clomentissimi. 

Postquam  per  sex  dies  iussu  Eegis  attentus  fuissem  in  custodia,  al 
latum  fuit  aliud  eius  mandatum,  cuius  sententia  erat  ut,  quia  non  pa- 
rerem  imperatis  ,  conderer  in  carcerem .  qui  est  locus  subterraneus  ob- 
scaenus  et  foetidus ,  in  quem  pei*ditissiini  sceleratissimique  quivis  mor- 
talium  solent  detrudi.  Eespondebain  pi-imo,  quia  Capitulatione  etveritate 
non   protegerer,    secuturum    quocunque   ducerer;    ianique  advocabantur 

satellites ,  qui  me  prehenderent :  tum  unus  ex  aulicis ,  sincerae  fidei  ho- 
mo  religiose  affirmabat,  nihil  aliud  me  effecturum ,  etiam  si  non  recu- 
sarem  carcerem ,  quam  ut  iram  Eegis ,  cui  obloqui  nemo  posset ,  magis 
irritarem.  Quod  cum  perpenderem  unaque  reputarem ,  pro  conditione 
infesti  illius  loci ,  honorem  adduci  in  discrimen  periclitarique  vitam , 
sine  aliqua  spe  melioris  effectus ,  infamem  eum  carcerem  detrectavi , 
dictitans ,  me  esse  in  potestate  Regis ,  cuius  iussis ,  quia  ea  sperarem 
iustissima  foret  obtemperandum.  Igitur  sequenti  die  deductus  fui  ad 
Thesaurarium ;  praesto  etiam  erat  adversarium  agmen;  indicabantur  ibi 
merces  navi  impositae  ex  Turcicis  manifestis  (ut  vocant)  fide  publica 
Cayri  signatis,  cum  quibus  conferebantur  quoque  nutae  italica  lingua 
scriptae ,  quas  mercatores  Arabes  exhibebant :  dein  aestimabatur  pretium , 
quod  in  universum  iudicabatur  conficere  summam  Dalerorum  Leonum 
78445.  His  peractis  reductus  fui  in  custodiam,  posteraque  luce  accitus 
in  Concilium  publicum;  ubi  praesentibus  annotantibusque  duobus  pri- 
mariis  Rumeliae  et  Anatoliae  ludicibus  spondere  necesse  habui,  (siqui- 
dem  alia  quae  intentabantur  incommoda  cum  mercatoribus  vellem  vi- 
tare)  dictam  iUam  summam  intra  menses  et  quindecim  dies ,  quia  Rex 
ita  edixisset ,  esse  providendam :  ideoque  data  Decreta ,  quibus  adacti 
mercatores  Smyrnae,  Halepi  et  Tripoli  memoratam  pecuniam  curent. 
Rursus  21  Jul.  cum  intellexissem  obstrepentem  multitudinem  abesse,  in 
secessu  adii  Supremum  Praesidem,  institique  sedulo,  ut  omnibus,  in 
praesens  et  futurum  probe  consideratis ,  de  negotio  statueretur ,  sed  ille 
penes  se  id  non  stare  cuncta  iubente  Eege,  determinata  esse,  obtestaba- 
tur.  Idem  postea  affirmarunt  alii  Proceres  qui  asserunt ,  Regem  praeoc- 
cupatum  fuisse  persuasione  illa ,  quam  praecipuus  Eunuchox'um ,  iuxta 
literas  quas  Cayro  acceperat,  ei  irapressisset ;  tanquam  navis  praefectus, 
inita  conspii"atione ,  se  tradidisset  piratis ;  quam  opinionem  nemo  ipsi 
vel  potuerit  vel  ausus  fuerit  eximere.  Huc  aceedit ,  quod  deinde  com- 
pertum  fuerit,  ad  ipsum  Mufti,  Antistitem  Legis,  magnam  partem  illa- 
rum  mercium  pertinere,  unde  opera,  quae  alias  ab  eo  solet  praestari, 
penitus  negavit:  Quae  causa  extitit  quominus  severum  istud  latum  iu- 
dicium  muneribus,  ai"gumentorum  ponderibus  vel  alia  aliqua  via  po- 
tuerit  flecti.  Quod  reliquum  est ,  Deum  oro ,  ut  Cels.  Pot.  Vestram 
Reipublicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  25  Julii,  1663. 

lisdem.  Hagam. 

LXXXIII. 
Cels.  et  Pot.  Doinini ,  Domini  mei  Clementissimi. 

Tandem  30.  Augusti  diinissus  fui  a  praeside  Adrianopolis ,  cum  ma- 
gnis  pollicitationibus ,  quarum  mercatores  Belgae  in  hoc  Imperio  exper- 
turi  forent  ettectum ;  cum  omnino  cordi  esset ,  intemeratam  cum  Cels. 
Pot.  Vestra  exercere  amicitiam.  His  cumulatus  promissis  cum  in  hanc 
urbem  reverterer,  extemplo  advocatus  fui  a  novo  Administratore,  prior 
enim  loco  fuit  pulsus,  quod  oppressi  ab  eo  cives  supplicibus  literis  si- 
gnificassent  Regi ,  in  votis  se  publicis ,  quae  hoc  bello  Gerraanico  nuncu- 
pantur  ,  primo  execrari  inipositum  sibi  praefectum  ob  intolerandas  in- 
iurias,  deinde  pro  salute  Eegni  precari.  Accedenti  mihi  praelegit  Edi- 
ctum  Adrianopoli  raissum,  cuius  sententia  erat,  ut  prospicerem  vadem, 
qui  imperatis  nummis,  praefinito  tempore  exsolvendis,  obstringeret 
fidem:  sed  facile  fuit  permotus,  ut  rescripturura  se  promitteret,  eius- 
modi  vadimonium  esse  incongruum.  Constat  vero  Decretum  illud  fuisse 
impetratum  adversantium  mercatorum  impulsu ,  quos  primarius  fovet 
Eunuchus;  qui  quidem  sutfectus  fuit  novus,  sed  alius  homo,  non  alii 
mores  successerunt  eademque  alienati  a  causa  nostra  animi  praebuit 
signa.  Illius  antecessor,  qui  priraus  novis  ^gyptiis  quae  de  navi  ipsi 
erant  allata,  aui-es  Regis  imbuerat,  perniciosasque ,  quae  invidiam  auge- 
rent,  addiderat  voces,  tanquam  Belgicae  naves  semper  essent  subsidia- 
riae  Venetis,  quod  Praeses  Constantinopolis  quoque  obiectabat,  initio 
relegatus  fuerat  in  iEgyptum,  post  interficiendi  eius  mandata  huc  fue- 
runt  perlata;  dilectusque  exsecutor  necis  unus  e  primariis  ministris  Ke- 
gis,  qui  ante  vocatum  me  Adrianopolin  multo  cura  comitatu  mitteba- 
tur,  quique  postea  frequenti  multitudine  me  huc  reduxit.  lam  ob  sol- 
vendos  illos  nummos  quorum  25.  Julii  feci  mentionem ,  varia  obiectantur 
a  mercatoribus.  Smyrnenses  a  quibus  60000  Daleri  leones  exiguntur, 
cum  Alepensibus  et  Tripolensibus ,  a  quibus  postulata  fuit  reliqua  sum- 
ma ,  additique  bis  mille  Daleri  in  subsidium  facti  a  me  impendii ,  nimis 
actum  esse  indulgenter  arguunt.  Hi  contra,  postquam  imponenda  omnia 
Smyrnensibus ,  seque  ab  onerum  illorum  consortio  esse  dissociandos  ob- 
tendissent,  praeter  modum  gravatos,  fuerunt  questi,  obtestantes,  non 
permittere  fortunas  suas ,  ut  amplius  quam  6000  Daleros  Leones  con- 
ferrent,  cui  numero  ne  quid  adderent,  condi  in  castellum  se  fuerunt 
passi  Halepi,  quamvis  Mandatum  Eegis  eam  necessitatem  non  iniungat, 
quod  unumquemque  pro  viribus  solvere  iusserat,  iterumque  dimissi, 
quando  memoratam  summam  bis  mille  Daleris  augmentassent.  Procon- 
sul    vero    Txnpolis   Martin    Meyer,    qui    negotiationi   etiam    Anglicae  ibi 

praeest,  ac  iamdiu  amplissimam  exercet  mercaturam,  non  querimoniis 
moclo  indulget,  sed  acribus  verbis  me  incessit,  dum  ait,  nec  Christiane 
me  agere  cum  illis  nec  honeste,  studereque  hoc  facto  subruere  com- 
mercium,  quod  non  evertere  sed  promovere  tenear,  ideoque  nisi  postu- 
latis  illa  nummaria  omittatur,  se  apud  Cels.  Pot.  Vestram  me  esse  ac- 
cusaturum.  Idem  quoque  per  Consulem  Anglum  qui  est  Halepi,  inscio 
me,  attulit  preces  ad  Legatum  Anglicum  (qui  id  tanquam  indignum 
intolerandumque  mihi  reuunciavit)  orans,  ut  illius  interventu  compone- 
retur  hic  scriptum  authoritate  Turcica  firmatum ,  quo  ipse  exactioni  illi 
pecuniariae  eximeretur.  At  novus  Consul  Halepi  mirari  se  scribit,  quod 
rem  tanti  momenti  tam  leviter  transmiserim ;  persuasum  sibi  fuisse, 
protecturum  me  nostrates  mercatores ,  sicut  aliae  protegerentur  nationes , 
sed  corrupto  honore  eversoque  commercio ,  contra  evenisse :  addit  prae- 
terea,  non  posse  loca  illa  quibus  is  praesit,  meis  inventis  aliquo  fati- 
gari  onere,  quod  absolute  a  Cels.  Pot.  Vestra  dependeat;  sed  oppor- 
tune  mihi  accidisse  quod  abfuerit  Halepo,  quo  minus  coeptis  sese  op- 
poneret.  Ita  iam  hic  casus ,  dum  non  sua  natura  eum ,  sed  sua  quisque 
libidine  et  cupiditate  aestimant,  non  tantum  obliterat  apud  multos  su- 
periorum  annorum  memoriam,  quando  omnia  ex  votis  fluebant,  nulla 
tristiore  fortuna  continuum  rerum  successum  deformante;  sed  quidam 
prospera  illorum  temporum  sorti,  adversa  nunc  mihi  ex  parte  videntur 
assignare,  eaque  sola  meminerunt:  ac  eadem  consilia,  quae  primo  cum 
feliciter  cederent,  prudentiae;  nunc  quia  aliter  evenerunt,  vanitatis 
apud  iniquos  iudices  acceperunt  nomen.  Potuisset  fortassis  flecti  vel 
molliri  haec  sententia  (quamvis  undique  Turcae  vocibus  et  scriptis  reum 
doceant  praefectum  navis  suflficereque  hanc  solara  culpam  multi  cau- 
sentur,  quod  contra  aeternum  morem,  nullum  prorsus  tormentum ,  dum 
caperetur,  exploserit)  si  praesto  fuisset  Vezirus,  cum  quo  veteres  quot- 
quot  erant  amici  absunt,  belli  curis  distracti;  qui  in  gravissimis  nego- 
tiis  saepe  aflfuerunt,  et  interdum  aeque  mihi  quam  causae  sunt  patro- 
cinati:  nunc  vero  tripartita  est  aula,  qui  hic  et  Adrianopoli  rebus  pu- 
blicis  adhibentur,  novi  sunt  et  incogniti;  apud  quos  quaecunque  defen- 
sionis  loco  producuntur  haut  ita  iuvant ,  ut  non  plus  literis  Bassae  Aegyptii , 
qui  proditionem  Capitanei  constanter  docet ,  et  dictis  adversariorum ,  inter 
quos  nonnuUi  potentes  sunt  et  gratiosi,  praestent  fidei.  Praeterea  utri- 
usque  aulae  miserationem  eliciunt  plerique  tenuissimae  conditionis  Arabes , 
qui  freti  robore  et  incolumitate  navis,  omnes  ei  fortunas  suas  credide- 
rant,  quorum  quidam,  intellecto  primum  captae  navis  nuncio,  extincti 
moerore  fuisse  dicuntur:  quae  quidem  incondita  turba  primoribus  aliis 
immixta  una  mecum  profecta  Adrianopolin ,  omnes  eius  angulos  claraore 
complebat  et  planctu.    Atque  haec  quidem  peracta  fuerunt  absente  Veziro 

et  aequioribus  iuclicibus ;  quibus  vel  praesentibus  alias  in  quasvis  nati- 
oues  aeque  gravia  rigidi  iudicii  edita  fuerant  docuraenta,  quorum  exeiu- 
pla  tum  vetus  tuin  recens  meraoria  suppeditat  diversa.  Porro  quae  Cels. 
Pot.  Vestra  7.  Martii  de  pace  cum  Portugallis  facta  iniunxit,  ex  iussu 
observantur.  Statim  quoque  illa  res  indicata  fuit  Legato  Anglico ,  qui 
cura  notitia  eius  ad  me  perveniret ,  una  erat  Adrianopoli ;  ubi  initam 
cura  Algirensibus ,  Tunensibus  et  Tripolensibus  amicitiam ,  ut  constantior 
esset  nec  pro  libidine  illarum  gentium  desereretur ,  apposita  raanu  regia 
firmari  curavit:  quae  ita  signata  protinus  ternis  eis  nationibus  fuerunt 
missa.  Quod  reliquum  est,  Deum  oro  ut  Cels.  Pot.  Vestram  lieipublicae 
et  Ecclesiae  bono  semper  florentem  conservet. 

Cels.  Pot,  Vestrae  bumillimus  cliens 
Levinus  Warnerus. 

Perae  Constantinopoli.  17  Septembris  1663. 
lisdem  Hagara. 


LXXXIV. 

Cels.  et  Pot.  Doraini,  Domini  mei  Cleraentissimi. 

Superiori  hebdomade  vulgata  hic  celeri  nuncio  fuit  expugnatio  Castelli 
Oiwar,  Germanice  Xeuheusel,  indictaque  publicae  laetitiae  celebratio 
per  septera  dies  noctesque  continuanda.  Fuit  omnino  validissimum  mu- 
nimentum  et  omni  bellico  apparatu  instructum ;  sed  magnam  partem 
militum,  qui  tutando  ei  impositi,  adversus  casus,  ante  coeptum  obsi- 
dium,  absumpserat.  Cum  enim  propinquante  Turcico  exercitu,  pons 
iniiceretur  Danubio,  et  tres  tantum  diversarum  provinciarum  Rectores 
cum  copiis  suis ,  assumtaque  modica  manu  pedestri ,  fluviura  ante  essent 
transgressi,  ut  providerent,  ne  quod  efficiendo  ponti  ab  inimico  obii- 
ceretur  impedimentura ,  praesidiarii  illi  re  cognita ,  occasionem  favere 
rati,  e  propugnaculo  eruperunt,  adortique  sunt  Turcas;  cum  contra 
opinionem ,  consummato  iam  ponte ,  moles  Ottomanica  supervenit ;  cae- 
sique  momento  temporis,  ut  scribunt,  quinque  mille;  capti  mille  quin- 
genti,    nonnullos    hausit  fluvius;  et  erepta  quadraginta  signa  militaria. 

Vel  sic  tatnen  paucitas  obsessorum  haut  obstitit  quorainus  fortiter  se 
defenderent :  neque  enim  ante  tradiderunt  Castellum,  quam  subrutum 
vallum,  concussi  muri,  eversae  turres,  et  prostrata  omnia  essent,  ut 
signa  prope  arci  iam  inferrentur,  eo  quod  structus  ab  hoste  agger  al- 
titudine  sua  ipsum  Castelli  fastigium  superaret ,  nudataque  oppugnato- 
rum  latera  ad  ictus  patescerent,  Tum  desperatis  omnibus ,  caduceatorem 
miserunt ,  pactique ,  ut  inde  milites ,  aliaque  quae  lex  bellica  indulgeret , 
liceret  abducere;  quod  fuit  impetratum.  Oppugnantium  vero  numerus 
f uit  immensus ,  cum  satis  constet ,  praeter  vagam  multitudinem  200,000 
pugnae  capaces  et  dilectos  milites  affuisse,  quorum  permulti  occisi, 
plures  cruentati  perhibentur.  Inter  alios  gloria  belli  insignes  cecidit 
Bassa  Cutahiae,  qui  reliquos  Anatoliae  Satrapas  dignitate  antecellit. 
Occubuit  et  Sophiae  Administrator ,  qui  inter  Rumeliae  Praesides  tenet 
principatum.  Extincti  quoque  quatuordecim  Scurbazi,  sive  cohortium 
pedestrium  praefecti ,  quorum  alii  trecentis ,  quidam  quingentis ,  nonnuUi 
septingentis  militibus  praesunt.  Praeterea  interierunt  21.  Odabasi  qui 
authoritate  fere  eadem ,  gradu  tantum  Scurbazis  illis  sunt  inferiores.  Tanta 
hominum  multitudo  magna  rerum  penuria  initio  fuit  fatigata,  equis  et 
iumentis,  quae  in  universum  circiter  500000  erant,  plane  fatiscentibus 
inopia,  donec  subsidium  ferret  Tatarorum  pernicitus,  qui  brevi  tempore 
longa  terrarum  spatia  persultantes  pecora  et  commeatus  adegerunt. 
lidem  quoque  omnis  aetatis,  virilis  ac  muliebris  sexus  captivos  rapue- 
runt,  quorum  tam  ingens  coactus  fuit  numerus,  ut  qui  alias  trecentis, 
nunc  decem  Daleris  in  Castris  veneant:  hic  quoque  adducti  nuper  Grer- 
mani  levissimo  pretio  venduntur.  Illi  iam  prosperi  rerum  successus  ma- 
o-num  illis  primae  ferociae  sunt  alimentum  ,  ut  iam  ante  tumescentes ,  nunc 
cuncta  fortunae  suae  patere ,  nec  quidquam  ultra  incredibile  arbitrentur. 
Unde  factum,  ut  nondura  egressi  liraitibus  suis  Tatari,  iam  expedivis- 
sent  vincula,  quibus  futuros  captivos  religarent;  et  vixdum  coepta  ob- 
sidione  Oiwar,  Turcae  varios  instruxissent  paratus,  quibus  capti  Castelli 
ac^itarent  laetitiam.  Sic  nondum  reportata  victoria,  iam  triumphalia 
sicrna  ostentabant,  velut  securi  de  conficiendo  bello ,  quod  illorum  raanus 
excepissent.  Paucis  ante  diebus,  quam  arx  caperetur,  interfectus  iussu 
Veziri  fuit  supreraus  Regni  Cancellarius ;  cui  alium  usu  et  rerum  peritia 
parem,  hoc  Iraperium,  ut  omnes  affirmant,  habat  neminem.  Causa 
necis  affertur,  quod  occultis  literis,  quae  fuerunt  deteetae,  ad  matrem 
Regis  datis,  novum  Summae  rei  Moderatorem  imponi  petierit;  quia 
praesens  Vezirus  propter  iuventam  maioris  animi  esset  quam  consilii, 
et  avidius  omnia  ageret  quam  cautius ,  ideoque  bello  coepto  non  sufficeret. 
Quod  reliquum  est,  Deum  oro,  ut  Cels.  Pot.  Vestram  Reipublicae  et 
Ecclesiae  bono  seinper  florentem  conservet. 

Junguntur  hic  literae,  ut  creditur,  Imperatoris  Germanorum;  quas  a 
Turcis  sua  lingua  donatas  latine  sum  interpretatus. 

Cels.  Pot.  Vestrae  humillimus  cliens. 
Levinus  Warnerus 
Perae  Constantinopoli  16  Octobris  1663. 

lisdera.  Haofam. 


LXXXV. 

Cels.  et  Pot.  Domini,  Domini  mei  Clementissimi. 

Ut  prosperis  belli  initiis  laetus  finis  respondeat,  magni  denuo  instru- 
untur  apparatus  affluitque  perinde  Christianus  quam  Muhammedanus 
miles :  nam  Christiani  quoque  dominationi  Turcicffi  sanguinem  commo- 
dant,  quidam  affectu  et  fide.  alii  metu  et  terrore  incitati.  Inter  Tran- 
sylvanos  quidem  Valachos,  et  Moldavos,  praecipue  a  Turcis  laudibus 
fertur  Valachiae  Praefectus,  quod  et  aperto  marte  egregia  eius  virtus 
emicuerit ,  et  dolo  rem  iuvans ,  furto  noctis  incautos  hostes  magna  clade 
multarit:  ob  quod  meritum  ei  iu  quinquennium  prorogatum  fuit  regi- 
men.  Laudatur  etiani  vigor  Cosacorum  illorum ,  qui  antehac  domestico 
certamine  inferiores,  Turcis  se  applicare,  quam  civibus  cedere  malue- 
runt :  iidemque  varia  ardoris  sui  retulerunt  praemia.  Sed  ante  omnes  , 
muneribus  cumulati  Tatari,  quorum  complures  nunc  ad  subita  belli  et 
repentinos  motus,  a  Veziro  fuerunt  retenti:  ipsi  enina  militiam  suam 
maxime  probant  Turcis  pernicitate ,  qua  tantum  promoverunt  hoc  anno  ^ 
ut  prius  innumeros  ceperint  Christianos ,  quam  illi  imminere  hostem 
sciverint;  sicut  eadem  celeritate  belli  Transylvanici  primordio,  hoc  prae- 
stabant ,  ut  montibus  vallatam  regionem ,  ad  quam  non  patere  aditum , 
nisi  a  coelo  venturis  inimicis  credebatur,  citius  invaserint,  quam  adesse 
adversarium  incolae  cognoverint;  hinc  Ottomanni  eos  in  scriptis  publicis 
gentem  vento  vehi  solitam  appellant.  Caeterum  nunc  fama  est,  decre- 
tum  Veziro  esse  ad  Imperatorem  Germanorum  mittere  literas,  quibus 
denuncietur,  ut  si  effugere  velit  imminentem  ruinam,  vel  in  fidem  Mu- 
hammedanam  concedat,  vel  solvat  tributum.  Cuius  quidem  moris  san- 
ctorem  legis  suae  sequuntur  authorem,  qui  scripta  ad  Persarum  Regem 
Pervizum  epistola,  eum  ad  sacra  sua  invitavit;  et  Graeciae  tum  Impe- 
ratorem  Heraclium  religione  sua  devincire  studuerit.  Porro  aedes  Venetas 

nuper  hic  notabilis  casus  turbavit ,  quando  ex  praecepto  publico ,  Tui'cae 
eas  irrumpentfis,  duas  ex  penetralibus  protraxerunt  statuas  in  speciem 
hominam  effi.ctas  indutasque,  quibus  magicas  et  imperio  perniciosas 
artes  perpetrari  criminabantur :  cui  persuasioni  eo  facilius  assensum 
praebebant  Turcae,  quod  tantam  inesse  fascino  vim  credant,  ut  ipse 
Muhamm jd ,  licet  propheta ,  eo  fuerit  contactus ,  et  qui  inde  morbus 
ipsi  obtigerit,  ope  humana  insuperabilis ,  virtute  angelica  sit  depulsus. 
Tandem  vero,  delinitis  primariis  aulicis,  melior  interpretatio  valuit; 
qua  in  re  cum  opera  mea  intervenisset  Minister  Venetus  eo  nomine  ad 
me  literas  dedit,  quarum  hic  iungitur  exemplar.  Legatus  Anglicus  in- 
stanter  requisivit,  ut  Cels.  Pot.  Vestrae  notum  faoerem  insuetum  illum 
et  infestum  modum,  quo  nuper  mercatores  Belgae,  vi  Turcica  muniti, 
Smyrnae  fuerunt  usi ,  sicut  ex  incluso  eiusdem  Legati  scripto  patet , 
dum  non  satis  habuerunt  spernere  interdictum  meum,  quod  expetenti 
Legato  concesseram,  (quoniam  in  similibus  negotiis  mutua  officia  solent 
praestari)  quo  vetabantur  cineres  illos ,  quia  controversi  essent ,  mer- 
cari:  sed,  illatis  manibus  violentis,  eos  a  nautis  curarunt  asportari. 
Decretum  Cels.  Pot.  Vestrae  7  Julii  signatum  recte  accepi.  Quod  reli- 
quum  est,  Deum  oro,  ut  Cels.  Pot.  Vestram  Eeipublicae  et  Ecclesiae 
bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  20  Novembr.  1663. 

lisdem.  Hagam. 


LXXXVI. 
Cels.  et  Pot.  Domini ,  Domini  mei  Clementissimi. 

Exsoluta  pecunia,  quae  propter  casum  navis  Cesar  Ottovian,  decreto 
Regis  imperata  fuerit,  adii  Praesidem  Constantinopolis :  in  cuius  prae- 
sentia,  concione  advocata,  adhibitisque  testibus  pensio  illa  firmabatur: 
cuius  argumenti  scriptum  per  supremum  huius  urbis  iudicem  curavi 
formandum.  Eequisivi  eo  tempore  simul,  ut  quia  intelligeretur,  certos 
navium  Belgicarum  praefectos  eo  eventu  deterritos,  habere  in  animo 
peregrinum  usurpare  vexillum,  iussu  publico  eiusmodi  proposito  obviam 
iretur;  quo  intellecto,  non  solum  Edicta  concessit  partibus  illis  accom- 

modata,  in  quibus  mutatum  nunc  iri  vexillum  praesumeretur,  sed  gene- 
rale  etiam  edidit  mandatum ,  quod  ipse  ego  in  futurum ,  particularibus 
locis ,  ubi  ojius  foret ,  aptarem.  Cura ,  eadem  quoque  utens  occasione , 
incusarem  quae  ab  Africanis  piratis  exercentur  scelera,  censuit,  nego- 
tium  illud  ad  aulam  Adrianopolis  referendum:  quo  tum  misi  interpre- 
tem ,  non  illam  solum  ob  causam ,  verum  etiam  ut  proesentibusiisdem, 
quorum  sententia  magister  memoratae  navis  reus  perfidiae  fuerat  iudi- 
catus,  (neque  enim  interea  Rector  Adrianopolis  aliive  praecipui  mi- 
nistri  sunt  mutati)  adnotaretur  in  concilio  Regis,  iussis  illius  in  pen- 
denda  pecunia  fuisse  satisfactum.  Per  eundem  quoque  interpretem  si- 
gnificavi,  novissima  fama  hic  fuisse  assevex-atum,  sex  mille  Daleros,  quos  Eegi 
affirmatum  fuerat  deberi ,  ei  affictos  esse  falso ;  quod  nihil  mercium 
regiarum  recepisset  navis.  Ad  quae  Praeses  Adrianopolis ,  sibi  fraudem 
illam  ignorari  respondet,  renunciavitque  postea  per  Cancellarium  suum, 
siquidem  veritas  doli  apertis  notis  ac  indiciis  patesceret,  eflfecturum  se, 
ut  nummi  ii  refunderentur ,  ea  tamen  lege ,  si  ipse  bis  mille  Daleris 
donaretur:  cuius  eventum  suo  tempore  indicabo.  Idem  Praeses  fuit  sol- 
licitus ,  iniurias  illas  piraticas  se  notas  facturum  Eegi ;  et  addidit  non 
esse  alienum ,  violari  ab  eiusmodi  gente  pacis  foedera ;  quia  cum  praedo- 
nibus  nuUa  fida  ac  valida  iungi  posset  amicitia  ideoque  magis  se  mirari 
quod  nuper  Angli  (quonim  naves  recenter  captas  fuisse  intellexerat)  ex- 
pensa  Adrianopoli  immensa  pecuniae  summa,  scripturam  regiam  compa- 
rassent,  quam  corroborandae  fii-mioris  societatis  gratia  ad  eos  mitterent: 
Nimirum,  inquit,  congruit  in  Christianos  illos,  qui  sapientia  pruden- 
tiaque  pollere  iudicantur,  tritum  istud  linguae  nostrae  proverbium: 
quae  valde  provida  est  avis,  utroque  simul  pede  solet  illaqueari.  Quod 
reliquum  est,  Deum  oro,  ut  Cels.  Pot.  Vestram  Reipublicae  et  Ecclesiae 
bono  semper  florentem  conservet. 

Edicta  Cels.  Pot.  Vestrae  18  Augustiet21  Septembris  bene  peiTenerunt. 

Cels.  Pot.  Vestrae  humillimus  cliens 
Levinus  Warnerus. 

Perae  Constantinopoli.  20  Februarii  1664. 

lisdem.  Hagam. 


98 


Lxxxvn. 

Cels.  et  Pot.  Domini,  Domini  mei  Clementissimi. 

Propter  novas  clades  et  funera,  quibus  insignita  fuit  Hungaria,  nova 
hic  1.  Decembris  indicta  fait  laetitia;  cuius  celebratio  tres  dies  et  toti- 
dem  noctes  implevit:  quamvis  hac  vice  sincerum  gaudium  animo  se 
nullum  concepisse  plerique  Turcae  fateantur;  sive  quod,  (ut  iidem  di- 
cunt)  asperitas  coeli  quod  tum  erat  gelidum,  illud  confuderit ;  sive  quod 
ipsius  laetitiae  fuerit  quaedam  satietas,  cum  non  diu  ante  per  septem 
dies  ea  fuissent  vagati.  Sed  nonnulli  Muhammedani  moestum  illum,  fe- 
riato  tempore,  animorum  habitum  vertunt  in  praesagium,  quasi  dein- 
ceps  tristi  fine  revomenda  sit  prima  hilaritas  :  quo  iidem  fatidici  trahunt , 
quod  antehac  Adrianopoli  in  praesentia  Regis,  ultimum  publicae  laeti- 
tiae  diem  ingens  luctus  foedarit;  postquam  ortum  incendium  multa 
aedificia  hausisset.  Piurimi  tamen  eiusmodi  interpretamenta  aspernantur, 
tanquam  superstitiosae  multitudinis  propria;  quae  id  quod  in  pace  for- 
tuitum,  tempore  belli,  fatale  soleat  appellare.  lam  vero  Astronomi  au- 
picata  multa  et  mirabilia  portendi  Regi  praenunciant :  cum  quo  coele- 
stium  significatu ,  ipsa  quoque  terrestria  congruere  alii  praesumunt ,  quando 
aer  Hungaricus  quasi  vinci  se  passus,  clemens  et  armis  Turcicis  favens 
fuerit  eo  tempore,  quo  saevus  esse  alias  et  truculentus  soleat.  Qualem 
fortunam  cum  Sultan  Selimi  comparant  felicitate,  qua  occupaturus 
Mgyptvim,  sit  usus;  cum  in  locis  aridis,  ubi  insolens  plane  et  in- 
sueta  pluvia ,  ingens  coelo  missa  vis  aquae  fuerit ,  qua  exercitus  et 
iumenta  refocillata.  Atque  haec  quidem  signa  tanquam  religiosa  mul- 
tum  animis  Turcarum  addunt ,  quod  curae  se  esse  Deo ,  eodemque  ipsum 
coelum  intendere  credant,  quo  conatus  eorum  hortentur.  Praeter  illa 
quae  spondet  indulgetque  fortuna,  ipsi  quoque  nihil  virtuti  suae  invium 
esse  aut  infectum,  imaginantur:  unde  cum  tanta  victoriae  spe  atque 
fiducia  in  bellum  eunt ,  ut  ferme  tot  funes ,  quibus  vinciant  oaptivos  quam 
arma  portent.  Ad  hoc  iuvari  se  gloriantur  discordiis  Christianorum ;  ideo- 
que  cum  nihil  praestari  imperio  maius  utiliusque  posse  fateantur ,  quam 
illorum  dissidium,  publice  privatimque  Deum  precantur,  ut  duret  iis 
odium  sui ,  ne  consulant  in  commune ,  coeantve  in  unum :  ita  enim  pro- 
cedenti  tempore  futurum  certo  sibi  persuadent,  ut  dum  singuli  pugnent , 
tandem  universi  ab  Ottomannis  vincantur.  Decretum  Cels.  Pot.  Vestrae 
25.  lanuarii  signatum,  bene  fuit   perlatum.     Quod  reliquum  est,  Deum 

oro,  ut  Cels.  Pot.  Vestram  Reipnblicae  et  Ecclesiae  bono  semper  floren- 
tem  conservet. 

Cels.  Pot.  Vestrae  humillimus  cliens. 
Levinus  Warnerus. 
Perae  Constantinopoli.  '29  Decembr.  1663. 

lisdem.  Hagam. 


LXXXVIII. 

Cels.  et  Pot.  Domini,  Domini  mei  Clementissimi. 

De  bello  Germanico  varie  Ottomanni  iam  sentiunt:  nonnuUi  quibus 
initio  magni  terroris  id  esse  videbatur,  nunc  metuentes  magis  Germa- 
nos .  quam  metuendos ;  et  Imperatorem  potius  velle  resistere  quam  posse 
imaginantui- ;  quia  superiore  tempore ,  cum  victores  penetrarent ,  quo 
intenderent;  et  innumeris  abductis  mortalibus  ferro  flammaque  omnia 
miscerent,  hostes  vel  latibulis  suis  se  tenuerint  clausos,  vel  formidinem 
ac  ignaviam  trepida  fuga  fuerint  confessi.  Alii  vero  Turcae  nunc  demum 
atrocissimam  cieri  militiam  censent ;  antea  se  in  occasionem  victoriarum 
usos  fuisse  cunctatione  Germanorum ,  quos  celerius  opinione ,  armis  op- 
presserint,  quibusque  causa  calamitatis  fuerit  nimia  securitas.  His  con- 
sideratis,  extraordinarii  undique  instruuntur  apparatus:  nam  ab  extre- 
mis  quoque  Imperii  oris  (quod  rarissime  alias,  et  nisi  magna  urgente 
necessitate  consuevit  fieri)  accersuntur  copiae;  inter  quas,  ob  pernici- 
tatem  et  disciplinam  singularem ,  insignes  habentur  equites  Cayri :  adeo , 
ut  cum  Turcae  fere  omnes  praestent  equitandi  arte ,  nihilominus  ex  iis 
acciri  soleant  Constantinopolin ,  qui  ea  peritia  aulicos  Regum  perficiant, 
Praeterea  ad  augendum  numerum,  integrantur  restituunturque  equites 
(ingens  illorum  est  multitudo)  quorum  ante  aliquot  annos  erasa  albo 
nomina  fuerant;  multaque  alia  indulgentur,  quae  valeant  ad  concilian- 
dos  militares  animos;  et  omnino  id  agitur,  ut  primorum  temporum 
severitas  salubri  nunc  pensetur  venia:  id  tamen  edictum  fuit  serio,  ut 
qui  relinquat  signa ,  vel ,  adolescente  vere  non  adsit  miles ,  statim  capite 
poenas  luat.  Ipse  etiam  Res  (ut  iam  fama  sed  incerta  tenet)  hoc  anno 
perrecturus  est  Belgradum:  quo  vel  hac  duritia  coeli  concidunt  multi 
bellatores  voluntarii,  convehunturque  diversae  machinae.  Non  ita  pridem 
quoque  hinc  expediti  eo  fuerunt  centum  et  quinquaginta  currus ,  terra , 

conficiendis  tormentis  bellicis  idonea  onusti ,  quae  in  proxiino  huius 
urbis  effoditur.  Duin  haec  aCTitantur ,  luctuosa  adraodura  Iniperio  acci- 
dit  mors  ducis  Ali  Bassae ,  qui  initiis  .  belli  Transylvanici  designatus 
rector  exercitus  cepit  Varadinum  et  prospero  rerura  successu  semper 
fuit  usus ;  ut  dubitent  Turcae ,  utrum  magis  strenuus  fuerit ,  an  felix ; 
illud  non  dubitant ,  eum  aeque  utilem  in  Castris  ,  quam  bonum  in 
pace  fuisse.  lam  post  decessum  eius ,  qui  in  hoc  regno ,  praecipua 
autboritate  consilia  domi ,  et  arraa  foris  tractant ,  sunt  ferme  iuvenes ; 
sed  inter  quos  Supremo  Veziro,  quod  conata  prospere  eveniant,  senUis 
prudentia  tribuitur;  adeoque  quia  fortuna,  etiam  plurium  favor  ad 
eura  inclinat ;  qui  sicut  Veziratum  ei  per  successionem  novo  exemplo , 
a  patre  traditum,  ita  eiusdem  in  illum  translatam  arbitrantur  felicita- 
tem ;  quae  adversantibus  omnibus ,  sola  stare  pro  partibus  patris  crede- 
batur;  ut  illius  auspiciis,  fluens  iam  ac  procumbens  Imperium  repara- 
rit,  et  evaserit  stator  Ottomanni  nominis:  cui  ideo  quoque  quodmulta, 
quae  humanam  conditionem  supergrederentur ,  edere  facta  existimaba- 
tur,  magicae  artes  imputabantur ;  quas  nunc  etiam  propter  eandem 
causam ,  vulgi  superstitio  praesenti  Veziro  attribuit.  Quod  reliquum 
est,  Deum  oro,  ut  Cels.  Pot.  Vestram  Keipublicae  et  Ecclesiae  bono 
semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  '26  lanuarii  1664. 

lisdem.   Hagam, 

LXXXIX. 

Cels.  et  Pot.  Domini,  Domini  mei    Clementissimi. 

Triste  nunc  est  in  hac  urbe  silentium ,  et  tacita  moestitia,  propter 
funestas  literas ,  quae  aliae  super  alias  allatae ,  acceptam  in  Hungaria 
Ottomannorum  cladera  significant.  Ita  enim  natura  et  origine  compa- 
rati  plerique  sunt  Turcae,  ut,  quemadmodum  rebus  ex  voto  fluentibus 
mire  intumescunt;  refluentibus  illis,  ultra  modura  animis  frangantur. 
Pari  raobilitate ,  quem  primo  ad  coelum  laudibus  ferebant  Vezirum , 
nunc  criminationibus  deprimunt  maxime;  dictitantes  eum  praematuris, 
ut  iuvenem ,  honoribus  ad  superbiam  elatum ,  conteranendis  magis , 
quam   cavendis    hostibus  valere:  antea  fortunam  ipsi  in  sapientiam  ces- 

sisse;  iam  enim  manifestam  eius  temeritatem,  uec  ambiguam  esse  im- 
prudentiam;  quod  dimissos,  qui  ad  repentinos  motus  fuissent  retinendi 
milites ,  ad  penates  suos  iusserit  reverti ;  cum  providere  ac  reputare  de- 
buisset,  inimicum  damna  aestatis  promptius  expeditiusque  pensaturum 
hybernis  eventibus;  quippe  qui  sueto  coelo  et  sidere  armatus  solam 
hyemem  suam  a  Sole  venientibus  interendo  multum  esset  promoturus. 
Ad  haec ,  contra  Maiestatem  Imperii  egisse  arguitur ,  quod  accepto  stragis 
nuncio,  non  mandans  Duci  alicui  adversus  hostes  procedendi  curam, 
ipse  se  moverit ;  quia  irrito  forte  conatu  ,  plus  inde  ad  rem  communem 
redundet  dedecoris.  Idem  quoque  extitisse  causa  ditiertur,  quod  in 
commisso  praelio ,  ira  victoris  nunquam  alias  solitam  in  debellatos  Mu- 
hammedanos  exercuerit  crudelitatem ,  quia  ipse,  contra  patrios  mores, 
antea  saevierit  in  victos  Christianos,  quos,  non  conteutus  eorum  ca- 
ptivitate,  in  convSpectu  suo  iusserit  obtruncari.  Haec  et  similia  obiecta- 
menta  nisi  magnis  officiis  superet,  ad  seditionem  prolabi  milites,  est 
metus :  quorum  vel  iam ,  in  primis  lanitserorum  ,  alienari  ab  eo  incipiunt 
animi;  quod,  pro  acerbitate  temporum,  nimis  leviter  et  transiatitie  cu- 
rentur,  stipendiis  usus  necessarios  minime  explentibus;  quia  duobus  in- 
diem  obolis  quibus  vita  sua  aestimetur,  parum  possint  proficere:  tan- 
tum  enim  datur  novo  pediti ,  sed  quae  portio  cum  tempore  augetur ,  ita 
tamen,  ut  sex  obolos  non  excedat.  Nec  intra  lanitseros  soium  se  con- 
tinent  huiusmodi  querelae,  verum  a  validarum  quarumque  Frovincia- 
rum  rectoribus  etiam  proferuntur ;  quod  sumptus,  qui  copiis,  quas 
educere  in  bellum  numerosas  tenentur,  sunt  suppeditandi ,  non  suppe- 
tant;  quia  multi  subditorum,  qui  ministrare  impensas  soiebant,  conti- 
nuis  exactionibus  exhausti  sint,  vel  profugi.  Ipsi  vero  Praesides  pro- 
prias  facultates  habent  nullas,  vel  admodum  modicas;  quippe  qui  aegre 
interdum  reliciant  pretium,  quo  iurisdictiones ,  quibus  pierunque  exuun- 
tur  post  annuam  administrationem  fuerunt  emercati.  ('ontra  primis 
temporibus,  cum  dignitates  illae  vel  longum  tempus  continuarentur ,  cui 
erant  concessae  (qui  mos  nunc  in  paucis  locis  durat)  vel  emortuo  patre , 
transferretur  ad  tiiium,  perennitate  othcii  accumulatae  opes  diuturni- 
tati  gravissimorum  bellorum  erant  pares:  quae  si  nunc  longius  trahan- 
tur,  magnopere,  ut  ipsi  fatentur,  foret  iaborandum.  Interim  militaria 
omnia  ope  summa  parantur :  Copiae  veteres  supplemento  explentur ,  et 
ieguntur  novae.  Expecliti  hinc  quoque  superiori  septimana  fuerunt  ter 
mifie  Armeni  (assignatis  cuique  praeter  v.ctum  publicum  centum  Dale- 
ris)  qui  in  oppugnatione  ui'bium,  agendis  cuniculis  et  subterraneis  dolis 
faciendis  etfodiant  humum.  lili  enim  hominum  generi ,  quod  validis  ar- 
tubus  sint  praediti,  istiusmodi  negotia,  inter  quae  multa  sunt  sordidis- 
sima,,  in  hoc  regno  solent  mandari:  unde  superioribus  temporibus,  cum 

quidam  Suliman  Bassa  origine  Armenus ,  ante  supremus  Vezirus ,  mox 
Veziri  vicarius  loco  moveretur,  Poeta  ei  hoc  carmine,  quod  miscetur 
Turcica  et  Armena  lingua ,  illudebat :  Rupta  est  pala  tua ,  fractaque  urna, 
Suliman  Bassa  ,  quo  tandem  instrumento  deinceps  tibi  comparabis  vi- 
ctum.  Quod  reliquum  est,  Deum  oro,  ut  Cels.  Pot.  Vestram  Eeipubli- 
cae  et  Ecclesiae  bono  semper  florentem  conservet.  Quae  Cels.  Pot.  Vestra 
29  lunii  transmitti  huc  iussit  foederis  exemplaria,  recte  fuerunt  perlata. 

Cels.  Pot.  Vestrae  humillimus  cliens 


Levinus  Warnerus. 


Perae  Constantinopoli.  19  Martii,  1664. 
lisdem.  Hagam. 


XC. 

Cels.  et  Pot.  Domini,  Domini  mei  Ciementissimi. 

Postquam  questi  fuissent  praesides  provinciarum ,  sicut  19.  Mart. 
significavi,  rationem  quaestuum  suorum  non  congruere  cum  necessitate 
erogationum ,  quibus  bellorum  ac  munerum  sustinerent  onera ,  proro- 
gatum  illis  regimen  fuit ,  addito  Edicto ,  ut  ultra  ordinarias  copias ,  con- 
scriberent  milites,  qui  vulgo  segmen  vocantur;  idque  impeadium  ut 
facilius  tolerarent,  nummi  quos  annuatim  solent  pendere,  sunt  remissi 
Nam  alioquin  et  ipsi  magnam  vim  pecuniae  tenentur  exsolvere,  praeter 
reditus  annuos,  qui  e  iurisdictionibus  illoi-um  inferuntur  aerario:  ex 
quibus  Damascus  quotannis  suppeditat  150000  Daleros;  quae  et  alios 
90000  praebet  usibus  Meccanis:  Halepum  195000:  Tacatum  146000: 
Mesopotamia  170000:  regio  montis  Libani ,  quam  Drusi  colunt,  180000. 
Saphat  10000:  Tripolis  Syriae  30000  Daleros  ministrat.  Quae  pecunia 
fere  intacta  et  integra  servatur  a  Eegibus,  nisi  quod  Sultan  Ibrahim 
illi  vim  intulerit,  magnam  summam  conferendo  in  agmen  muliebre  et 
Eunuchorum  gregem;  sed  quae  postea  occisis  possessoribus ,  pristino 
loco  fuit  restituta;  unde  opes  regias  circumagentibus  molam  aquis  assi- 
milare  solent  Turcae;  quae  tantisper  a  sueto  cursu  deflexae,  mox  ad 
usitatam  viam  remeent.  Hoc  consilio  Vezirus  famam,  quae,  uti  et  19. 
Mart.  scripsi,  iam  nutans  erat  labansque ,  mire  reparavit;  et  tam  su- 
bditorum  sibi  aggregavit  animos,  qui  concessa  Bassis  munerum  diutur- 
nitate,  multis  violentis  adventitiisque  praebitionibus  relevatum  se  iri 
sperant;  quam  militum  illorum  Segmen  numerosorum  validorumque  in 
se  vertit  studia;  qui  iam  diu  gratia  publica  exciderant,  et  undecunque 

quo   metus  eos   deiecerat ,   conquisiti ,  ad    supplicia  rapiebantur.    Quam 
indignationem  ideo   meruerant,  quod  antehac  rebellantibus  in  Asia  du- 
cibus  semper  socios  se  et  satellites  exhibuissent ;  saepe  non  reperto    se- 
ditionis    signifero ,   ipsi  inter  se  caput  excitassent ,  cuius  ductu  quietem 
publicam  turbarent ;  tanta  quidem  audacia ,  ut  aliquando  integras  copias, 
quae  ferociae  illorum  opponebantur ,  straverint.    Quibus  delictis  cum  vix 
impetrabilis    videatur    esse  venia,  quidam  proceres  existimant ,  Vezirum 
illis  speciem  tantum  benevolentiae  praebere,  revera  autem  idagitare,  ut 
eluvie  illa  repurget  Anatoliam ,  et  quos  bellum  non  absumat ,  ipse   post 
conficiat  gladio :  sicut  pater  eius  huc  pellexerat  Arnaudes  et  Bosnenses , 
Venetis   corameatus   et  subsidia  ministrare  solitos,   quorum  deinde  ple- 
rosque,   quos   praelii    casus    transierat,    caedibus  mulctavit.  Tantis  hisce 
undique   coactis   copiis ,  quas  a  nullis  gentibus   credunt  sustineri  posse , 
totam  quasi  Germaniam  nunc  animis  invaserunt;  cuius  bellatores  magis 
despicantur ,  quod  superiori  hyeme ,  quando  sueti  coeli  ac  temporis  iuva- 
bat   opportunitas ,   maiorque   pars   Turcici  roboris   erat  dilapsa,  insigne 
nihil   praestiterint ;    sed   latrocinii    verius    quam   belli  more  agentes,  ad 
conspectum  tenuissimi   exercitus  arcendarum    incursionum    causa  missi , 
refugerint.     Sed   et   multi   Germanos   omnino   sibi  hoc  tempore  impares 
esse   coniectant;    quia  iam  olim,  cum  Ottomanni  adhuc  angustius  impe- 
rarent ,  illique  Transylvanorum ,  Valachorum  ac  Moldavorum  subsidiis  es- 
sent  auctiores ,  fusi  tamen  plerunque  fuerint  et  strati :  nunc  vero  externa 
auxilia    deesse,    aliosque   aliquot  eis   principes   Christianos  credunt   esse 
infestos;   inter    quos   infensissimus   videtur   Galliarum   Eex,  quem    non 
dubitant  circumspecturum  vias,   quibus  pristina  recolatur  amicitia;   qua 
repugnante   antehac  miserit  repentinam  militem,  qui   Turcas  exturbaret 
Creta.     Inde  iam   advocatur  Dux   exercitui   praeponendus,  qui  vulgari- 
ter    Katirzi   ogli    (filius    mulionis)    appellatur,    quod   pater   eius   ducere 
mulos   consueverit:   ex  more  autem  a  parentum  vitae  genere,   licet  ob- 
scurum   illud  sit  aut  sordidum,  assumuntur  nomina,  quae  filiis,  etiam 
ad   summa  honorum  fastigia  provectis,  imo  ipsis   Veziris   solent  tribui. 
Inter  quos  insignis  fuit  El  mekzi  Ogli  (filius  pistoris)  quem  poeta  Tur- 
cicus ,   assentiente   Sultan    Murad ,    maledicentissimo  taxavit  carmine ,  in 
quo   inter   alia:   cuius   pater   ante    mendiciter  vitae  alimenta  postulabat 
ostiatim  Adrianopoli ,  eius  nunc  opes  et  lastum  tota  non  capit  Constanti- 
nopolis.    Et  sic  plerique  Magnates    ense    geniti  videntur ,  cum  vel  liberti 
sint    vel   sortis  ultimae    Turcis    orti.     Dum    enim  honores  et  dignitates 
promiscue  vident  patere  omnibus,  iique  nobilissimi  habeantur,   qui  sunt 
optimi ,  etiam  de  plebe  homines  sublimia  quaeque  animis  concipientes ,  ad 
virtutum  studia  accenduntur.  Hic  Katirzi  Og)i  ante  aliquot  annos  exuens 
obsequium ,    rebellavit  contra   Imperium ,   ductando   infestum  agmen  in 

Scutarim  Constantinopoli  oppositam  civitatem ,  ubi ,  quae  contra  mitteban- 
tur ,  copias  fundebat :  cuius  delicti ,  raro  exemplo ,  facta  fuit  venia ,  ipse- 
que  postea  illud  magnis  oflSciis  et  decoris  militaribus  correxit;  bellicis 
enim  virtutibus  eius  notissimum  est  nomen ,  quod  eo  claritudinis  processit 
ut  multi  mirentur,  id  bactenus  illi  non  fuisse  exitiale;  cum  in  boc  Regno, 
praeter  ea  quae  usitate  asserunt  interitum ,  elatior  fama  excellens  aliqua 
virtus,  et  splendidae  opes  caedis  soleant  praebere  causam,  Quod  reli- 
quum  est,  Deum  oro,  ut  Cels.  Pot.  Vestram  Eeipublicae  et  Ecclesiae 
bono  semper  florentem  conservet. 

Cels.  Pot.  Vestrae  bumillimus  cliens 
Levinus  Warnerus. 
Perae  Constantinopoli.  10  Maii  1664. 

lisdem.  Hagam, 


XCI, 

Cels.  et  Pot.  Domini,  Domini  mei  Clementissimi. 

Inter  nova  borum  temporum  nunc  est  quod  nuper  buc  venerit  In- 
ternuntius  Persicus  afferens  Regis  sui  preces  pi-o  filio  cuiusdam  Bassae, 
iussu  Ottomanico  antebac  occisi  in  provincia  Wan;  qui  iuvenis  cum  post 
necem  patris  profugisset  in  Persiam ,  asportans  secum  aflfluentes  opes, 
eumque  requisivisset  novus  praefectus  Wan ,  Eex  baud  gravate  postulatis 
morem  gerens,  eum  amplissimis  cum  facultatibus  misit  ad  Imperatorem 
Turcicum,  unum  boc  orans,  ut  delicti  quod  imputaretur,  fieret  gratia: 
quo  impetrato ,  aliaque  insuper  concessa  indulgentia ,  profugus  ille  nunc  re- 
duci  buc  curat  caeteras  fortunas  suas ,  quas  abundantes  habet  in  civitate 
Persica  Tebriz,  quae  una  est  ex  urbibus  illis  et  praefecturis ,  quas  Sul- 
tan  Murad  tertius  eius  nominis,  eripuerat  Persis,  recuperavitque  Eex 
Abas ;  reliquae  sunt  Eewan ,  Nagtsuan ,  Marand ,  Genze ,  Karabag ,  Scirwan , 
Hemdan ,  Erdebil ,  Ederbizan ,  et  Teflis.  Idem  Murad  quoque  ceperat  lemen 
sive  Arabiam  faelicem;  magnamque  subegerat  Jiltbiopiae  pai-tem:  post 
cuius  obitum ,  ex  lemen  denuo  extui-bati  fuerunt  Ottomani ,  omnia- 
que  illis  adempta  castella,  quae  illic  tenebant  munitissima:  .Etbiopiae 
etiam  pleraque  loca  deinceps  fuerunt  amissa:  quarum  quidem  cladiura 
causam  nonnulli  imputant  luxuriosis  illis  Sultan  Muradum  insecutis  tem- 
poribus,  quibus  initium  ludicra  certamina,  feriataeque  epulationes  praebue- 
runt,  quas  per  quadraginta  dies  indixerat  celebrandas,  cum  circumci- 
deretur  filius  eius  Muhammed,  Egrae,  arcis  Hungaricae  expugnator;  tum 
enipa  corrurapi  mores,  dissolvi  disciplina,  giiscereque  studia  lascivacoe- 

perunt ;  ut  maioribus  honoribus  afficerentur  amplioribu.sque  ornarentur  di- 
gnitatibus ,  qui  peritius  histrionum  artem  exercerent  meditarenturque  quod 
effusis  in  gaudia  animis  esset  accommodatius.  Nuperrime  iniuncta  hic  fuit 
hietitia  publica,  celebrataque  per  septem  dies  totidemque  noctes ,  primo- 
ribus  omnibus  hilaritate  certantibus ,  ob  primum  Regi  genitum  filium 
nomine  Mustafa.  Cuius  mater  cum  pro  more  iam  sit  coronanda ,  evo- 
catae  hinc  ad  celebritatem  illam,  Adrianopolin  fuerunt  duae  Eegis  sorores 
Goiher  et  Begchan ,  cum  sex  aliis  priorum  Imperatorum  filiabus :  inter  quas 
duae  a  Murado  tertio,  Ahmedis  avo  procreatae  supervivunt,  mutatis  sae- 
pissime  maritis ,  quos  aliae  novies ,  quaedara  pluribus  vicibus  variarunt ; 
quod  illi,  iubente  Rege,  plerunque  soleant  enecari.  Nova  haec  Impera- 
trix  licet  decoretur  reginae  insignibus,  non  tamen  est  in  matrimonio 
Eegis,  Imperii  statutis  id  abnuentibus;  quibus  posthabitis,  unus  Sultan 
Osman  sequi  potius  volens  institutum,  ut  credebat,  divinum ,  quatuor 
uxores,  duas  ingenuas  alteras  servas  ritui  coniugali  sibi  iunxit;  totenim 
authoritate  Corani  uno  eodemque  tempore  permisit  Muhammed ;  quamvis 
ipse  tredecim  uxores ,  et  ex  iis  novem  simul  matrimonio  sibi  habuex'it  so- 
ciatas.  Praeter  decretos  hosce  genitrici  honores ,  cumulatissima  quoque  ab 
Optimatibus  in  eam  conferuntur  munera,  et  Eex  ei  ingentis  summae 
reditus  annuos  assignat;  quos  pater  illius  Ibrahim  proraiscue  adeo  ac 
prodige  attribuebat  concubinis,  ut  maior  nummorum  pars  aerario  inferri 
solita,  iis  cederet;  cum  vel  minus  gratiosae,  inter  crebi*as  alias  largiti- 
ones  dicasset  tributum  Cypri,  quae  annuatim  100100  Daleros  praebet. 
Quod  reliquum  est,  Deum  oro,  ut  Cels.  Pot.  Vestram  Reipublicae  et 
Ecclesiae  bono  semper  florentem  conservet. 

lungitur   hic   exemplar   literarum,    quas  supremus  Regni  cancellarius 
hisce  diebus  e  eastris  misit  Constantinopolin. 

Cels.  Pot.  Vestrae  humillimus  cliens 
Levinus  Warnerus. 

Perae  Constantinopoli.  23  lunii  1664. 

lisdem.  Hasfam. 


xcn. 

Ceis.  et  Pot.  Domini,  Domini  mei  Clementissimi. 

Tandem  Praeses  Adrianopolis  sex  mille  Daleros  illos,  quorum  20  Febr. 
facta  a  me   fuit  mentio,  iussit  refuudi;  ea  pactione   (sicut  tunc  quoque 

indicabara ,  ut  bis  mille  Daleris  ipse  frueretur :  praeter  quos  sibi  alios 
sexcentos  vendicavit ,  pro  more ,  qui  hic  talis  obtinet ,  ut  ex  centum  Da- 
leris  decem  ad  eum  redeant,  cuius  authoritate  et  opera  similes  persolvi 
restituive  solent  nummi.  Verum  non  is  solum  pecuniam  illam  abrasit, 
sed  et  alii,  inter  quos  duo  supremi  iudices,  eam  circumciderunt ,  cum, 
quae  Praeses  censebat,  ipsi  legis  vi  firmarent:  ut  2749 '/4  Daleritantum 
remanserint  integri.  Maior  vex-o  inde  oborta  fuit  difficultas,  quia  recu- 
perari  nummos,  qui  iubente  Rege,  quoquomodo  fuerunt  dati,  prorsus 
est  insolitum.  Hinc  Defterdar,  qui  restituere  eos  necesse  habuit,  totas 
suas  impediendo  coepto  vires  impendebat ;  provocans  ad  Bassae  Jj^gyptii 
in  hanc  rem  scriptas  literas,  producensque  Bassae  fratrem,  qui  easdem 
testimonio  suo  foveret ;  sed  nec  ille  auditus ,  et  hic  cum  vehementi  incre- 
patione  exactus  publico  consilio  fuit.  Adeo  tempora  nunc  variant,  mutataque 
primi  iudicii  forma  est;  cuius  diversitatio  esse  causa  existimatur,  quod 
Bassa  ^gyptius  exitialium  nobis  literarum  author,  officio  sit  demotus, 
adeoque  authoritate  omni  exutus;  exturbatus  quoque  malignus  illarum 
interpres,  deterioraque  addens  primarius  Eunuchus;  cuius  summa  erat 
apud  Kegem  potestas.  Is  namque,  sicut  nunc  denuo  asseveravit  praeses 
Adrianopolis ,  tam  atrocia  statuendi  causam  praebuit  Eegi.  Praeterea  loco 
motus  Eumeliae  ludex ,  qui  infenso  ac  affectibus  obnoxio  animo  exeque- 
batur  verba ,  quibus  tunc  causa  nostra  damnabatur :  contra  successor  illius , 
cum  quo  iam  aliquandiu  mihi  est  amicitia  habetur  vir  moderatus  et  re- 
ctus :  is  manum  suum  apponere  abnuit  scripto  illi ,  quod  imperatam  no- 
bis  pecuniam  fuisse  exsolutam  continet ;  quia  lata  sententia ,  sicut  propa- 
lam  exclamabat,  iuri  et  aequo  repugnaret;  ideoque,  inquit,  non  Mus- 
limani ,  sed  a  fide  sunt  alienissimi ,  qui  nummos  illos  contra  legem  dari 
postularunt.  Quod  iudicium  ipsi  praesidi  quoque  hanc  vocem  extorsit, 
ut  diceret  summam  mihi,  sed  non  sua  culpa,  factam  fuisse  iniuriam: 
dataque  ab  utroqne  spes  bonam  quoque  reliquae  pecuniae  sumniam  restitu- 
tum  iri:  quando  Cels.  Pot.  Vestrae  super  hoc  negotio  Literae  perveniant ; 
quas  hactenus,  pro  ratione  temporum ,  acceptas  reticui.  His  de  causis,  cum 
auxiliari  videatur  opportunitas ,  proficisci  Adrianopolin  fuit  visum.  Ee- 
gis  enim  Vezirique  reditus  est  incertus ;  qui  non  ante  creduntur  reversuri, 
quam  debellatum  fuerit  cum  Germanis.  Tum  si  Cels.  Pot.  Vestrae  diutius 
differantur  Literae,  et  ipsae  gratiam  vetustate  exuisse ,  et  negotium  illud 
iam  senuisse  videbitur  Turcis.  Praesens  autem  Adrianopolis  Eector,  qui 
spem  ostentat,  adeo  Veziro  est  charus,  ut  is  eadem  cum  illo  velit  no- 
litque:  quae  amicitia  puerilibus  annis  copulata,  post  affinitate  coniugali 
fuit  corroborata.  Priusquam  vero  ipse  iter  ingrediar,  praemittendum 
interpretem  puto,  qui  de  novo  scrutetur  animos,  num  in  prima  son- 
tentia  perseverent ,  circumspectetque  pertinentes  alias  ad  hoc  propositum 

conditiones ,  quas  sciri ,  non  praesentium  tantuin,  sed  et  futurorura  tem- 
porum  cura  requirit.  Caeterum  diversi  iam  nuncii  huc  afPerunt  ingentem 
cladem  ruinamque  (cui  Francos  arraatae  illorum  aedes  exemerunt)  quam 
passa  ante  septem  mi  nses  est  Indiae  Civitas  Surat :  quando  silentio  noctis 
repentinus  eam  adortus  miles ,  ingentem  vim  auri ,  argenti  cimeliorumque 
abstulit ,  ac  raultas  opes  curribus  eo  paratis  avexit ;  aliasque  quas  abdu- 
cere  nequivit  pretiosas  merces  in  unum  locum  congestas  subdita  fiamma , 
exussit,  maiori  quoque  urbis  paiie  cremata.  Immisit  autem  tumultu- 
arios  illos  praedatores  Dux  Siwezi ,  qui  factis  quam  genere  nobilior  na- 
tus  est  in  Kunken,  regionis  Deken  oppido.  Is  magna  vi  militum  muni- 
tus,  ac  triginta  tribus  fretus  castellis  atfectare  nunc  regnura  dicitur. 
Et  adest  fortuna  cum  exercitum  Magni  Mogol  praelio  fuderit  planeqne 
castris  exuerit  ac  ingenti  inde  praeda  sit  potitus.  Praeerat  stratis  illis  co- 
piis  Scaiestichan ,  qui  antehac  Kegi  Bitsapur  ar^es  Isakne  et  Perende 
ei-ipuit;  cuiusque  unam  filiam  Praesens  Mogolorum  Eex,  Eurenk  Scah, 
habet  in  raatrimonio;  altera  fratri  eius  defuncto  Muradbagso  eratnupta. 
Memoratus  ille  Siwezi  primo  obediebat  Eegi  Bitsapur ;  post  cuius  deces- 
sum  exuit  obsequium ,  quod  dedignaretur  adolescentem  extraneum ,  quem 
regina ,  Kutubscahi  soror ,  non  suppetente  prole  virili  stirpis  regiae  ado- 
ptatum  admoverat  regno.  Expugnatum  nuper  Castellum,  quod  in  pro- 
ximo  Caniza  civitatis  est  positum,  Turcaeque  Tsanak  Kalesi  (arcem 
ollae)  appellant,  trinoctii  in  hoc  Iraperio  laetitiam  praebuit.  Quod  reli- 
quum  est,  Deum  oro,  ut  Cels.  Pot.  Vestram  Keipublicae  et  Ecclesiae 
bono  semper  florentem  conservet, 

Cels.  Pot.  Vestrae  huraillimus  cliens. 
Levinus  Warnerus. 
Perae  Constantinopoli.  25  lulii  1664. 

lisdem.  Haaram. 


XCIII. 

Cels.  et  Pot.  Domini,  Domini  mei  Clementissimi. 

Captum  illud  castellum,  cuius  25  lulii  mentionera  feci,  occasionem 
pi-aebuit  Turcis ,  ut  indies  magnificentius  de  virtute  sua ,  conteraptius  de 
arrais  Imperatoris  Gerraanici  sentiant:  cuius  minaces  antehac  datas  ad 
Vezirum  literas  (quarum  exemplar  16  Octobr.  transmisi,  nunc  varie  elu- 

dentes ,  tumida  illa  verba  aiunt ,  iam  rebus  se  satis  confutasse ,  probeque 
cognovisse ,  ferociam  Germanorum  in  vocabulis ,  non  in  factis  esse ;  xna- 
gisque  in  conciliis  eos  quani  in  acie  valere.  Gloriari  quidem  iam  ante 
solebant  Turcae ,  Christianos  non  inferre ,  sed  arcere  tantum  aliquo  modo 
bellum,  nusquamque  aequo  campo  congredi  ad  pugnam  ausos,  occasio- 
nibus  potius,  quam  virtute  niti:  sed  tamen  intra  valla  conditos,  moe- 
nibusque  iuclusos  fortiter  eos  decertare  haud  inhciabantur.  Quam  conceptara 
de  illis  opinionem,  nunc  contrarii  aliquot  eventus  labefactarunt ;  planeque 
dempsit  memorati  illius  Castelli  casus:  quod  licet  fama  magnum,  (ut 
quod  prima  belli  causa  exstiterit)  arte  humana,  naturalique  situ  esset 
munitissimum ,  et  cuius  fessi  sauciique  propugnatcres  recentibus  semper 
validisque  militibus  integrarentur ,  potestati  tamen  Ottomanicae  cesserit. 
Unde  non  dubitant  exercitum  suum  ut  numero  semper  superiorem ,  ita 
militum  genere  quoque  esse  meliorem;  qui  acrius  pro  dominatione, 
quam  Chx'istianus  pugnet  pro  libertate.  Qua  virtute  secundum  Dei 
benignitatem  freti,  perouasum  habent,  imminere  iam  tempus,  quo  or- 
bem  Europae,  quem  affectant,  quique  a  Muhamniede  sectatoribus  suis 
sit  promissus,  sibi  subiiciant;  dum  primo  Hungaros,  mox  Germanos, 
post  ut  quisque  proximus  ab  oppresso  sit,  omnes  pervadant.  Appulit 
huc  nuper  navis  quaedam  nomine  Delphin,  praeferens  vexillum  Angli- 
cum,  quae  fabrefacta  est  in  Belgio,  ubi  et  oriimdus  est  praefectus  eius 
Sydrecksen;  qui  ideo  interrogatus ,  exhibuit  hasce  Eegis  Angliae  literas: 
quas  cum  peritorum  minimeque  obnoxiorum  affectibus  virorum  examini 
subiecissem,  iudicatum  ab  omnibus  fuit,  ex  more,  ad  hoc  negotium 
pertinente,  qui  inter  Principes  Christianos  obtineat,  vexillum  illud 
(quod  impetratu  erat  facile  apud  Turcas)  mutari  legitime  non  posse. 
Quae  interpretatio  postea  maiori  cura  imprimenda  a  me  fuit  Ottomanis , 
quod  vaniloqui  quidam  hac  usi  occasione  iactent,  non  solum  propriis 
navibus  Eegem  Angliae  (quem  caeterorum  Eui'opae  Eegum  Coronam 
appellant)  consternere  maria,  sed  et  peregrina  navigia  honoris  sibi  pa- 
randi  causa,  illius  insignia  usurpare.  Similiter  Smyrnam  nuper  cum 
gallico  vexillo  veUit  navis  Belgica,  (cuius  gubernator  item  est  Belga) 
sed  quam  mercatores,  quorura  interest,  venditam  nuper  Gallis  fuisse 
obtendunt;  iicet  Consul  aliique  huic  rei  subesse  fraudera,  mutatumque 
esse  vexillum  iudicent  ut  vitentur  nummi,  quos  Belgicae  naves  propter 
casum  Aegyptiacum  nunc  tenentur  solvere.  Misi  eum  in  finem  seve- 
ritatis  plenum  Edictum  regium,  quod  Consul,  omnibus  j)robe  exami- 
natis,  iustisque  adhibitis  cautionibus  congruenter  usui  adhibeat.  Caete- 
rum  necessitatibus  pressus  supplicare  Cels.  Pot.  Vestrae  sustinui ,  ut 
stipendium  annuum,  cuius  mille  imperiales  fuerunt  minuti,  integrum, 
mihi,    sicut   antecessoribus ,  clementer    decernant:  quorum  quidem  tem- 

pore  si  non  ea  fuit ,  quae  iam  est  negotiationis  copia ,  sed  nec  tam  splon- 
dida,  ut  nunc  dabantur  raunera;  neque  etiam  invaluerant  diversissimae 
praebitiones ,  inter  quas  sunt  largitiones  feriis  Bairam  exhiberi  solitae; 
quae  paucos  ante  annos  coeptae,  mox  in  consuetudinein  verterunt.  Tum 
quoque  constat,  multiplicata  mercatura  (licet  iam  longo  tempore  non 
aliunde  quam  sola  Smyrna,  cuius  Consul  paribus  mecum  reditibus 
fruitur,  raihi  ministrentur  nummi)  multiplicari  curas  meas  ac  labores, 
geminandosque  esse  ministros,  quorura  opera  expediantur,  quibus  di- 
versis  in  locis  mercatores  (cura  quae  alicuius  momenti  sunt  negotia , 
hinc  omnia  curentur)  habent  opus.  Porro  tripartita  iam  aula  multo 
auctiores  requirit  impensas;  quae  adeo  pertinaciter  ef flagitantur ,  utipsi 
raagnates  litex-is,  vel  ad  id  missis  nuntiis,  si  quando  differantur  eas 
soleant  deposcere;  ideoque  ne  muneris  pereat  gratia,  praevertenda  plu- 
rimum  sunt  postulata.  Quo  modo  cum  nuper  ad  castra  supremi  Veziri 
aliquantum  selectioris  cinnamomi ,  et  quaesitioris  generis  Moschatas 
misissem  (quaravis  eiusraodi  dona  hic  in  urbe  degentibus  non  soleant 
offerri)  actis  gratiis,  responsum  fuit,  disiunctissiraos  fluvios  Gangem  et 
Istrura  me  iis  coniunxisse.  Accedit  etiam  quod  proceres  Turcae  sum- 
ptuum  illorura  ,  quos  in  gaudia  publica  irapendunt ,  quae  ob  reportatas 
victorias ,  alia  super  alia  hic  celebrantur ,  levamentum  petere  a  Ministris 
publicis  Christianis  didicerint.  Nec  parum  augentur  eiusmodi  erogati- 
ones,  quod  optiraates  Constantinopolis ,  inter  quos  ipsi  Regis  Vezirique 
vicarii ,  reparantes  absurapta  incendio  aedificia ,  non  desinant  requirere , 
quae  oi-nandis  poliendisque  fabricis  accommodata  ex  orbe  Christiano  huc 
advehuntur ;  quae  dum  ab  aliis  subministrantur  ,  subterfugere  non  pos- 
sum,  nisi  in  odium,  quod  pi'o  occasionibus  est  perniciosum ,  velim  incur- 
rere,  similia  alia  quotidie  exedentia  sunt  varia,  quae  singula  non  per- 
scribo ,  ne  tam  in  causa  mea  quam  Cels,  Pot.  Vestrae  Clementia  spem 
positara  habere  videar:  qua  eadera  benignitate  fretus,  expensos  in  ba- 
ptizando  Legati  Anglici  filio  quadringentos  Imperiales  mihi  indulgendos 
esse  spero.  Quod  reliquum  est ,  Deum  oro ,  ut  Cels.  Pot.  Vestram  Kei- 
publicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  19  Augusti  1664. 

lisdem.  Hagam. 

XCIV. 

Cels.  et  Pot.  Domini,  Domini  mei  Clementissimi. 

Cum  nuperrimus  rumor,  memorabilem  aliquam  partam  Turcis  victo- 
riam  vnlgasset,  propter  quam  septem  dierum  gaudia  fuei-ant  indicta, 
quae  et  per  biduum  iam  celebrari  coeperant  Adrianopoli;  de  improviso 
repentini  alii  trepidique  supervenientes  nuntii,  Christianos  illis  atrocem 
fecisse  stragem,  indubiae  fidei  literis  docent.  Unde  statim  disiecto  lae- 
titiae  apparatu,  qui  hilaritati  erant  dandi  dies ,  in  novum  conversi  fuerunt 
luctum;  cum  nondum  eluxissent,  ob  acceptam  ante  in  vicinia  Oiwari 
cladem;  e  qua  Valachiae  administrator  cum  solis  triginta,  Bugdaniae 
rector  cum  quindecim  militibus  evasit.  Post  hanc  ruinam  prope  fuit, 
ut  in  perniciosam  Veziro  seditionem  exarderent  bellatores ,  quorum  ubique 
exauditi  fuerunt  fremitus;  patrem  eius  domesticis  ante  caedibus,  spe- 
ctatos  quosque  milites  absumpsisse ;  a  filio  nunc ,  tradito  per  successionem 
odio ,  hostili  se  crudelitati  iugulandos  temeriter  obiici.  Nec  praeliatores 
tantum  seditiosas  hasce  iactant  voces,  sed  multi  quoque  Magnates  in- 
consultam  eius  iram  accusant;  et  quoniam  consilia,  quae  prima  specie 
laeta,  eventu  fuerunt  tristia,  nunc  praeclare  antea  gesta  fortunae  Im- 
perii,  adversa  imprudentiae  illius  assignant.  Quales  criminationes  cum 
minitari  ei  iam  videautur  periculum ,  cui ,  pro  more ,  etiam  involvuntur 
qui  ab  eo  dependent  interiores  ministri  (in  quibus  est  Rector  Adrianopo- 
lis)  memoratam  25.  lul.  itineris  propositum  dififerre  cogor:  quod  hacte- 
nus  quoque  prolato  in  adventum  Bassae  Aegyptii,  qui  propediem  cre- 
ditur  affuturus :  Is  enim  nisi  deliniatur ,  primas  suas  accusatorias  literas 
et  ipse  tuebitur  ratas,  stiraulabuntque  magis  adversarii,  ne  derogari  iis 
fidem  patiatur.  Cuius  quidem  Bassae  maior  nunc  habenda  est  ratio, 
quod  post  indignationem  Regis,  quam  propter  peculatus  suspicionem  et 
quod  privatos  sumptus  insuisset  publicis,  contraxerat,  interiori  eiusdem 
se  insinuarit  gratiae,  quam  magna  impensarum  vi  fuit  promeritus ,  dum 
non  solum  augustissirais  donis  Regera  coluit,  sed  et  suis  impendiis  tria 
militum  millia  in  usum  belli  Germanici  sustentaturum  promisit;  quod 
facile  praestitui-us  creditur,  cum  satis  constet,  triennio  eura  quo  prae- 
fuit  Aegypto,  2000000  Daleros  coacervasse.  Praeterea  ad  purgandum 
perfidiae  crimen  quod  praefecto  navis  obiiciebatur ,  astruendamque  certis 
docuraentis  eius  innocentiam,  advocavi  praeteritis  diebus  reduces  aliquot 
peregrinatores ,  qui  religionis  causa  iter  Meccam  instituentes ,  una  cum 
navi  illa  discesserant  Cayrum.  li  praesente  iudice,  testimoniis,  quae 
publicis  consignata   scriptis,  suo  tempore  erunt  usui,  firmarunt,  norai- 

natum  Capitaneura  pro  salute  Muslimanorum  depugnasse;  (cum  obvlus 
quidam  pirata  optionem  dedisset,  ut  vel  omnes  Turcas,  eorumque  fa- 
cultates  traderet,  vel  iatorquendos  a  se  expectaret  tormentorum  ictus) 
adeoque  repulsa  piratica  violentia  extitisse  causam,  ut  Muhammedani 
numero  ferme  trecenti  evaserint  incolumes,  pecuniaque  illorum,  cuius 
ingens  vis  erat,  intacta  Bohurum ,  portum  ^gypti  fuerit  deportata. 
Quod  reliquum  est,  Deum  oro,  ut  Cels.  Pot.  Vestram  Reipublicae  et 
Ecclesiae  bono  semper  florentem  conservet. 

Cels.  Pot  Vestrae  humillimus  cliens 
Levinus  Warnerus. 
Perae  Constantinopoli.  19  Septembris,  1664. 

lisdem.  Hagara . 


XCV. 

Cels.  et  Pot.  Domini,  Domini  mei  Clementissimi. 

Nudius  tertius  misit  ad  me  Eeetor  Constantinopolis  significatum,  esse 
cum  Germanis  corapositam  pacem.  Quae  nova  iam  biduo  ante  sparsa 
per  urbem  adeo  Turcis  incredibilia  videbantur ,  ut  non  pro  vanis  modo , 
sed  vix  pro  sanis  nuntii  audirentur.  Verebantur  enim  omnes,  maiora 
ausurura  Imperatorem  Germanum  (tantum  abest  ut  cessurum  eum  su- 
spicarentur  tot  castellis,  quae  ante  fuerunt  erepta)  postquam  copias  Ot- 
tomannos  duobus  praeliis  fudisset,  timebanturque  maxime  imminentia 
frigora,  hyemis  praeteritae  memoria,  qua,  cum  parva  Hungarorum, 
Croatorumque  manus  longe  lateque  obvia  quaevis  stravisset  ussissetque, 
incumbens  nunc  tam  nuraerosus  exercitus  quid  praestare  posset,  non 
habebatur  obscurum.  Conscii  praeterea  sibi  erant  Ottomannos  hac  tem- 
pestate  impetu  magis  quam  perseverantia  gerere  bella,  militesque  egen- 
tissimos  aversari  militiam ,  paucos  voluntate ,  plures  coacte  illam  sequi ; 
quibus  aeque  fames  quam  hostis  esset  gravis.  Ob  has  et  istiusmodi  alias 
causas,  quidam  supposititium  hunc  esse  rumorem  imaginantur,  quo 
pemiciosae  Imperio  famae  occurreretur ,  quae  de  adversis  Turcarum 
praeliis  per  diversas  gentes  emanasset.  Nemo  tamen  inter  aulicos  repe- 
ritur,  qui  dubitandum  de  reaovata  hac  amicitia  putet,  quae  variis 
nuntiis    ab    ipso    Veziro    fuerit   renuntiata.    Conditiones   autem ,   quibus 

firmata  pactio  sit,  seu  ignorantur  hactenus,  seu  incertae  sunt  fidei: 
neque  enim  vel  ipsi  Magnates  Turcae  satis  credendum  existimant,  missis 
privatorum  quorundain  e  castris  literis,  quae  speciosam  Ottomannis 
hanc  esse  pacem  praeferentes ,  petitam  eam  commemovant  a  Germanis 
in  triginta  annos,  sed  concessam  in  viginti  fuisse:  expressumque  ut 
Imperator  pactam  olim  pecuniam,  cuius  pensio  per  triginta  annos  in- 
termissa,  nunc  integram  solvat;  et  e  singulis  Transylvaniae  castellis 
praesidia  sua  deducat.  Scribunt  insuper  alii ,  postulari  ab  Imperatore , 
ut  transitum  ad  Venetos  praebeat;  quibus  infestior  nunc  esse  creditur, 
quod  destituerint  promissa,  quibus  solito  acrius  lacessitum  se,  durante 
hoc  bello  germanico,  Turcas,  firmasse  dicuntur.  Quod  reliquum  est, 
Deum  oro,  ut  Cels.  Pot.  Vestram  Reipublicae  et  Ecclesiae  bono  semper 
florentem  conservet. 

Cels.  Pot.  Vestrae  humillimus  cliens. 
Levinus  Warnerus. 
Perae  Constantinopoli.  17  Octobris  1664. 

lisdem.  Hasram, 


XCVI. 

Cels.  et  Pot.  Domini,  Domini  mei  Clementissimi. 

Publica  nunc  et  privata  sunt  inter  Turcas  gaudia,  propter  compo- 
sitam  cum  Germanis  pacem:  qua  adeo  recreatus  fuit  Rex,  tantamque 
inde  intimi  eius  Ministri  perceperunt  laetitiam ,  ut  qui  primus  nova  illa 
pertulerit  Adrianopolin ,  50000  Daleris  (conferente  magnam  eorum  par- 
tem  Eegina)  fuerit  donatus.  Diu  enim  esse  trahendum  illud  bellum  erat 
opinio:  cum  summa  ope  crederent  adnisurum  Imperatorem,  ut  adempta 
superioribus  annis  recuperaret  castella:  quibus  conatis  iam  rerum  con- 
ditio  videretur  favere;  quia  validissimi  multi  milites  Ottomani  caesi 
essent;  alii  ex  pavore  nondum  recollegissent  animos;  ipseque  Vezirus 
ultimo  incoepto  perculsus  segnior  ad  alia  factus  esset  molimina,  Ad 
haec  magnopere  timebantur  graviores  in  Anatolia  seditiones,  quae  sta- 
tim  cognita  infaelici  Turcarum  pugna,  exai-dere  coepissent,  praebente 
se  duce  Bassa  Mesopotamiae.  Praeterea  iniiciebat  curam,  Primores 
Aegypti  l  postulasse  magis  quam  rogasse ,  ne  in  posterum  imponerentur 
sibi  Bassae ,  [quoram  imperium  experirentur  intolerabile  quia  plerunque 

feroces,  semper  imperiti,  noscendisque  prius  quam  agendis  rebus  im- 
buendi  essent,  qui  hinc  mitterentur:  non  tamen  recusare  se  denuncia- 
ruut,  quin  pensionem  annuam  iusto  tempore  reeeptoque  raore  persol- 
verent.  Angebat  insuper,  quod  liex  Tatariae,  ut  fama  est ,  significasset , 
gravescentibus  propriis  malis ,  ininutisque  subsidiis ,  mittere  amplius  se 
auxilia  non  posse;  quod  multis  ipse  lacesseretur  hostibus;  inter  quos 
praecipui  urgerent  Kabnuci,  qui  nuper  iuncti  Cosacis,  obsederunt  Asa- 
cum,  oppidum  ponticum ;  quod,  affirmantibus  ipsis  Turcis,  prope  erat 
ut  caperetur ,  nisi  advolassent  Tatari ,  raptoque  agmine  accurrissent 
contermini  milites :  qui  praelio  quidem ,  quod  commissum  atrocissimum 
fuit,  superiores  extiterunt;  sed  magnus  illorum  numerus  est  caesus, 
sauciatus  quoque  lethaliter  Bassa  Kafe,  qui  triduo  post  expiravit.  Quae 
omnia  consideraiites  Turcae ,  satis  credunt ,  pacem  illam  saluti  fuisse 
Imperio;  qua  eadem  quoque  effectum  iri  existimant,  ut  Galliarum  Eex 
(cuius  cum  Imperatore  Germano  aemulationem  non  ignorant)  intentatum 
Africanis  bellum  vel  intermittat ,  vel  tractet  segnius.  Posthac  conver- 
tenda  arma  (sicut  e  castris  scribitur)  adversus  Venetos  erunt;  petenda- 
que  primo  castella  Catai-o  et  Scebenico;  quamvis  militiam  illam  obiri 
a  se  negligentius  protiteantur ;  quia  nullum  inde  Imperio  periculum , 
exerceanturque  ea  magis  quam  fatigentur  milites.  Unum  hoc  solum 
suspectam  apud  quosdam  reddit  pacera ,  quod  Valachiae  Princeps ,  soli- 
citatus,  ut  aiunt,  ab  Imperatore,  nuper  cum  delectis  aliquot  militibus 
transfugerit  ad  Hungaros;  unde  imaginantur  Germanos  memores  versu- 
tiarum,  quibus  ante  sint  petiti,  dolum  illum  simili  pensaturos  dolo. 
Neque  enim  inficiantur  cordatiores  Turcae ,  capto  Varadino ,  contra  si- 
gnati  tum  foederis  fidem  potiorem  utilis  curam,  quam  honesti  fuisse 
habitam;  multasque  occupatas  terras,  quibus  datum  iusiurandum  absti- 
nendum  esse  sanciverat.  Et  plane  fatentur,  superiori  anno  quo  expu- 
gnabatur  Oiwar,  astu  magis  quam  vi  superatum  fuisse  hostem ,  quando 
impx*ovisum  eum  et  incautum  oppresserint.  Quod  reHquum  est,  Deum 
oro,  ut  Cels.  Pot.  Vestram  Reipublicae  et  Ecclesiae  bono  semper  floren- 
tem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  22  Novembris,  1664. 

lisdem.  Hagam. 

XCVII. 

Cels.  et  Pot.  Domini,  Domini  mei   Clementissimi. 

Post  reconciliatam  cum  Germanis  pacem ,  orebri  nunc  milites  re- 
vertuntur,  squalidi  omnes  ac  egentes,  mireque  adversis  perculsi  prae- 
liis:  satis  tamen  gratantes  fortunae,  quod  ex  naufragiis  tantae  cladis 
emerserint,  tot  aliis  commilitonibus  caesis  et  captis.  Inter  quos  captivos 
sunt  spectatissimi  aliquot  viri,  de  quorum  redemptione  tractaturus  est, 
qui  Vienam  nunc  expeditur  Legatus ,  nomine  Kara  Muhammed ,  privatae 
ante  conditionis  homo ,  sed  cuius  opes  privatum  modum  excedunt ;  eaque 
potius  de  causa  (quamvis  et  par  sit  rebus  agendis)  demandatum  ei  prae 
aliis  hoc  officium  fuit,  ut  parceretur  impensis  publicis.  Cum  vero  ex 
more  mitti  ad  Imperatorem  non  soleat  Legatus ,  nisi  qui  Bassae  insig- 
nitus  sit  titulo,  quem  efficiunt  cohonestantque  insignia  regia;  quae  pri- 
mariis  Bassis  tria ,  secundis  duo  conceduntur ,  ipse  uno  tali  honoris  in- 
signi  (Tug  est  nomen)  donatus  a  Eege  fuit ,  reliqua  mercatus  est  qua- 
draginta  mille  Daleris.  Varia  autem  et  splendidissima  per  eum  offerenda 
parantur  munera :  quorum  impensior  nunc ,  quam  aliis  temporibus  agitur 
cura,  quod  Turcarum,  sicut  multi  ex  illis  fatentur,  devinxerit  animos 
Imperator ,  cum  postqnam  vicerit ,  et  vincere  amplius  potuerit ,  libens 
tamen  elegerit  pacem.  Ad  adornanda  illa  dona,  peritiores  hinc  artifices 
evocantur  Adrianopolin ;  ubi ,  contra  primam  famam,  (quae  saepe  hic, 
pro  mutatione  consiliorum  vax'iat)  excipiendus  esse  creditur  Legatus 
Germanus ,  quod  apparatus  illi  ac  ox'namenta ,  quae ,  visente  Regem 
aliquo  Legato,  exponi  solent  in  basilica  Constantinopolis ,  illuc  fuerint 
deportata.  Nuperrime  huc  venit  Gallus  quidam  cum  Literis  Regis  ad 
Vezirum  (quibus  sicut  interpres  illarum  Turca  mihi  affirmavit)  sum- 
matim  accusantur  Africani  piratae,  excusatioraque  redduntur  Gallorum 
contra  eos  moliraina;  tum  mittendo  huc  Legato  jwaeparatur  via.  Ta- 
bellarius  ille  ut  celerius  securiusque  perficeret  institutum  iter,  petiit 
ab  urbis  huius  praeside  mandatura ,  cuius  authoritate  dispositis  per 
viam  cursoriis  equis  posset  uti :  quod  primo  fuit  negatum ,  obtenden- 
tibus  praecipuis  aulicis ,  se  eiusmodi  desiderio  non  posse  gratificari ,  metu 
Veziri;  qui  Gallorum  superioribus  annis  contra  Cretam  conatus  nondum 
dedisset  oblivioni;  et  nunc  ipse  aspexisset  auxiliares  illorum  missas  Ger- 
manis  copias;  obversarentur  quoque  animo  mota  nuper  adversus  Afri- 
canos  arma;  quae  tolerabiliora  fuissent,  si  sumpta  contra  piratas  forent, 
et  non  vis,  capto  aliquo  castello,  allata  terrae  Ottomanicae,  repugnante 
foedere,  fuisset.   Postea   tamen   petitioni  assensum,  intercedentibus  pri- 

moribus  aliquot  Turcis;  qui  ipsi  placidum  etiam  pacificumque  Veziri 
responsum  praesumunt ,  dicentes  eum  magis  quid  indulgentia  Imperii 
dignum  sit,  quam  i|Uod  iure  fieri  deberot  consideraturum.  Caeterum 
variis  iam  interpretamentis  materiem  praebet  fulgens  per  quinquaginta 
dies  cometa,  cuius  cauda  primo  ortus  tempore  in  Occidentem,  post  in 
Orientem  coepit  verti.  Tristiora  inde  caelestium  periti  praesagiunt,  quod 
ex  rerum  Orientalium  scriptoribus  compertas  habeant  calaraitates,  quae 
flagrante  tali  stella  orbi  fuerint  illatae.  Norunt  enim,  anno  Hegirae 
662,  cum  in  regionibus  Turcistan,  Chuten,  Kazger,  Fergane,  Mawa- 
ranaher  et  Chorasano  conspectus  per  85  dies  fuisset  cometa,  mox  exer- 
cituum  clades ,  direptiones  urbium ,  regnorumque  mutationes  esse  inse- 
cutas ,  Constat  quoque  post  annum  803,  quo  vergens  ad  Occidentem 
arsit  simile  sidus ,  Tamurlanum  expeditionem  bellicam  Ottomannis  aeter- 
num  luctuosam  suscepisse;  et  deinde  aliquot  annis  Imperium  et  saevi- 
tiam  continuasse.  Tum  in  recentiori  est  memoria  anno  millesimo  vice- 
simo  sexto ,  quando  incubans  Constantinopoli  oriebatur  cometa ,  mortuura 
esse  Sultan  Ahmed,  dein  occisum  Osmannura;  bis  admotum  Eegno, 
totiesque  amotum  Mustafa :  et  succedente  Rege  Murad ,  gravissimas  exar- 
sisse  seditiones,  quae  anno  millesimo  quadragesirao  secundo  demum 
deflagrarint.  Post  profugum  Valachiae  Principem,  praepositus  ei  nuper 
fuit  rector  novus  nomine  Stridari,  id  est  Ostrearius;  quod  pater  eius 
vendendis  ostreis  sustentaret  vitam.  Quod  reliquum  est ,  Deum  oro , 
ut  Cels.  Pot.  Vestram  Reipublicae  et  Ecclesiae  bono  semper  florentem 
conservet. 

Ceis.  Pot.  Vestrae  humillimus  cliens 
Levinus  Warnerus. 
Perae  Constantinopoli.  23  lanuarii  1665. 

lisdem.  Hagam. 


XCVIII. 

Cels.  et  Pot.  Domini,  Domini  mei   Clementissirai. 

Superiori  tertio  Februarii ,  bina  Cels.  Pot.  Vestrae  Mandata  accepi ; 
quorum  unum  23  Octobr.,  secundum  5  Decembr.  erat  signatum;  cuius 
exscripta  exemplaria  insequente  statim  die  Smyrnam  (ubi  raorari  adhuc 
dicuntur  bellicae  naves  cura  onerariis)  et  Halepura  raisi ,  cum  pernicibus 
nuntiis:  mittamque  hac  hebdomade  Spahanum  via  Bagdadi ;  (quam  celeres 

cursores  equis  vecti  saepe  hinc  quinclecim  diebus  emetiuntur)  et  Basram , 
unde  curabuntur  in  Indiam ,  quo  et  21  Julii  inclusam  hanc  chartam 
expedivi.  Quod  altero  Decreto  de  redimendis  captivis  iubetur,  iam  diu 
ante  mihi  fuit  cordi;  sed  eventus  votis  hactenus  nonrespondit:  Iteruraque 
nuperrimo  mense  spem  illam  tentavi  per  magnum  amicum  ,  et  praecipuae 
authoritatis  virum .  qui  hoc  anno  votorum  solvendorum  causa  Meccam 
proficiscenti  Turbae  praefectus  dona  regia  quotannis  hinc  conferri  solita , 
magno  paratu  ac  pompa  illuc  deportat.  Is  novissime,  graviter  decum- 
bente  filio,  cum  mitti  auspiciis  meis  medicum  aliquera  petiisset,  reddi- 
taque  eius  remediis  fuisset  sanitas  sancte  promiserat,  quibuscunque 
oflficiis  possit,  gratam  semper  se  voluntatem  demonstraturum.  Igitur 
hoc  casu  requirendum  ab  ipso  putabara,  ut  Adrianopoli,  quo  ante  dis- 
cessum  suum  excurrere  necesse  habebat,  vindicandis  in  libertatem  ca- 
ptivis  illis  commodaret  operam;  isque  libenter  desiderio  assensus,  dili- 
genter  quoque  negotium  illud  apud  meraoratae  urbis  Praesidem  tracta- 
vit;  sed  qui  id  nuUo  modo  sui  esse  arbitrii,  instareque  insuper  sibi,  si 
consentiret,  a  Veziro  periculum  respondit;  qui  hoc  resciscens  (quia  clam 
haberi  non  posset)  crediturus  esset ,  rem  eam ,  intercedente  munerum  mag- 
nitudine  fuisse  gestam.  Continuabitur  tamen  deinceps  incoeptum ;  sed 
insidiandum  erit  occasionibus ;  cum  non  tam  causa  et  aequitas  (utnunc 
sunt  tempora)  quam  indulgentia  et  favor  benigni  alicuius  Veziri  in  hac 
re  sit  auxiliaturus.  Humiliter  ergo  precor  Cels.  Pot.  Vestram,  ne  fide 
habendum  diguum  existimet,  quod  supplices  pro  captivis  illis  literae 
obiiciunt ;  tanquam  responsum  querelis  eorum  a  me  fuerit  datum :  Mer- 
caturae  non  autem  redimendorum  captivorum  causa,  me  degere  Con- 
stautinopoli :  Ego  vero  haec  duo,  cum  minime  inter  se  pugnent,  nun- 
quam  segreganda  putavi.  Documento  sunt  diversi  Belgae,  quos  variis 
temporibus,  vel  integris  meis  impensis,  tura  ducentis,  tum  trecentis 
Daleris;  vel  magna  impensarum  parte  collata,  liberatos  e  captivitate 
remisi  in  patriam :  inter  quos  inventi  fuerunt ,  qui  reversi  ad  penates , 
refundere  voluerunt  numraos;  quos  abnui,  ne  praestitae  charitatis  gratia 
perderetur.  Nec  Belgae  solum ,  sed  nonnulli  etiam  alienigenae ,  Itali , 
Germani,  Poloni  testantur,  opera  mea  et  sumptibus  servituti  Turcicae 
se  fuisse  exemptos:  qua  de  causa  scriptae  ad  me  fuerunt  literae,  quae 
hic  iunguntur.  lam  vero  memoratos  illos  captivos  Belgas  fovere  non 
desino;  dum  statis  temporibus  subsidium  illis  pecuniarium  mitto,  quia 
exire  in  publicum  non  haljent  fas ;  aliosque  quibus  fi-equentare  aedes 
licet,  et  per  vices,  singulis  diebus  ventitant,  nunquam  inanes  dimitto. 
Latorem  illura  literarum  Gallum ,  cuius  23  lanuar.  feci  mentionem , 
graviter  increpuit  rector  Adrianopolis  Veziri  vicarius ;  accusans  inter 
alia    Gallorura    perfidiara  ,  et  nominatira  arguens   fraudulenter  ab  ipsis, 

fquod  postea  turpiter  arnisissent)  captum  fuisse  Castellum  Gigeri :  Eoque 
processit  irae,  ut  diceret  dncentas  se,  Veziri  si  uteretur  potestate  cuivis 
praesenti  Gallo  iinpositurum  plagas,  post  remissurura,  unde  ventura 
esset;  Addidit  quoque  (sicut  interpres  Anglus,  qui  colloquio  adfuit, 
huc  nunciavit ;  v.^nturo  inde  novo  Legato  haud  negatura  iri  accessum , 
sed  tractandum  fore,  prout  simulata  araicitia  mereretur.  Ita  constitutis 
aliquandiu  hic  Gallorum  rebus,  saepe  eorum  causae,  quoad  fieri  posset 
adfui :  et  nuper  quidam  ex  illis  praestitam  a  me  opera ,  praesentibus 
hisce  publice  fuit  fassus.  Quod  reliquura  est,  Deum  oro,  ut  Cels.  Pot. 
Vestram  Reipublicae  et  Ecclesiae  bono  semper  florentem  conservet. 

Cels.  Pot.  Vestrae  humillimus  cliens 
Levinus  Warnerus. 
Perae  Constantinopoli.  12  Februar.  1665. 

lisdem.  Hagam. 


XCIX. 

Cels.  et  Pot.  Domini ,  Domini  raei  Clementissimi. 

Jam  diu  hic  omnia  sunt  tranquilla:  foris  quoque  nerao  est,  qui  ter- 
reat.  Expeditae  tamen  in  Pontum  duodecim  triremes  fuere;  quibus 
arceantur,  si  qui  forte  erumpant  latrocinia  magis  quam  bella  facientes 
Cosaci.  Mari  mediterraneo  etiara  in  praesens  20.  triremiura  immissa  est 
classis;  quae  postea  augebitur  a  praefectis  illis,  quibus  orarum  mariti- 
marura  deraandata  est  cura.  In  Cretam  quoque  2000  ex  hoc  loco  cuz-ati 
fuerunt  milites;  qui  intra  breve  terapus,  secundis  ventis,  inoffense  illuc 
pervenerunt.  Praeterea  pars  exercitus,  quem  advei'sus  Germ.anos  ante- 
hac  duxerat  Vezirus,  nunc  succingitur  contra  Dalmatiam;  ipse  vero  iam 
Vezirus  raovet  Belgrado ,  perrecturus  Adrianopolin ;  indeque  ut  conii- 
ciunt  multi ,  et  sperant  plures ,  Regem  comitaturus  est  Constantino- 
polin :  quamvis  ea  urbs  iam  fere  orainosa  habeatur  ,  propter  seditiones 
quae  facili  negotio  in  illa  solent  excitari ,  quibusque  varia  nunc  videtur 
parata  exstare  raateria:  et  creduntur  illarum  praenuncii  esse  cometae, 
qui,  intra  pauculos  raenses,  alii  super  alios,  terni  fuerunt  conspecti, 
de  quorura  praesagio  rogatus  nuper  magnae  authoritatis  et  doctrinae 
inpriraisque  caelestium  peritus  aliquis  Turca,  respondit  tremendas  eos 
generi  humano  portendere  calaraitates,  quarum  et  ipse  futurus  esset 
consors.    Non   diu   post  forte  accidit,  ut  servus  illius  rixas  sereret  cum 

aliquo  Armeno ;  venturaque  a  verbis  fuit  ad  verbera  incussa  Armeno 
durissiraa :  quibus  ille  perraotus  cum  querelas  deferret  ad  ludicem , 
patrocinareturque  Dorainus  servo  suo ,  res  eo  tandem  processit ,  ut  ludex 
delectos  mitteret  hominea,  qui  in  vitara  ac  mores  fatidici  illius  Turcae 
accuratius  inquirerent  Tum  vero  reperti  fuerunt,  qui  certatim  testifi- 
carentur,  eura  perperam  sentire  de  lege  Muhamraedica ,  cui  saepe, 
multis  audientibus ,  maledixisset.  Quibus  intellectis,  ludex  eum  pro- 
tinus  morti  adiadicavit:  circuraducturaque  ante,  ludibrii  causa,  per 
civitatem  gladio  necarunt,  et  in  raare  abiecerunt.  Legatus  Anglicus 
per  secretarium  suum,  iunctas  hasce  raihi  misit  chartas,  quas  e  ser- 
raone  Anglico  in  idioma  Italicum  iussit  verti,  transfundique  etiam 
curat  in  linguam  Orientalem.  Quod  reliquura  est,  Deum  oro,  ut  Cels. 
Pot.  Vestram  Eeipublicae  et  Ecclesiae  bono  seraper  florentem  conservet. 

Cels.  Pot.  Vestrae  humillimus  cliens. 
Levinus  Warnerus. 
Perae  Constantinopoli.  16  Maii.  1665. 

lisdem.   Hagam. 


Sero  apparuit  in  epistolis  numerandis  levem  errorem  irrepsisse ;  epistolae 
86  Benevolus  Lector  locum  assignet  LXXXVIII,  epistolae  87  item  LXXXVI, 
epistolae  88  item  LXXXVII. 


Lngd.  Bat.,  Ex  typographco  E.   J.    IJrill. 

Wamer,   Levinus 

De  rebus  Turcicis 

